Datasets:

ai4bharat

/

Pralekha

like 1

Follow

AI4Bharat 298

pib-177476

12384a2eea647e4d05e4b556aeb01811389dbfb871302e26a36e7d7f2d931676

guj

કાર્મિક, લોક ફરિયાદ અને પેન્શન મંત્રાલય ડૉ. જીતેન્દ્ર સિંહે દેશના 410 જિલ્લાઓમાં કરવામાં આવેલો રાષ્ટ્રીય કોરોના સજ્જતા સર્વે પ્રસિદ્ધ કર્યો કાર્મિક, જાહેર ફરિયાદો અને પેન્શન્સ રાજ્ય મંત્રી ડૉ. જીતેન્દ્ર સિંહે આજે કોવિડ-19 રાષ્ટ્રીય તૈયારી સર્વે પ્રસિદ્ધ કર્યો હતો. આ સર્વેક્ષણમાં જિલ્લા કલેક્ટરો અને આઈએએસ અધિકારીઓના પ્રતિભાવોનો સમાવેશ કરવામાં આવ્યો છે. આ અહેવાલની નકલ https://darpg.gov.in પર ઉપલબ્ધ છે. કોરોનાવાયરસ રાષ્ટ્રીય તૈયારી સર્વે દેશના 410 જિલ્લાઓમાં ત્રણ દિવસ હાથ ધરાયો હતો અને એમાં ભારતની સૌથી મોટી આરોગ્ય કટોકટને પહોંચી વળવા માટે વહિવટી પડકારોને કઈ રીતે હલ કરવામાં આવ્યા તે અંગે વિહંગાવલોકન કરવામાં આવ્યું હતું. આ તૈયારી સર્વેના ઉદ્દેશો - વિવિધ રાજ્યોમાં કોરોનાવાયરસ તૈયારી અંગે તુલનાત્મક વિશ્લેષણ વિકસાવવું. - કોરોનાવાયરસ તૈયારીની મુખ્ય અગ્રતાઓ પર પ્રકાશ ફેંકવો, કારણ કે ફિલ્ડમાં કામ કરતા સરકારી અધિકારીઓ દ્વારા તે તૈયાર કરવામાં આવ્યો છે. - સંસ્થાઓ/લોજીસ્ટીક્સ/હોસ્પિટલ્સ જેવા ક્ષેત્રોમાં હાથ ધરાતી તૈયારીઓનો તાગ મેળવવો. - પદ્ધતિ અને પ્રક્રિયાલક્ષી ઊણપો ઓળખીને તેની તરાહ પારખવી અને તેનો ભારતના જિલ્લાઓમાં કોરોનાવાયરસ સામેની લડત માટે ઉપયોગ કરવો. કોરોનાવાયરસ તૈયારી સર્વે ભારતના એવા તમામ જિલ્લાઓમાં હાથ ધરવામાં આવ્યો હતો કે જ્યાં 410 સનદી અધિકારીઓએ ફિલ્ડમાં આગેવાની પૂરી પાડી હતી. જિલ્લા કલેક્ટરો અને આઈએએસ અધિકારીઓ કે જેમણે આસિસ્ટન્ટ સેક્રેટરી તરીકે કામ કર્યું છે તેમણે આ સર્વેક્ષણમાં ભાગ લીધો હતો. આ સર્વેક્ષણ તા.25 માર્ચથી શરૂ કરીને ત્રણ દિવસ સુધી ચાલુ રાખવામાં આવ્યું હતું. ડૉ. જીતેન્દ્ર સિંહે જણાવ્યું હતું કે પ્રધાનમંત્રીએ તા. 19 માર્ચ, 2020 અને તા. 24 માર્ચ, 2020ના રોજ રાષ્ટ્રને કરેલા સંબોધનમાં લોકોને તેમની પાસેના દરેક સાધન મારફતે કોરોનાવાયરસને રોકવા અનુરોધ કર્યો હતો. પ્રધાન મંત્રીશ્રીની કટિબદ્ધતાને લોકોને પ્રતિભાવ આપ્યો હતો અને આ વૈશ્વિક રોગચાળા સામે ભારતે લડત આપી હતી. લાખો સનદી અધિકારીઓ, ડૉક્ટરો, નર્સો, હેલ્થ કેર વર્કર્સ, પોલિસ અધિકારીઓ અને સામાન્ય માનવીઓ દેશના ખૂણે-ખૂણે તા. 22 માર્ચ, 2020 થી શરૂ કરીને આજ સુધી લડત આપી રહ્યા છે. ડૉ. જીતેન્દ્ર સિંહે જણાવ્યું હતું કે કોરોનાવાયરસ અંગેની રાષ્ટ્રીય સજ્જતા અંગેના સર્વેક્ષણમાં ભારતે જે પ્રતિભાવ આપ્યો છે તેમાં સંવાદિતા, ઉપયોગિતા અને દ્રઢ નિશ્ચય જોવા મળ્યો છે. રાષ્ટ્રીય, રાજ્ય અને જિલ્લા સ્તરે સંકલન કરવામાં આવ્યું હતું, જે આ રોગચાળા સામેની લડતમાં ખૂબ જ અસરકારક નિવડ્યું હતું. તેમણે વધુમાં જણાવ્યું હતું કે આ સર્વેક્ષણમાં સરકારના પોલિસી એક્શન- જનતા કરફ્યુ, રાષ્ટ્રીય લૉકડાઉન, રૂ.1.7 અબજનું આર્થિક પેકેજ, રિઝર્વ બેંક ઓફ ઈન્ડિયાની જાહેરાતો જેવા પગલાંને અભૂતપૂર્વ પ્રતિસાદ પ્રાપ્ત થયો હતો. ડૉ. જીતેન્દ્ર સિંહે સનદી અધિકારીઓ, ડૉક્ટરો, નર્સો, હેલ્થ સેક્ટરના સ્પેશ્યાલિસ્ટસ, પોલિસ અધિકારીઓ વગેરેએ રાષ્ટ્રીય લૉકડાઉનના અમલીકરણ માટેનાં જે વ્યાપક પ્રયાસો કર્યા તેની સરાહના કરી હતી. તેમણે ભારપૂર્વક જણાવ્યું હતું કે ભારતના નાગરિકો જવાબદાર નાગરિક છે અને તેમણે કોરોનાવાયરસ અંગેની માર્ગરેખાઓનું પદ્ધતિસર રીતે પાલન કર્યું છે. તેમણે એવું જણાવ્યું હતું કે રાષ્ટ્ર અને રાજ્યોના સ્તરે આ સર્વેક્ષણ નીતિ ઘડનાર સમુદાય માટે સિમાચિહ્નરૂપ બની રહેશે. ડૉ. જીતેન્દ્ર સિંહે પ્રધાનમંત્રીનો કપરા સમયમાં આગેવાની પૂરી પાડવા બદલ આભાર માન્યો હતો અને જણાવ્યું હતું કે ભારતના નાગરિકો અને સરકારને દ્રઢ પ્રયાસોને કારણે આગામી દિવસોમાં કટોકટી નિવારી શકાશે. આ દરમિયાન સચિવ ડીએપીઆરજી, ડૉ. ક્ષત્રપતિ શિવાજી, અધિક સચિવ ડીએપીઆરજી, વી. શ્રીનિવાસ, સંયુક્ત સચિવ શ્રીમતિ જયા દુબે અને એન.બી.એસ. રાજપૂત વરિષ્ઠ અધિકારીઓ વીડિયો કોન્ફરન્સ દ્વારા હાજર રહ્યા હતા. GP/RP

pib-227676

c96e32a5d229bf9be1741415f7468833893fe526747364d48fdfca2b8368c443

guj

પ્રધાનમંત્રીનું કાર્યાલય પ્રધાનમંત્રીએ મેઘાલયના લોકોને તેમના રાજ્યના સ્થાપના દિવસ પર શુભેચ્છા પાઠવી પ્રધાનમંત્રી શ્રી નરેન્દ્ર મોદીએ મેઘાલયના લોકોને તેમના રાજ્યના સ્થાપના દિવસ પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "મેઘાલયના લોકોને તેમના રાજ્ય સ્થાપના દિવસ પર શુભેચ્છાઓ. આ રાજ્ય તેની જીવંત સંસ્કૃતિ, ખાસ કરીને સંગીત, કલા અને રમત પ્રત્યેના જુસ્સા માટે જાણીતું છે. મેઘાલયના લોકોએ વિવિધ ક્ષેત્રોમાં શ્રેષ્ઠ પ્રદર્શન કર્યું છે. હું આગામી વર્ષોમાં મેઘાલયની સતત પ્રગતિ માટે પ્રાર્થના કરું છું. " YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-12749

ca4a6e6fb70656ce0212d79e5bf4a03227f12278c8566e8a801d8db9b7affaf4

guj

સ્વાસ્થ્ય અને પરિવાર કલ્યાણ મંત્રાલય રાષ્ટ્રીય સંચિત કોવિડ -19 રસીકરણ કવરેજ 66 કરોડના સીમાચિહ્નને પાર છેલ્લા 24 કલાકમાં 81 લાખથી વધુ ડોઝ આપવામાં આવ્યા છે સાજા થવાનો દર હાલમાં 97.48% છેલ્લા 24 કલાકમાં 47,092 દૈનિક નવા કેસ નોંધાયા ભારતમાં સક્રિય કેસનું ભારણ , કુલ કેસનાં 1.19% સાપ્તાહિક પોઝિટિવિટી દર 69 દિવસથી 3% કરતા ઓછો નોંધપાત્ર સિદ્ધિમાં, ભારતનું સંચિત રસીકરણ કવરેજ ગઈકાલે 66 કરોડની સીમાચિહ્ન પાર કરી ગયું. સાથે જ છેલ્લા 24 કલાકમાં 81,09,244 રસી ડોઝ આપવામાં આવ્યા. આજે સવારે 7 વાગ્યા સુધીના કામચલાઉ અહેવાલ મુજબ, સંયુક્ત રીતે, 66.30 રસી ડોઝ 69,60,983 સત્રો દ્વારા સંચાલિત કરવામાં આવ્યા છે. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાનું વિભાજન: | | HCWs | | પ્રથમ ડોઝ | | 1,03,59,391 | | બીજો ડોઝ | | 84,14,897 | | FLWs | | પ્રથમ ડોઝ | | 1,83,25,922 | | બીજો ડોઝ | | 1,33,20,833 | | 18 થી 44 વર્ષ સુધીનું વય જૂથ | | પ્રથમ ડોઝ | | 25,97,17,695 | | બીજો ડોઝ | | 2,98,87,208 | | 45 થી 59 વર્ષ સુધીનું વય જૂથ | | પ્રથમ ડોઝ | | 13,33,18,523 | | બીજો ડોઝ | | 5,59,07,199 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 8,80,78,095 | | બીજો ડોઝ | | 4,57,07,571 | | કુલ | | 66,30,37,334 કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે. રોગચાળાની શરૂઆતથી ચેપગ્રસ્ત લોકોમાંથી, 3,20,28,825 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 35,181 દર્દીઓ સ્વસ્થ થયા છે. અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.48% સુધી પહોંચી ગયો છે. 67 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે. છેલ્લા 24 કલાકમાં ભારતમાં દૈનિક 47,092 નવા કેસ નોંધાયા છે. સક્રિય કેસનું ભારણ આજે 3,89,583 છે. સક્રિય કેસ કુલ કેસનાં 1.19% છે. સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,84,441 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 52.48 કરોડથી વધારે પરીક્ષણો કરવામાં આવ્યા છે. એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 69 દિવસોથી 2.62% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.80%છે. સતત 87 દિવસો માટે દૈનિક સકારાત્મકતા દર 5% થી નીચે રહ્યો છે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 280

pib-280102

941e8580be7865b7f8b3e1a2c6f5244fd6a13cf0b25b74b295623e3065dffa1b

guj

પ્રધાનમંત્રીનું કાર્યાલય ‘મન કી બાત’-2 માં પ્રધાનમંત્રીના સંબોધનનો મૂળપાઠ મારા પ્રિય દેશવાસીઓ, નમસ્કાર. આજે આપની સાથે મન કી બાત એક એવા સમયે કરી રહ્યો છું જ્યારે કોરોના, આપણા બધાના ધૈર્ય, આપણા બધાના દુઃખ સહન કરવાની મર્યાદાની કસોટી કરી રહ્યો છે. ઘણાંય આપણા, આપણને ખોટા સમયે છોડીને જતા રહ્યા છે. કોરોનાના પહેલા વેવનો સફળતાપૂર્વક સામનો કર્યા બાદ, દેશ ઉત્સાહથી ભરેલો હતો, આત્મવિશ્વાસથી ભરેલો હતો, પરંતુ આ તોફાને દેશને હચમચાવી નાખ્યો છે. સાથીઓ, વિતેલા દિવસોમાં આ સંકટ સાથે લડવા માટે, મારી અલગ અલગ સેક્ટરના એક્સપર્ટ્સ સાથે, તજજ્ઞો સાથે લાંબી ચર્ચા થઈ છે. આપણી ફાર્મા ઈન્ડસ્ટ્રીના લોકો હોય, વેક્સિન મેન્યુફેક્ચરર્સ હોય, ઓક્સિજનના પ્રોડક્શન સાથે જોડાયેલા લોકો હોય કે પછી મેડિકલ ફિલ્ડના જાણકાર, તેમણે પોતાના મહત્વપૂર્ણ સૂચનો સરકારને આપ્યા છે. આ સમયમાં, આપણે આ લડાઈને જીતવા માટે એક્સપર્ટ્સ અને વૈજ્ઞાનિક સલાહને પ્રાથમિકતા આપવાની છે. રાજ્ય સરકારના પ્રયત્નોને આગળ વધારવામાં, ભારત સરકાર પૂર્ણ ક્ષમતા સાથે જોડાઈ ગઈ છે. રાજ્ય સરકારો પણ તેમની જવાબદારી નિભાવવાની પૂરી કોશિશ કરી રહી છે. સાથીઓ, કોરોના સામે, આ સમયે બહુ મોટી લડાઈ, દેશના ડોક્ટર અને હેલ્થ વર્કર્સ લડી રહ્યા છે. ગત એક વર્ષમાં તેમને આ બિમારીને લઈને દરેક પ્રકારના અનુભવ પણ થયા છે. આપણી સાથે, અત્યારે મુંબઈના પ્રસિદ્ધ ડોક્ટર શશાંક જોશીજી જોડાઈ રહ્યા છે. ડોક્ટર શશાંકજીને કોરોનાના ઈલાજ અને તેનાથી જોડાયેલા સંશોધનનો ઘણો જ બહોળો અનુભવ છે, તેઓ ઈન્ડિયન કોલેજ ઓફ ફિઝીસીઅન્સના ડીન પણ રહી ચૂક્યા છે. આવો વાત કરીએ ડોક્ટર શશાંક સાથે. મોદીજી – નમસ્કાર ડો.શશાંકજી ડો.શશાંક – નમસ્કાર સર મોદીજી – હમણાં થોડા દિવસો પહેલાં જ આપની સાથે વાત કરવાનો મોકો મળ્યો હતો. આપના વિચારોની સ્પષ્ટતા મને ઘણી જ સારી લાગી હતી. મને લાગ્યું કે દેશના બધા નાગરિકોએ તમારા વિચારો જાણવા જોઈએ. જે વાતો સાંભળવામાં આવે છે તેને જ એક સવાલ રૂપે આપની સામે પ્રસ્તુત કરું છું. ડો.શશાંક – તમે લોકો આ સમયમાં દિવસ-રાત જીવન રક્ષાના કામમાં લાગેલા છો, સૌથી પહેલા તો હું ઈચ્છીશ કે તમે સેકન્ડ વેવ વિશે લોકોને જણાવો. મેડિકલી એ કેવી રીતે અલગ છે અને શું શું સાવધાની રાખવી જરૂરી છે. ડો. શશાંક – ધન્યવાદ સર, આ જે બીજી લહેર આવી છે, તે ઝડપથી આવેલ છે. તે જે પહેલો વેવ હતો, તેનાથી આ વાયરસ વધારે ઝડપથી ચાલી રહ્યો છે, પરંતુ સારી વાત એ છે કે તેનાથી વધુ ઝડપથી રિકવરી પણ છે અને મૃત્યુદર ઘણો જ ઓછો છે. તેમાં બે-ત્રણ ફેરફાર છે, પહેલાં તો એ કે તે યુવાનોમાં અને બાળકોમાં પણ થોડો જોવા મળી રહ્યો છે. તેના લક્ષણ છે, પહેલાં જેવા લક્ષણ હતા, શ્વાસ ચઢવો, સૂકી ઉધરસ આવવી, તાવ આવવો, એ બધું તો ઠીક છે અને તેની સાથે થોડી સુગંધ જતી રહેવી, સ્વાદ જતો રહેવો તે પણ છે. અને લોકો થોડા ભયભીત થયા છે. ભયભીત થવાની જરા પણ જરૂર નથી. 80-90 ટકા લોકોમાં આમાંથી કોઈપણ લક્ષણ જોવા મળતાં નથી, આ મ્યૂટેશન – મ્યૂટેશન- જે કહેવાય છે, ગભરાવાની જરૂર નથી. આ મ્યૂટેશન થતા રહે છે જેમ કે આપણે કપડાં બદલાવીએ છીએ તેવી જ રીતે વાયરસ પણ પોતાના રંગ બદલતો રહે છે અને તેથી જરા પણ ડરવાની જરૂર નથી અને આ વેવ ને આપણે ચોક્કસ પસાર કરી દેશું. વેવ આવતો-જતો રહે છે, અને આ વાયરસ આવતો-જતો રહેતો હોય છે તો આ જ અલગ-અલગ લક્ષણ છે અને મેડિકલી આપણે સાવધાન રહેવું જોઈએ. એક 14 થી 21 દિવસનું આ કોવિડનું ટાઈમટેબલ છે જેમાં ડોક્ટરની સલાહ લેવી જોઈએ. મોદીજી – ડો. શશાંક, મારા માટે પણ આપે જે એનાલિસીસ જણાવ્યું, ઘણું જ રસપ્રદ છે, મને કેટલાય પત્રો મળ્યા છે, જેમાં ટ્રીટમેન્ટ વિશે પણ લોકોમાં ઘણી આશંકાઓ છે, કેટલીક દવાઓની માગ ઘણી જ વધારે છે, તેથી હું ઈચ્છું છું કે કોવિડની ટ્રિટમેન્ટ વિશે પણ આપ લોકોને જરૂર જણાવો. ડો.શશાંક – હા, સર... લોકો ક્લિનિકલ ટ્રિટમેન્ટ ઘણી મોડી ચાલુ કરે છે અને પોતાની રીતે બિમારી દબાઈ જશે તેવો ભરોસો રાખે છે, અને મોબાઈલ પર આવતી વાતો પર ભરોસો રાખે છે, અને જો સરકાર દ્વારા આપવામાં આવેલી સૂચનાનું પાલન કરે તો આ મુશ્કેલીનો સામનો કરવો પડતો નથી. તો કોવિડમાં ક્લિનિક ટ્રિટમેન્ટ પ્રોટોકોલ છે, તેમાં ત્રણ પ્રકારની તિવ્રતા છે, હલકો કે માઈલ્ડ કોવિડ, મધ્યમ કે મોડરેટ કોવિડ અને તીવ્ર કોવિડ જેને સિવિયર કોવિડ કહે છે, તેના માટે છે. તો જે હલકો કોવિડ છે તેના માટે તો આપણે ઓક્સિજનનું મોનિટરિંગ કરીએ છીએ, પલ્સનું મોનિટરિંગ કરીએ છીએ, તાવનું મોનિટરિંગ કરીએ છીએ, તાવ વધી જાય તો ક્યારેક પેરાસેટામોલ જેવી દવાનો ઉપયોગ કરીએ છીએ અને આપણા ડોક્ટર્સ સાથે સંપર્ક કરવો જોઈએ, જે મોડરેટ કોવિડ હોય છે, મધ્યમ કોવિડ હોય છે, અથવા તીવ્ર કોવિડ હોય છે તો તમારા ડોક્ટર સાથે સંપર્ક કરવો બહુ જ જરૂરી છે. સાચી અને સસ્તી દવાઓ ઉપલબ્ધ છે. તેમાં સ્ટિરોઈડ જે છે તે જીવન બચાવી શકે છે, જે ઈન્હેલર્સ આપી શકે છે, ટેબ્લેટ આપણે આપી શકીએ છીએ અને સાથે જ પ્રાણ-વાયુ જે ઓક્સિજન છે તે આપવું પડે છે અને તેને માટે નાની-નાની સારવાર છે પરંતુ ઘણીવાર શું થાય છે કે એક નવી experimental દવા છે જેનું નામ છે રેમડેસિવીર. આ દવાથી એક વાત એ ચોક્કસ છે કે હોસ્પિટલમાં બે-ત્રણ દિવસ ઓછું રહેવું પડે છે અને ક્લિનિકલ રિકવરીમાં તેની થોડી સહાય હોય છે. આ દવા પણ ક્યારે કામ કરે છે, જ્યારે પહેલા 9-10 દિવસમાં આપવામાં આવે છે અને તે પાંચ જ દિવસ આપવી પડે છે, તો આ લોકો જે દોડી રહ્યા છે રેમડેસિવીરની પાછળ, તેમ જરા પણ દોડવું જોઈએ નહીં. આ દવાનું થોડું કામ છે, જેમને ઓક્સિજન લાગે છે, પ્રાણવાયુ ઓક્સિજન લાગે છે, જે હોસ્પિટલમાં દાખલ થાય છે અને ડોક્ટર જ્યારે કહે ત્યારે જ લેવી જોઈએ. આ તો બધા લોકોએ સમજવું ઘણું જ જરૂરી છે. આપણે પ્રાણાયામ કરીશું, આપણા શરીરના જે ફેફસાં છે તેને થોડા expand કરીશું અને આપણું લોહી પાતળું કરવા માટેનું જે ઈન્જેક્શન આવે છે જેને આપણે heparin કહીએ છીએ. આવી નાની-નાની દવાઓ આપીશું તો 98 ટકા લોકો સાજા થઈ જાય છે. તો સકારાત્મક રહેવું ઘણું જ જરૂરી છે. ટ્રિટમેન્ટ પ્રોટોકોલ વૈદ્યની સલાહ અનુસાર લેવું ઘણું જરૂરી છે. અને આ જે મોંઘી મોંઘી દવાઓ છે, તેની પાછળ દોડવાની કોઈ જ જરૂર નથી સર, આપણી પાસે સારી સારવાર ચાલુ છે, પ્રાણવાયુ ઓક્સિજન છે, વેન્ટિલેટરની પણ સુવિધા છે, બધું જ છે સર, અને ક્યારેક ક્યારેક આ દવાઓ જો મળી પણ જાય છે તો યોગ્ય લોકોને જ આપવી જોઈએ તો તેને માટે ઘણો જ ભ્રમ ફેલાયેલો છે અને તેથી એ સ્પષ્ટિકરણ કરવા માંગુ છું સર કે આપણી પાસે દુનિયાની સૌથી બેસ્ટ ટ્રિટમેન્ટ ઉપલબ્ધ છે, તમે જોશો કે ભારતમાં સૌથી સારો રિકવરી રેટ છે. જો તમે compare કરો યુરોપ સાથે, અમેરિકા ત્યાં કરતાં આપણે ત્યાંના ટ્રિટમેન્ટ પ્રોટોકોલથી દર્દી સાજા થઈ રહ્યા છે સર.. મોદી જી – ડો. શશાંક તમારો ખૂબ ખૂબ આભાર. ડોક્ટર શશાંકે જે જાણકારી આપણને આપી, તે બહુ જ જરૂરી છે અને આપણને બધાને કામ આવશે. સાથીઓ, હું તમને આગ્રહ કરું છું કે તમને જો કોઈ પણ જાણકારી જોઈતી હોય, કોઈ શંકા હો, તો સાચા source પાસેથી જ જાણકારી લો. તમારા જે ફેમીલી ડોક્ટર હોય, આસપાસના જે ડોક્ટર્સ હોય, તમે તેમની સાથે ફોન પર સંપર્ક કરીને સલાહ લો. હું જોઈ રહ્યો છું કે આપણા ઘણાં ડોક્ટર પોતે પણ આ જવાબદારી ઉઠાવી રહ્યા છે. કેટલાય ડોક્ટર્સ સોશિયલ મીડિયાના માધ્યમથી લોકોને જાણકારી આપી રહ્યા છે. ફોન પર, વોટ્સએપ પર પણ કાઉન્સેલિંગ કરી રહ્યા છે. કેટલીયે હોસ્પિટલોની વેબસાઈટ છે, જ્યાં જાણકારી પણ ઉપલબ્ધ છે, અને ત્યાં આપ ડોક્ટર્સ સાથે પરામર્શ પણ કરી શકો છો. તે ઘણું જ પ્રશંસનિય છે. મારી સાથે શ્રીનગરથી ડોક્ટર નાવીદ નજીર શાહ જોડાઈ રહ્યા છે. ડોક્ટર નાવીદ શ્રીનગરની એક ગર્વન્મેન્ટ મેડિકલ કોલેજમાં પ્રોફેસર છે. નાવીદજી પોતાની દેખરેખ હેઠળ ઘણાએ કોરોના દર્દીઓને સાજા કરી ચૂક્યા છે અને રમજાનના આ પવિત્ર મહિનામાં ડો. નાવીદ પોતાનું કાર્ય પણ નિભાવી રહ્યા છે, અને તેમણે આપણી સાથે વાતચીત માટે સમય પણ કાઢ્યો છે. આવો તેમની સાથે જ વાત કરીએ. મોદી જી – નાવીદ જી નમસ્કાર... ડો.નાવીદ – નમસ્કાર સર... ડોક્ટર નાવીદ મન કી બાત ના અમારા શ્રોતાઓએ આ મુશ્કેલ સમયમા પેનિક મેનેજમેન્ટનો સવાલ ઉઠાવ્યો છે. આપ આપના અનુભવથી તેમને શું જવાબ આપશો ? ડો. નાવીદ – જુઓ જ્યારે કોરોના શરૂ થયો હતો ત્યારે કાશ્મીરમાં સૌથી પહેલા હોસ્પિટલ ડેઝિગ્નેટ થઈ As Covid hospital, તે અમારી સીટી હોસ્પિટલ હતી. જે મેડિકલ કોલેજ હેઠળ આવે છે. તો તે સમયે એક ડરનું વાતાવરણ હતું. લોકોમાં તો હતો જ અને કદાચ તેઓ સમજતા હતા કે કોવિડનું ઈન્ફેક્શન જો કોઈને થઈ જાય તો death sentence માનવામાં આવશે, અને તેવામાં અમારી હોસ્પિટલમાં ડોક્ટર સાહેબો અથવા પેરા-મેડિકલ સ્ટાફ કામ કરતા હતા, તેમનામાં પણ એક ડરનું વાતાવરણ હતું કે અમે આ દર્દીઓને કેવી રીતે face કરીશું, અમને ઈન્ફેક્શન થવાનો ખતરો તો નથી ને. પરંતુ જેમ ટાઈમ પસાર થયો, અમે પણ જોયું કે જો સંપૂર્ણ રીતે આપણે જે protective gear પહેરવાની જે પ્રથા છે તેના પર અમલ કરીએ તો આપણે પણ સુરક્ષિત રહી શકીએ છીએ અને અમારો જે બાકીનો સ્ટાફ છે તે પણ સુરક્ષિત રહી શકે છે અને આગળ-આગળ અમે જોતા ગયા કે દર્દીઓ કે કેટલાક લોકો જેઓ બિમાર હતા, જે asymptomatic, જેમનામાં બિમારીના કોઈ જ લક્ષણ નહોતા. અમે જોયું લગભગ લગભગ 90-95 ટકા થી વધુ જે દર્દી છે તેઓ without in medication પણ સાજા થઈ જાય છે. તો સમય એવી રીતે પસાર થતો ગયો, લોકોમાં કોરોનાનો જે ડર હતો તે ઘણો જ ઓછો થઈ ગયો. આજની જ વાત આ જે સેકન્ડ વેવ જે આ વખતે આવ્યો છે, આ કોરોનામાં આ સમયમાં પણ આપણે પેનિક થવાની જરૂર નથી. આ સમયે પણ જે protective measures છે, જે SOPs છે, જો તેના પણ આપણે અમલ કરીશું જેમ કે માસ્ક પહેરવું, હેન્ડ સેનિટાઈઝરનો ઉપયોગ કરવો, તેના ઉપરાંત ફિઝીકલ ડિસ્ટન્સ મેઈન્ટેઈન કરવું કે social gathering avoid કરીએ- તો આપણે આપણા રોજના કામ પણ ઘણી સારી રીતે કરી શકીએ છીએ અને આ બિમારીથી પ્રોટેક્શન પણ મેળવી શકીએ છીએ. મોદી જી – ડો. નાવિદ વેક્સિનને લઈને પણ લોકોના કેટલાય સવાલો છે, જેમ કે વેક્સિનથી કેટલી સુરક્ષા મળશે, વેક્સિન પછી કેટલા ખાતરીબદ્ધ થઈ શકીએ? આપ કંઈક વાત તેની જણાવો તો શ્રોતાઓને ઘણો જ લાભ થશે. ડો.નાવીદ – જ્યારે કોરોનાનું ઈન્ફેક્શન સામે આવ્યું ત્યારથી લઈને આજ સુધી આપણી પાસે કોવિડ-19 માટે કોઈ જ effective treatment available નથી, તો આપણે આ બિમારી સામે લડત માત્ર બે ચીજથી આપી શકીએ, એક તો protective measures અને અમે પહેલેથી જ કહી રહ્યા હતા કે જો કોઈ ઈફેક્ટિવ વેક્સિન આપણી પાસે આવે તો તે આપણને આ બિમારીથી છૂટકારો અપાવી શકે છે અને આપણા દેશમાં બે વેક્સિન આ સમયે ઉપલબ્ધ છે, કોવેક્સિન અને કોવિશિલ્ડ છે જે અહીંયા જ બનેલી વેક્સિન છે. અને કંપનીઓ પણ જે trials કરી છે, તેમા પણ જોવામાં આવ્યું કે તેની efficacy જે છે તે 60 ટકાથી પણ વધારે છે, અને જો આપણે જમ્મુ-કાશ્મીરની વાત કરીએ તો અમારી UT માં અત્યારસુધી 15થી 16 લાખ લોકો વેક્સિન લઈ ચૂક્યા છે. હા.. સોશિયલ મીડિયામાં ઘણાં તેના misconception કે myths છે તેમાં આવ્યું હતું કે આ..આ સાઈડ ઈફેક્ટ છે. અત્યારસુધી આપણે ત્યાં જેણે પણ વેક્સિન લીધી છે, કોઈ સાઈડ ઈફેક્ટ તેમનામાં જોવા મળી નથી. માત્ર, જે સામાન્ય કોઈ વેક્સિન સાથે associated હોય છે, કોઈને તાવ આવવો, આખા શરીરમાં દુખાવો અથવા local site જ્યાં ઈન્જેક્શન આપવામાં આવે છે ત્યાં દુખાવો થવો -તેવી જ સાઈડ ઈફેક્ટ્સ અમે બધા દર્દીઓમાં જોઈ છે, કોઈ અમે adverse effect નથી જોઈ. અને હા બીજી વાત, લોકોમાં એ પણ આશંકા છે કે કેટલાક લોકો after vaccination એટલે કે રસી લીધા બાદ પોઝીટીવ થઈ ગયા. તેમાં કંપની તરફથી જ ગાઈડલાઈન છે કે જેણે રસી લીધી છે, ત્યારબાદ તેનામાં ઈન્ફેક્શન લાગે છે, તો તે પોઝીટીવ થઈ શકે છે. પરંતુ બિમારીની જે severity છે, એટલે કે બિમારીની ગંભીરતા જે છે, તે દર્દીઓમાં એટલી બધી નહીં હોય એટલે કે તેઓ પોઝીટીવ થઈ શકે છે પરંતુ જે બિમારી છે તે એક જીવલેણ બિમારી તેમને માટે સાબિત નથી થઈ શકતી. તેથી જે પણ આ misconception છે વેક્સિન વિશે, તેને આપણે મનમાંથી કાઢી નાખવું જોઈએ અને જેનો-જેનો વારો આવ્યો- કારણ કે 1 મે થી આપણા આખા દેશમાં 18 વર્ષથી વધુની ઉંમરના જે લોકો છે તેમને વેક્સિન લગાવવાનો કાર્યક્રમ શરૂ થશે, તો લોકોને અપીલ એ જ કરીશું કે આપ આવો, વેક્સિન લઈ લો અને પોતાને પણ સુરક્ષિત કરો અને ઓવરઓલ આપણી society અને આપણી community કોવિડ-19ના ઈન્ફેક્શનથી સુરક્ષિત થઈ જશે. મોદી જી – ડો.નાવીદ આપનો ખૂબ ખૂબ આભાર અને આપને રમજાનના પવિત્ર મહિનાની ખૂબ-ખૂબ શુભેચ્છાઓ. ડો.નાવીદ- ખૂબ ખૂબ આભાર.. મોદી જી – સાથીઓ કોરોનાના આ સંકટમાં વેક્સિનનું મહત્વ સૌને સમજાઈ રહ્યું છે, તેથી મારો આગ્રહ છે કે વેક્સિનને લઈને કોઈપણ અફવા માં ન આવો. તમને બધાને ખ્યાલ જ હશે કે ભારત સરકાર તરફથી બધી રાજ્ય સરકારોને મફત વેક્સિન મોકલવામાં આવી છે જેનો લાભ 45 વર્ષથી ઉપરની ઉંમરના લોકો લઈ શકે છે. હવે તો 1 મે થી દેશમાં 18 વર્ષની ઉપરની દરેક વ્યક્તિ માટે વેક્સિન ઉપલબ્ધ થવાની છે. હવે દેશનું કોર્પોરેટ સેક્ટર, કંપનીઓ પણ પોતાના કર્મચારીઓને વેક્સિન લેવાના અભિયાનમાં ભાગીદાર બની શકશે. મારે એ પણ કહેવું છે કે ભારત સરકાર તરફથી મફત વેક્સિનનો કાર્યક્રમ હમણાં જે ચાલી રહ્યો છે, તે આગળ પણ ચાલતો જ રહેશે. મારો રાજ્યોને પણ આગ્રહ છે, કે તેઓ ભારત સરકારના આ મફત વેક્સિન અભિયાનનો લાભ પોતાના રાજ્યના વધુને વધુ લોકો સુધી પહોંચાડે. સાથીઓ, આપણે બધા જાણીએ છીએ કે બિમારીમાં આપણા માટે, આપણા પરિવારની દેખરેખ કરવી, માનસિક રીતે કેટલું મુશ્કેલ હોય છે, પરંતુ આપણી હોસ્પિટલોના નર્સિંગ સ્ટાફને તો આ જ કામ સતત, કેટલાય દર્દીઓ માટે એકસાથે કરવાનું હોય છે. આ સેવાભાવ આપણા સમાજની બહુ જ મોટી તાકાત છે. નર્સિંગ સ્ટાફ દ્વારા કરવામાં આવતી સેવા અને પરિશ્રમ વિશે સારી રીતે તો કોઈ નર્સ જ કહી શકે છે. તેથી મેં રાયપુરના ડોક્ટર બી.આર.આંબેડકર મેડિકલ કોલેજ હોસ્પિટલમાં પોતાની સેવા આપી રહેલી સિસ્ટર ભાવના ધ્રુવ જીને મન કી બાતમાં આમંત્રિત કર્યા છે, તે અનેક કોરોના દર્દીઓની સારવાર કરી રહ્યા છે. આવો, તેમની સાથે વાત કરીએ. મોદી જી – નમસ્કાર ભાવના જી ભાવના – આદરણીય પ્રધાનમંત્રી જી...નમસ્કાર.. મોદી જી – ભાવના જી... ભાવના- Yes sir મોદી જી – મન કી બાત સાંભળનારાઓને તમે એ ચોક્કસ જણાવો કે તમારા પરિવારમાં આટલી બધી જવાબદારીઓ, આટલા બધા multitask અને તેના પછી પણ આપ કોરોનાના દર્દીઓ સાથે કામ કરી રહ્યા છો. કોરોનાના દર્દીઓ સાથે તમારો અનુભવ જે રહ્યો, તે ચોક્કસ દેશવાસીઓ સાંભળવા માંગશે કારણ કે સિસ્ટર જે હોય છે, નર્સ જે હોય છે જે દર્દીની એકદમ નજીક હોય છે અને સૌથી લાંબા સમય સુધી હોય છે તો તે બધી વસ્તુને બહુ બારિકાઈથી સમજી શકે છે. ભાવના – જી સર, મારો ટોટલ એક્સપિરિયન્સ કોવિડમાં સર, 2 મહિનાનો છે સર. અમે 14 દિવસ ડ્યૂટી કરીએ છીએ અને 14 દિવસ પછી અમને આરામ આપવામાં આવે છે. પાછા બે મહિના પછી અમારી આ કોવિડ ડ્યૂટી ફરીથી શરૂ થાય છે. જ્યારે સૌથી પહેલાં મારી કોવિડ ડ્યૂટી લાગી, તો સૌથી પહેલાં મેં મારા પરિવારજનોને આ કોવિડ ડ્યૂટીની વાત જણાવી. આ મે મહિનાની વાત છે અને મેં, જેવું મેં share કર્યું કે બધા ડરી ગયા, ગભરાઈ ગયા અને મને કહેવા લાગ્યા કે બેટા સંભાળીને કામ કરજે, એક emotional situation હતી સર...વચ્ચે જ્યારે મારી દિકરીએ મને પૂછ્યું, mumma તમે કોવિડ ડ્યૂટી માટે જાવ છો, તો તે સમય મારા માટે ઘણી જ emotional moment હતી. પરંતુ જ્યારે હું કોવિડ દર્દી પાસે ગઈ, તો મેં એક જવાબદારી ઘરમાં છોડી દીધી અને જ્યારે હું કોવિડ દર્દીને મળી સર, તો તેઓ તેનાથી વધુ ગભરાયેલા હતા, કોવિડના નામથી બધા દર્દી એટલા ડરેલા હતા સર, કે તેમને સમજાતું નહોતું કે તેમની સાથે શું થઈ રહ્યું છે, અમે આગળ શું કરીશું. અમે તેમનો ડર દૂર કરવા માટે તેમને ઘણું જ સારું healthy environment આપ્યું સર... અમને જ્યારે આ કોવિડ ડ્યૂટી કરવાનું કહ્યું તો સર સૌથી પહેલાં અમને PPE Kit પહેરવાનું કહેવામાં આવ્યું સર, જે ઘણું જ મુશ્કેલ છે. PPE Kit પહેરીને ડ્યૂટી કરવી. સર એ ઘણું tough હતું અમારા માટે, મેં 2 મહિના ડ્યૂટીમાં દરેક જગ્યાએ 14-14 દિવસ ડ્યૂટી કરી, વોર્ડમાં, આઈસીયુમાં, આઈસોલેશનમાં સર.. મોદી જી – એટલે કે કુલ એક વર્ષથી તો આપ આ જ કામને કરી રહ્યા છો. ભાવના - Yes sir, ત્યાં જતાં પહેલાં મને ખબર નહોતી કે મારા colleagues કોણ છે. મેં એક ટીમ મેમ્બરની રીતે કામ કર્યું સર. તેમના જે પણ પ્રોબ્લેમ હતા, તેને share કર્યા, મેં દર્દીઓ વિશે જાણ્યું અને તેઓના stigma દૂર કર્યા સર, કેટલાય લોકો એવા હતા સર જે કોવિડના નામથી જ ડરતા હતા. એ બધા symptoms તેમનામાં દેખાતા હતા જ્યારે અમે તેમની history લેતા હતા, પરંતુ તેઓ ડરને કારણે તેઓ પોતાનો ટેસ્ટ નહોતા કરાવી શકતા, તો અમે તેમને સમજાવતા હતા અને સર, જ્યારે severity વધી જતી હતી ત્યારે તેમના lungs already infected થઈ ચૂક્યા હોય છે ત્યારે તેમને આઈસીયુની જરૂર રહેતી હતી, ત્યારે તેઓ આવતા હતા અને સાથે આખો પરિવાર આવતો હતો. તો આવા 1-2 કેસ મેં જોયા સર અને એવું પણ નથી, દરેક age group સાથે કામ કર્યું સર મેં. જેમાં નાનાં બાળકો હતા, મહિલા, પુરુષ, વડિલો, બધા જ પ્રકારના દર્દી હતા સર... તે બધા સાથે અમે વાત કરી તો બધાએ કહ્યું કે અમે ડરને કારણે ન આવી શક્યા, બધાનો અમને આ જ જવાબ મળ્યો સર. તો આપણે તેમને સમજાવીએ સર, કે ડર જેવું કંઈ નથી હોતું, તમે અમને સાથ આપો, અમે તમને સાથ આપીશું બસ તમે જે પણ પ્રોટોકોલ્સ છે તેને follow કરો, બસ હું આટલું જ તેમના માટે કરી શકી. મોદી જી – ભાવના જી, મને ઘણું જ સારું લાગ્યું આપની સાથે વાત કરીને, તમે ઘણી જ સારી માહિતી આપી છે. તમારા પોતાના અનુભવ ઉપરથી આપી છે, તો ચોક્કસ દેશવાસીઓને તેનાથી એક પોઝીટિવીટીનો મેસેજ જશે. તમારો ખૂબ ખૂબ આભાર ભાવના જી... ભાવના - Thank you so much sir... Thank you so much... જય હિન્દ સર... મોદી જી – જય હિન્દ ભાવના જી અને નર્સિંગ સ્ટાફના તમારા જેવા હજારો-લાખો ભાઈ-બહેનો બહુ સારી રીતે પોતાનું કર્તવ્ય નિભાવી રહ્યા છે. તે આપણા બધા માટે બહુ મોટી પ્રેરણા છે. આપ આપના સ્વાસ્થ્ય પર પણ વધારે ધ્યાન આપો. આપના પરિવારનું પણ ધ્યાન રાખો. સાથીઓ, આપણી સાથે, અત્યારે બેંગલુરુથી સિસ્ટર સુરેખા જી પણ જોડાયા છે. સુરેખા જી K.C. General Hospital માં Senior Nursing Officer છે. આવો, તેમના અનુભવો પણ જાણીએ. મોદી જી – નમસ્તે સુરેખા જી... સુરેખા - I am really proud and honoured sir to speak to Prime Minister of our country. મોદી જી – સુરેખાજી, આપ આપના સાથી નર્સ અને હોસ્પિટલ સ્ટાફ સાથે મળીને બહુ જ ઉમદા કાર્ય કરી રહ્યા છો. ભારત દેશ આપનો આભારી છે. COVID-19 સામેની આ લડાઇમાં, નાગરીકો માટે આપનો શું સંદેશ છે.. સુરેખા - સુરેખા – યસ સર... એક જવાબદાર નાગરિક હોવાને કારણે હું કંઈક એવું કહેવા માંગુ છું કે કૃપા કરીને તમારી આસપાસના લોકો માટે થોડા વિનમ્ર બનો અને પ્રારંભિક પરીક્ષણ અને યોગ્ય ટ્રેકિંગની મદદથી મૃત્યુ દર ઘટાડવામાં આપણને મદદ મળશે, તદુપરાંત, જો તમને કોઈ લક્ષણો જોવા મળે છે તો જાતે આઈસોલેટ થઈને નજીકના ડોકટરની સલાહ લો અને વહેલી તકે સારવાર મેળવો. શક્ય તેટલું ઝડપથી. તેથી, આપણા આખા સમુદાયને આ રોગ વિશે જાગરૂકતા, જાણવાની અને સકારાત્મક રહેવાની જરૂર છે, ગભરાશો નહીં અને કોઈ તણાવમાં આવશો નહીં. તે દર્દીની સ્થિતિ વધુ ખરાબ કરે છે. અમે આપણી સરકારના ઘણાં આભારી છીએ અને વેક્સિન લેવા બદલ પણ ગર્વ અનુભવીએ છીએ અને મેં પણ વેક્સિન લઈ લીધી છે અને મારા સ્વાનુભવથી હું સમગ્ર દેશના નાગરિકોને કહેવા માંગુ છું કે કોઈપણ વેક્સિન બહુ ઝડપથી 100 ટકા સુરક્ષા નથી આપતી. ઈમ્યૂનિટી વધારવા માટે થોડો સમય ચોક્કસ લાગે છે. વેક્સિન લેવા માટે જરા પણ ગભરાશો નહીં. કૃપા કરીને આપ વેક્સિન લઈ લો, તેની બહુ જ ઓછી સાઈડ ઈફેક્ટ છે અને હું એક સંદેશો ચોક્કસ વહેતો કરવા માંગીશ કે ઘરે રહો, સ્વસ્થ રહો, જે બિમાર છે તેવા લોકો સાથે સંપર્ક ટાળો અને નાક, આંખ અને મોં ને બિનજરૂરી સ્પર્શ કરવાનું ટાળો. મહેરબાની કરીને વ્યક્તિગત અંતર જાળવવાનો પ્રયત્ન કરો, બરાબર રીતે માસ્ક પહેરો, નિયમિતપણે હાથ ધોવાનું રાખો અને ઘરે જ રહીને તમે ઘરગથ્થુ ઉપચારો પણ કરી શકો છો. મહેરબાની કરીને આયુર્વેદિક કાવો પીવો, વરાળ લો, રોજ mouth gargling કરો અને શ્વાસોચ્છવાસની કસરત પણ તમે કરી શકો છો. અને છેલ્લે બીજી એક વસ્તુ જે મહત્વની છે કે ફ્રન્ટલાઈન વર્કર્સ અને વ્યાવસાયિકો માટે સહાનુભૂતિ રાખો. અમને તમારા સપોર્ટ અને સહકારની જરૂર છે. આપણે સાથે મળીને લડીશું. આપણે આ રોગચાળામાંથી પસાર થઈ જઈશું અને લોકોને આ જ મારો સંદેશ છે સર... મોદી જી - Thank you Surekha ji. સુરેખા - Thank you sir. સુરેખા જી ખરેખર, તમે ઘણાં જ મુશ્કેલ સમયમાં મોરચો સંભાળીને બેઠા છો. આપ આપનું ધ્યાન રાખજો. આપના પરિવારને પણ મારી ઘણી ઘણી શુભેચ્છાઓ. હું દેશના લોકોને પણ આગ્રહ કરીશ કે જે ભાવના જી, સુરેખા જીએ તેમના અનુભવ પરથી જણાવ્યું છે. કોરોના સામે લડવા માટે પોઝીટીવ સ્પિરિટ ઘણો જ જરૂરી છે અને દેશવાસીઓએ તેને જાળવી રાખવાનો છે. સાથીઓ, ડોક્ટર્સ અને નર્સિંગ સ્ટાફની સાથે-સાથે આ સમયમાં લેબ ટેક્નિશિયન અને એમ્બ્યુલન્સ ડ્રાઈવર્સ જેવા ફ્રન્ટલાઈન વર્કર્સ પણ ભગવાનની જેમ કામ કરી રહ્યા છે. જ્યારે કોઈ એમ્બ્યુલન્સ કોઈ દર્દી સુધી પહોંચે છે તો તેને એમ્બ્યુલન્સ ડ્રાઈવર દેવદૂત જેવા જ લાગે છે. તે બધાની સેવાઓ વિશે, તેમના અનુભવો વિશે, દેશે જરૂર જાણવું જોઈએ. મારી સાથે અત્યારે એવા જ એક સજ્જન છે – શ્રીમાન પ્રેમ વર્મા જી.., જે એક એમ્બ્યુલન્સ ડ્રાઈવર છે. તેમના નામ પરથી જ ખ્યાલ આવે છે કે પ્રેમ વર્મા જી પોતાના કામને, પોતાના કર્તવ્યને પૂરા પ્રેમ અને લગન સાથે કરે છે. આવો તેમની સાથે વાત કરીએ.... મોદી જી - નમસ્તે પ્રેમ જી પ્રેમ જી - નમસ્તે સર જી શ્રી મોદી – ભાઈ.. પ્રેમ પ્રેમ જી - હા જી..સર. મોદી જી – આપ આપના કાર્ય વિશે જણાવો. પ્રેમ જી – હા....જી.. મોદી જી – થોડું વિસ્તારપૂર્વક જણાવો. તમારો જે અનુભવ છે તે પણ જણાવો. પ્રેમ જી – હું CATS Ambulance માં driver ની post પર છું અને Control અમને એક tab પર call આપે છે. 102 તરફથી જે call આવે છે, અમે move કરીએ છીએ દર્દીની પાસે. અમે દર્દીને ત્યાં જઈએ છીએ, તેમની પાસે, બે વર્ષથી continue કરી રહ્યો છું આ કામ. મારી kit પહેરીને, મારા gloves, mask પહેરીને patient ને, જ્યાં તેઓ drop કરવા માટે કહે છે, જે પણ hospital માં, અમે બહુ જ જલ્દી તેમને drop કરીએ છીએ. મોદી જી – તમને તો વેક્સિનના બે ડોઝ મળી ચૂક્યા હશે. પ્રેમ જી – બિલકુલ સર મોદી જી – તો બીજા લોકો પણ વેક્સિન લે. તેના માટે આપનો શું સંદેશ છે? પ્રેમ જી – સર બિલકુલ... બધાએ આ ડોઝ લેવો જ જોઈએ અને પરિવાર માટે સારી જ છે. હવે મને મારી મમ્મી કહે છે, આ નોકરી છોડી દે. મેં કહ્યું મમ્મી જો હું પણ નોકરી છોડીને બેસી જઈશ તો બધા દર્દીઓને કોણ કેવી રીતે મૂકવા જશે. કારણ કે આ કોરોના કાળમાં બધા ભાગી રહ્યા છે. બધા નોકરી છોડી છોડીને જઈ રહ્યા છે. મમ્મી પણ મને કહે છે કે બેટા એ નોકરી છોડી દે. મેં કહ્યું નહીં મમ્મી હું નોકરી નહીં છોડું. મોદી જી – પ્રેમ જી માતાને દુખી ન કરતાં. માતાને સમજાવજો. પ્રેમ જી – હા...જી મોદી જી – પરંતુ આ જે તમે માતાની વાત જણાવીને પ્રેમ જી – હા....જી.. મોદી જી – તે બહુ જ સ્પર્શી જતી વાત છે. પ્રેમ જી – હા....જી.. મોદી જી – આપના માતા જી ને પણ પ્રેમ જી – હા....જી.. મોદી જી – મારા પ્રણામ કહેજો.. પ્રેમ જી – બિલકુલ મોદી જી – હાં.. પ્રેમ જી – હા....જી.. મોદી જી – અને પ્રેમ જી હું આપના માધ્યમથી પ્રેમ જી – હા....જી.. મોદી જી – આ એમ્બ્યુલન્સ ચલાવનારા આપણા ડ્રાઈવર પણ પ્રેમ જી – હા....જી.. મોદી જી – કેટલું મોટું risk લઈને કામ કરે છે પ્રેમ જી – હા....જી.. મોદી જી – અને દરેકની માતા શું વિચારતી હશે? પ્રેમ જી – બિલકુલ સર મોદી જી – તે વાત જ્યારે શ્રોતાઓ સુધી પહોંચશે પ્રેમ જી – હા....જી.. મોદી જી – હું ચોક્કસ માનું છું કે તેમના હ્રદયને પણ સ્પર્શી જશે. પ્રેમ જી – હા....જી.. મોદી જી – પ્રેમ જી ખૂબ ખૂબ ધન્યવાદ. તમે એક પ્રકારે પ્રેમની ગંગા વહાવી રહ્યા છો. પ્રેમ જી – ધન્યવાદ સરજી... મોદી જી – ધન્યવાદ ભાઈ પ્રેમ જી – ધન્યવાદ સાથીઓ, પ્રેમ વર્માજી અને તેમના જેવા હજારો લોકો, આજે પોતાનું જીવન દાવ પર લગાવીને લોકોની સેવા કરી રહ્યા છે. કોરોના સામે આ લડાઈમાં જેટલા પણ જીવન બચી રહ્યા છે તેમાં એમ્બ્યુલન્સ ડ્રાઈવર્સનું પણ બહુ મોટું યોગદાન છે. પ્રેમ જી આપને અને દેશભરમાં આપના બધા સાથીઓને હું ખૂબ ખૂબ આભાર માનુ છું. આપ સમય પર પહોંચતા રહો અને જીવન બચાવતા રહો. મારા પ્રિય દેશવાસીઓ, એ સાચું છે કે કોરોનાથી ઘણાં બધા લોકો સંક્રમિત થઈ રહ્યા છે પરંતુ કોરોનાથી સાજા થનારાઓની સંખ્યા પણ તેટલી જ વધુ છે. ગુરુગ્રામની પ્રીતિ ચતુર્વેદી જીએ હાલમાં જ કોરોનાને હરાવ્યો છે. પ્રીતિ જી મન કી બાતમાં આપણી સાથે જોડાય છે. તેમના અનુભવ આપણને બધાને ઘણાં જ કામ આવશે. મોદી જી – પ્રીતિ જી નમસ્તે.. પ્રીતિ – નમસ્તે સર...આપ કેમ છો? મોદી જી – હું ઠીક છું. સૌથી પહેલાં તો હું આપની કોવિડ-19 સાથે પ્રીતિ – જી મોદી જી – સફળતાપૂર્વક લડવા બદલ પ્રીતિ – જી મોદી જી – પ્રશંસા કરીશ. પ્રીતી - Thank you so much sir મોદી જી – મારી આશા છે કે તમારું સ્વાસ્થ્ય ઘણું ઝડપથી સારું થાય પ્રીતિ – જી આભાર સર.. મોદી જી – પ્રીતિ જી પ્રીતિ – હા..જી..સર મોદી જી- આ આખા વેવમાં માત્ર આપનો જ નંબર લાગ્યો કે પરિવારના અન્ય સભ્યો પણ આમાં ફસાઈ ગયા છે પ્રીતિ – નહીં..નહીં..સર હું એકલી જ થઈ હતી. મોદી જી – ચાલો, ભગવાનની કૃપા રહી.. અચ્છા હું ઈચ્છીશ, પ્રીતિ – હા..જી...સર મોદી જી – કે તમે આ પીડાની અવસ્થાના કેટલાક અનુભવ જો વહેંચી શકો તો કદાચ જે શ્રોતા છે તેમને પણ આવા સમયમાં કેવી રીતે પોતાની જાતને સંભાળવવી જોઈએ તેનું માર્ગદર્શન મળશે. પ્રીતિ – જી..સર...ચોક્કસ.. સર initially stageમાં મને બહુ જ વધારે lethargy, એટલે કે સુસ્તી જેવું લાગતું અને ત્યારબાદ મારા ગળામાં થોડી ખરાશ થવા લાગી. તો પછી મને લાગ્યું તો ખરું કે આ symptoms તો છે તો મેં ટેસ્ટ કરાવ્યો. બીજા દિવસે રિપોર્ટ આવ્યા બાદ જેવો તે પોઝીટિવ આવ્યો, મેં મારી જાતને quarantine કરી લીધી. એક રૂમમાં આઈસોલેટ કરીને ડોક્ટર્સ સાથે મેં કન્સલ્ટ કર્યું. તેમની medication start કરી દીધું. મોદી જી – તો તમારા quick action ને કારણે તમારો પરિવાર બચી ગયો. પ્રીતિ – જી સર...પછી તો બધાનો રિપોર્ટ કરાવ્યો હતો. બાકી બધા નેગેટિવ હતા. હું જ પોઝિટીવ હતી. તેની પહેલાં જ મેં મારી જાતને આઈસોલેટ કરી લીધી હતી એક રૂમની અંદર. પોતાની જરૂરિયાતનો બધો સામાન સાથે રાખીને, પોતાની જાતે જ એક રૂમમાં બંધ થઈ ગઈ હતી. અને તેની સાથે-સાથે મેં ડોક્ટર સાથે medication start કરી દીધી. સર મેં મેડિકેશનની સાથેસાથે મેં યોગ, આયુર્વેદિક અને મેં આ બધું શરૂ કર્યું અને સાથે મેં કાવો પણ લેવાનો શરૂ કર્યો હતો. Immunity boost કરવા માટે સર હું દિવસમાં મતલબ જ્યારે પણ ભોજન કરતી હતી તેમાં મેં healthy food જે protein rich diet હતું તે લીધું. મેં ઘણું વધારે fluid લીધું, મેં steam લીધી, gargle કર્યું અને ગરમ પાણી લીધું. હું આખો દિવસ આ જ બધી વસ્તુઓ મારા જીવનમાં લેવા લાગી. અને સર આ દિવસોમાં તો, સૌથી મોટી વાત હું કહેવા માંગીશ, ગભરાવું તો જરા પણ નહીં. બહુ જ mentally strong બનવાનું છે જેને માટે હું યોગમાં બહુ જ વધારે breathing exercise કરતી હતી અને તે કરવાથી મને સારું લાગતું હતું. મોદી જી – હા..અચ્છા પ્રીતિ જી જ્યારે હવે તમારી આ આખી process પૂરી થઈ ગઈ. આપ સંકટમાંથી બહાર આવી ગયા. પ્રીતિ – હા..જી મોદી જી – હવે તમારો ટેસ્ટ પણ નેગેટિવ આવી ગયો છે પ્રીતિ – હા....જી સર મોદી જી – તો પછી આપ આપના સ્વાસ્થ્ય માટે, તેની દેખભાળ માટે અત્યારે શું કરો છો? પ્રીતિ – સર... એક તો મેં યોગ બંધ નથી કર્યા. મોદી જી – હા પ્રીતિ – ઠીક છે...હું હજુ પણ કાવો પીવું છું અને પોતાની ઈમ્યૂનિટી બૂસ્ટ રાખવા માટે હું સારું હેલ્ધી ફૂડ ખાઉં છું અત્યારે. મોદી જી – હા પ્રીતિ – જે હું બહુ જ પોતાની જાતને neglect કરી દેતી હતી, તેના પર વધારે ધ્યાન આપી રહી છું. મોદી જી – ધન્યવાદ પ્રીતિ જી.. પ્રીતિ - Thank you so much sir. મોદી જી – આપે જે જાણકારી આપી, મને લાગે છે કે તે ઘણાં બધા લોકોને કામ આવશે. તમે સ્વસ્થ રહો, તમારા પરિવારના લોકો સ્વસ્થ રહે, મારી આપને ઘણી ઘણી શુભેચ્છાઓ. મારા વહાલા દેશવાસીઓ, આજે આપણા તબીબી ક્ષેત્રના લોકોની જેમ, Frontline Workers પણ દિન-પ્રતિદિન સેવા કાર્યમાં રોકાયેલા છે. તેવી જ રીતે સમાજના અન્ય લોકો પણ આ સમયે પાછળ નથી. દેશ ફરી એકવાર કોરોના સામે સંયુક્ત રીતે લડી રહ્યો છે. આ દિવસોમાં, હું જોઉં છું કે કોઈ Quarantine માં રહેતા પરિવારોને દવાઓ પહોંચાડે છે, કોઈ શાકભાજી, દૂધ, ફળો વગેરે મોકલી રહ્યું છે. કોઈ દર્દીઓ માટે એમ્બ્યુલન્સની મફત સેવાઓ આપી રહ્યું છે. આ પડકારજનક સમયમાં દેશના જુદા જુદા ખૂણાઓમાં પણ સ્વૈચ્છિક સંસ્થાઓ આગળ આવી રહી છે અને અન્યોને મદદ કરવા જે પણ થઇ શકે તે પ્રયાસ કરી રહી છે. આ વખતે ગામોમાં પણ નવી જાગૃતિ જોવા મળી રહી છે. કોવિડના નિયમોનું સખત પાલન કરીને, લોકો તેમના ગામને કોરોનાથી સુરક્ષિત કરી રહ્યાં છે, બહારથી આવતા લોકો માટે પણ યોગ્ય વ્યવસ્થા કરવામાં આવી રહી છે. શહેરમાં પણ કેટલાય યુવાનો સામે આવ્યા છે, જે પોતાના વિસ્તારમાં કોરોનાના કેસ ન વધે તેને માટે સ્થાનિક નિવાસીઓ સાથે મળીને પ્રયાસ કરી રહ્યા છે. એટલે કે એક તરફ દેશ દિવસ-રાત હોસ્પિટલ, વેન્ટિલેટર્સ અને દવાઓ માટે કામ કરી રહ્યો છે તો બીજી બાજુ, દેશવાસીઓ પણ સ્વેચ્છાએ કોરોનાના પડકારનો સામનો કરી રહ્યા છે. આ ભાવના આપણને કેટલી તાકાત આપે છે, કેટલો વિશ્વાસ આપે છે. આ જે પણ પ્રયાસો થઈ રહ્યા છે, સમાજની બહુ મોટી સેવા છે. તે સમાજની શક્તિ વધારે છે. મારા પ્રિય દેશવાસીઓ, આજે આપણે 'મન કી બાત' ની આખી ચર્ચા કોરોના રોગચાળા પર રાખી, કારણ કે, આજે આપણી સૌથી મોટી પ્રાથમિકતા છે, આ રોગને હરાવવાની. આજે ભગવાન મહાવીર જયંતિ પણ છે. આ પ્રસંગે, હું તમામ દેશવાસીઓને અભિનંદન આપું છું. ભગવાન મહાવીરનો સંદેશો આપણને તપ અને આત્મ સંયમની પ્રેરણા આપે છે. હમણાં પવિત્ર રમજાન માસ પણ ચાલી રહ્યો છે. હવે બુદ્ધ પૂર્ણિમા પણ આવશે. ગુરુ તેગબહાદુર જીનું 400મું પ્રકાશ પર્વ પણ છે. એક મહત્વપૂર્ણ દિવસ પોચિશે બોઈશાક – ટાગોર જયંતિનો છે. આ બધું આપણને આપણું કર્તવ્ય નિભાવવાની પ્રેરણા આપે છે. એક નાગરિક તરીકે આપણે આપણા જીવનમાં જેટલી કુશળતા સાથે આપણા કર્તવ્યોને નિભાવશું, સંકટથી મુક્ત થઈને ભવિષ્યના રસ્તા પર તેટલી જ ઝડપથી આગળ વધીશું. તેવી આશા સાથે હું આપ બધાને ફરી એકવાર આગ્રહ કરું છું કે વેક્સિન આપણે બધાએ લેવાની જ છે અને સંપૂર્ણ સાવધાની પણ રાખવાની છે. દવા પણ અને કડકાઈ પણ... આ મંત્રને ક્યારેય ભૂલવાનો નથી. આપણે બહુ જલ્દી સાથે મળીને આ મુશ્કેલીમાંથી બહાર આવીશું. એ જ વિશ્વાસ સાથે આપ બધાને ખૂબ ખૂબ ધન્યવાદ. નમસ્કાર.... SD/GP/JD

pib-88964

3be9b52b9e19fc9eeafad6fb9e1061aa579ff1389726eef53083fb8631cc1956

guj

પ્રધાનમંત્રીનું કાર્યાલય પ્રધાનમંત્રી શ્રીએ છત્તીસગઢના બસ્તરમાં મા દંતેશ્વરી મંદિરમાં દર્શન અને પૂજા કરી પ્રધાનમંત્રી શ્રી નરેન્દ્ર મોદીએ આજે છત્તીસગઢના બસ્તરમાં મા દંતેશ્વરી મંદિરમાં દર્શન અને પૂજા-અર્ચના કરી હતી. પ્રધાનમંત્રીએ X પર પોસ્ટ કર્યું: “बस्तर में मां दंतेश्वरी की पूजा-अर्चना कर उनका आशीर्वाद लिया। उनसे छत्तीसगढ़ के अपने सभी परिवारजनों की उन्नति और खुशहाली की कामना की।” CB/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-207174

49b25482646347c1999a4e9f5c726c073ae6eace66c2786bb2b6f6ce02bced28

guj

પ્રધાનમંત્રીનું કાર્યાલય પ્રધાનમંત્રીએ DigiLocker સાથે ખેલો ઇન્ડિયા પ્રમાણપત્રોના એકીકરણને આવકાર્યું પ્રધાનમંત્રી શ્રી નરેન્દ્ર મોદીએ ડિજીલોકર સાથે ખેલો ઈન્ડિયા પ્રમાણપત્રોના એકીકરણને આવકાર્યું. એક ટ્વીટ થ્રેડમાં યુવા બાબતો અને રમતગમતના કેન્દ્રીય પ્રધાન, શ્રી અનુરાગ ઠાકુરે DigiLocker સાથે ખેલો ઇન્ડિયા પ્રમાણપત્રોના એકીકરણ વિશે માહિતી આપી. કેન્દ્રીય મંત્રી દ્વારા ટ્વીટ થ્રેડ્સનો જવાબ આપતા, પ્રધાનમંત્રીએ કહ્યું; "આ એથ્લેટ્સ, સપોર્ટ સ્ટાફ, અધિકારીઓ અને અન્ય લોકો માટે ફાયદાકારક રહેશે." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-194997

0bb6e5ca68af85c3a0e706899f54f754258ff6b58d960520dbccde49b16bd102

guj

મંત્રીમંડળ કેબિનેટે પ્રવાસનના ક્ષેત્રમાં સહયોગ મજબૂત કરવા માટે ભારત અને ઉઝબેકિસ્તાન વચ્ચેના સમજુતી કરારને મંજુરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે પ્રવાસન ક્ષેત્રમાં સહયોગને વધુ મજબુત કરવા માટે ભારત અને ઉઝબેકિસ્તાન વચ્ચેના સમજૂતી કરાર ને મંજુરી આપી દીધી છે. 1લી ઓક્ટોબર 2018ના રોજ ઉઝબેકિસ્તાન તરફથી વીઆઈપી મુલાકાત દરમિયાન આ એમઓયુ ઉપર હસ્તાક્ષર કરવામાં આવશે. ફાયદાઓ પ્રવાસનના ક્ષેત્રમાં એમઓયુ ઉપર કરવામાં આવનાર હસ્તાક્ષર એ બંને દેશોને પ્રવાસન ક્ષેત્રમાં સહયોગ વધારવા માટે એક સંસ્થાગત તંત્રનું નિર્માણ કરવામાં સહાયભૂત બનશે. તે ઉઝબેકિસ્તાન તરફથી દેશમાં આવનાર વિદેશી પ્રવાસીઓની સંખ્યામાં વૃદ્ધિ કરવામાં પણ સહાય કરશે. આખરે તે આર્થિક વિકાસ અને રોજગાર નિર્માણમાં પરિણમશે. આ એમઓયુ બૃહદ માળખાની અંદર અને સહયોગના ક્ષેત્રમાં તમામ સ્ટેક હિતધારકોના પારસ્પરિક હિત માટે અને લાંબાગાળાના પ્રવાસન સહયોગ માટે અનુકુળ પરિસ્થિતિનું પણ નિર્માણ કરશે. આ ઉપરાંત, આ એમએયુ તેમાં નક્કી કરવામાં આવેલા ઉદ્દેશોને પૂરા કરવા ટેના જરૂરી પગલાંઓનું અમલીકરણ કરવા માટેની શ્રેષ્ઠ પદ્ધતિઓને શોધી કાઢવામાં પણ મદદરૂપ બનશે. NP/J.Khunt/GP/RP (Visitor Counter : 92

pib-213188

d84038a6d951e8b5d079df7f41820f3964713cc4f7d4da6c22aa37e2bd1fd772

guj

સ્વાસ્થ્ય અને પરિવાર કલ્યાણ મંત્રાલય પ્રધાનમંત્રી 06મી માર્ચ, 2023ના રોજ 'આરોગ્ય અને તબીબી સંશોધન' પર બજેટ પછીના વેબિનારને સંબોધન કરશે કેન્દ્ર સરકાર દ્વારા આયોજિત 12 બજેટ પછીના વેબિનારના ભાગ રૂપે, વેબિનાર બજેટ ઘોષણાઓના અમલીકરણ માટે આંતરદૃષ્ટિ અને વિચારોને એકત્રિત કરશે વેબિનારમાં 3 એકસાથે બ્રેકઆઉટ સત્રો હશે જેમાં નવી નર્સિંગ કોલેજોની સ્થાપના, ICMR લેબનો સાર્વજનિક અને ખાનગી ક્ષેત્રનો ઉપયોગ અને તબીબી ઉપકરણો માટે ફાર્મા ઇનોવેશન અને મલ્ટિડિસિપ્લિનરી અભ્યાસક્રમો સંબંધિત બજેટની જાહેરાતો આવરી લેવામાં આવશે પ્રધાનમંત્રી શ્રી નરેન્દ્ર મોદી 06મી માર્ચ, 2023ના રોજ સવારે 10 વાગ્યે વીડિયો કોન્ફરન્સિંગ દ્વારા ‘હેલ્થ એન્ડ મેડિકલ રિસર્ચ’ વિષય પર બજેટ પછીના વેબિનારને સંબોધન કરશે. તે કેન્દ્ર સરકાર દ્વારા કેન્દ્રીય બજેટમાં જાહેર કરાયેલી પહેલોના અસરકારક અમલીકરણ માટે આંતરદૃષ્ટિ, વિચારો અને સૂચનો એકત્ર કરવા માટે આયોજિત 12 બજેટ પછીના વેબિનારની શ્રેણીનો એક ભાગ છે. કેન્દ્રીય બજેટ 2023-24 સાત પ્રાથમિકતાઓ દ્વારા આધારીત છે જે એકબીજાને પૂરક બનાવે છે અને અમૃત કાળ દ્વારા માર્ગદર્શક ‘સપ્તર્ષિ’ તરીકે કાર્ય કરે છે. સર્વસમાવેશક વિકાસ એ સરકારની પ્રાથમિકતાઓમાંની એક છે જેમાં 157 નવી નર્સિંગ કોલેજોની સ્થાપના, ICMR લેબમાં જાહેર અને ખાનગી મેડિકલ રિસર્ચને પ્રોત્સાહિત કરવી અને મેડિકલ ઉપકરણો માટે ફાર્મા ઇનોવેશન અને મલ્ટિડિસિપ્લિનરી કોર્સનો સમાવેશ થાય છે. વેબિનારમાં આરોગ્ય અને ફાર્મા બંને ક્ષેત્રોને આવરી લેતા ત્રણ એક સાથે બ્રેકઆઉટ સત્રો હશે. સંબંધિત કેન્દ્ર સરકારના મંત્રાલયો/વિભાગોના મંત્રીઓ અને સચિવો ઉપરાંત, રાજ્ય/કેન્દ્રશાસિત પ્રદેશ સરકારોના આરોગ્ય વિભાગો, વિષય નિષ્ણાતો, ઉદ્યોગો/એસોસિએશનોના પ્રતિનિધિઓ, ખાનગી મેડિકલ કોલેજો/હોસ્પિટલો/સંસ્થાઓ વગેરેમાંથી હિતધારકોના યજમાન વેબિનારમાં હાજરી આપશે. અને બજેટ ઘોષણાઓના વધુ સારા અમલીકરણ માટે સૂચનો દ્વારા યોગદાન આપો. બ્રેકઆઉટ સત્રોની થીમ નર્સિંગમાં ગુણાત્મક સુધારણા છે: ઈન્ફ્રાસ્ટ્રક્ચર, એજ્યુકેશન અને પ્રેક્ટિસ; તબીબી સંશોધન માટે સુવિધા આપનાર તરીકે ICMR લેબનો જાહેર અને ખાનગી ક્ષેત્રનો ઉપયોગ થશે; અને તબીબી ઉપકરણો માટે ફાર્મા ઇનોવેશન અને મલ્ટિડિસિપ્લિનરી અભ્યાસક્રમોનો સમાવેશ થાય છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-70981

471eca48eed10e6ea0c2397170eb0be924218ba001846805af3700a67096e0da

guj

ઇલેક્ટ્રોનિક્સ તથા સૂચના પ્રોદ્યોગિકી મંત્રી ડિજિટલ ઇન્ડિયાએ લોકોના જીવનને પરિવર્તિત કરવામાં, ડિજિટલ ઇકોનોમીના નિર્માણમાં અને દેશ માટે વ્યૂહાત્મક ફાયદાના સર્જનમાં પ્રચંડ યોગદાન આપ્યું છે: આઇટી રાજ્ય મંત્રી રાજીવ ચંદ્રશેખર આઇટી રાજ્ય મંત્રી રાજીવ ચંદ્રશેખર દ્વારા એક સપ્તાહના આઝાદી કા ડિજિટલ મહોત્સવનો પ્રારંભ આસિસ્ટેડ મોડમાં ઉમંગ સર્વિસિઝની ડિલિવરી માટેની નીતિ જાહેર કરાઈ ડિજિટલ ઇન્ડિયાની 75 સક્સેસ સ્ટોરીઝની ઇ-બૂક, ભારતની એઆઇ યાત્રા અંગેનો વીડિયો જારી કરાયો ભારત સરકારના સ્કીલ ડેવલપમેન્ટ, એન્ત્રેપ્રેન્યોરશિપ અને ઇલેક્ટ્રોનિક્સ તથા આઇટી મંત્રાલયના રાજ્ય કક્ષાના મંત્રી શ્રી રાજીવ ચંદ્રશેખર દ્વારા એક સપ્તાહ સુધી ચાલનારા આઝાદી કા ડિજિટલ મહોત્સવનું 29 નવેમ્બર, 2021ના રોજ નવી દિલ્હીના ઇન્ડિયા હેબિટેટ સેન્ટર ખાતે ઉદઘાટન કર્યું હતું. મંચ ઉપર ઉપસ્થિત અન્ય મહાનુભાવોમાં ઇલેક્ટ્રોનિક્સ અને ઇન્ફર્મેશન ટેક્નોલોજી મંત્રાલય ના સચિવ શ્રી અજય સાહની અને અધિક સચિવ ડો. રાજેન્દ્રકુમાર, નાસકોમના પ્રમુખ કુ. દેબજાની ઘોષ તથા MyGov અને NeGDના સીઇઓ શ્રી અભિષેક સિંહનો સમાવેશ થાય છે. પોતાના સંબોધનમાં શ્રી રાજીવ ચંદ્રશેખરે કહ્યું કે વર્ષ 2021 એ એક નોંધપાત્ર વર્ષ રહ્યું છે. ડિજિટલ ઇન્ડિયાએ ડિજિટલ ઇન્ફ્રાસ્ટ્રક્ચર તથા સર્વિસિઝની સ્થિતિસ્થાપકતા પૂરવાર કરી છે અને મહામારી પછીના વિશ્વમાં ભારત વધુ આત્મવિશ્વાસ સભર અને વધુ આશાવાદી રાષ્ટ્ર તરીકે ઊભરી આવ્યું છે. તેમણે કહ્યું કે ડિજિટલ ઇન્ડિયાએ લોકોના જીવનને પરિવર્તિત કરવામાં, ડિજિટલ ઇકોનોમીના નિર્માણમાં તથા દેશ માટે વ્યૂહાત્મક ફાયદાના સર્જનમાં પ્રચંડ યોગદાન આપ્યું છે. ટેક્નોલોજીની વધતી જતી અસરકારકતા તથા ભવિષ્યમાં નાગરિકોની આકાંક્ષાઓને ધ્યાનમાં રાખીને તેમણે છ ક્ષેત્રે કાર્યવાહી જરૂરી હોવાનું જણાવ્યું હતું. આ છ ક્ષેત્રમાં સૌના માટે કનેક્ટિવિટી, સરકારની સેવાઓ અને પ્રોડક્ટ્સના સ્માર્ટ આર્કિટેક્ચર આધારિત ડિજિટલાઇઝેશન, ભારતમાં ટ્રિલિયન-ડોલર ડિજિટલ ઇકોનોમી, ગ્લોબલ સ્ટાન્ડર્ડ લો, ખાસ કરીને આર્ટિફિશિયલ ઇન્ટેલિજન્સ તથા ફાઇવ-જી ની આધુનિક ટેક્નોલોજીમાં મોખરાના સ્થાન અને વ્યાપક આધાર ધરાવતા સ્કીલ અને ટેલેન્ટ પૂલનો સમાવેશ થાય છે. તેમણે અંતમાં સબ કા સાથ સબ કા વિકાસ, સબ કા વિશ્વાસ ઔર સબ કા પ્રયાસના અમલ માટે આહવાન કર્યું હતું. શ્રી અજય સાહનીએ જણાવ્યું કે આ ઘડી આપણે જે પ્રાપ્ત કર્યું તેની ઉજવણી કરવાની, ભવિષ્ય માટેની તેમજ ન્યૂ ઇન્ડિયાના નિર્માણ માટેની ગતિવિધિની યોજના ઘડવાની છે. તેમણે કહ્યું કે અનેક પ્રકારની ડિજિટલ સર્વિસિઝ કાર્યરત્ છે અને હવે ઉદ્યોગની ભાગીદારીમાં રાષ્ટ્રવ્યાપી પબ્લિક ડિજિટલ પ્લેટફોર્મ્સ મારફત સામાજિક ક્ષેત્રોમાં સ્વતંત્ર સાઇલો પ્રોજેક્ટ્સનો સુમેળ સાધવામાં આવે તેનો સમય આવી ગયો છે. તેમણે સર્વિસિઝની સંપૂર્ણ શ્રેણી મેળવવા માટે સિંગલ સાઇન-ઓ, મલ્ટિપલ વિન્ડોઝ પર તથા સર્વિસ ડિલિવરી સેન્ટર્સના આસિસ્ટેડ મોડમાં વોક-ઇનની નાગરિકે પસંદગી આપવા ઉપર ભાર મૂક્યો હતો. તેમણે ખાસ કરીને ઊભરતી ટેક્નોલોજિઝનો ઉપયોગ કરીને ભારતમાં ડિજિટલ પ્રોડક્ટ્સ બનાવવા અંગે પણ ચર્ચા કરી હતી. આ અવસરે પોતાના સંબોધનમાં MyGov અને NeGDના સીઇઓ શ્રી અભિષેક સિંહે ડિજિટલ પરિવર્તનને લગતી પહેલોને ઉજાગર કરી હતી અને ડિજિટલ ન્ડિયાના નિર્માણમાં યોગદા આપનારાઓને બિરદાવ્યા હતાં અને કહ્યું હતું કે ડિજિટલ ઇન્ડિયાનો ધ્યેય વર્તમાન તથા ભાવિ ડિજિટલ પહેલ માટેનું મુખ્ય ચાલક બળ છે અને તે ધ્યેય સાકાર કરવા માટે તમામ પ્રયાસ કરાઈ રહ્યાં છે. તેમણે આગામી સાત દિવસ દરમિયાન યોજાનારી ઇવેન્ટ્સ વિશે ટૂંકાણમાં ચર્ચા કરી હતી. આ ઇવેન્ટ્સ જે વિષયોને આવરી લેવાની છે તેમાં ડિજિટલ ઇન્ડિયા – પબ્લિક પ્લેટફોર્મ્સ એન્ડ સ્ટેટ ઇનિશિએટિવ્સ, ઇમર્જિંગ ટેક્નોલોજિઝ ઇન્ક્લુડિંગ એઆઇ, મેઇટી સ્ટાર્ટઅપ હબ, મેકિંગ ઇન્ડિયા આત્મનિર્ભરત ઇન ઇલેક્ટ્રોનિક્સ મેન્યુફેક્ચરિંગ, એમ્પાવરિંગ સિટિઝન્સ થ્રૂ સીએસસી, સ્વદેશી માઇક્રોપ્રોસેસર્સ એન્ડ નેશનલ સુપરકમ્પ્યૂટિંગ મિશન, સિટિઝન એન્ગેજમેન્ટ વિથ MyGov અને ડિજિટલ પેમેન્ટ ઉત્સવનો સમાવેશ થાય છે. તેમણે 50 સ્ટોલ્સ ધરાવતું એક પ્રદર્શન ખુલ્લું મૂકાયું છે અને સરકારી શાળાઓની ટોચની 20 ટીમ એઆઇ સંબંધિત સોલ્યૂશન્સ પ્રદર્શિત કરી રહી હોવાની માહિતી પણ આપી હતી. ડો. રાજેન્દ્ર કુમારે કહ્યું હતું કે વિશ્વના ડિજિટલ ક્ષેત્રમાં ભારતનું આગમન થઈ ગયું છે અને હવે ભારત વિશ્વમાં સૌથી વધુ મોબાઇલ ઉત્પાદિત કરનારા રાષ્ટ્રો પૈકીનું એક છે. તેમણે એપ્લિકેશન્સ પરથી પ્લેટફોર્મ્સ પર જવામાં, ઇલેક્ટ્રોનિક્સા ઉત્પાદનમાં ભારતને આત્મનિર્ભર બનાવવામાં, એઆઇ અને ફાઇવ-જી જેવી ઊભરતી ટેક્નોલોજીમાં ઉપસ્થિતિ મેળવવા, સાયબર સિક્યુરિટીમાં પ્રગતિ સાધવા તેમજ ડિજિટલ ક્ષેત્રે - ખાસ કરીને ડેટા પ્રોટેક્શનમાં મજબૂત કાનૂની માળખું ઘડવા માટેના સાતત્યપૂર્ણ પ્રયાસો ઉપર ભાર પણ મૂક્યો હતો. કુ. દેબજાની ઘોષે સમાવેશક વિકાસ માટે ટેક્નોલોજીના ક્ષેત્રે ભારતના યોગદાનને બિરદાવ્યું હતું. તેમણે કહ્યું કે ભારતે દુનિયાને ટેક્નોલોજીનો સાચો મતલબ દર્શાવ્યો છે, જેમકે સમાવેશક વિકાસ, જાહેર હિત માટે ટેક્નોલોજી અને વ્યવસ્થાના નીચલા સ્તરે રહેલા લોકોને લક્ષ્યમાં ધરાવતી ટેક્નોલોજી. તેમણે ટીમ ઇન્ડિયાના ભાગરૂપે સરકાર અને ઉદ્યોગની ભાગીદારી અંગે પણ ચર્ચા કરી હતી. આ પ્રારંભિક સત્રમાં ડિજિટલ ઇન્ડિયાની સિદ્ધિઓ વિશેના મૂવી – 75 સક્સેસ સ્ટોરીઝ અંડર ડિજિટલ ઇન્ડિયા, અને 75@75 ઇન્ડિયા’ઝ AI જર્નીની રજૂઆત પણ કરાઈ હતી. આસિસ્ટેડ મોડમાં ઉમંગ સર્વિસિઝની ડિલિવરી માટેની નીતિની પણ જાહેરાત કરાઈ હતી. ઉદઘાટન સત્ર બાદ સરકાર અને સ્ટાર્ટ-અપ ઇનિશિયેટિવ્સના 50 સ્ટોલ્સને આવરી લેતા પ્રદર્શન હોલને ખુલ્લો મૂકાયો હતો. આ કાર્યક્રમનો વિગતવાર એજન્ડા https://amritmahotsav.negd.in/ પર ઉપલબ્ધ છે. ડિજિટલ ઇન્ડિયાની સત્તાવાર યુટ્યૂબ ચેનલ https://www.youtube.com/DigitalIndiaofficial/ પર આ ઇવેન્ટનું લાઇવ સ્ટ્રીમિંગ કરાયું હતું. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 255

pib-13503

fbbf6a389f7473832fd0a89950e1fffe74be4f0f16c642f0d26fd24fad8de2cd

guj

પ્રધાનમંત્રીનું કાર્યાલય ગુજરાતમાં PMJAY-MA યોજના આયુષ્માન કાર્ડ્સના વિતરણ પ્રસંગે પ્રધાનમંત્રીએ આપેલા સંબોધનનો મૂળપાઠ નમસ્કાર! ધનતેરસ અને દિવાળી હવે સામે જ દેખાઇ રહી છે. ધનતેરસ અને દિવાળી પહેલાં આપણા ગુજરાતમાં આરોગ્યનો મહાઉત્સવ ઉજવાઇ રહ્યો છે. આપણે અહીંયા ધનતેરસ પર આપણે ભગવાન ધન્વંતરીની પૂજા કરીએ છીએ. ભગવાન ધન્વંતરીને આયુર્વેદના પિતામહ કહેવામાં આવે છે અને એવું કહેવાય છે કે દેવતાઓની સારવાર ભગવાન ધન્વંતરી દ્વારા કરવામાં આવી હતી. તેથી એમ કહી શકાય કે તેઓ આરોગ્યની પ્રેરણાના આ ઇષ્ટ દેવ છે. અને આરોગ્ય કરતાં મોટું ધન, આરોગ્ય કરતાં મોટું સૌભાગ્ય, બીજું શું હોઇ શકે? અને આપણે ત્યાં તો શાસ્ત્રોમાં પણ કહેવામાં આવ્યું છે કે- આરોગ્યમ પરમં ભાગ્યમ્! અને મારા માટે ખુશીની વાત એ છે કે, આજે આપણા ભૂપેન્દ્રભાઇના નેતૃત્વમાં જે કામ આજે કરવામાં આવ્યું છે, આમ તો દિવાળીના તહેવારોમાં આવું કામ કરવા અંગે કોઇ વિચારતું પણ નથી. બધા લોકો રજાના મૂડમાં છે. જ્યારે આજે અહીં આ કાર્યક્રમ પૂરો થશે તેની સાથે આજ રાત સુધીમાં દોઢથી બે લાખ લોકો સુધી કાર્ડ પહોંચાડવાની ઝુંબેશ ચાલી રહી છે. અને 50 લાખ લોકોને કાર્ડ આપવાનું કામ, હું તો, સરકારના તમામ આપણા સાથીઓને, જુના જુના બધા જ સાથીઓ છે, તેમજ સરકારી અધિકારીઓને આજે હું અભિનંદન આપું છું કે તમે દિવાળીમાં આટલું મોટું કામ તમે હાથમાં લીધું છે, તમારી આ મહેનત રંગ લાવશે. અને આપણે ત્યાં તો કહેવાય છે કે સર્વ સંતુ નિરામયા એટલે કે બધા રોગમુક્ત રહે, આપણા પૂર્વજોની જે કલ્પના હતી, જે ચિંતન હતું, તે વ્યક્તિના, તે પરિવારના, તે સમાજના, સૌથી મોટા સુરક્ષા કવચરૂપી આ મંત્ર આ જે આ આયુષ્માન યોજના ચલાવી રહી છે. એક સાથે અભિયાન ચલાવીને 50 લાખ પરિવારો એટલે કે ગુજરાતની અડધી વસતી સુધી પહોંચવાનું એક મોટું કામ હાથ ધરવામાં આવ્યું છે. જિલ્લો હોય, તાલુકો હોય કે પછી ગ્રામ પંચાયત હોય, તમામ સ્તરે લાભાર્થીઓને શોધીને, જેમને કાર્ડ ન મળ્યા હોય તેવા લોકો સુધી પહોંચવું ખરેખર અભિનંદનને પાત્ર કામ છે, જેના કારણે વડીલો માટે તે આશીર્વાદરૂપ રહેશે. આપણે સૌ જાણીએ છીએ કે આખી દુનિયામાં પ્રગતિશીલ દેશો સમૃદ્ધ દેશો છે, ત્યાં વીમા વિશે આપણે સાંભળતા આવ્યા છીએ, આપણે ભારતમાં તેમનાથી એક ડગલું આગળ વધી ગયા છીએ, આપણે માત્ર હેલ્થ ઇન્શ્યોરન્સ જ નહીં, પરંતુ હેલ્થ એશ્યોરન્સનું આટલું મોટું સ્વપ્ન જોયું છે. અને આ સપનાને સાકાર કરવા માટે તમારો સાથ અને સહકાર મળ્યો છે. આજનો આ કાર્યક્રમ એક પ્રકારે, જ્યારે રાજકીય દૃશ્ટિએ સ્થિર સરકાર હોય અને તેમની કાર્ય સંસ્કૃતિ સંપૂર્ણ રીતે સંવેદનશીલ હોય અને સમાજને સમર્પિત હોય, ત્યારે કેવા અદ્ભુત પરિણામો આવી શકે છે તેનું ઉદાહરણ પૂરું પાડે છે, અને આજે આખો દેશ અને ગુજરાત આ જોઇ રહ્યા છે. પહેલા શું હતું, ત્યાં શું હતું. પહેલાં સરકાર હતી, બધું જ હતું પણ કોઇએ યોજના અમલમાં મૂકવામાં આવે તો, બસ એક મોટા સભાગૃહની અંદર દીવો પ્રગટાવો, રિબીન કાપો અથવા સારું ભાષણ કરો એટલે વાત પૂરી થઇ જતી હતી. જે લોકો જાગૃત હતા, તેઓ યોજનાનો લાભ લેતા હતા, કેટલાય લોકોનો લાભ તો વચેટિયાઓ લઇ લેતા હતા, અને યોજના આ રીતે ખતમ થઇ જતી હતી. અમે આ આખો રિવાજ જ બદલી નાંખ્યો છે. પૈસાનો ખર્ચ થાય, પણ તેનો લાભ પણ હોવો જોઇએ, માત્ર યોજના લોન્ચ કરી દો, દીવો પ્રગટાવી દો, રિબીન કાપી નાંખો, એટલું જ કામ નથી હોતું, સરકાર ઘરે-ઘરે જઇને સામે ચાલીને જરૂરિયાતમંદ લોકોને શોધે, તેમની પાસે પહોંચે અને તેમની સમસ્યાનું નિરાકરણ લાવે, એ પ્રકારનું આ ખૂબ જ મોટું પગલું લેવામાં આવ્યું છે. આ પગલું ભરીને આપણે આગળ વધી રહ્યા છીએ. આજે જ્યારે યોજના બને છે, ત્યારે સૌથી પહેલા તો સામાન્ય લોકોને શું તકલીફ છે, તેમની જરૂરિયાત શું છે, લાંબા ગાળે તેમાં શું ફેરફાર કરવાની જરૂર છે, તે અંગે સરકાર પૂરે પૂરો અભ્યાસ કરે છે. ગરીબોના જીવનમાં, મધ્યમ વર્ગના લોકોના જીવનમાં કયા કયા અવરોધો આવે છે, કઇ કઇ અડચણો આવે છે, તેને રોકવાનું કામ કરવામાં આવે છે. અને તેનો ફાયદો એ થાય છે કે, નીતિ ખૂબ સારી બની શકે છે, અભ્યાસ કર્યા પછી નીતિ ઘડવામાં આવે છે, જેથી તેમાં સૌનો સમાવેશ થાય છે. અને નીતિ ઘડ્યા પછી જો એવું કંઇક લાગે છે કે તેમાં કંઇક વધારો કરવાની જરૂર છે, જેમ કે આજે આપણા ભૂપેન્દ્રભાઇની સરકારે તેનો વ્યાપ વધાર્યો છે, લાભાર્થીઓની સંખ્યામાં વધારો કર્યો છે, તો મધ્યમ વર્ગના કેટલાય લોકો તેના લાભાર્થી બની ગયા છે અને આ તમામ યોજનાઓનો લાભ સરકાર તમામ લોકોને તેમના ઘર સુધી જઇને પહોંચાડે, તે દિશામાં અમે કામ કરી રહ્યા છીએ. સાથીઓ, જ્યારે દેશનો નાગરિક સશક્ત બને છે, ત્યારે તે પાવરફુલ બને છે, અને આપ સૌ જાણો જ છો કે જ્યારે તમે બધા પાવરફુલ હોવ ત્યારે, તો પછી વચ્ચે કંઇ જ નથી આવતું, ભાઇ, અને આથી જ અમે ભારતના તમામ નાગરિકોને સશક્ત બનાવાનો – એમ્પાવર કરવાનો, જેમાં ખાસ કરીને માતાઓ અને બહેનોને સશક્ત બનાવવાનો નિર્ણય લીધો છે. આજે ગરીબોને મફત ગેસ કનેક્શન મળવાના કારણે તેમને પહેલાં જે પ્રકારે લાકડાના ધૂમાડાના વચ્ચે જીવન જીવવું પડતું હતું, તેમાંથી છૂટકારો અપાવીને, રસોડામાં તેમને થતી બીમારીઓથી આપણે તેમને બચાવી શક્યા છીએ. આપણે ગરીબોને પાકું ઘર આપીએ, પાકી છતવાળું ઘર આપીએ, જેના કારણે તેમના જીવનમાં પણ સુધરો આવે, અને કેટલીય નાની પરેશાનીઓમાંથી મુક્તિ મળી શકે છે, જ્યારે તેમને નળમાંથી પાણી મળે, પીવાનું શુદ્ધ પાણી મળે, શૌચાલયો બનવાથી, આ બધી બાબતો એવી છે કે તે રોગને આવતા અટકાવે છે, ઘરની બહાર જ તેને રોકી દે છે. અમે આ તમામ મૂળભૂત કાર્યો પર ધ્યાન આપી રહ્યા છીએ અને તાજેતરમાં જ જ્યારે આટલી મોટી વૈશ્વિક મહામારી આવી ત્યારે અમે કોઇ ગરીબ પરિવારને ચૂલો ઓલવવા નથી દીધો. 80 કરોડ લોકોને બેથી અઢી વર્ષથી મફતમાં ભોજન પહોંચે તેની ચિંતા કરી છે, કારણ કે આટલી મોટી મહામારી આવી તેવી સ્થિતિમાં મારા દેશમાં કોઇના ઘરે ચૂલો ન સળગે એવું તો ન ચાલે. એટલું જ નહીં, જો બાળકો સ્વસ્થ નહીં હોય તો દેશ પણ સ્વસ્થ નહીં રહે, આપણે કુપોષણમાંથી બહાર આવવું જ પડશે. અને હવે તો ગુજરાતે એક મોટું અભિયાન શરૂ કર્યું છે, આપણા સી.આર. પાટીલે એક મોટા લક્ષ્ય સાથે કામ શરૂ કર્યું છે કે દરેક વ્યક્તિ તેમાંથી બહાર આવે, આયુષ્માન ભારત યોજના, PMJAY, આપણી સરકારના પ્રયાસોને કારણે ખૂબ જ સારા દૃશ્ટાંત બની છે, આખી દુનિયામાં ચર્ચાનો વિષય બની ગઇ છે, અને આજે તો ગુજરાતના ગામડે ગામડે, મેં કહ્યું તેમ 50 લાખ આયુષ્માન કાર્ડ આ દિવાળીના દિવસોમાં આપવાનું ખૂબ જ મોટું કામ અમે હાથમાં લીધું છે. અને પહેલાં એક એવો જમાનો હતો કે, ઘરમાં કોઇ બીમાર પડે અને ખાસ કરીને આપણી માતાઓ, બહેનો બીમાર પડે તો શું સ્થિતિ હતી સાહેબ, મંગળસૂત્ર ગિરવે મૂકવું પડતું હતું. 5 હજાર 10 હજાર લાવીને બીમારીનો ઇલાજ કરવો પડતો હતો, આવા દિવસો આપણે જોયા છે. આજે એ બધી જ મજબૂરી દૂર થઇ ગઇ છે અને આજે આયુષ્માન કાર્ડ છે, જાણે કે તમારી પાસે સોનુ હોય હોય તો અને તમે કહે કે અડધી રાતે કામમાં આવે, એવું આ સોનુ છે, એવું અમે કહીએ છીએ. જેમ કે સોનુ અડધી રાતે કામ આવે છે ને, એવી જ રીતે મેં જે આયુષ્માન કાર્ડ આપ્યું છે ને, એ પણ સોનુ જ છે, અડધી રાતે તમને કામમાં આવે છે, કાર્ડ લઇને જાઓ હોસ્પિટલના દરવાજા ખુલી જશે, તરત તમારી તપાસ શરૂ થઇ જશે, બોલો સોનાની જેમ કામ કરે છે નહીં? અને એટલે જ હું કહું છું કે આ તો 5 લાખનું ATM છે, જે રીતે આપણે જરૂર પડે ત્યારે ATM માંથી પૈસા ઉપાડી લઇએ છીએ ને, અને એવી જ રીતે આ પણ તમને મદદ કરે છે. આનો લાભ સમાજના વધુને વધુ લોકોને પ્રાપ્ત થવો જોઇએ અને ભગવાને આપણને આશીર્વાદ આપ્યા છે તે કૃપા સૌના પર રહેવી જોઇએ. અમે ઇચ્છીએ છીએ કે દરેક વ્યક્તિનું આયુષ્ય લાંબુ હોય, ધારો કે આપણે એવું નક્કી કરીએ કે 30 વર્ષની કોઇ વ્યક્તિ પરિવારમાં મોભી છે અને તેને આયુષ્માન કાર્ડ મળ્યું છે અને ધારો કે તે 70 વર્ષ જીવે છે તો તેના એકલાના ખાતામાં બીમારીની શું વ્યવસ્થા છે? ખબર છે કે દર વર્ષે 5 લાખ રૂપિયા એટલે કે દોઢથી બે કરોડ રૂપિયા તેમને અથવા તેમના પરિવારમાં કોઇ પણ વ્યક્તિને બીમારી આવે તો સરકાર તેના પૈસા આપશે. જ્યાં સુધી તે દોઢ થી બે કરોડ રૂપિયાની વાત કરીએ તો, તેની પાસે દર વર્ષે 5 લાખ રૂપિયા તેમના માટે ઉપલબ્ધ છે. આજે જો કેટલીય બીમારીઓ અથવા અલગ અલગ બીમારીઓની સર્જરી કરાવવી પડે તો સામાન્ય માણસે તો રોજગારી ગુમાવવી પડે છે. આજે આના કારણે તે સ્વસ્થ રહી શકે છે, હમણાં જ પીયૂષભાઇને જોયા, શરીર કેટલું ઘટી ગયું છે, વિચારો, જો આજે આ કાર્ડ ન હોત તો, આયુષ્માન કાર્ડ ન હોત તો, તમારા પીયૂષ ભાઇની જિંદગી કેટલી પરેશાનીમાં હોત. તેથી જ બધી યોજનાઓનો લાભ, વાસ્તવમાં સમાજને તાકાત આપે છે, આથી જ આયુષ્માન વાસ્તવમાં તમારા પરિવારનો સૌથી મોટો ઉદ્ધારક છે, સૌથી મોટો સંકટમોચન છે. ભાઇઓ તથા બહેનો, અત્યાર સુધીમાં અમે દેશમાં ઘણી બધી યોજનાઓ બનાવી છે, જેનો લાભ અત્યાર સુધીમાં 4 કરોડ લોકોએ લીધો છે. આપણા જ ગુજરાતમાં પણ લગભગ 50 લાખ લોકોએ તેનો લાભ લીધો છે. અને આ બધી સારવારોને કારણે આજે તેઓ સુખી જીવન જીવી રહ્યા છે અને તેમના પૈસા પણ કેટલા બધા બચી ગયા છે. તમે જરાક વિચારો, એક એક વ્યક્તિને જઇને પૂછ્યું તો કોઇ કહે 5 લાખ, કોઇ કહે 8 લાખ, આ બધા પૈસા લોકોના જ બચી ગયા છે, હવે એક પૈસો પણ ખર્ચાતો નથી, અને આ લોકો સ્વસ્થ થઇને બાળકનો ઉછેર કરે છે. એટલે કે, આ કામ અમે કર્યું છે અને મને સંતોષ છે કે આયુષ્માન ભારતનો લાભ આજે વધુને વધુ લોકો લઇ રહ્યા છે અને કોઇને બીમારી નહીં થાય, પરંતુ જો થઇ જાય તો તેણે મજબૂરીમાં જીવવું ન પડે, તેમને બીમારીના ઇલાજની વ્યવસ્થા મળે, તેની ચિંતા અમે કરીએ છીએ. અને હું તો કહીશ કે માતાઓ અને બહેનોને આનાથી ઘણી મોટી શક્તિ મળી છે, અને આપણે ત્યાં તો એવી સ્થિતિ છે કે, તમે જાણો છો ને, માતાઓ અને બહેનો પોતાની ચિંતા ઓછી કરે છે, કોઇ માતા બીમાર પડે, ખૂબ પીડાતી હોય, પરંતુ ઘરમાં કોઇને ખબર પણ પડવા દેતી નથી, એકધારું પોતાનું કામ કરતી રહે છે, કારણ કે તેના મનમાં એક જ વિચાર હોય છે કે ઘરના બધા લોકોને ખબર પડી જશે કે મને બીમારી છે, અને આ બધા લોકો દવાના પૈસા ખર્ચશે તો દેવુ વધી જશે, અને તેથી તે પોતાની બીમારી છુપાવે છે, અને બધું સહન કર્યા કરે છે. હવે આજે તમે જ વિચારો કે આ આપણી માતાઓ ક્યાં સુધી આ બધુ સહન કરતી રહેશે, અને આ દીકરો એ માતાઓને મુશ્કેલીમાંથી બહાર નહીં કાઢે, તો કોણ તેમને બહાર કાઢશે ભાઇ, તેથી અમે આ યોજના લઇને આવ્યા છીએ કે, હવે આપણી માતાઓને તેમની બીમારી છુપાવવાની જરૂર જ ન પડે અને ઘરના બાળકોની ચિંતામાં તેમણે દવાથી દૂર રહેવાની વાત બદલવી નહીં પડે, અને પૈસા સરકાર ચુકવશે, તમારી બીમારી દૂર થઇ જાય તેની ચિંતા સરકાર કરશે. મારું એવું માનવું છે કે, મારી માતાઓ અને બહેનો, ખાસ કરીને જો તમને તકલીફ હોય તો અચૂક આયુષ્માન કાર્ડ લો અને જો તમે બીમાર પડો તો ભલે તમારે બે દિવસ હોસ્પિટલમાં રહેવું પડે, બે દિવસ ઘરમાં બાળકોની તકલીફ પડશે, પણ પછીથી શાંતિ થઇ જશે, પણ ક્યારેક માતાઓ અને બહેનો વિચારે છે કે, બાળકોને બે દિવસ મુશ્કેલી પડશે, પરંતુ એકવાર તમારે તપાસ કરાવી લેવી જોઇએ. અને મને યાદ છે કે, જ્યારે હું ગુજરાતમાં હતો ત્યારે મેં ચિરંજીવી યોજના શરૂ કરી હતી, આ ચિરંજીવી યોજના આવી તે પહેલા શું થતું હતું, પ્રસૂતિ સમયે માતા કે બાળકનું મૃત્યુ થયું હતું અથવા માતા અને બાળક બંને મૃત્યુ પામ્યા હતા, અમે તેમને બચાવવા માટે ચિરંજીવી યોજના લઇને આવ્યા હતા, અને હોસ્પિટલમાં બધાની સંભાળ લેવાનું શરૂ થયું. આજે ગુજરાતમાં ખૂબ મોટી સંખ્યામાં એવા દાખલા મળી રહેશે કે જેમની પ્રસૂતિ ઘરમાં કરવામાં આવતી હશે. આ રીતે, અમે તેવા બાળકોના જન્મ પછી પણ આ બાળ સંભાળ આપવાની યોજના લાવ્યા છીએ, તેવી જ રીતે અમે ખિલખિલાટ યોજના લઇને આવ્યા છીએ, બાળ મિત્ર યોજના પણ લાવ્યા છીએ, અને આ બધાને કારણે, તેમના જીવનમાં ખૂબ જ મોટું પરિવર્તન લાવ્યા છીએ, અને સાથે સાથે તે સમયે ગુજરાતમાં મુખ્યમંત્રી અમૃતમ યોજના- મા યોજના લાવ્યા અને આજે PMJAY-MA, આખી યોજના હવે નવી બની છે. તેમાં PMJAY યોજના અને મા યોજના બંનેને જોડી દેવામાં આવી છે અને, PMJAY-MA યોજના બની ગઇ છે અને PMJAY-NAનું તો આજે ગુજરાત સરકારે વિસ્તરણ પણ કર્યું છે. અને મને વિશ્વાસ છે કે તમને પહેલાં પણ બધા લાભો મળ્યા જ છે, આજે પણ મળી રહ્યા છે અને લાભોમાં વધારો પણ થઇ રહ્યો છે, જેના કારણે તમે મુશ્કેલીના સમયમાં, તેનું વિસ્તરણ થવાથી લાભ લઇ શકશો. આજે માત્ર ગુજરાતમાં જ નહીં, આપણા સાથી દેશોના અનેક ભાગોમાં પણ આપણા ગુજરાતીઓ બહાર જાય છે, દેશવાસીઓ બહાર જાય છે, ગુજરાતની બહાર અન્ય રાજ્યોમાં જાય છે, હવે જો તેઓ ત્યાં હોય તો શું કરે, મેં કહ્યું ને કે, એવું સોનુ છે કે તમે મુંબઇ જાઓ અને ત્યાં હોવ તો તમે આનાથી ત્યાં પણ ઇલાજ કરાવી શકો છો, તમે કલકત્તા ગયા હોવ અને તમને કંઇક થાય તો ત્યાં પણ તમારો ઇલાજ થઇ શકે છે, તેનાથી ઇલાજની તમામ જગ્યાએ વ્યવસ્થા મળશે, તેની ચિંતા આજે અમે કરીએ છીએ. અને તેના કારણે પરિવારના સભ્યો ભલે ગમે ત્યાં રહેતા હોય, તેઓ પણ તેનો લાભ લઇ શકે છે, આખા પરિવારને તેનો લાભ મળે છે, એટલું જ નહીં, જે લોકો બહારના રાજ્યોમાંથી આવ્યા છે, જેઓ પોતાના રાજ્યમાં હોય અને કોઇ સમસ્યા છે અને તેમના રાજ્યોની હોસ્પિટલોમાં પણ તેમને સેવાનો લાભ મળે, એટલે કે ભારતના નાગરિકોને આરોગ્યની સુવિધા આખા હિન્દુસ્તાનમાં ખૂણે ખૂણે મળી શકે, એવું આ સોનુ તમારા હાથમાં છે, ક્યારેય પણ મુંઝાવું નહીં પડે, તેની ચિંતા અમે કરીએ છીએ. મને આજે આપ સૌને મળવાનો મોકો મળ્યો, તેનો મને ઘણો આનંદ છે, તમારા ખર્ચ વિશેની ચિંતાઓ હવે હળવી થઇ ગઇ છે, હું આપ સૌને શુભેચ્છાઓ પાઠવું છું, ખૂબ ખૂબ આભાર. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-66599

c86931d2604aab3d6895aac6ed9f4c44422c5466e1ed88d663fe91d17c9b727c

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન - પ્રત્યેક દસ લાખની વસ્તીએ સૌથી ઓછા કેસ, ન્યુનત્તમ મૃત્યુનો આંક તેમજ મોટી સંખ્યામાં પરીક્ષણો ધરાવતા દેશોમાં ભારતે સ્થાન જાળવી રાખ્યું - સક્રિય કેસની સંખ્યા એકધારી ઓછી થવાનું વલણ ટકી રહ્યું - અત્યાર સુધીમાં દેશમાં 72,59,509 દર્દીઓ સાજા થઇ ગયા છે - છેલ્લા 24 કલાકમાં, 10,66,786 પરીક્ષણો સાથે દેશમાં આજદિન સુધીમાં હાથ ધરવામાં આવેલા કુલ પરીક્ષણોની સંખ્યા 10.5 કરોડથી વધુ થઇ ગઇ છે. Press Information Bureau Ministry of Information and Broadcasting Government of India પ્રત્યેક દસ લાખની વસ્તીએ સૌથી ઓછા કેસ, ન્યુનત્તમ મૃત્યુનો આંક તેમજ મોટી સંખ્યામાં પરીક્ષણો ધરાવતા દેશોમાં ભારતે સ્થાન જાળવી રાખ્યું, સક્રિય કેસની સંખ્યા એકધારી ઓછી થવાનું વલણ ટકી રહ્યું વધુ વિગતો માટે: https://pib.gov.in/PressReleasePage.aspx?PRID=1668113 કેન્દ્રીય આરોગ્ય મંત્રાલયની ટેલિમેડિસિન સેવા ઈ-સંજીવનીએ 6 લાખ ટેલિ-પરામર્શ પૂર્ણ કર્યા વધુ વિગતો માટે: https://www.pib.gov.in/PressReleseDetail.aspx?PRID=1668071 ડૉ. હર્ષ વર્ધને બાયોમેડિકલ કચરાના સંચાલન માટે લાંબા ગાળાના ઉકેલોની આવશ્યકતા પર પ્રકાશ પાડયો વધુ વિગતો માટે: https://www.pib.gov.in/PressReleseDetail.aspx?PRID=1668143 પ્રધાનમંત્રીએ સતર્કતા અને ભ્રષ્ટાચાર વિરોધ અંગેની રાષ્ટ્રીય પરિષદનું ઉદ્ઘાટન કર્યું વધુ વિગતો માટે: https://pib.gov.in/PressReleasePage.aspx?PRID=1668000 સતર્કતા અને ભ્રષ્ટાચાર વિરોધ અંગેની રાષ્ટ્રીય પરિષદના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ વધુ વિગતો માટે: https://pib.gov.in/PressReleasePage.aspx?PRID=1668048 FACT CHECK SD/GP/BT (Visitor Counter : 147

pib-230427

a1088061cc0f0d2d60630ebba39cf6eb5e92ed204415d3f4f39b8909246c2784

guj

પ્રધાનમંત્રીનું કાર્યાલય પ્રધાનમંત્રીએ “પરીક્ષા પે ચર્ચા 2021”ના વર્ચ્યુઅલ સંસ્કરણમાં વિદ્યાર્થીઓ, શિક્ષકો અને માતાપિતા સાથે સંવાદ કર્યો પ્રધાનમંત્રી શ્રી નરેન્દ્ર મોદીએ આજે પરીક્ષા પે ચર્ચાના ચોથા સંસ્કરણના વર્ચ્યુઅલ માધ્યમથી થયેલા આયોજન દરમિયાન વિદ્યાર્થીઓ, શિક્ષકો અને માતાપિતા સાથે સંવાદ કર્યો હતો. લગભગ નેવું મિનિટથી વધારે સમય સુધી ચાલેલા આ સંવાદ દરમિયાન, વિદ્યાર્થીઓ, શિક્ષકો અને માતાપિતા મહત્વના વિવિધ મુદ્દાઓ પર પ્રધાનમંત્રી પાસેથી માર્ગદર્શન મેળવતા જોવા મળ્યા હતા. આ વર્ષે પણ, સમગ્ર દેશમાંથી વિદ્યાર્થીઓએ અને વિદેશમાં વસતા ભારતીય વિદ્યાર્થીઓએ આ કાર્યક્રમમાં ભાગ લીધો હતો. પરીક્ષા પે ચર્ચાના આ વર્ષના સંવાદને પ્રથમ વર્ચ્યુઅલ સંસ્કરણ ગણાવતા પ્રધાનમંત્રીએ કહ્યું હતું કે, કોરોનાના કારણે સંખ્યાબંધ આવિષ્કારો થયા છે અને વિદ્યાર્થીઓ સાથે રૂબરૂ ચર્ચા કરવી શક્ય ના હોવાની નિરાશા હોવા છતાં, આ વર્ષે પરીક્ષા પે ચર્ચામાં કોઇ વિરામ આવવો જોઇએ નહીં. તેમણે કહ્યું હતું કે, પરીક્ષા પે ચર્ચા માત્ર પરીક્ષાને અનુલક્ષીને સંવાદનો કાર્યક્રમ નથી પરંતુ આ પરિવારના સભ્યો અને મિત્રો સાથે એક હળવા માહોલમાં વાત કરવાનો અને પોતાનામાં આત્મવિશ્વાસ તૈયાર કરવાનો એક પ્રસંગ છે. આંધ્રપ્રદેશના વિદ્યાર્થી એમ. પલ્લવી અને કુઆલાલમ્પુરના અર્પણ પાંડેએ પ્રધાનમંત્રીને પરીક્ષાનો ડર કેવી રીતે દૂર કરવો તેના વિશે પ્રશ્ન પૂછ્યો હતો. શ્રી મોદીએ જણાવ્યું હતું કે, પરીક્ષાનો ડર મુખ્યત્વે એવા માહોલના કારણે ઉભો થાય છે જેણે પરીક્ષા જ જીવનનું સર્વસ્વ હોવાની અને ત્યાં જ જીવન પૂરું થતું હોવાની ભાવના ઉભી કરી છે જેન કારણે વિદ્યાર્થીઓ વધારે પડતા સજાગ રહે છે. પ્રધાનમંત્રીએ કહ્યું હતું કે, જીવન ઘણું લાંબુ છે અને આ તો માત્ર જીવનનો એક તબક્કો છે. તેમણે માતાપિતા, શિક્ષકો અને સમકક્ષોને સલાહ આપી હતી કે, તેઓ વિદ્યાર્થીઓ પર કોઇપણ પ્રકારનું દબાણ ના લાવે. તેમણે કહ્યું હતું કે, પરીક્ષાઓને માત્ર પોતાની જાતની કસોટી કરવાના એક સારા પ્રસંગ તરીકે ગણવી જોઇએ અને તેને જીવન કે મરણનો પ્રશ્ન ના બનાવી દેવી જોઇએ. તેમણે કહ્યું હતું કે, જે માતાપિતાઓ તેમના બાળકો સાથે સમાયેલા હોય તેઓ તેમની શક્તિ અને નબળાઇઓ જાણતા હોય છે. અઘરા પ્રકરણો અને વિષયોના સંદર્ભમાં, પ્રધાનમંત્રીએ દરેક વિષયને સમાન અભિગમ સાથે અભ્યાસ માટે ધ્યાનમાં લેવાની સલાહ આપી હતી અને વિદ્યાર્થીની ઉર્જા વિદ્યાર્થીઓમાં સમાન રીતે વહેંચાયેલી હોવી જોઇએ તેમ કહ્યું હતું. પ્રધાનમંત્રીએ કહ્યું હતું કે, પરીક્ષામાં સહેલા પ્રશ્નોને સૌથી પહેલાં પૂરાં કરવાના અંગે તેમનો દૃષ્ટિકોણ થોડો અલગ છે. તેમણે કહ્યું હતું કે, જે સૌથી વધારે અઘરો ભાગ હોય તેને સૌથી પહેલા ‘ફ્રેશ માઇન્ડ’ હોય ત્યારે લખી નાંખવા જોઇએ જેનાથી સરળ ભાગો પહેલાં કરતાં પણ વધારે સરળ થઇ જશે. તેમણે કહ્યું હતું કે, પ્રધાનમંત્રી તરીકે અને અગાઉ મુખ્યમંત્રી તરીકેની તેમની કામગીરી દરમિયાન, તેઓ હંમેશા મુશ્કેલ કાર્યોને સવારના સમયે પ્રફુલ્લિત મગજ હોય ત્યારે હાથ પર લેવાનું પસંદ કરે છે. તેમણે એમ પણ કહ્યું હતું કે, બધા વિષયમાં નિપુણ હોવું એ મહત્વપૂર્ણ નથી કારણ કે જેઓ અત્યંત સફળ થયા હોય તેવા લોકો પણ કોઇ એક ચોક્કસ વિષયમાં મજબૂત પકડ ધરાવતા હોય છે. તેમણે લતા મંગેશકરનું દૃશ્ટાંત આપતા કહ્યું હતું કે, તેમણે પોતાનું સંપૂર્ણ જીવન માત્રને માત્ર સંગીતની સાધનામાં સમર્પિત કરી દીધું. પ્રધાનમંત્રીએ ઉમેર્યું હતું કે, કોઇ વિષય અઘરો લાગવો તે કોઇ મર્યાદા નથી અને કોઇપણ વ્યક્તિએ અઘરા વિષયથી છટકવું જોઇએ નહીં. પ્રધાનમંત્રીએ નવરાશના સમયના મહત્વનો પણ ખાસ ઉલ્લેખ કર્યો હતો. તેમણે કહ્યું હતું કે, નવરાશના સમયની કદર કરવી જોઇએ કારણ કે તેના વગર તો જીવન એક રોબોટ જેવું થઇ જાય છે. કોઇપણ વ્યક્તિ નવરાશના સમયનું મૂલ્ય ત્યારે જ વધારે સમજે છે જ્યારે તેને પામી શકે છે. પ્રધાનમંત્રીએ ચેતવતા કહ્યું હતું કે, વધુ મહત્વપૂર્ણ રીતે, આપણે નવરાશના સમય દરમિયાન આખો સમય ખાતા રહેવાનું જોખમ હોય જેવી બાબતો ટાળવા અંગે કાળજી લેવી જોઇએ. આવી બાબતો તમને પ્રફુલ્લિત અને પુનરુર્જિત થવાના બદલે આળસુ અને સુસ્ત બનાવી દેશે. નવરાશનો સમય કંઇક નવું કૌશલ્ય શીખવા માટે એક ઉત્તમ તક છે. તેમણે ઉમેર્યું હતું કે, નવરાશના સમયનો ઉપયોગ એવી પ્રવૃત્તિઓ કરવામાં થવો જોઇએ જે કોઇપણ વ્યક્તિને અનન્ય બનાવે. પ્રધાનમંત્રી શિક્ષકો અને માતાપિતાને કહ્યું હતું કે, બાળકો ખૂબ જ ચતુર હોય છે. તેઓ પોતાના વડીલો પાસેથી મૌખિક રીતે મળેલા દિશાસૂચનના બદલે વડીલો જે કંઇ કે છે તેનું અવલોકન કર્યા પછી અનુકરણ વધારે કરતા હોય છે. આથી, આપણો વૈશ્વિક દ્રષ્ટિકોણ, શીખામણો બધું જ આપણા પોતાના વર્તનમાંથી આવેલું હોય તે સૌથી મહત્વપૂર્ણ છે. વડીલોએ પોતાના આદર્શો દ્વારા જીવીને પ્રેરણા આપવાનો પ્રયાસ કરવો જોઇએ. પ્રધાનમંત્રીએ ભારપૂર્વક જણાવ્યું હતું કે, સકારાત્મક પ્રબળીકરણની જરૂરિયાત છે અને બાળકોને ડરાવી- ધમકાવીને નકારાત્મક પ્રેરણાઓ આપવા સામે ચેતવણી પણ આપી હતી. તેમણે એવું પણ ટાંક્યું હતું કે, વડીલોના સક્રિય પ્રયાસો દ્વારા બાળકો પોતાની અંદરના ઉજાસને શોધી શકે છે કારણ કે, તેઓ વડીલોના દૃશ્ટાંતરૂપ અવલોકનકર્તાઓ હોય છે. તેમણે કહ્યું હતું કે, “સકારાત્મક પ્રેરણા નાના બાળકોના વિકાસ અને વૃદ્ધિની ઉત્પ્રેરિત કરવાનું કામ કરે છે.” તેમણે કહ્યું હતું કે, પ્રેરણાનો પ્રથમ ભાગ તાલીમ છે અને તાલીમબદ્ધ મગજ પ્રેરણાને આગળ ધપાવે છે. શ્રી મોદીએ વિદ્યાર્થીઓને સલાહ આપી હતી કે, તેમણે પોતાના સપના સાકાર કરવા માટે મક્કમ નિર્ધાર કરવો જોઇએ. તેઓ હસ્તીઓની સંસ્કૃતિની ઝાકઝમાળથી નિરાશ ના થવું જોઇએ. તેમણે કહ્યું હતું કે, ઝડપથી બદલાઇ રહેલી દુનિયા સંખ્યાબંધ તકો લઇને આવે છે અને તે તકોને ઝડપી લેવા માટે જિજ્ઞાસાના અવકાશને વધુ વ્યાપક કરવાની જરૂરિયાત છે. તેમણે કહ્યું હતું કે, ધોરણ 10 અને 12ના વિદ્યાર્થીઓએ કામના પ્રકાર અને નવા પરિવર્તનો માટે પોતાની આસપાસની દુનિયામાં જીવનનું અવલોકન શરૂ કરવું જોઇએ તેમાથી પોતાની જાતને તાલીમ આપવાનું અને કૌશલ્ય શીખવાનું શરૂ કરવું જોઇએ. તેમણે ભારપૂર્વક જણાવ્યું હતું કે, વિદ્યાર્થીઓ પોતાના જીવનમાં મુખ્ય નિર્ધાર કરવા માંગે છે તેવા નિર્ધાર પર શૂન્યથી શરૂઆત કરવાની ખાસ જરૂરિયાત છે. શ્રી મોદીએ કહ્યું હતું કે, એકવાર તે થઇ જાય એટલે આગળનો માર્ગ આપોઆપ બની જાય છે. પ્રધાનમંત્રીએ આરોગ્યપ્રદ ભોજનની જરૂરિયાત અંગે પણ સમજાવ્યું હતું અને પરંપરાગત ભોજનના સ્વાદ અને લાભોને ઓળખવાનું પણ કહ્યું હતું. કોઇપણ બાબતોને યાદ રાખવામાં આવતી મુશ્કેલીના મુદ્દે પ્રધાનમંત્રીએ ‘સામેલ થાઓ, આંતરિક બનો, જોડાઓ અને માનસ ચિત્રની કલ્પના કરો’ એવું સૂત્ર આપ્યું હતું જે કુશાગ્ર યાદશક્તિના માર્ગ તરફ દોરી જાય છે. તેમણે કહ્યું કે, જે બાબતોને આંતરિક રીતે જોવામાં આવે અને વિચારોના પ્રવાહનો હિસ્સો બની જાય તે ક્યારેય ભૂલાતી નથી. કોઇપણ વ્યક્તિ યાદ રાખવાના બદલે તેને આંતરિક રીતે જોવાનો પ્રયાસ કરવો જોઇએ. પ્રધાનમંત્રીએ વિદ્યાર્થીઓને પરીક્ષા ખૂબ જ હળવાના મૂડનામાં લેવાનું કહ્યું હતું. શ્રી મોદીએ જણાવ્યું હતું કે, “તમારું બધું જ ટેન્શન પરીક્ષા ખંડની બહાર મુકીને અંદર જાઓ.” તેમણે વિદ્યાર્થીઓને તૈયારીઓ અને અન્ય ચિંતાઓથી વધુ તણાવમાં આવવાના બદલે શક્ય હોય એવી શ્રેષ્ઠ રીતે જવાબો આપવા પર ધ્યાન કેન્દ્રિત કરવાની સલાહ આપી હતી. મહામારી વિશે, પ્રધાનમંત્રીએ જણાવ્યું હતું કે, “કોરના વાયરસના કારણે નાછુટકે સામાજિક અંતરનું પાલન કરવું પડે છે પરંતુ, તેના કારણે પરિવારોમાં ભાવનાત્મક બંધન વધુ મજબૂત પણ બન્યું છે.” તેમણે કહ્યું હતું કે, જો આપણે મહામારી દરમિયાન કંઇ ગુમાવ્યું છે તો આપણે જીવનમાં કોઇ બાબતોની પ્રશંસા અને સંબંધોના રૂપમાં ઘણું મેળવ્યું પણ છે. આપણે કોઇપણ વ્યક્તિ અને કોઇપણ વસ્તુને અવગણવી ના જોઇએ તે મહત્વને સમજી શક્યા છીએ. કોરોના કાળે આપણને શીખવ્યું છે કે, પરિવારનું મૂલ્ય શું હોય છે અને બાળકોના જીવનનું ઘડતર કરવામાં તેનું શું મહત્વ છે. પ્રધાનમંત્રીએ જણાવ્યું હતું કે, જો બાળકો અને તેમની પેઢીના મુદ્દાઓમાં વડીલો રસ લેવા લાગે તો, પેઢીઓ વચ્ચેનું જે અંતર છે તે દૂર થઇ જશે. એકબીજા સાથે કમ્યુનિકેશન કરવા અને એકબીજેને સમજવા માટે, વડીલો અને સંતાનો મુક્તપણે એકબીજા સાથે વાત કરે તે જરૂરી છે. બાળકો સાથે હંમેશા ખુલ્લા મનથી વર્તન કરવું જોઇએ અને આપણે તેમની સાથે જોડાયા પછી પરિવર્તન માટે ઇચ્છુક હોવા જ જોઇએ. પ્રધાનમંત્રીએ આગ્રહપૂર્વક કહ્યું હતું કે, “માત્ર તમે જે ભણ્યા તેને જ તમારા જીવનમાં સફળતા અથવા નિષ્ફળતાના માપદંડ તરીકે ના જોઇ શકાય. તમે જીવનમાં જે કંઇપણ કરો છો, તે તમારા જીવનમાં સફળતા અથવા નિષ્ફળતા નક્કી કરશે.” તેમણે ઉમેર્યું હતું કે, આથી, બાળકોને લોકો, માતાપિતા અને સમાજના દબાણમાંથી બહાર લાવવા જોઇએ. પ્રધાનમંત્રીએ વિદ્યાર્થીઓને ‘વોકલ ફોર લોકલ’ અભિયાનમાં યોગદાન આપવા માટે પણ પ્રોત્સાહન આપ્યું હતું. તેમણે કહ્યું હતું કે, તેઓ ઇચ્છે છે કે, આ કસોટીમાં વિદ્યાર્થીઓ સો ટકા ગુણ સાથે પાસ થાય અને આત્મનિર્ભર ભારતનું નિર્માણ કરે. પ્રધાનમંત્રીએ વિદ્યાર્થીઓને આઝાદીનો અમૃત મહોત્સવની ઉજવણીમાં ભાગ લઇને સ્વતંત્રતાના સંગ્રામની વિવિધ ઘટનાઓની માહિતી એકત્ર કરી તેના વિશે પોતાના શબ્દોમાં કંઇક લખવા માટે પણ કહ્યું હતું. પ્રધાનમંત્રીએ અહીં ઉલ્લેખ કરવામાં આવેલા વિદ્યાર્થીઓ, શિક્ષકો અને માતાપિતાના પ્રશ્નોના જવાબ આપ્યા હતા – એમ. પલ્લવી, સરકારી હાઇસ્કૂલ, પોડીલી, પ્રકાશમ, આંધ્રપ્રદેશ; અર્પણ પાંડે- ગ્લોબલ ઇન્ડિયા ઇન્ટરનેશલ સ્કૂલ, મલેશિયા; પુન્યો સુન્યા- વિવેકાનંદ કેન્દ્ર વિદ્યાલય, પાપુમ્પારે, અરુણાચલ પ્રદેશ; સુશ્રી વિનિતા ગર્ગ , SRDAV પબ્લિક સ્કૂલ, દયાનંદ વિહાર, દિલ્હી; નીલ અનંત, કે. એમ. – શ્રી અબ્રાહમ લિંગ્ડમ, વિવેકાનંદ કેન્દ્ર વિદ્યાલય, મેટ્રિક, કન્યાકુમારી, તમિલનાડુ; આશય કેકતપુરે – બેંગલુરુ, કર્ણાટક; પ્રવીણકુમાર, પટણા, બિહાર; પ્રતિભા ગુપ્તા , લુધિયાણા, પંજાબ; તનય, વિદેશી વિદ્યાર્થી, સામીઆ ઇન્ડિયન મોડેલ સ્કૂલ કુવૈત; અશરફ ખાન, મસૂરી, ઉત્તરાખંડ; અમૃતા જૈન, મોરાદાબાદ, ઉત્તરપ્રદેશ; સુનિતા પૌલ , રાયપુર, છત્તીસગઢ; દિવ્યાંકા, પુષ્કર, રાજસ્થાન; સુહાન સેહગલ, અલ્કોન ઇન્ટરનેશનલ, મયુર વિહાર, દિલ્હી; ધારવી બોપટ – ગ્લોબલ મિશન ઇન્ટરનેશનલ સ્કૂલ, અમદાવાદ; ક્રિશ્ટી સાઇકિયા – કેન્દ્રીય વિદ્યાલય IIT ગુવાહાટી અને શ્રેયમ રોય, સેન્ટ્રલ મોડેલ સ્કૂલ, બરાકપુર, કોલકાતા. SD/GP/JD (

pib-35728

e5802a224bed21a477dd512930fded809cb8c55b6919263dbd646259d8e5b27b

guj

સ્ટીલ મંત્રાલય કેન્દ્રીય મંત્રીમંડળે સ્પેશિયાલ્ટી સ્ટીલ માટે ઉત્પાદન સાથે સંબંધિત પ્રોત્સાહન યોજનાને મંજૂરી આપી આગામી પાંચ વર્ષમાં સ્પેશિયાલ્ટી સ્ટીલના ઉત્પાદન માટે રૂ. 6,322 કરોડની પ્રોત્સાહન રકમ આપવામાં આવશે આ યોજનાથી દેશમાં વધુ રૂ. 40,000 કરોડનું આવશે આ યોજનાથી લગભગ 68000 પ્રત્યક્ષ રોજગારી સાથે કુલ 5.25 લાખ નવી રોજગારી ઊભી થશે પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિશેષ સ્ટીલ ના ઉત્પાદન સાથે સંબંધિત પ્રોત્સાહન યોજનાને મંજૂરી આપી છે. આ યોજનાનો ગાળો વર્ષ 2023-24થી વર્ષ 2027-28 સુધી પાંચ વર્ષનો હશે. રૂ. 6322 કરોડ રૂપિયાના અંદાજપત્રીય ખર્ચ સાથે આ યોજનાને આશરે રૂ. 40,000 કરોડનું રોકાણ થવાની અને સ્પેશિયાલ્ટી સ્ટીલની ઉત્પાદનક્ષમતા 25 મિલિયન ટન વધવાની અપેક્ષા છે. આ યોજનાથી આશરે 5,25,000 લોકોને રોજગારી મળશે, જેમાં 68,000 લોકોને પ્રત્યક્ષ રોજગારી મળશે. સ્પેશિયાલ્ટી સ્ટીલને લક્ષિત સેગમેન્ટ સ્વરૂપે પસંદ કરવામાં આવ્યું છે, કારણ કે વર્ષ 2020-21માં 102 મિલિયન ટન સ્ટીલના ઉત્પાદનમાંથી દેશમાં મૂલ્ય સંવર્ધિત સ્ટીલ/ સ્પેશિયાલ્ટી સ્ટીલના ફક્ત 18 મિલિયન ટનનું ઉત્પાદન થયું હતું. આ ઉપરાંત એ જ વર્ષે 6.7 મિલિયન ટન આયાતમાંથી લગભગ 4 મિલિયન ટનની આયાત સ્પેશિયાલ્ટી સ્ટીલની થઈ હતી, જેના પરિણામે આશરે રૂ. 30,000 કરોડ રૂપિયાની વિદેશી મુદ્રાનો ખર્ચ થયો હતો. સ્પેશિયાલ્ટી સ્ટીલના ઉત્પાદનમાં આત્મનિર્ભર બનીને ભારત સ્ટીલની મૂલ્ય સાંકળમાં એનો હિસ્સો વધારશે તથા કોરિયા અને જાપાન જેવા સ્ટીલના ટોચના ઉત્પાદક દેશોની હરોળમાં આવશે. વર્ષ 2026-27ના અંત સુધીમાં સ્પેશિયાલ્ટી સ્ટીલનું ઉત્પાદન 42 મિલિયન ટન થઈ જશે એવી આશા છે. એનાથી એ સુનિશ્ચિત થશે કે લગભગ રૂ. 2.5 લાખ કરોડના મૂલ્યનાં સ્પેશિયાલ્ટી સ્ટીલનું ઉત્પાદન અને એનો વપરાશમાં ભારતમાં થશે, જેની અન્યથા આયાત થાય છે. એ જ રીતે સ્પેશિયાલ્ટી સ્ટીલની નિકાસ હાલ 1.7 મિલિયન ટન છે, જે વધીને 5.5 મિલિયન ટન થઈ જશે, જેમાંથી રૂ. 33,000 કરોડની વિદેશી મુદ્રા પ્રાપ્ત થશે. આ યોજનાનો લાભ મોટા ભાગીદારો એટલે કે ઇન્ટિગ્રેટેડ સ્ટીલ પ્લાન્ટ અને નાના ભાગીદારો ને મળશે. સ્પેશિયાલ્ટી સ્ટીલ મૂલ્ય સંવર્ધિત સ્ટીલ છે, જેમાં સામાન્ય રીતે બનતા સ્ટીલને મૂલ્ય સંવર્ધિત સ્ટીલમાં પરિવર્તિત કરવા માટે એના પર કોટિંગ, પ્લેટિંગ, હીટ ટ્રીટમેન્ટ જેવી પ્રક્રિયાઓમાંથી પસાર કરવામાં આવે છે. આ પ્રકારના સ્ટીલનો ઉપયોગ ઓટોમોબાઇલ ક્ષેત્ર, સ્પેશ્યલ કેપિટલ ગુડ્સ વગેરે ઉપરાંત સંરક્ષણ, અંતરિક્ષ, ઊર્જા જેવા વિવિધ વ્યૂહાત્મક ક્ષેત્રોમાં થાય છે. પીએલઆઈ યોજનામાં પસંદ કરવામાં આવેલી સ્પેશિયાલ્ટી સ્ટીલની પાંચ કેટેગરીઓ નીચે મુજબ છેઃ - કોટેડ/પ્લેટેડ સ્ટીલ ઉત્પાદનો - ઊંચી ક્ષમતા ધરાવતા/ધસારો અવરોધક સ્ટીલ - સ્પેશિયાલ્ટી રેલ - એલોય સ્ટીલ ઉત્પાદનો અને સ્ટીલ વાયર - ઇલેક્ટ્રિકલ સ્ટીલ આ યોજના પૂરી થતા આ ઉત્પાદન કેટેગરીઓમાંથી ભારતમાં એપીઆઈ ગ્રેડ પાઇપ, હેડ હાર્ડન રેલ, ઇલેક્ટ્રિકલ સ્ટીલ જેવા ઉત્પાદનોનું નિર્માણ શરૂ થશે એવી અપેક્ષા છે, જેનું અત્યારે બહુ મર્યાદિત પ્રમાણમાં ઉત્પાદન થાય છે અથવા બિલકુલ ઉત્પાદન થતું નથી. પીએલઆઈ પ્રોત્સાહન યોજનાના ત્રણ સ્લેબ છે – સૌથી નીચેનો સ્લેબ છે – 4 ટકા અને સૌથી ઊંચો સ્લેબ છે – 12 ટકા, જેની જોગવાઈ ઇલેક્ટ્રિકલ સ્ટીલ માટે કરવામાં આવી છે. સ્પેશિયાલ્ટી સ્ટીલ માટે પીએલઆઈ યોજનાથી એ સુનિશ્ચિત થશે કે ઉપયોગ થયેલા મૂળ સ્ટીલને દેશની અંદર પીગળાવવામાં અને ઢાળવામાં આવ્યું છે. એનો અર્થ છે - સ્પેશિયાલ્ટી સ્ટીલનું ઉત્પાદન કરવા માટે ઉપયોગ થતા કાચા માલ ને ભારતમાં જ બનાવવામાં આવશે. આ રીતે સુનિશ્ચિત થશે કે આ યોજનાથી દેશની અંદર સંપૂર્ણ ઉત્પાદન પ્રક્રિયાને પ્રોત્સાહન મળશે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 234

pib-226581

96fce300bfc174b21b4edf7a3afa740d667b83297b2b5c702f0b9778fc5f790e

guj

રેલવે મંત્રાલય શ્રેયસ હોસુરે 'IRONMAN' ટ્રાયથલોન પૂર્ણ કરનાર પ્રથમ રેલવે અધિકારી બનીને ઈતિહાસ રચ્યો શ્રેયસ હોસુર, સાઉથ વેસ્ટર્ન રેલવેના Dy.FA&CAO ©એ કઠિન 'આયર્નમેન' ટ્રાયથ્લોનને પૂર્ણ કરનાર પ્રથમ રેલ્વે અધિકારી અને નોન-યુનિફોર્મ્ડ સિવિલ સર્વિસીસના પ્રથમ અધિકારી બનીને ભારતીય રેલવેને ગૌરવ અપાવ્યું છે. ઈવેન્ટમાં 3.8 કિમી સ્વિમ, 180 કિમી સાયકલિંગ અને 42.2 કિમી રનિંગનો સમાવેશ થાય છે. શ્રેયસે 5મી જૂન 2022ના રોજ હેમ્બર્ગ, જર્મનીમાં 13 કલાક 26 મિનિટમાં ઇવેન્ટ પૂરી કરી. ઇવેન્ટના ફિનિશર્સ 'આયર્નમેન' તરીકે પ્રખ્યાત છે જે ઇવેન્ટ માટે જરૂરી માનસિક અને શારીરિક શક્તિને અનુરૂપ છે. હેમ્બર્ગ સરોવરના ઠંડા પાણીમાં સવારે 6:30 કલાકે 3.8 કિમી સ્વિમ સાથે આ ઇવેન્ટ શરૂ થઈ હતી, જે પછી ગ્રામીણ વિસ્તારમાં 180 કિમી લાંબા અંતર સુધી સાયકલ ચલાવવામાં આવી હતી અને 42.2 કિમીની સંપૂર્ણ મેરેથોન સાથે સમાપ્ત થઈ હતી. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 154

pib-136425

757245bd30db7900de87dcfc48f4c19accd954854a684959094a44376357a5b9

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 219.04 કરોડને પાર 12-14 વર્ષની વય જૂથ માટે 4.10 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 27,374 છેલ્લા 24 કલાકમાં 1,957 દૈનિક નવા કેસ નોંધાયા સાજા થવાનો દર હાલમાં 98.75% સાપ્તાહિક પોઝિટિવિટી દર 1.21% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 219.04 Cr ને વટાવી ગયું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.10 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 10415272 | | બીજો ડોઝ | | 10119562 | | સાવચેતી ડોઝ | | 7044623 | | FLWs | | પ્રથમ ડોઝ | | 18436952 | | બીજો ડોઝ | | 17717768 | | સાવચેતી ડોઝ | | 13692661 | | 12-14 વર્ષ સુધીનું વય જૂથ | | પ્રથમ ડોઝ | | 41083298 | | બીજો ડોઝ | | 31943005 | | 15-18 વર્ષ સુધીનું વય જૂથ | | પ્રથમ ડોઝ | | 61966450 | | બીજો ડોઝ | | 53171570 | | 18 થી 44 વર્ષ સુધીનું વય જૂથ | | પ્રથમ ડોઝ | | 561337661 | | બીજો ડોઝ | | 516006441 | | સાવચેતી ડોઝ | | 98062486 | | 45 થી 59 વર્ષ સુધીનું વય જૂથ | | પ્રથમ ડોઝ | | 204038542 | | બીજો ડોઝ | | 197013462 | | સાવચેતી ડોઝ | | 49728065 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 127674684 | | બીજો ડોઝ | | 123176836 | | સાવચેતી ડોઝ | | 47846882 | | સાવચેતી ડોઝ | | 21,63,74,717 | | કુલ | | 2,19,04,76,220 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 27,374 થયો છે. દેશના કુલ પોઝિટિવ કેસના 0.06% સક્રિય કેસ છે. પરિણામે, ભારતનો રિકવરી રેટ 98.75% છે. છેલ્લા 24 કલાકમાં 2,654 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,40,60,198 છે. છેલ્લા 24 કલાકમાં 1,957 નવા કેસ નોંધાયા છે. છેલ્લા 24 કલાકમાં કુલ 2,76,125 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.73 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.21% છે અને દૈનિક સકારાત્મકતા દર 0.71% હોવાનું નોંધાયું છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 123

pib-271866

f55151278b8383d960d2a2047657218872c4e70ab344aff3599139003096967f

guj

મંત્રીમંડળ મંત્રીમંડળે બંધારણનાં 5માં પરિશિષ્ટ હેઠળ રાજસ્થાનના સંદર્ભમાં જાહેર કરાયેલાં અનુસૂચિત ક્ષેત્રોને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં રાજસ્થાનનાં સંદર્ભે તા. 12મી ફેબ્રુઆરી, 1981ના બંધારણીય આદેશ 114ને રદ કરીને નવો આદેશ બહાર પાડીને ભારતીય બંધારણનાં 5માં પરિશિષ્ટ હેઠળ જાહેર કરાયેલાં અનુસૂચિત ક્ષેત્રોને મંજૂરી આપી છે. નવો બંધારણીય આદેશ પ્રસિદ્ધ કરવાને કારણે રાજસ્થાનની અનુસૂચિત જનજાતિઓને બંધારણનાં 5માં પરિશિષ્ટ હેઠળ ઉપલબ્ધ સુરક્ષા પ્રાપ્ત થશે. રાજસ્થાન સરકારે ભારત સરકારને બંધારણના 5માં પરિશિષ્ટ હેઠળ રાજસ્થાન રાજ્યમાં અનુસૂચિત ક્ષેત્રો વિસ્તારવા માટે વિનંતિ કરી હતી. લાભાર્થીઓ બાંસવાડા, ડુંગરપુર અને પ્રતાપગઢમાં રહેતા આદિજાતિનાં લોકો તથા ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાનાં આંશિક વિસ્તારોમાં રહેતા આદિજાતિનાં લોકોને બંધારણનાં 5મા પરિશિષ્ટ હેઠળ ઉપલબ્ધ સુરક્ષાત્મક પગલાંનો લાભ મળશે. રાજસ્થાન રાજ્યના બાંસવાડા, ડુંગરપુર અને પ્રતાપગઢ નામના ત્રણેય સંપૂર્ણ, 9 સંપૂર્ણ તાલુકાઓ, 1 સંપૂર્ણ બ્લોક અને રાજસ્થાનનાં ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાના 226 ગામને આવરી લેતી 46 સંપૂર્ણ ગ્રામ પંચાયતોનો આ અનુસૂચિત વિસ્તારોમાં સમાવેશ કરવામાં આવ્યો છે. કેન્દ્ર અને રાજ્ય સરકારની હાલની યોજનાઓ હેઠળ અનુસૂચિત ક્ષેત્રોમાં ઝડપી વિકાસ હાથ ધરી શકાય તે માટે વધુ કેન્દ્રીત રીતે ધ્યાન આપવાનું રહેશે. અનુસૂચિત ક્ષેત્રો જાહેર કરવા માટે કોઈ વધારાનુ ભંડોળ જોડવાની જરૂર પડશે નહીં. તે જનજાતીય ઉપ-યોજનાનો હિસ્સો બની રહેશે. પૂષ્ઠભૂમિ ભારતના બંધારણના 5માં પરિશિષ્ટના પરિચ્છેદ 6 મુજબ અનુસૂચિત ક્ષેત્રો એટલે એવાં ક્ષેત્રો કે, જેમને રાષ્ટ્રપતિનાં આદેશથી અનુસૂચિત ક્ષેત્રો જાહેર કરવામાં આવેલાં હોય. બધારણની 5મી અનુસૂચિ પરિચ્છેદ 6 અનુસાર રાષ્ટ્રપતિના હૂકમ દ્વારા કોઈ પણ સમયે, રાજ્યના રાજ્યપાલ સાથે સમીક્ષા કરીને રાજ્ય અથવા રાજ્યોનાં અનુસૂચિત ક્ષેત્રોમાં વધારો કે નાબૂદી કરી શકાય છે. સંબંધિત રાજ્યનાં રાજ્યપાલ સાથે વિચાર-વિમર્શ કર્યા પછી આવા પરિચ્છેદ હેઠળ કરવામાં આવેલ કોઈ પણ આદેશ કે હુકમથી અનુસૂચિત ક્ષેત્રો પુનઃવ્યાખ્યાયીત થશે. અનુસૂચિત ક્ષેત્રોને સૌપ્રથમ વાર વર્ષ 1950માં અધિસૂચિત કરવામાં આવ્યા હતા. એ પછી 1981માં નવા જિલ્લાઓના પુનઃગઠન/રચનાને કારણે તથા અનુસૂચિત આદિજાતિની વસતીમાં ફેરફારોને કારણે રાજસ્થાન રાજ્યમાં અનુસૂચિત ક્ષેત્રો સુનિશ્ચિત કરતા આદેશો વર્ષ 2011ની વસતી ગણતરી અનુસાર બહાર પાડવામાં આવ્યા હતા. NP/J.Khunt/GP/RP (Visitor Counter : 278

pib-213694

24f0a1fd76111b7d7491c3312bbd554789ac4ad5f30d237d499d80d1127b0512

guj

મંત્રીમંડળ મંત્રીમંડળે ચૂંટણીલક્ષી વ્યવસ્થાપન અને વહીવટના ક્ષેત્રમાં ભારતીય ચૂંટણી પંચ અને માલદીવ્સના ચૂંટણી પંચ વચ્ચે સહયોગ અંગેના સમજૂતી કરારોને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતીય ચૂંટણી પંચ અને માલદીવ્સના ચૂંટણી પંચની વચ્ચે ચૂંટણી વ્યવસ્થાપન અને વહીવટના ક્ષેત્રમાં સહયોગ અંગેના સમજૂતી કરારો ના પ્રસ્તાવને મંજૂરી આપી દીધી છે. તેમાં ચૂંટણી પ્રક્રિયાના સંગઠનાત્મક અને ટેકનીકલ વિકાસના ક્ષેત્રમાં જાણકારીઓ અને અનુભવોનું આદાનપ્રદાન, માહિતી વહેંચવામાં સહયોગ, સંસ્થાગત મજબૂતી અને ક્ષમતા નિર્માણ, કર્મચારીઓની તાલીમ અને નિયમિત રીતે પર ચર્ચા વિચારણા વગેરેનો સમાવેશ થાય છે. પ્રસ્તાવિત એમઓયુ દ્વિપક્ષીય સહયોગને પ્રોત્સાહન આપશે. તેનો ઉદ્દેશ્ય માલદીવ્સના ચૂંટણી પંચને ટેકનીકલ સહાયતા/ક્ષમતા નિર્માણમાં સહાયતા આપવાનો, ચૂંટણી વ્યવસ્થાપન અને વહીવટના ક્ષેત્રમાં સહયોગ પર ધ્યાન આપવાનો છે. DK/NP/DS/GP/RP (Visitor Counter : 116

pib-282528

469261141805d0eac764ca3bc9f6187ef667912dc51d3c6e60e7fa328fb9ec2d

guj

પ્રધાનમંત્રીનું કાર્યાલય પ્રધાનમંત્રીએ વિદેશમાં ભારતીય મિશનના વડાઓ અને વેપાર તેમજ વાણિજ્ય ક્ષેત્રના હિતધારકો સાથે વાતચીત કરી આઝાદીનો 75મો મહોત્સવ ઉજવવાની સાથે આઝાદીનો મહોત્સવ ભાવિ ભારત માટે સ્પષ્ટ વિઝન અને રોડમેપ નિર્માણ કરવાની તક છે: પ્રધાનમંત્રી ભૌતિક, ટેકનોલોજિકલ અને નાણાંકીય જોડાણને લીધે નાનાં થઈ જતાં વિશ્વમાં આપણી નિકાસના વિસ્તરણ માટે વિશ્વભરમાં નવી શક્યતાઓ સર્જાઈ રહી છે: પ્રધાનમંત્રી આપણા અર્થતંત્રનાં કદ અને સંભાવના, આપણા ઉત્પાદન અને સેવા ઉદ્યોગનો વ્યાપ જોતાં નિકાસ વૃદ્ધિ માટે જબરદસ્ત સંભાવના રહેલી છે: પ્રધાનમંત્રી ઉત્પાદન સાથે સંકળાયેલ પ્રોત્સાહન યોજના આપણા ઉત્પાદનના વ્યાપને વધારવામાં મદદ કરશે એટલું જ નહીં, પણ વૈશ્વિક ગુણવત્તા અને કાર્યદક્ષતાના સ્તરને પણ વધારશે: પ્રધાનમંત્રી પાછલી અસરના કરવેરામાંથી છૂટકારો મેળવવા ભારત દ્વારા લેવાયેલ નિર્ણય આપણી પ્રતિબદ્ધતા દર્શાવે છે, નીતિઓમાં સાતત્ય દર્શાવે છે અને તમામ રોકાણકારોને સ્પષ્ટ સંદેશ આપે છે કે ભારત નવી શક્યતાઓના દરવાજા જ નથી ખોલી રહ્યું પણ ભારતની નિર્ણાયક સરકાર પાસે એનાં વચનો પૂરાં કરવાની સંકલ્પશક્તિ છે: પ્રધાનમંત્રી કેન્દ્ર સરકાર નિયમનના બોજને ઓછામાં ઓછો કરવા રાજ્યો સાથે નિકટતાથી કાર્ય કરી રહી છે: પ્રધાનમંત્રી રાજ્યોમાં નિકાસ હ આ પ્રકારની પહેલવહેલી પહેલ કરીને, પ્રધાનમંત્રી શ્રી નરેન્દ્ર મોદીએ વીડિયો કૉન્ફરન્સના માધ્યમથી વિદેશમાં ભારતીય મિશનોના વડાઓ અને વેપાર તેમજ વાણિજ્ય ક્ષેત્રના હિતધારકો સાથે વાતચીત કરી હતી. કેન્દ્રીય વાણિજ્ય મંત્રી અને વિદેશ મંત્રી પણ આ વાતચીતમાં ઉપસ્થિત રહ્યા હતા. આ વાતચીતમાં વીસથી વધુ વિભાગોના સચિવો, રાજ્ય સરકારના અધિકારીઓ, એક્સપોર્ટ પ્રમોશન કાઉન્સિલ્સના સભ્યો અને ચૅમ્બર ઑફ કૉમર્સના સભ્યો પણ સામેલ થયા હતા. આ મેળાવડાને સંબોધન કરતા પ્રધાનમંત્રીએ કહ્યું હતું કે આ સમય આઝાદીના અમૃત મહોત્સવ માટેનો છે. આઝાદીનો 75મો મહોત્સવ ઉજવવાની સાથે આ ભાવિ ભારત માટે સ્પષ્ટ વિઝન અને રોડમેપનું નિર્માણ કરવાની તક છે. આમાં આપણી નિકાસ મહત્વાકાંક્ષાઓ અને તમામ હિતધારકો બહુ મોટી ભૂમિકા ભજવે છે. તેમણે ઉમેર્યું હતું કે આજે ભૌતિક, ટેકનોલોજિકલ અને નાણાકીય જોડાણના કારણે વિશ્વ રોજ નાનું થતું જાય છે. આવા વાતાવરણમાં, આપણી નિકાસના વિસ્તરણ માટે વિશ્વભરમાં નવી શક્યતાઓ સર્જાઈ રહી છે. આ પહેલ માટે તેમણે હિતધારકોની પ્રશંસા કરી હતી અને નિકાસ બાબતે આપણા મહત્વકાંક્ષી લક્ષ્યાંકો હાંસલ કરવા માટે એ તમામ હિતધારકો દ્વારા દર્શાવાયેલા ઉત્સાહ, આશાવાદ અને પ્રતિબદ્ધતાના વખાણ કર્યા હતા. તેમણે યાદ અપાવ્યું હતું કે ભૂતકાળમાં વૈશ્વિક અર્થતંત્રમાં ભારતનો સર્વોચ્ચ હિસ્સો હતો એનાં મુખ્ય કારણો તેનાં મજબૂત વેપાર અને નિકાસ હતાં. વૈશ્વિક અર્થતંત્રમાં આપણો જૂનો હિસ્સો પાછો મેળવવા માટે તેમણે આપણી નિકાસને મજબૂત કરવાની અગત્યતા પર ભાર મૂક્યો હતો. પ્રધાનમંત્રીએ હિતધારકોને કોવિડ પછીના વૈશ્વિક વિશ્વમાં વૈશ્વિક પુરવઠા સાંકળમાં થયેલા ફેરફારો દ્વારા સર્જાયેલી નવી તકોનો લાભ લેવા માટે તમામ પ્રયાસો કરવાનો અનુરોધ કર્યો હતો. આપણા અર્થતંત્રનાં કદ અને એની સંભાવનાઓ, આપણા ઉત્પાદન અને સેવા ઉદ્યોગનો વ્યાપ જોતાં, નિકાસ વૃદ્ધિ માટે જબરદસ્ત સંભાવનાઓ રહેલી છે. તેમણે ઉમેર્યું હતું કે દેશ જ્યારે આત્મનિર્ભર ભારતના મિશન તરફ આગળ વધી રહ્યો છે ત્યારે એનાં લક્ષ્યાંકોમાંનું એક લક્ષ્ય નિકાસમાં ભારતનો હિસ્સો અનેક ગણો વધારવાનું છે. તેમણે કહ્યું કે આ હાંસલ કરવા માટે આપણે નિશ્ચિત કરવું પડશે કે આપણને વૈશ્વિક પુરવઠા સાંકળમાં પ્રવેશ મળે, જેથી આપણા ધંધા વ્યાપી અને વૃદ્ધિ પામી શકે. તેમણે ઉમેર્યું હતું કે આપણા ઉદ્યોગે પણ શ્રેષ્ઠ ટેકનોલોજી તરફ આગળ વધવું પડશે, નવીનીકરણ પર ધ્યાન આપવું પડશે અને સંશોધન અને વિકાસ માં હિસ્સો વધારવો પડશે. તેમણે કહ્યું હતું કે વૈશ્વિક મૂલ્ય સાંકળમાં આપણો હિસ્સો આ માર્ગને અનુસરીને જ વધી શકશે. સ્પર્ધા અને શ્રેષ્ઠતાને પ્રોત્સાહિત કરતી વખતે આપણે દરેક ક્ષેત્રમાં વૈશ્વિક સર્વવિજેતા-ચૅમ્પિયન્સ તૈયાર કરવા પડશે એમ તેમણે ભાર મૂક્યો હતો. નિકાસ વધારવા માટે પ્રધાનમંત્રીએ ચાર પરિબળો ગણાવ્યા હતા જે બહુ અગત્યના છે. દેશમાં ઉત્પાદન અનેકગણું વધ્યું છે અને તે ગુણવત્તાત્મક રીતે સ્પર્ધાત્મક હોવું જોઇએ. બીજું, પરિવહન, લૉજિસ્ટિક્સની સમસ્યાઓ દૂર થવી જોઇએ અને એ માટે કેન્દ્ર, રાજ્યો અને ખાનગી હિતધારકોએ સતત કાર્ય કરતા રહેવું પડશે. ત્રીજું, સરકારે નિકાસકારો સાથે ખભાથી ખભા મેળવીને ચાલવું જોઇએ અને આખરી ચોથું ભારતીય વસ્તુઓ-પેદાશો માટે આંતરરાષ્ટ્રીય બજાર વિસ્તારવાની જરૂર છે. તેમણે કહ્યું કે આ ચાર પરિબળોનો સુમેળ સધાય ત્યારે જ ભારત વિશ્વ માટે મેક ઈન ઈન્ડિયાનું લક્ષ્ય વધારે સારી રીતે હાંસલ કરી શકશે. પ્રધાનમંત્રીએ કહ્યું કે આજે, દેશમાં, રાજ્યોમાં સરકાર વેપાર વિશ્વની જરૂરિયાતોને સમજીને આગળ વધી રહી છે. એમએસએમઈને વેગ આપવા માટે તેમણે સરકારની વિવિધ પહેલની યાદી આપી હતી જેમ કે આત્મનિર્ભર ભારત અભિયાન હેઠળ પાલનમાં ઘણી છૂટછાટો અપાઇ છે અને રૂ. 3 લાખ કરોડની ઇમરજન્સી ક્રેડિટ લાઇન ગૅરન્ટી સ્કીમ. તેમણે એમ પણ નોંધ્યું હતું કે ઉત્પાદન સાથે સંકળાયેલી પ્રોત્સાહન યોજના આપણા ઉત્પાદનના વ્યાપને વધારવામાં મદદ કરશે એટલું જ નહીં, પણ વૈશ્વિક ગુણવત્તા અને કાર્યદક્ષતાના સ્તરને પણ વધારશે. આ આત્મનિર્ભર ભારતની એક નવી જ ઈકોસિસ્ટમ વિક્સાવશે. ઉત્પાદન અને નિકાસમાં દેશને નવા વૈશ્વિક વિશ્વવિજેતાઓ મળશે. ઉત્પાદન સાથે સંકળાયેલ પ્રોત્સાહન યોજના થી મોબાઇલ ફોન ઉત્પાદન ક્ષેત્રને મજબૂત કરવામાં કેવી રીતે મદદ મળી એની પણ તેમણે વિસ્તૃત છણાવટ કરી હતી. મોબાઇલ ફોન ક્ષેત્ર, આપણે પણ એની અસર અનુભવી રહ્યા છીએ, 7 વર્ષ અગાઉ, આપણે આશરે 8 અબજ ડૉલર મૂલ્યનાં મોબાઇલ ફોનની આયાત કરતા હતા. આજે, એ ઘટીને 2 અબજ ડૉલર થઈ છે. ભારત માત્ર 0.3 અબજ ડૉલરના મોબાઇલ ફોનની નિકાસ કરતું હતું. આજે તે વધીને 3 અબજ ડૉલર કરતા વધારે થઈ છે. પ્રધાનમંત્રી કહ્યું કે સરકાર, બેઉ કેન્દ્ર અને રાજ્યોમાં, પણ દેશમાં લૉજિસ્ટિક્સનો સમય અને ખર્ચ ઘટાડવા પર ધ્યાન કેન્દ્રીત કરી રહી છે. આ માટે, મલ્ટીમોડલ કનેક્ટિવિટી સર્જવા દરેક સ્તરે ઝડપી ગતિએ કામ ચાલી રહ્યું છે. પ્રધાનમંત્રીએ કહ્યું હતું કે મહામારીની અસરને ઓછામાં ઓછી કરવા માટે સરકાર દ્વારા સતત પ્રયાસો થઈ રહ્યા છે. વાયરસના સંક્રમણને નિયંત્રણમાં રાખવા આપણા શ્રેષ્ઠ પ્રયાસો છે. આજે દેશમાં રસીકરણનું કાર્ય ઝડપી ગતિએ ચાલી રહ્યું છે. દેશવાસીઓ અને ઉદ્યોગની તમામ સમસ્યાઓ ઉકેલવા માટે શક્ય દરેક પગલું લેવાયું છે. તેમણે ઉમેર્યું હતું કે આ ગાળા દરમ્યાન આપણા ઉદ્યોગ અને વેપારે પણ નવા પડકારોને અપનાવીને ફેરફારો કર્યા છે. દેશ તબીબી કટોકટીને પહોંચી વળે એમાં ઉદ્યોગે પણ મદદ કરી હતી અને વિકાસને સજીવન કરવામાં ભૂમિકા ભજવી હતી. એ જ કારણ છે કે આજે દવાઓ અને ફાર્માસ્યુટિકલ્સની સાથે, આપણી નિકાસ કૃષિ જેવા ક્ષેત્રોમાં નવા સ્તરે પહોંચી છે. તેમણે કહ્યું કે આજે આપણે અર્થતંત્રમાં જ નહીં પણ ઊંચી વૃદ્ધિમાં પણ પુન:પ્રાપ્તિના હકારાત્મક સંકેતો જોઇ રહ્યા છીએ. આથી, નિકાસ માટે ઊંચા લક્ષ્યાંકો નક્કી કરીને એને હાંસલ કરવાનો આ સારો સમય છે. તેમણે કહ્યું કે આને હાંસલ કરવા માટે સરકાર દરેક સ્તરે જરૂરી પગલાં લઈ રહી છે. તાજેતરમાં, તેમણે કહ્યું હતું કે, સરકારે વીમા કવચના સ્વરૂપે આશરે રૂ. 88000 કરોડનો વેગ આપવા માટે આપણા નિકાસકારો માટે એક મોટો નિર્ણય લીધો હતો. એવી જ રીતે, આપણા નિકાસ પ્રોત્સાહનોને તાર્કિક બનાવીને આપણી નિકાસ ડબલ્યુટીઓ સક્ષમ બનશે અને એને વેગ મળશે. પ્રધાનમંત્રીએ ધંધો કરવામાં સ્થિરતાની અગત્યતા પર ભાર મૂક્યો હતો. તેમણે કહ્યું કે પાછલી અસરના કરવેરામાંથી છૂટકારો મેળવવા ભારત દ્વારા લેવાયેલ નિર્ણય આપણી પ્રતિબદ્ધતાને દર્શાવે છે, નીતિઓમાં સાતત્યને દર્શાવે છે અને તમામ રોકાણકારોને સ્પષ્ટ સંદેશ આપે છે કે ભારત નવી શક્યતાઓના દરવાજા જ નથી ખોલી રહ્યું પણ ભારતની નિર્ણાયક સરકાર પાસે એનાં વચનો પરિપૂર્ણ કરવાની સંકલ્પશક્તિ પણ છે. પ્રધાનમંત્રીએ નિકાસ લક્ષ્યાંકો હાંસલ કરવામાં અને સુધારા અમલી કરવામાં, રોકાણ આકર્ષવામાં અને ધંધો કરવાની સુગમતા વધારવામાં તેમજ અંતિમ છેડાના ઇન્ફ્રાસ્ટ્રક્ચર સર્જવામાં રાજ્યોની ભૂમિકા પર ભાર મૂક્યો હતો. તેમણે કહ્યું કે કેન્દ્ર સરકાર નિયમનનો બોજો ઓછામાં ઓછો કરવા માટે અને એ જ રીતે નિકાસ અને રોકાણ વધારવા માટે રાજ્યો સાથે નિકટતાથી કાર્ય કરી રહી છે. તેમણે કહ્યું હતું કે રાજ્યો વચ્ચે રાજ્યોમાં નિકાસ હબ્સ બનાવવા માટે તંદુરસ્ત સ્પર્ધાને ઉત્તેજન અપાઇ રહ્યું છે. રાજ્યોને દરેક જિલ્લામાં એક પ્રોડક્ટ પર ધ્યાન કેન્દ્રીત કરવા પ્રોત્સાહિત કરાઇ રહ્યા છે. પ્રધાનમંત્રીએ કહ્યું કે આપણા નિકાસ બાબતના મહત્વાકાંક્ષી લક્ષ્યાંક સાકલ્યવાદી અને વિગતવાર કાર્ય યોજનાથી જ હાંસલ થઈ શકે. તેમણે હિતધારકોને આપણી હાલની નિકાસ વેગીલી કરવા અને બજારો, નવી પ્રોડક્ટ્સ માટે નવાં સ્થળો સર્જવા પણ અનુરોધ કર્યો હતો. હાલમાં આપણી નિકાસના લગભગ અડધો ભાગ 4 મુખ્ય સ્થળોનો જ છે. એવી જ રીતે, આપણી નિકાસનો આશરે 60% ભાગ એન્જિનિયરિંગ સામાન, જેમ્સ એન્ડ જ્વૅલરી, પેટ્રોલિયમ અને કેમિકલ ઉત્પાદનો અને ફાર્માસ્યુટિકલ્સનો છે. તેમણે હિતધારકોને અનુરોધ કર્યો હતો કે તેઓ નવા સ્થળો શોધે અને નવાં ઉત્પાદનોને વિશ્વમાં લઈ પણ જાય. તેમણે ઉમેર્યું હતું કે ખનન, કોલસો, સંરક્ષણ, રેલવે જેવા ક્ષેત્રો ખુલવાથી આપણા ઉદ્યોગ સાહસિકોને પણ નિકાસ વધારવામાં નવી તકો મળી રહી છે. પ્રધાનમંત્રીએ રાજદૂતો, વિદેશ મંત્રાલયના અધિકારીઓને કહ્યું કે તેઓ ગમે તે દેશમાં ભારતનું પ્રતિનિધિત્વ કરતા હોય, તેઓ એ દેશની જરૂરિયાતોને સારી રીતે સમજે છે. તેમણે એમને કહ્યું કે તેઓ ત્યાં વાણિજ્ય ઉદ્યોગ માટે સેતુ તરીકે કાર્ય કરે. વિવિધ દેશોમાં હાજર ગૃહો પણ ભારતની ઉત્પાદન શક્તિના પ્રતિનિધિ પણ હોવાં જોઇએ. તેમણે વાણિજ્ય મંત્રાલયને એવી વ્યવસ્થા અમલી કરવા વિનંતી કરી હતી જેથી, નિકાસકારો અને આપણા મિશનો વચ્ચે સતત સંદેશાવ્યવહાર રહે. પ્રધાનમંત્રીએ કહ્યું કે આપણી નિકાસમાંથી આપણા અર્થતંત્રને મહત્તમ લાભ મળે એ માટે આપણે દેશમાં પણ નિરંતર અને ઉચ્ચ ગુણવત્તાની પુરવઠા સાંકળ નિર્માણ કરવી પડશે. આ માટે આપણે નવા સંબંધો અને નવી ભાગીદારી નિર્માણ કરવાની જરૂર છે. તેમણે તમામ નિકાસકારોને આપણા એમએસએમઈ, ખેડૂતો અને આપણા માછીમારો સાથે ભાગીદારી મજબૂત કરવા, આપણા સ્ટાર્ટ અપ્સને ઉત્તેજન આપવા અને એને ટેકો આપવા વિનંતી કરી હતી. પ્રધાનમંત્રીએ ગુણવત્તા અને વિશ્વસનીયતાની નવી ઓળખ સ્થાપવાની હાકલ કરી હતી. તેમણે કહ્યું હતું કે વિશ્વના દરેક ખૂણે ભારતનાં ઉચ્ચ મૂલ્ય વર્ધિત ઉત્પાદનો માટે સ્વાભાવિક માગ સર્જવા આપણા પ્રયાસો હોવા જોઇએ. તેમણે ઉદ્યોગ, તમામ નિકાસકારોને ખાતરી આપી હતી કે સરકાર એમને દરેક રીતે મદદ કરશે. તેમણે ઉદ્યોગને આત્મનિર્ભર ભારતના અને એક સમૃદ્ધ ભારતના સંકલ્પને સિદ્ધ કરવા અનુરોધ કર્યો હતો! વિદેશ મંત્રી શ્રી એસ. જયશંકરે આ કાર્યક્રમની વિરલ લાક્ષણિક્તા ઉજાગર કરી હતી. તેમણે કહ્યું હતું કે આ કાર્યક્રમનો વિષય લોકલ ગોઝ ગ્લૉબલ છે ત્યારે ભારતીય મિશનોએ પણ જે તે ચોક્કસ દેશમાં માગ સાથે આપણા ઉત્પાદનોને જોડવામાં મદદ કરવા વૈશ્વિક રીતે લોકલ બનવાની જરૂર છે. કેન્દ્રીય વાણિજ્ય મંત્રી શ્રી પિયુષ ગોયલે જણાવ્યું હતું કે વૈશ્વિક વાતાવરણ અનુકૂળ છે અને આપણે આપણી નિકાસ વધારવા માટે અન્ય દેશોના સંદર્ભ સાથે તુલનાત્મક અને સ્પર્ધાત્મક લાભ ઉઠાવવા જોવું જોઇએ. ભારતીય મિશનોના વડાઓએ ભારતની નિકાસ વધારવા માટે એમના પ્રતિભાવો અને સૂચનો આપ્યા હતા. તેમણે ક્ષેત્ર અને પ્રદેશ વિશિષ્ટ વેપાર લક્ષ્યાંકો સ્થાપવા, મૂલ્ય વૃદ્ધિ પર ધ્યાન કેન્દ્રીત કરવા, ઉત્પાદનોની ગુણવત્તાના ધારાધોરણ, પુરવઠા સાંકળના વૈવિધ્યકરણ, પુરવઠામાં વિશ્વસનીયતા સુનિશ્ચિત કરવા અને જોડાણ સુધારવાની વાત કરી હતી. તેમણે કહ્યું હતું કે નવાં બજારો અને પ્રદેશ વિશિષ્ટ ઉત્પાદનો પર ધ્યાન કેન્દ્રીત કરવાની જરૂર છે અને એની સાથે આપણે અત્યારે જેમાં સારું કરી રહ્યા છીએ એ પ્રદેશો અને ઉત્પાદનોમાં આપણી સ્પર્ધાત્મક ધારને જાળવી રાખવાની છે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-276792

34d44c0b7293402e5a94717039b1baa29680264a333ff3d5171c5419db316041

guj

ઉપરાષ્ટ્રપતિ સચિવાલય ઉપરાષ્ટ્રપતિએ છત્તીસગઢમાં સુકમા જિલ્લામાં સીઆરપીએફ જવાનો પર થયેલા હુમલાની નિંદા કરી નવી દિલ્હી, 25-04-2017 ઉપરાષ્ટ્રપતિ શ્રી એમ. હામિદ અન્સારીએ છત્તીસગઢના સુકમા જિલ્લામાં સીઆરપીએફના જવાનો પર થયેલા હુમલાની નિંદા કરી છે. પોતાના સંદેશમાં, તેમણે કહ્યું કે આ રીતેના ઘૃણાસ્પદ અને જધન્ય કૃત્ય કોઈપણ રીતે વાજબી ના હોઈ શકે અને ગુનેગારોને પકડીને તેમના જધન્ય ગુના માટે દંડિત કરવા જોઈએ. પોતાના સંદેશમાં ઉપરાષ્ટ્રપતિએ કહ્યું કે છત્તીસગઢના સુકમા જિલ્લામાં થયેલા હુમલાની બાબતમાં જાણીને મને ઘણું દુઃખ થયું છે, જેમાં સીઆરપીએફના અનેક જવાનોએ પોતાના જીવ ગુમાવ્યા છે. આ રીતે ઘૃણાસ્પદ અને અન્યાયપૂર્ણ કૃત્ય કોઈપણ રીતે વ્યાજબી ના હોઈ શકે. ગુનેગારોને પકડીને તેમના જધન્ય ગુના માટે દંડિત કરાવવા જોઈએ. પોતાના કર્તવ્યનું પાલન કરવા પોતાના જીવનનું બલિદાન આપનારા આ સીઆરપીએફ જવાનોના શોક સંતપ્ત પરિવારો પ્રત્યે હું મારી સંવેદનાઓ વ્યક્ત કરું છું અને ઘાયલોને ઝડપથી સાજા થાય તે માટે પ્રાર્થના કરું છું. AP/J.Khunt/GP (Visitor Counter : 97

pib-240682

b67b34e02c9f1f0d839afec00787deb41e9f699c8557d814a55f22e001608ab4

guj

સંરક્ષણ મંત્રાલય ચીફ ઓફ નેવલ સ્ટાફ ગુજરાત, દમણ અને દીવના નૌસેના ક્ષેત્રની મુલાકાતે આવ્યા ચીફ ઓફ નેવલ સ્ટાફ એડમીરલ કરમબીરસિંહે નવા વર્ષની પૂર્વ સંધ્યાએ ગુજરાતના ઓખા ખાતે ભારતીય નૌસેનાના ફોરવર્ડ ઓપરેટિંગ બેઝ INS દ્વારકાની મુલાકાત લીધી હતી. CNSને ગુજરાત, દમણ અને દીવના ફ્લેગ ઓફિસર કમાન્ડિંગે ગુજરાત, દમણ અને દીવ નૌસેના ક્ષેત્ર સંબંધિત દરિયાઇ પરિચાલન અને સુરક્ષાના પરિબળો અંગે માહિતી આપી હતી. તેમણે GD&D ક્ષેત્ર દ્વારા હાથ ધરવામાં આવતી દરિયાકાંઠાની દેખરેખ માટેની વિવિધ પહેલ અંગે પણ માહિતી મેળવી હતી અને ઓખા સ્થિત નૌસેના સ્ટેશન તેમજ અન્ય એકમોના કર્મીઓ સાથે વાર્તાલાપ કર્યો હતો. સ્ટેશન દ્વારા કરવામાં આવી રહેલા ગુણવત્તાપૂર્ણ કામની પ્રશંસા કરતા તેમણે કર્મીઓને સારું કામ કરવાનું ચાલુ રાખવા માટે પ્રોત્સાહન આપ્યું હતું કારણ કે INS દ્વારકા તેના સુવર્ણજયંતિ વર્ષમાં પ્રવેશી રહ્યું છે. CNSએ GD&D ક્ષેત્રમાં તમામ કર્મીઓ અને તેમના પરિવારોને નવા વર્ષની ખૂબ જ શુભેચ્છા પાઠવી હતી. (Visitor Counter : 94

pib-213904

e3dfdf33fbdc1fd937197d2d18fab7115d906f79bc210b1231f0f301f8db8989

guj

પ્રધાનમંત્રીનું કાર્યાલય પ્રધાનમંત્રીએ 'વિશ્વ પૃથ્વી દિવસ' નિમિત્તે TMPK દ્વારા આયોજિત 100,000 વૃક્ષારોપણ કાર્યક્રમની પ્રશંસા કરી પ્રધાનમંત્રી શ્રી નરેન્દ્ર મોદીએ 'વિશ્વ પૃથ્વી દિવસ' નિમિત્તે તકમ મિસિંગ પોરીન કેબાંગ દ્વારા આયોજિત 100,000 વૃક્ષારોપણ કાર્યક્રમની પહેલની પ્રશંસા કરી છે. લખીમપુર ના લોકસભા સાંસદ શ્રી પ્રદાન બરુઆહના ટ્વીટના જવાબમાં, પ્રધાનમંત્રીએ ટ્વીટ કર્યું; "ટકાઉ વિકાસને વેગ આપવાનો સારો પ્રયાસ." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-109782

13cd8e2b598457f25b2bf4038b22a0d3875102482e3bef8e90fb2410082a876a

guj

પ્રધાનમંત્રીનું કાર્યાલય પ્રધાનમંત્રીએ સરકાર હેઠળની વિકાસ યાત્રા દર્શાવતી વેબસાઇટની લિંક શેર કરી પ્રધાનમંત્રીએ છેલ્લા 9 વર્ષમાં સરકાર હેઠળની વિકાસ યાત્રા દર્શાવતી વેબસાઇટની લિંક શેર કરી છે. શ્રી મોદીએ દરેકને વેબસાઇટની મુલાકાત લેવા અને વિવિધ સરકારી યોજનાઓનો લોકોને કેવી રીતે લાભ મળ્યો છે તે જોવા આમંત્રણ આપ્યું છે. પ્રધાનમંત્રીએ ટ્વીટ કર્યું: "રાષ્ટ્રના વિકાસ માટે અતૂટ સમર્પણના 9 વર્ષ. હું દરેકને અમારી વિકાસ યાત્રાની ઝલક મેળવવા આ સાઇટ nm-4.com/9yrsofseva ની મુલાકાત લેવા આમંત્રણ આપું છું. તે વિવિધ સરકારી યોજનાઓથી લોકોને કેવી રીતે લાભ મળ્યો છે તે પ્રકાશિત કરવાની તક પણ આપે છે. #9YearsOfSeva " 9 years of unwavering dedication to the nation’s growth. — Narendra Modi May 30, 2023 I invite everyone to visit this site https://t.co/jWxyZLPPcU to get a glimpse of our development journey. It also gives an opportunity to highlight how people have benefited from various Government schemes. #9YearsOfSeva YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-191571

7b78c756668dd84dc3b771ad55802b2a609e979014a698774a05e7f5db5958e2

guj

મંત્રીમંડળ કેબિનેટે બંધારણ વિધેયક 2017 અને પછાત વર્ગ માટેના રાષ્ટ્રીય કમીશન ) વિધેયક 2017ને સંસદમાં રજૂ કરવાની મંજૂરી આપી મંજૂરીએ નવા પ્રસ્તાવિત પછાત વર્ગ માટેના રાષ્ટ્રીય કમીશન માટે બેઠકો અને કાર્યાલય પરિસરોને પણ સ્થાયી રાખવાની માન્યતા આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બંધારણ વિધેયક 2017 અને પછાત વર્ગ માટેના રાષ્ટ્રીય કમીશન વિધેયક 2017ને સંસદમાં રજૂ કરવાની પૂર્વવર્તી મંજૂરી અને પ્રસ્તાવિત નવા પછાત વર્ગ માટેના રાષ્ટ્રીય કમીશન દ્વારા વર્તમાન પછાત વર્ગના રાષ્ટ્રીય કમીશન વડે બેઠકો/કર્મચારીઓ અને કાર્યાલય પરિસરને જાળવી રાખવાની મંજૂરી આપી છે. આ મંજૂરી બંધારણ વિધેયક 2017 નામનો બંધારણીય સુધારાનો પ્રસ્તાવ મૂકવા માટે આપવામાં આવી છે, કે જેમાં; અ. પછાત વર્ગો માટે રાષ્ટ્રીય કમીશનના નામે સામાજિક અને આર્થિક રીતે પછાત વર્ગો માટે કલમ 338B હેઠળ એક કમીશનની રચના અને, બ. નવી વ્યાખ્યા “સામાજિક અને શૈક્ષણિક પછાત વર્ગ” અર્થાત એવા પછાત વર્ગો કે જેઓ સંલગ્ન ઉદ્દેશ્ય સાથે કલમ 342A હેઠળ માનવામાં આવ્યા છે તેની સાથે કલમ 366 હેઠળ ક્લોઝ નો ઉમેરો આ બંધારણમાં કરવો અને 2. નીચેની બાબતો માટે એક વિધેયકનો પ્રસ્તાવ મૂકવો; અ. પછાત વર્ગના રાષ્ટ્રીય કમીશન કાયદો, 1993 સહિત પછાત વર્ગના રાષ્ટ્રીય કમીશન વિધેયક, 2017 નામના વિધેયકનું નિરસન, બ. કેન્દ્ર સરકાર દ્વારા નક્કી કરવામાં આવે તે તારીખથી અમલમાં મૂકીને પછાત વર્ગોના રાષ્ટ્રીય કમીશનનું વિસ્તરણ અને ઉપ વિભાગ ઉક્ત કાયદાનો વિભાગ 3 સ્થગિત કરવામાં આવશે. 3. કલમ 338B હેઠળ પ્રસ્તાવિત પછાત વર્ગો માટેના રાષ્ટ્રીય કમીશનમાં વર્તમાન પછાત વર્ગો માટેના રાષ્ટ્રીય કમીશનના જ્યાં પણ ભરતી કરેલા કર્મચારીઓ હોય તેમની સાથે જ મંજૂર કરાયેલી તેવી 52 બેઠકોનો સમાવેશ. અને; કલમ 338B હેઠળ રચવામાં આવનાર પછાત વર્ગોના રાષ્ટ્રીય કમીશન દ્વારા વર્તમાન પછાત વર્ગોના રાષ્ટ્રીય કમીશનના ત્રિકુટ -1, ભીખાઈજી કામા પ્લેસ, નવી દિલ્હી – 110066માં આવેલા કાર્યાલય પરિસરનો સ્વીકાર. રિપીલના આ પ્રસ્તાવિત વિધેયક બંધારણની કલમ 338B નો ઉમેરો કરીને પછાત વર્ગો માટેના રાષ્ટ્રીય કમીશનની રચના કરવાના ઉપલક્ષ્યમાં જરૂરી છે. આ નિર્ણય કલમ 338B હેઠળ પછાત વર્ગોના રાષ્ટ્રીય કમીશનની કાર્યવાહીમાં પ્રભાવક સાતત્યને પણ સક્ષમ બનાવશે. (Visitor Counter : 82

pib-33752

7522f71f3071605383d747d531316583d7f1a6176775ae632be3acc894d008df

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 106.14 કરોડને પાર છેલ્લા 24 કલાકમાં 68 લાખથી વધુ ડોઝ આપવામાં આવ્યા છે સાજા થવાનો દર હાલમાં 98.20%, માર્ચ 2020 પછી સૌથી વધુ છેલ્લા 24 કલાકમાં 12,830 દૈનિક નવા કેસ નોંધાયા ભારતમાં સક્રિય કેસનું ભારણ 247 દિવસમાં સૌથી ઓછું સાપ્તાહિક પોઝિટિવિટી દર 37 દિવસથી 2% કરતા ઓછો છેલ્લા 24 કલાકમાં 68,04,806 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 106.14 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,06,01,975 સત્રો દ્વારા પ્રાપ્ત થયું છે. આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન: | | HCWs | | પ્રથમ ડોઝ | | 1,03,79,018 | | બીજો ડોઝ | | 92,21,867 | | FLWs | | પ્રથમ ડોઝ | | 1,83,71,867 | | બીજો ડોઝ | | 1,59,27,866 | | 18 થી 44 વર્ષ સુધીનું વય જૂથ | | પ્રથમ ડોઝ | | 41,83,92,813 | | બીજો ડોઝ | | 14,17,87,899 | | 45 થી 59 વર્ષ સુધીનું વય જૂથ | | પ્રથમ ડોઝ | | 17,47,82,442 | | બીજો ડોઝ | | 9,62,71,341 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 10,96,95,172 | | બીજો ડોઝ | | 6,66,10,264 | | કુલ | | 1,06,14,40,335 મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,36,55,842 દર્દીઓ સાજા થઇ ગયા છે અને છેલ્લા 24 કલાકમાં વધુ 14,667 દર્દીઓ સાજા થયા છે. આના કારણે એકંદરે સાજા થવાનો દર 98.20% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે. 126 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે. છેલ્લા 24 કલાકમાં ભારતમાં દૈનિક 12830 નવા કેસ નોંધાયા છે. સક્રિય કેસનું ભારણ 2 લાખથી ઓછું થઈ ગયું છે અને હાલમાં 1,59,272 છે, 247 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.46% છે, જે માર્ચ 2020 પછી સૌથી ઓછા છે. સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,35,142 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 60.83 કરોડથી વધારે પરીક્ષણો કરવામાં આવ્યા છે. એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.18% છે જે છેલ્લા 37 દિવસથી 2%થી ઓછો છે, જ્યારે દૈનિક પોઝિટીવિટી દર આજે 1.13% નોંધાયો છે. દૈનિક પોઝિટીવિટી દર છેલ્લા 27 દિવસથી 2%થી ઓછો છે અને સળંગ 62 દિવસથી આ દર 3%થી નીચે જળવાઇ રહ્યો છે. SD/GP/JD (Visitor Counter : 172

pib-883

d882a948e115a92dd679d64970eae0132dcefeb37ebbadf3cc6de85acae5f72d

guj

પ્રધાનમંત્રીનું કાર્યાલય પ્રધાનમંત્રીએ છત્તીસગઢનાં બસ્તરનાં જગદલપુરમાં આશરે રૂ. 27,000 કરોડનાં મૂલ્યનાં વિવિધ વિકાસકાર્યોનો શિલાન્યાસ કર્યો અને દેશને સમર્પિત કર્યા નાગરનાર ખાતે એનએમડીસી સ્ટીલ લિમિટેડનો સ્ટીલ પ્લાન્ટ અર્પણ કર્યો જગદલપુર રેલવે સ્ટેશનના અપગ્રેડેશન માટે શિલારોપણ કર્યું છત્તિસગઢમાં અનેક રેલ અને માર્ગ ક્ષેત્રના પ્રોજેક્ટનો શિલાન્યાસ અને લોકાર્પણ કર્યું તરોકી- રાયપુર ડેમુ ટ્રેન સેવાને લીલી ઝંડી આપી પ્રધાનમંત્રીએ કહ્યું હતું કે, "વિકસિત ભારતનું સપનું ત્યારે જ સાકાર થશે જ્યારે દેશનાં દરેક રાજ્ય, દરેક જિલ્લો અને દરેક ગામનો વિકાસ થશે." "વિકસિત ભારત ભૌતિક માટે, સામાજિક અને ડિજિટલ માળખું ભવિષ્યની જરૂરિયાતો અનુસાર હોવું જોઈએ" "છત્તીસગઢને સ્ટીલનું ઉત્પાદન કરતું મોટું રાજ્ય હોવાનો લાભ મળી રહ્યો છે." "બસ્તરમાં બનાવવામાં આવતું સ્ટીલ આપણી સેનાને મજબૂત બનાવશે અને સંરક્ષણ નિકાસમાં પણ ભારતની મજબૂત હાજરી રહેશે." અમૃત ભારત સ્ટેશન યોજના હેઠળ છત્તીસગઢના 30થી વધુ સ્ટેશનોને અપગ્રેડ કરવામાં આવી રહ્યા છે પ્રધાનમંત્રીએ કહ્યું હતું કે, "છત્તીસગઢના લોકોનું જીવન સરળ બનાવવા માટે સરકાર શક્ય તમામ પ્રયાસો કરી રહી છે." પ્રધાનમંત્રીએ કહ્યું હતું કે, "છત્તીસગઢની વિકાસયાત્રાને સરકાર ટેકો પ્રધાનમંત્રી શ્રી નરેન્દ્ર મોદીએ આજે છત્તીસગઢનાં બસ્તરનાં જગદલપુરમાં આશરે રૂ. 27,000 કરોડનાં મૂલ્યની વિવિધ વિકાસ પરિયોજનાઓનો શિલાન્યાસ અને લોકાર્પણ કર્યું હતું. આ પરિયોજનાઓમાં બસ્તર જિલ્લાના નગરનારમાં એનએમડીસી સ્ટીલ લિમિટેડના સ્ટીલ પ્લાન્ટને 23,800 કરોડ રૂપિયાથી વધુના મૂલ્યના અનેક રેલવે અને માર્ગ ક્ષેત્રના પરિયોજનાઓની સાથે સમર્પિત કરવાનો પણ સમાવેશ થાય છે. તેમણે તરોકી– રાયપુર ડેમુ ટ્રેન સર્વિસને પણ લીલી ઝંડી આપી હતી. અહીં ઉપસ્થિત જનમેદનીને સંબોધતા પ્રધાનમંત્રીએ જણાવ્યું હતું કે, વિકસિત ભારતનું સ્વપ્ન ત્યારે જ સાકાર થશે જ્યારે દેશનાં દરેક રાજ્ય, દરેક જિલ્લો અને દરેક ગામનો વિકાસ થશે. તેમણે જણાવ્યું હતું કે, આજની કિંમતનાં આશરે 27,000 કરોડનાં મૂલ્યનાં વિવિધ પ્રોજેક્ટ આ સંકલ્પોને પૂર્ણ કરવા માટે શરૂ કરવામાં આવ્યાં છે તથા છત્તીસગઢનાં લોકોને વિકાસલક્ષી પ્રોજેક્ટ માટે અભિનંદન આપ્યાં હતાં. પ્રધાનમંત્રીએ કહ્યું હતું કે, વિકસિત ભારત ભૌતિક માટે સામાજિક અને ડિજિટલ માળખું ભવિષ્યની જરૂરિયાતોને અનુરૂપ હોવું જોઈએ. તેમણે માહિતી આપી હતી કે, માળખાગત સુવિધા માટે આ વર્ષે 10 લાખ કરોડનો ખર્ચ થશે, જે છ ગણો વધારે છે. રેલવે, રોડ, એરપોર્ટ, પાવર પ્રોજેક્ટ્સ, પરિવહન, ગરીબો માટે ઘર તથા શૈક્ષણિક અને હેલ્થકેર સંસ્થાઓ જેવા વિવિધ પ્રોજેક્ટોમાં સ્ટીલનાં મહત્ત્વ પર ભાર મૂકીને પ્રધાનમંત્રીએ કહ્યું હતું કે, સરકારે છેલ્લાં 9 વર્ષમાં સ્ટીલનાં ઉત્પાદનમાં દેશને આત્મનિર્ભર બનાવવા માટે અનેક પગલાં લીધા છે. પ્રધાનમંત્રીએ ભારપૂર્વક જણાવ્યું હતું કે, "છત્તીસગઢ સ્ટીલનું ઉત્પાદન કરતું મોટું રાજ્ય હોવાનો લાભ લઈ રહ્યું છે." તેમણે આજે નાગરનારમાં સૌથી આધુનિક સ્ટીલ પ્લાન્ટમાંના એકના ઉદઘાટન પર ભાર મૂક્યો હતો. તેમણે કહ્યું કે આ પ્લાન્ટમાં ઉત્પાદિત સ્ટીલ રાષ્ટ્રના ઓટોમોબાઈલ, એન્જિનિયરિંગ અને સંરક્ષણ ઉત્પાદન ક્ષેત્રને નવી ઉર્જા આપશે. શ્રી મોદીએ જણાવ્યું હતું કે, "બસ્તરમાં ઉત્પાદિત સ્ટીલ સંરક્ષણ નિકાસને વેગ આપવાની સાથે સશસ્ત્ર દળોને મજબૂત બનાવશે." તેમણે ભારપૂર્વક જણાવ્યું હતું કે, સ્ટીલ પ્લાન્ટ બસ્તર અને તેની આસપાસનાં વિસ્તારોમાંથી આશરે 50,000 યુવાનોને રોજગારીની તકો પ્રદાન કરશે. તેમણે ઉમેર્યું હતું કે, "નવો સ્ટીલ પ્લાન્ટ કેન્દ્ર સરકાર દ્વારા બસ્તર જેવા મહત્વાકાંક્ષી જિલ્લાઓનાં વિકાસને પ્રાથમિકતા આપવા નવી ગતિ આપશે." કેન્દ્ર સરકારનાં જોડાણ પર ધ્યાન કેન્દ્રીત કરવાનો ઉલ્લેખ કરીને પ્રધાનમંત્રીએ છત્તીસગઢમાં આર્થિક કોરિડોર અને આધુનિક રાજમાર્ગોનો ઉલ્લેખ કર્યો હતો. તેમણે એવી માહિતી પણ આપી હતી કે, વર્ષ 2014ની સરખામણીમાં છત્તીસગઢનાં રેલવે બજેટમાં આશરે 20 ગણો વધારો કરવામાં આવ્યો છે. તેમણે કહ્યું કે આઝાદીના આટલા વર્ષો પછી તરોકીને નવી રેલ્વે લાઇનની ભેટ મળી રહી છે. નવી ડેમુ ટ્રેને દેશના રેલવે મેપ પર તરોકીને જોડ્યા છે, જેના કારણે રાજધાની રાયપુરની યાત્રા કરવામાં સરળતા રહેશે. જગદલપુર અને દંતેવાડા વચ્ચે રેલવે લાઇન ડબલિંગ પ્રોજેક્ટ લોજિસ્ટિક્સ ખર્ચમાં ઘટાડો કરશે અને મુસાફરીમાં સરળતા લાવશે. પ્રધાનમંત્રીએ ખુશી વ્યક્ત કરી હતી કે, છત્તીસગઢ રેલવે ટ્રેકનું 100 ટકા વિદ્યુતીકરણ પૂર્ણ કરી ચૂક્યું છે. રાજ્યમાં વંદે ભારત ટ્રેન પણ કાર્યરત છે. અમૃત ભારત સ્ટેશન યોજના હેઠળ છત્તીસગઢના 30થી વધુ સ્ટેશનોને અપગ્રેડ કરવામાં આવી રહ્યા છે. જેમાંથી ૭ સ્ટેશનોના રિડેવલપમેન્ટનું ખાતમુહૂર્ત થઈ ચૂક્યું છે. બિલાસપુર, રાયપુર અને દુર્ગ સ્ટેશનની સાથે-સાથે આજે જગદલપુર સ્ટેશનને પણ આ યાદીમાં સામેલ કરવામાં આવ્યું છે." "આગામી દિવસોમાં, જગદલપુર સ્ટેશન શહેરનું મુખ્ય કેન્દ્ર બનશે અને અહીં મુસાફરોની સુવિધાઓને અપગ્રેડ કરવામાં આવશે. છેલ્લાં નવ વર્ષમાં રાજ્યમાં 120થી વધારે સ્ટેશનો પર નિઃશુલ્ક વાઇ-ફાઇ સુવિધા પ્રદાન કરવામાં આવી છે." "છત્તીસગઢના લોકો માટે જીવન સરળ બનાવવા માટે સરકાર શક્ય તમામ પ્રયાસો કરી રહી છે." શ્રી મોદીએ નોંધ્યું હતું કે, આજની વિવિધ પરિયોજનાઓથી વિકાસની ગતિ વધશે, રોજગારીની નવી તકોનું સર્જન થશે અને રાજ્યમાં નવા ઉદ્યોગોને પ્રોત્સાહન મળશે. સંબોધનના સમાપનમાં પ્રધાનમંત્રીએ ખાતરી આપી હતી કે, સરકાર છત્તીસગઢની વિકાસયાત્રાને ટેકો આપવાનું ચાલુ રાખશે અને રાજ્ય દેશનું ભાગ્ય બદલવામાં પોતાની ભૂમિકા અદા કરશે. તેમણે આ પ્રસંગે રાજ્યનું પ્રતિનિધિત્વ કરવા બદલ અને રાજ્યનાં વિકાસ માટે વિચારશીલ રહેવા બદલ છત્તીસગઢનાં રાજ્યપાલ શ્રી બિસ્વાભૂષણ હરિચંદનનો આભાર માન્યો હતો. આ પ્રસંગે છત્તીસગઢનાં રાજ્યપાલ શ્રી બિસ્વભૂષણ હરિચંદન અને સાંસદ શ્રી મોહન મંડાવી ઉપસ્થિત રહ્યાં હતાં. પાશ્વભૂમિ ભારતના વિઝનને મોટું પ્રોત્સાહન પૂરું પાડનારા એક પગલાના ભાગરૂપે પ્રધાનમંત્રીએ બસ્તર જિલ્લામાં નાગરનાર ખાતે એનએમડીસી સ્ટીલ લિમિટેડનો સ્ટીલ પ્લાન્ટ દેશને સમર્પિત કર્યો હતો. 23,800 કરોડથી વધુના ખર્ચે નિર્મિત આ સ્ટીલ પ્લાન્ટ ગ્રીનફિલ્ડ પ્રોજેક્ટ છે જે ઉચ્ચ ગુણવત્તાયુક્ત સ્ટીલનું ઉત્પાદન કરશે. નાગરનાર ખાતે એનએમડીસી સ્ટીલ લિમિટેડનો સ્ટીલ પ્લાન્ટ તેમજ આનુષંગિક અને ડાઉનસ્ટ્રીમ ઉદ્યોગોમાં હજારો લોકોને રોજગારની તકો પૂરી પાડશે. તે બસ્તરને વિશ્વના સ્ટીલ નકશા પર મૂકશે અને આ ક્ષેત્રના સામાજિક-આર્થિક વિકાસને વેગ આપશે. સમગ્ર દેશમાં રેલવેની માળખાગત સુવિધામાં સુધારો લાવવાના પ્રધાનમંત્રીના વિઝનને અનુરૂપ આ કાર્યક્રમ દરમિયાન વિવિધ રેલ પરિયોજનાઓનો શિલાન્યાસ અને દેશને સમર્પિત કરવાની કામગીરી હાથ ધરવામાં આવી હતી. પ્રધાનમંત્રીએ અંતાગઢ અને તારોકી વચ્ચે નવી રેલવે લાઇન તથા જગદલપુર અને દંતેવાડા વચ્ચે રેલવે લાઇન ડબલિંગ પ્રોજેક્ટ દેશને સમર્પિત કર્યો હતો. તેમણે અમૃત ભારત સ્ટેશન યોજના અંતર્ગત બોરીદાંડ- સૂરજપુર રેલવે લાઇન ડબલિંગ પ્રોજેક્ટ અને જગદલપુર સ્ટેશનનાં પુનર્વિકાસનો શિલાન્યાસ કર્યો હતો. પ્રધાનમંત્રીએ તરોકી-રાયપુર ડેમુ ટ્રેન સર્વિસને પણ લીલી ઝંડી આપી હતી. આ રેલ પ્રોજેક્ટ્સથી રાજ્યના આદિજાતિ વિસ્તારોમાં કનેક્ટિવિટીમાં સુધારો થશે. રેલવેનું માળખું સુધારવાથી અને નવી ટ્રેન સેવાથી સ્થાનિક લોકોને લાભ થશે અને આ ક્ષેત્રના આર્થિક વિકાસમાં મદદ મળશે. પ્રધાનમંત્રીએ રાષ્ટ્રીય ધોરીમાર્ગ – 43ના 'કુંકુરીથી છત્તીસગઢ-ઝારખંડ સરહદી વિભાગ' સુધીના માર્ગ અપગ્રેડેશન પ્રોજેક્ટને પણ રાષ્ટ્રને સમર્પિત કર્યો હતો. નવા રોડથી રોડ કનેક્ટિવિટીમાં સુધારો થશે, જેનો લાભ આ વિસ્તારના લોકોને મળશે. CB/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-271935

25c96df1c40e0aef2b73c618cca92518587ba90621b543200fde8cdf263169bd

guj

પ્રધાનમંત્રીનું કાર્યાલય આકાંક્ષી જિલ્લાઓ અંગેના'સંકલ્પ સપ્તાહ' કાર્યક્રમમાં પ્રધાનમંત્રીના સંબોધનનો મૂળપાઠ કાર્યક્રમમાં ઉપસ્થિત કેન્દ્રીય મંત્રીમંડળના મારા તમામ સાથીદારો, સરકારના તમામ અધિકારીઓ, નીતિ આયોગના તમામ સાથીદારોઅને આ કાર્યક્રમમાંદેશના વિવિધ ભાગોમાંથી, અલગ અલગ બ્લોકમાંથી, પાયાનાં સ્તરે જે લાખો સાથીઓ જોડાયા છે, ખૂબ મોટી સંખ્યામાં જન પ્રતિનિધિઓ પણ આજે આ કાર્યક્રમ સાથે જોડાયા છે અને જેઓ આ વિષયમાં રસ ધરાવે છે તેઓ પણ આજે વિવિધ માધ્યમો દ્વારા આપણી સાથે જોડાયા છે, હું આપ સૌનું સ્વાગત કરું છું. અને હું તમને બધાને, ખાસ કરીને નીતિ આયોગને આ કાર્યક્રમ માટે અભિનંદન પણ પાઠવું છું અને આપ સૌને શુભેચ્છા પણ પાઠવું છું. તમે લોકો ભારત મંડપમ્માં એકઠા થયા છો અને તેનાથી દેશની વિચારસરણી ખબર પડે છે, ભારત સરકારની વિચારસરણીની ખબર પડી શકે છે અને તે એ છે કે, એક મહિનાની અંદર જ, અત્યારે એ લોકો અહીં એકઠાં થયાં છે જે દેશના દૂર-સુદૂરનાં ગામની ચિંતા કરનારા લોકો છે, છેવાડે બેઠેલા પરિવારની ચિંતા કરનારા લોકો છે, તેમની ભલાઇ માટે યોજનાઓને આગળ વધારનારા લોકો છે. અને આ જ એક મહિનામાં અહીં જે લોકો બેઠા હતાં, જેઓ દુનિયાને દિશા આપવાનું કામ કરતાં હતાં.એટલે કે, તમે કૅનવાસની રૅન્જ જોઇ લો. જે ભારત મંડપમ્માં આ જ એક મહિનામાં વિશ્વના ગણમાન્ય નેતા મળીને વિશ્વની ચિંતા કરી રહ્યા હતા એ જ ભારત મંડપમ્માં મારા દેશના પાયાનાં સ્તરે પરિવર્તન લાવનારા, મજબૂતી લાવતા અને જુસ્સો બુલંદ કરીને કામ કરતા લાખો સાથીઓને આજે હું મળી રહ્યો છું એ મારા માટે ગર્વની વાત છે. મારા માટે આ શિખર સંમેલન પણ જી-20થી ઓછું નથી. આપણી સાથે ઘણા લોકો ઓનલાઇન પણ જોડાયેલાં છે. આ કાર્યક્રમ 'ટીમ ભારત' ની સફળતાનું પ્રતીક છે, તે 'સબકા પ્રયાસ'ની ભાવનાનું પ્રતીક છે. આ કાર્યક્રમ ભવિષ્યના ભારત માટે પણ મહત્વપૂર્ણ છે અને તેમાં સંકલ્પ સે સિદ્ધિ સમાવિષ્ટ છે, તેનું પ્રતિબિંબ છે. સાથીઓ, જ્યારે પણ આઝાદી પછી બનેલી ટોચની 10 યોજનાઓનો અભ્યાસ થશે, ત્યારે આકાંક્ષી જિલ્લા કાર્યક્રમ સુવર્ણ અક્ષરોમાં લખવામાં આવશે. આકાંક્ષી જિલ્લા કાર્યક્રમે, આકાંક્ષી જિલ્લા અભિયાને દેશના 112 જિલ્લાઓમાં 25 કરોડથી વધુ લોકોનું જીવન બદલી નાખ્યું છે, જીવનની ગુણવત્તામાંપરિવર્તન આવ્યું છે, શાસનની સરળતા- ઈઝ ઑફ ગવર્નન્સમાં પરિવર્તન આવ્યું છે અને જે કાલ સુધી છોડો યાર બસ જીવન પૂરું કરી લો, એમ જ ગુજારો કરવાનો છે. તેવા વિચારમાંથીબહાર નીકળીનેત્યાંનો સમાજ હવે એમ જ નથી રહેવું, કંઇક કરી બતાવવું છે એવા મૂડમાં છે. મને લાગે છે કે તે એક બહુ મોટી તાકાત છે. આ અભિયાનની સફળતા હવે આકાંક્ષી બ્લોક કાર્યક્રમનો આધાર બની ગઈ છે. જિલ્લા સ્તરનો અનુભવ એટલો સફળ રહ્યો છે કે વિશ્વમાં વિકાસના મૉડલનીચર્ચાકરનાર દરેક આમાંથી ઘણા પાઠ ખાસ કરીને વિકસતા દેશો માટે સૂચવી રહ્યા છે. આપણે પણ તેમાંથી ઘણું શીખ્યા છીએ અને તેમાંથી વિચાર આવ્યો કે દેશનાં દરેક રાજ્યમાં જ્યાં પણ હોય ત્યાં 500 બ્લોક્સ અને તેનું મૂલ્યાંકન એક માપદંડ હેઠળ કરવામાં આવ્યું છે. અને તેમાંથી, આ 500 બ્લોક્સ, જો આપણે તેને રાજ્યની સરેરાશ પર લાવીશું, જો આપણે તેને રાષ્ટ્રીય સરેરાશ પર લઈ જઈશું, તો તમે કલ્પના કરી શકો છો કે કેટલું મોટું પરિવર્તન આવશે, કેટલું મોટું પરિણામ આવશે અને મને વિશ્વાસ છે કે જેમ આકાંક્ષી જિલ્લા કાર્યક્રમેસફળતાનો ઝંડો લહેરાવ્યો છે, તેવી જ રીતેઆકાંક્ષી બ્લોક કાર્યક્રમ પણ 100 ટકા સફળ થવાનો જ છે.અને એટલા માટે નહીં કે યોજના બહુ અદ્ભૂત છે, પરંતુ એટલા માટે કે જે લોકો કામ કરી રહ્યા છે તે અદ્ભૂત છે. હમણાં થોડી વાર પહેલા, હું 3 સાથીઓ સાથે વાત કરી રહ્યો હતો. તમે ચર્ચા સાંભળી છે. તેમનો આત્મવિશ્વાસ તમે જુઓ અને જ્યારે હું જમીની સ્તરે કામ કરતા આપણા સાથીઓનો આત્મવિશ્વાસ જોઉં છું, ત્યારે મારો આત્મવિશ્વાસ અનેકગણો વધી જાય છે, બલકે ગુણાકાર થઈ જાય છે.મારી માત્ર શુભેચ્છાઓ તમારી સાથે છે એવું નથી, હું સંપૂર્ણપણે તમારી સાથે ઊભો છું. જો તમે 2 ડગલા ચાલશો, તો હું 3 ડગલા ચાલવા તૈયાર છું, જો તમે 12 કલાક કામ કરો, તો હું 13 કલાક કામ કરવા તૈયાર છું.અને હું તમારો એક સાથી બનીને કામ કરવા માગું છું, તમારી ટીમના એક સભ્ય બનીને કામ કરવા માગું છું અને મને વિશ્વાસ છે કે આપણે લોકો એક ટીમ બનીને આ આકાંક્ષી બ્લોકની જે સફળતા ઈચ્છીએ છીએ, જો આપણે એ માટે 2 વર્ષનો સમય નક્કી કર્યો છે તો મને પાક્કો વિશ્વાસ છે કે આપણે તે દોઢ વર્ષમાં કરી દઈશું, જો આપણે દોઢ વર્ષ નક્કી કર્યા તો આપણે તે એક વર્ષમાં કરી દઈશું એ મારો પાક્કો વિશ્વાસ છે. અને કેટલાક બ્લોક તો એવા નીકળશે જે એકાદ બાબતને એક કે બે અઠવાડિયામાં જ સામાન્ય રાજ્ય સરેરાશથી ઉપર લઈ જવાની ક્ષમતા ધરાવે છે, તે કરી બતાવશે એવો મને પાક્કો વિશ્વાસ છે. કારણ કે તમે બધા પણ જાણો છો કે હું તેને દરરોજ જોવાનો છું, હું તેને દરરોજ બારીકાઇથી જોવાનો છું, એટલા માટે નહીં કે હું તમારી પરીક્ષા લેવાનો છું, એટલા માટે કે જ્યારે હું તમારી સફળતા જોઉં છું ને, ત્યારે તે દિવસે મારી કામ કરવાની તાકાત વધી જાય છે, મારો ઉત્સાહ વધી જાય છે. મને પણ થાય કે યાર તમે આટલું કામ કરો છો, ચાલો હું પણ થોડું વધારે કરું છું. હું એટલા માટે ચાર્ટ જોતો રહું છું કે એ ચાર્ટ જ મારી પ્રેરણા બની જાય છે, મારી તાકાત બની જાય છે. અને એટલા માટે સાથીઓ, આકાંક્ષી જિલ્લા કાર્યક્રમને હવે 5 વર્ષથઈ ગયાં છે. આ કાર્યક્રમમાંથી કોને શું મળ્યું, શું મેળવ્યું, ક્યાં અને કેવી રીતે તેમાં સુધારો થયો, આ બધી બાબતોનું આકલન જ્યારે કોઇ ત્રીજી એજન્સી કરે છે ત્યારે તે પણ એ સંતોષ વ્યક્ત કરે છે, તો આપણે લોકો તો જે સાથે જોડાયેલા છીએ, આપણને સંતોષ થવો ખૂબ જ સ્વાભાવિક છે. આકાંક્ષી જિલ્લા કાર્યક્રમથી વધુ એક વાત નક્કી થાય છે. જો આપણે સુશાસનની બહુ બેઝિક બાબતો પર ધ્યાન આપીએ તો પડકારજનક લાગતાં લક્ષ્ય પણ હાંસલ થઈ શકે છે. આકાંક્ષી જિલ્લા કાર્યક્રમ માટે આપણે બહુ જ સરળ રણનીતિ હેઠળ કામ કર્યું છે. તમે પણ જોયું હશે કે જ્યારે કોઇ બીમાર પડે ત્યારે તે ડૉક્ટર પાસે જાય છે. ત્યાં ડૉક્ટરને, માનો કે, તેને એવું લાગે છે કે ગંભીર બીમારી છે સર્જરી કરવાની જરૂર છે પણ ડૉક્ટર અર્જન્સી છે તો પણ કહેશે ના, હમણાં 15 દિવસ નહીં, પહેલા આપની ઈમ્યુનિટી બરાબર થવી જોઇએ. જેથી ઓપરેશન થાય તો આપનું શરીર રિસ્પોન્ડ કરે એવી સ્થિતિ હોવી જોઇએ, તેની ક્ષમતા વધવી જરૂરી હોય છે. અને તે દર્દીનો પણ એ જ રીતે ઉપચાર કરે છે, એ જ રીતની મદદ કરે છે, એ જ પ્રકારની તૈયારી કરાવે છે, પછી જેવું શરીર રિસ્પોન્ડ યોગ્ય થઈ જાય, પછી તે ગંભીર બીમારને હૅન્ડલ કરવાની દિશામાં જાય છે. સર્જરી કરશે બાકી કોઇ જરૂરિયાત નથી. ત્યાં સુધી તે ગંભીર બીમારીને હાથ લગાવતા નથી. એ સુનિશ્ચિત કરી લે છે કે દર્દીનું શરીર સર્જરી માટે તૈયાર છે. જ્યાં સુધી દરેક અંગ યોગ્ય રીતે કામ ન કરે ત્યાં સુધી કોઈ પણ શરીરને સંપૂર્ણ સ્વસ્થ માનવામાં આવતું નથી. હવે આપણે પરિમાણો જોયાં, વજન બરાબર છે, ઊંચાઈ બરાબર છે, ફલાણું બરાબર છે પણ શરીરનું એક અંગ કામ કરતું નથી, તો શું આપણે તેને સ્વસ્થ ગણીશું? નહીં ગણીશું. એ જ રીતે, આપણા દેશમાં પણ દેશ દરેક માપદંડ પર એકદમ જાણે વિકસિત દેશ જેવો લાગે છે, પરંતુ જો 2,4,10 જિલ્લા, 2,4 બ્લોક પાછળ રહી જાય તો શું લાગશે?અને તેથી, જેમ ડૉક્ટર દર્દીને તેનાં આખાં શરીરને સંબોધીને કામ કરે છે, જેમ આપણે પણ આપણાં શરીરનાં સ્વાસ્થ્યનો અર્થ દરેક અંગની તંદુરસ્તી ગણીએ છીએ, એક પરિવારમાં પણ, જો એક વ્યક્તિ બીમાર પડે તો તે પરિવારની સંપૂર્ણ શક્તિ, પરિવારનું સમગ્ર ધ્યાન, પરિવારના તમામ કાર્યક્રમો તેની જ આસપાસ કેન્દ્રિત થઈ જાય છે અને અન્ય તમામ કાર્યક્રમોમાં સમાધાન કરવું પડે છે.જો કોઈ બીમાર છે ને બહાર જવું છે તો અટકી જવું પડે છે, જ્યારે પરિવાર સંપૂર્ણ સ્વસ્થ હશે ત્યારે જ પરિવાર પોતાનાં જીવનનો વિકાસ કરી શકે છે. એ જ રીતે, જો આપણે આપણા જિલ્લાનો, આપણાં ગામનો, આપણા તાલુકાનો સર્વાંગી વિકાસ, સર્વસ્પર્શી વિકાસ, સર્વહિતકારી વિકાસ એ જો આપણે નહીં કરીએ તો આંકડાઓ કદાચ વધી જાય, આંકડાઓ કદાચ સંતોષ પણ આપે, પરંતુ મૂળભૂત રીતે પરિવર્તન શક્ય હોતું નથી. અને તેથી જરૂરી છે કે પાયાનાં સ્તરે દરેક પેરામીટર્સને પાર કરતા આપણે આગળ વધવું જોઇએ. અને આજે આપણે જેઓ આ સમિટની અંદર મારી સાથે બેઠા છે, તમે જોઈ શકો છો કે આ પાછળનો ઈરાદો શું છે. ભારત સરકારની ટોચની ટીમ પણ અહીં બેઠી છે, નીતિ નિર્માણનું કામ કરનારા તમામ સચિવો અહીં બેઠા છે. હવે મારી સામે બે વિષયો છે, શું મારે તેમની પાછળ મારી શક્તિ લગાવીને જે ટોપ છે તેને જ ઠીકઠાક કરું?કે મારે ધરાતલ પર મજબૂતી માટે કામ કરું, મેં ધરાતલ પર મજબૂતીનો માર્ગ પસંદ કર્યો છે અને ધરાતલની મજબૂતાઈથી આપણું પિરામિડ ઉપર જશે. વિકાસનો જે સૌથી નીચેનો વર્ગ છે એ જેટલો વધારે વિકસિત થશે, હું માનું છે કે એટલાં વધુ પરિણામ મળશે.અને તેથી જ આપણો પ્રયાસ એ જ છે કે આ રીતે વિકાસને આગળ વધારીએ, આપણી કોશીશ એ હોવી જોઇએ. જે રીતે અમે ડેવલપમેન્ટ બ્લોક વિશે વિચાર્યું તે જ રીતે હું સરકારના અહીં બેઠેલા સચિવોને પણ વિનંતી કરું છું. આપણે બે દિશામાં કામ કરી શકીએ છીએ અને આ કામને આગળ લઈ જવા માટે દરેક વિભાગે, પોતાનાં કામ માટે, માની લો કેસમગ્ર દેશમાં 100 બ્લોકની ઓળખ કરે.અને તેમને આખી દુનિયા જોવાની જરૂર નથી, તેમના વિભાગમાં કયા 100 બ્લોક્સ પાછળ છે. અને જો માનો કે આરોગ્યની બાબતમાંઆ આખા દેશમાં 100 બ્લોક સૌથી પાછળ છે, તો ભારત સરકારનો આરોગ્ય વિભાગ એક વ્યૂહરચના બનાવશે કે તે 100ની સ્થિતિ સુધારવા માટે શું કામ કરવું પડશે.શિક્ષણ વિભાગે તેના વિભાગ માટે 100 બ્લોક્સ પસંદ કરે, તે 100 બ્લોક્સ શિક્ષણ વિભાગના છે, તે ભારત સરકારનું શિક્ષણ વિભાગ જુએ કે મેં જે 100 બ્લોક્સ ઓળખ્યા છે, હું તેને, આપણે આ આકાંક્ષી જિલ્લા, આકાંક્ષી બ્લોક તેને નીતિ આયોગનો કાર્યક્રમ બનવા નથી દેવાનો, મારે એ સરકારનો સ્વભાવ બનાવવો છે, કેન્દ્ર અને રાજ્ય સરકારોનો સ્વભાવ બનાવવો છે, કેન્દ્ર અને રાજ્યોના વિભાગોનો સ્વભાવ બનાવવો છે. જ્યારે બધા વિભાગો નક્કી કરે કે મારે ત્યાં જે છેલ્લાં 100 છે તે હવે સરેરાશ કરતા ઉપર નીકળી ગયા છે, ત્યારે જોશો કે બધાં પરિમાણો બદલાઇ જશે. તેથી આ જે આકાંક્ષી તાલુકા છે તેને કામ કરવાની રીત રાજ્ય, જિલ્લા તેના એકમો દ્વારા હશે. પણ શું દેશમાં આ પ્રકારથી વિચાર કરી કરીને આપણે તેને આગળ વધારી શકીએ છીએ? અને હું માનું છું કે એ દિશામાં આપણે પ્રયત્ન કરવા જોઇએ. અને આ રીતે તમામ વિભાગોમાં, જો સ્કીલ ડેવપમેન્ટ છે તો એ પણ જુએ કે હિંદુસ્તાનના એવા કયા કયા 100 બ્લોક્સ છે કે જ્યાં મારે તેને બળ આપવાની જરૂર છે.એ જ રીતે રાજ્ય સરકારો, રાજ્ય સરકારો વધારે નહીં,જે સૌથી પાછળ છે એવાં100 ગામો પસંદ કરે, સમગ્ર રાજ્યમાંથી 100, એકદમ જે પાછળ છે, 100 ગામો પસંદ કરો, તેને એકવાર, 2 મહિના, 3 મહિનાનાં કામની અંદર બહાર લઈ આવો, તેમાંથી તમને ખબર પડશે કે રૂપાંતરણ કેવી રીતે થાય છે, ત્યાંની સમસ્યાઓ કેવી રીતે ઉકેલાય છે, જો ત્યાં સ્ટાફ ન હોય તો ભરતીની જરૂર છે, ભરતી કરવાની છે. ત્યા6 યુવા અધિકારી લગાવવાની જરૂર છે તો યુવા અધિકારી લગાવવાના છે. જો એક વાર તેમની સામે મૉડલ થઈ જાય કે તેમનાં 100 ગામને તેમણે એક મહિનામાં ઠીક કરી લીધાં તો તે મૉડલ તેમનાં 1000 ગામોને ઠીક કરવામાં વાર નહીં લગાડે, તે રેપ્લિકેટ થશે, પરિણામ મળશે. અને એટલે જ્યારે દેશ આઝાદીનાં 75 વર્ષ પૂરાં કરી ચૂક્યો છે આપણે 2047માં દેશને વિકસિત ભારત તરીકે જોવા માગીએ છીએ, ડેવલપ્ડકન્ટ્રી તરીકે જોવા માગીએ છીએ. અને વિકસિત દેશનો મતલબ એ નથી કે આપણે તે મૉડલને લઈને ચાલતા નથી જ્યાં દિલ્હી, મુંબઈ, ચેન્નાઈમાં ભવ્યતા જોવા મળે અને આપણાં ગામડાંઓ પાછળ રહી જાય, આપણે તો 140 કરોડ લોકોનાં ભાગ્યને લઈ ચાલવા માગીએ છીએ. તેમનાં જીવનમાં પરિવર્તન કરવા માગીએ છીએ અને એ માટે જે માપદંડો નક્કી કર્યા છે અને હું ઇચ્છું છે કે તેની વચમાં સ્પર્ધાનો ભાવ આવે. જ્યારે હું નિયમિતપણે આકાંક્ષી જિલ્લા જોતો હતો, ત્યારે મને ખૂબ આનંદ થતો હતો. પહેલું તોતેમાં આમ પણ વસ્તુઓ ભરવાની કોઈ સુવિધા જ નથી. જ્યાં સુધી ધરતી પર ચકાસાયેલ માહિતી ન હોય ત્યાં સુધી આમ જ આંકડા ભરવાથી કોઇ થનારું કામ નથી. આ તો કરવું જ પડે એવું કામ છે. પણ હું જોઇ રહ્યો હતો કે અમુક જિલ્લાના અધિકારી એટલા ઉત્સાહિત હતા કે દરરોજ, દે દિવસમાં, 3 દિવસમાં તે પોતાના દેખાવને અપલોડ કરતા હતા, સુધારતા હતા, અને પછી હું જોતો હતો કે પહેલાં છ મહિના લાગતા હતા આજે તે જિલ્લો આગળ નીકળી ગયો તો પછી 24-48 કલાકમાં ખબર પડતી કે એ તો પાછળ રહી ગયો અને પેલો એનાથી પણ આગળ નીકળી ગયો, પછી 72 કલાકમાં ખબર પડતી કે પેલો તો એનાથી પણ આગળ છે. એટલે કે એટલો સકારાત્મક, સ્પર્ધાત્મક સ્વભાવ બની ગયો હતો, તેણે પરિણામ લાવવામાં બહુ મોટો ફેરફાર કર્યો છે અને એનાથી સૌથી મોટો ફાયદો એ થયો કે, પહેલા મારો તો અનુભવ રહ્યો છે, હું ગુજરાતમાં કામ કરતો હતો અમારે ત્યાં કચ્છ જિલ્લામાં કોઇ અધિકારીની બદલી થતી તો તેના તમામ સાથીઓ એને કહેતા હતા કે તારો સરકાર સાથે ઝઘડો થયો છે કે શું? શું મુખ્યમંત્રી તારાથી નારાજ છે કે કેમ? શું તારો કોઇ પોલિટિકલ પ્રોબ્લેમ છે કે? તને પનિશમેન્ટ પોસ્ટિંગ કેમ આપવામાં આવી? તેના સાથી તેને ટાઇટ કરતા હતા અને તે પણ માનવા લાગતો કે મરી ગયા. પણ જ્યારે એ કચ્છ જિલ્લામાં ભૂકંપ પછી સારા અધિકારીઓને મૂકવાની જરૂર પડી, સૌને ઇન્સેન્ટિવ આપવામાં આવ્યું. આજે સ્થિતિ એવી છે કે ગુજરાતમાં કચ્છ જિલ્લામાં જો નિમણૂક મળે તો તે સરકારના સૌથી પ્રિય અધિકારી માનવામાં આવશે.એટલે કે જે કાલ સુધી પનિશમેન્ટ પોસ્ટિંગવાળી જગા માનવામાં આવતી હતી એ એક રીતે સૌથી સન્માનીય જગા બની જાય, એ શક્ય હોય છે. જે આકાંક્ષી જિલ્લા, સામાન્ય રીતે ઘણી ઉમર થઈ ગઈ હોય, થાકી ગયા છીએ, અરે ચાલો યાર આ તો બેકાર જિલ્લો છે કઈ પર્ફોર્મ કરતો નથી મૂકી દો એને. અમે જ્યારે આકાંક્ષી જિલ્લામાં યુવા અધિકારીઓને લગાવવા કહ્યું ધડાધડ પરિણામ આવવા લાગ્યાં કેમ કે તેમનો ઉત્સાહ હતો, કંઇક કરવું હતું અને એમને પણ લાગતું હતું કે 3 વર્ષ અહીં કરીશ તો સરકાર મને કોઇ બહુ સારું કામ આપશે અને થયું પણ, આકાંક્ષી જિલ્લામાં જે લોકોએ કામ કર્યું એમને બાદમાં બહુ સારી જગા મળી. આકાંક્ષી તાલુકા માટે પણ હું રાજ્ય સરકારોને આગ્રહ કરીશ અને ભારત સરકારના અધિકારી પણ ધ્યાન આપે કે જે બ્લોકમાં સફળ થઈ રહ્યા છે ને આગળ એમનું ભવિષ્ય પણ ઉજ્જવળ હોવું જોઇએ, એ અધિકારીઓને ખાસ કરીને જેથી એમની પાસે કંઇક કરવાનો જુસ્સો છે, તેઓ ધરતી પર પરિણામ લાવનારા લોકો છે, એ ટીમોને આગળ વધારવી જોઇએ, ખાસ કરીને એમને પ્રોત્સાહિત કરવા જોઇએ. બીજું તમે જોયું હશે સરકારમાં એક પરંપરા બની ગઈ છે. પહેલાંઆપણે ત્યાં આઉટપુટને જ એક પ્રકારથી કામ માનવામાં આવતું હતું, આટલું બજેટ આવ્યું, એ બજેટ ત્યાં ગયું, એમાંથી આટલું ત્યાં ગયું, એમાંથી આટલું અહીં ગયું મતલબ કે બજેટ ખર્ચ થયું. આઉટપુટને જ આપણે ત્યાં એક રીતે એચિવમેન્ટ માનવામાં આવતું હતું. આપે જોયું હશે કે 2014 બાદ અમે સરકારનું આઉટકમ બજેટ પણ આપવાનું શરૂ કર્યું, બજેટની સાથે આઉટકમનો રિપોર્ટ આપવાનું શરૂ કર્યું અને આઉટકમને કારણે ગુણાત્મક ફેરફાર બહુ મોટો આવ્યો છે. આપણે પણ આપણા બ્લોકમાં જોઇએ કે હું જે યોજના માટે પૈસા લગાવી રહ્યો છું, જે યોજના માટે સમય લગાવી રહ્યો છું, જે યોજના માટે મારા આટલા અધિકારી કામમાં લાગ્યા છે, કોઇ આઉટકમ મળે છે કે નથી મળતું. અને આપણે એ આઉટકમ મેળવવા માટે શું કરવું જોઇએ, સાથીઓ જેટલું મહત્વ કેટલાંક લોકોને લાગે છે કે પૈસા હશે તો કામ થશે, આપ વિશ્વાસ રાખો સાથીઓ, મારો બહુ લાંબો અનુભવ છે. સરકાર ચલાવવાનો આટલો લાંબો અનુભવ બહુ ઓછા લોકોને મળે છે જે મને મળ્યો છે અને હું અનુભવથી એ કહું છું કે માત્ર બજેટને કારણે જ પરિવર્તન આવે છે એવું નથી જો આપણે સંસાધનોને ઓપ્ટિમમ યુટિલાઇઝેશન અને બીજું કન્વર્ઝન્સ એના પર જો આપણે ધ્યાન આપીએ તો આપણે બ્લોકના વિકાસ માટે એક નવો પૈસો આવ્યા વિના પણ એ કામ કરી શકીએ છીએ. હવે જેમ કે માની લો કે મનરેગાનું કામ ચાલી રહ્યું છે પણ શું મેં પ્લાન કર્યું છે કે તે મનરેગાનું કામ એ જ હશે જે મારા વિકાસની ડિઝાઇન સાથે જોડાય? હું મનરેગાનું કામ એ જ કરીશ જેથી મને જે રોડની માટી નાખવાની છે એ રોડની માટી નંખાવી દઈશ તો મારા રોદનું અડધું કામ તો થઈ જ જસ્જે, કન્વર્ઝન્સ પણ થઈ ગયું. એટલે જે કન્વર્ઝન્સ કરીએ છે, પાણી છે, માની લો કે અમુક વિસ્તારો છેજ્યાં પાણીની તકલીફ છે અને તમારે વર્ષના 3-4 મહિના એ પાણી માટે જ જહેમત કરવી પડે છે. પણ આપે જો મનરેગામાં નક્કી કર્યું એ વિસ્તારમાં સૌથી વધારે તળાવ બનાવવાં છે, સૌથી વધારે પાણી સ્ટોરેજ કરવાનું છે, મિશન મોડમાં કામ કરવાનું છે તો આપને આવતા વર્ષે જે 4 મહિના માત્ર પાણી માટે 25 ગામોની પાછળ બગડતા હતા તે બંધ થઈ જશે, આપની શક્તિ બચી જશે. કન્વર્ઝન્સ બહુ મોટી તાકાત ધરાવે છે. અને હું માનું છે કે સુશાસનની પહેલી શરત એ જ છે કે આપણે સંસાધનોનો મહત્તમ ઉપયોગ કરીએ. બીજો એક અનુભવ થયો છે અને હું પોતાના અનુભવથી કહું છું થાય છે શું? બહુ સ્વાભાવિક ટીચર પણ ક્લાસમાં, જો ઇન્સ્પેક્શન આવવાનું હોય તો જે સારા અને હોંશિયાર વિદ્યાર્થી હોય છે એમને થોડી ટિપ આપે છે અને કહે છે જ્યારે ઇન્સ્પેક્શનમાં કોઇ સવાલ પૂછે તો તું તરત હાથ ઉપર કરી દેજે. ટીચરોવાળું આ બધું હું જાણું છું. બહુ સ્વાભાવિક છે ભાઇ એમણે જરા રોફ જમાવવો છે તો એક સારો છોકરો હાથ ઊંચો કરી દેશે. મારું કહેવાનું તાત્પર્ય છે કે આપણે સ્વભાવથી જ્યાં તત્કાલ પરિણામ મળે છે તેમાં વધારે રોકાણ કરીએ છીએ. જો મારે સરકારમાં, માનો ભારત સરકારમાં મારે એક ટાર્ગેટ પૂરો કરવો છે અને મને લાગે છે આ છ રાજ્ય છે એમને કહીશું તો થઈ જશે તો હું એ 6 રાજ્યો પર જ ધ્યાન કેન્દ્રીત કરીશ બાકી 12 રાજ્ય જેને જરૂર છે, પણ કેમ કે તેમનું પર્ફોર્મ પુઅર છે તો હું તે સંસાધન ત્યાં જવા દઈશ નહીં અને હું એક મીઠી ચામાં વધુ બે ચમચી ખાંડ નાંખી દઉં. થાય છે શું કે જે ડેવલપ થઈ ચૂક્યાં છે, જે પર્ફોર્મ કરી રહ્યાં છે એમને એટલું વધારે મળી જાય છે તે સંસાધનોનો બગાડ થાય છે. હવે જુઓ, તમારાં ઘરમાં, એક જમાનો હતો જ્યારે હું ભણતો હતો મારાં તો નસીબમાં જ એ ન હતું પણ મારા સાથીઓને એમના મમ્મી-પપ્પા કહેતા હતા કે તું જો 10મામાં આટલા નંબર લાવશે તો તને ઘડિયાળ અપાવીશ, તું 12મામાં આટલા લાવીશ તો ગિફ્ટ આપીશ. મારા સમયમાં આવું હતું. આજે કોઇ પણ ઘરના ખૂણામાં હાથ નાખો, 3-4 ઘડિયાળ એમ જ મળી જાય છે. અમુક ઘડિયાળ તો એવી હશે જેને 6 મહિનાથી હાથ લગાવ્યો નહીં હોય પણ એક ગરીબનાં ઘરમાં એક ઘડિયાળ હશે તો એ ઘડિયાળ 365 દિવસ પહેરશે અને સંભાળીને રાખશે. સંસાધન જ્યાં પડ્યાં છે ત્યાં એક્સ્ટ્રા આપવાથી બગાડ છે, જ્યાં જરૂરતથી આપવાથી તેનો વધારે ઉપયોગ થાય છે. અને એટલે હું માનું છું કે આપણાં સંસાધનોનું સમાન વિતરણ અને જ્યાં જરૂરિયાતનો આધાર છે ત્યા6 ખા કરીને વિતરણ એ આદત જો આપણે રાખીશું તો તેમને એક તાકાત મળશે અને આ દિશામાં આપણે કામ કરવું જોઇએ. એ જ રીતે પાણે જોયું હશે કે કોઇ પણ કામ કરવાનું છે, આપણે એ ભ્રમમાં છીએ કે સરકાર બધું કરી લેશે, આ ગઈ સદીની વિચારસરણી છેદોસ્તો, સરકાર જ બધું કરી લેશે એ વિચારસરણીમાંથી આપણે બહાર આવી જવું જોઇએ. સમાજની શક્તિ બહુ મોટી હોય છે, આપ સરકારને કહો કે ભાઇ તમે રસોઇ ઘર ચલાવો અમારે મધ્યાહ્ન ભોજન કરવું હોય તો આંખમાંથી પાણી નીકળી આવે છે પણ આપણા સરદાર ભાઇ-બહેન લંગર ચલાવે છે, લાખો લોકો ખાય છે, કદી થાક અનુભવાતો નથી, આ તો થઈ રહ્યું છે. સમાજની એક શક્તિ હોય છે, આ સમાજની શક્તિને આપણે જોડીએ છે શું? જે જે બ્લોકમાં કે જિલ્લામાં લીડરશિપની સમાજને જોડવાની તાકાત છે, મારો અનુભવ છે ત્યાં પરિણામ જલદી મળે છે. આ સ્વચ્છતા અભિયાન આજે સફળતાની દિશામાં તેણે પોતાની એક જગા બનાવી દીધી છે, શું કારણ છે? શું તે મોદીને કારણે થઈ રહ્યું છે કે? શું તે 5-50 લોકો ઝાડુ લગાવે છે એના લીધે થઈ રહ્યું છે કે? જી નહીં, સમાજમાં એક વાતાવરણ બન્યું છે કે હવે ગંદકી નહીં કરીશુંઅને જ્યારે સમાજ નક્કી કરે છે ને કે ગંદકી નહીં કરીશ તો સ્વચ્છતા કરવાની જરૂર જ નથી પડતી દોસ્તો. જન ભાગીદારે એ બહુ અનિવાર્ય છે અને આપણે ત્યાં લીડરશિપની એક બહુ મોટી વિકૃત વ્યાખ્યા થઈ ગઈ છે કે જે લાંબા કુર્તા-પાયજામા કહેરીને, ખાદીનાં કપડાં પહેરીને આવે તે જ લીડર હોય છે. જીવનનાં દરેક ક્ષેત્રમાં લીડરશિપ હોય છે. શિક્ષણ ક્ષેત્રે નેતાઓની જરૂર છે, કૃષિ ક્ષેત્રે નેતાઓની જરૂર છે અને તે રાજકીય નેતાઓની જરૂર નથી ભાઇ. આપણા અધિકારીઓ પણ નેતા હોય છે, તેઓ પણ પ્રેરિત કરે છે. આપણે બ્લોક સ્તરે નેતૃત્વ કેવી રીતે બનાવી શકીએ અને આ સંકલ્પ સપ્તાહ છે ને, તેમાં એક-એક જૂથ બેસવાનું છે, તેનો એક ઉદ્દેશ્ય છે ટીમ ભાવના છે. ટીમ સ્પિરિટ સર્જાશે તો નેતૃત્વ આવશે, ટીમ સ્પિરિટ સર્જાશે તો જનભાગીદારીના નવા નવા વિચારો આવશે.તમે જોયું હશે કે ક્યારેક કોઇ કુદરતી આફત આવે છે, શું સરકારી સંસાધનો તે કુદરતી આફતને સંભાળી શકે છે? જોતજોતામાં, એટલી મોટી સંખ્યામાં લોકો જોડાય જાય છે કે તેઓ જોતજોતામાં સમસ્યાઓ હલ કરવાનું શરૂ કરે છે. લોકો તે કરવા લાગે છે અને તે સમયે આપણને પણ લાગે છે કે અરે વાહ સમાજે ખૂબ મદદ કરી, મારું કામ થઈ ગયું. અધિકારીને પણ લાગે છે કે યાર સારું થયું આ લોકોએ મદદ કરી અને મારું કામ થઈ ગયું. જે લોકો પાયાનાં સ્તરે કામ કરે છે તેઓ જાણે છે કે આ પ્રકારની સમાજની જે તાકાત છે એને ઓળખીએ, સમાજની શક્તિને જોડીએ. આપણી શાળાઓ અને કૉલેજો સારી રીતે ચાલે. જો પરિવારના સભ્યો જોડાય, વાલીઓ જોડાય, મા-બાપ આવે છે, તો જુઓ કે શાળા ક્યારેય પાછળ નહીં રહે. અને આ માટે માર્ગો શોધવા જોઈએ. હું હંમેશા કહું છે કે ભાઇ ગામનો જન્મદિવસ મનાવો, તમારે ત્યાં રેલવે સ્ટેશન છે તો રેલવે સ્ટેશનનો જન્મદિવસ શોધો, રેકોર્ડમાં મળી જશે, તેનો જન્મદિવસ મનાવો. તમારે ત્યાં સ્કૂલ 80 વર્ષ જૂની હશે, 90 વર્ષ જૂની હશે, 100 વર્ષ જૂની હશે એ સ્કૂલની જન્મ તારીખ કાઢો, અને એ સ્કૂલમાં ભણીને ગયેલા જેટલા લોકો હયાત છે એમને એક વાર એકઠા કરો. લોકભાગીદારીની રીતો હોય છે, જનભાગીદારીનો અર્થ એ નથી કે તમે દાન આપી દો. હવે જેમ કે કુપોષણની સમસ્યા છે, જો આંગણવાડીમાં કુપોષણની સમસ્યાનો ઉકેલ લાવવો હોય તો તે શું બજેટથી થશે, તે એક રસ્તો છે પણ જો હું કહું કે ભાઇ મારાં ગામમાં એક તિથિ ભોજનનો કાર્યક્રમ યોજીશ.તે તિથિ ભોજનના કાર્યક્રમમાં જો કોઈની જન્મજયંતિ હોય, કોઈનાં માતા-પિતાની મૃત્યુ તારીખ હોય, કોઈની લગ્નની તારીખ છે, તો હું તેમને કહીશ, જુઓ, તમારાં ગામમાં આ આંગણવાડી છે, ત્યાં 100 બાળકો છે, તમારો જન્મદિવસ છે, જો તમે તમારાં ઘરમાં કંઇક સારું ભોજન લેવાના હો,કરવાના હો, તો એવું કરો, તમારા જન્મદિવસ નિમિત્તે આ 100 બાળકો માટે એક ફળ લાવો અને બધા બાળકોને એક-એક કેળું આપી દો. તેમનો જન્મદિવસ મનાવાશે અને કહેવાનું છે, જાતે આવવાનું છે અને જાતે એ બાળકોને આપવાનું છે તો સામાજિક ન્યાય પણ થઈ જાય છે, સમાજમાં જે અંતર હોય છે એ પણ હટી જાય છે. અને તમને વર્ષમાં, ગામમાં 80-100 પરિવાર જરૂર મળી જશે જે સ્કૂલમાં આવીને, આંગણવાડીમાં આવીને એ બાળકોને સારી વસ્તુ ખવડાવશે, સિઝનલ જે વસ્તુઓ હોય છે, માની લો કે ખજૂર આવી ગયા તો કહેશે કે ચાલો ભાઇ આજે હું 2-2 પીસ લઈને આવું છું આ 100 બાળકો છે એમને જરા ખવડાવી આવું છું. જન ભાગીદારી છે. સરકારનાં બજેટમાં એઅટલું બચાવવાનું કામ નથી. જન ભાગીદારીની તાકાત હું જ્યારે ગુજરાતમાં હતો મેં તિથિ ભોજન અભિયાન ચલાવ્યું હતું અને તમામ ધાર્મિક કથાકાર વગેરે પણ પોતાનાં ભાષણમાં લોકોને આહ્વાન કરતા હતા. લગભગ લગભગ 80 દિવસ હું તે સમયની વાત કરું છું, હમણાં તો મને ખબર નથી, એક વર્ષમાં 80 દિવસ એવા નીકળતા હતા જ્યારે કોઈક ને કોઇક પરિવાર આવીને શાળાનાં બાળકો સાથે સારો પ્રસંગ ઉજવતો અને બાળકોને સારું ખવડાવતો. કુપોષણ સામેની લડાઈ પણ થઈ જતી અને આ ભોજન કરાવવાનું ટેન્શન જે ટીચરને રહેતું હતું તે પણ મુક્તિ મળી ગઈ હતી. મારું કહેવાનું તાત્પર્ય એ છે કે સમસ્યાઓનાં સમાધાનમાં જન ભાગીદારીનું સામર્થ્ય બહુ મોટું હોય છે. જો આપણે, માની લો કે ટી.બી., આપણા બ્લોકમાં જો 10 પણ ટી.બી.ના દર્દી છે અને ટી.બી. મિત્રવાળી યોજના છે આપણે એમને જોડી લઈએ અને આપણે કહીએ કે ભાઇ તમે જરાક એમને દર અઠવાડિયે ફોન કરતા રહેજો, તમે જરા એમને પૂછતા રહેજો 6 મહિનામાં ટી.બી. તેનો ગાયબ થઈ જશે.જેમ જેમ આપણે લોકોને જાણીશું, શરૂઆતમાં મહેનત કરવી પડે છે જોડવામાં, પરંતુ પછીથી તે શક્તિ બની જાય છે. તમે જોયું જ હશે કે આજે વિશ્વમાં ભારતનું નામ ગૂંજી રહ્યું છે. તેનો અનુભવ પણ આપ કરતા હશો. અખબારમાં તો આવે છે કે, મોદીનાં કારણે થઈ રહ્યું છે, મોદીનાં કારણે થઈ રહ્યું છે, મોદી સરકારની કૂટનીતિ ખૂબ સારી છે, ફલાણું છે, ઢીંકણું છે, મને પણ એવું જ લાગે છે.પરંતુ વાસ્તવિકતામાં એક બીજું પણ કારણ છે જેના પર લોકોનું ધ્યાન જતું નથી, જે છે આપણો ડાયસ્પોરા છે. જે લોકો ભારતમાંથી ગયા છે જેઓ તે દેશમાં રહે છે, તેમનામાં જે સક્રિયતા આવી છે, તેમનામાં જે સંગઠિત શક્તિ પેદા થઈ છે, જાહેર જીવનમાં તેમની જે ભાગીદારી વધી છે, ત્યારે તે દેશોનાં લોકોને પણ લાગે છે કે યાર આ લોકો ખૂબ જ ઉપયોગી છે અને તેનાં કારણે ભારતઉપયોગી લાગવા લાગ્યું છે.એટલે કે, જો જન ભાગીદારીની તાકાત વિદેશ નીતિમાં કામ આવે છે, તો પછી જનભાગીદારીની શક્તિ મારા બ્લોકમાં તો ખૂબ જ સરળતાથી આવી શકે છે સાથીઓ. અને એટલા માટે જ મારો આપને આગ્રહ છે કે આ જે સંકલ્પ સપ્તાહ છે તેનો વધુમાં વધુ ઉપયોગ કરો, ખુલ્લાં મનથી ચર્ચા કરો, ડિઝાઇન વર્કઆઉટ કરો.આપણાં સંસાધનોનો પણ એ જ રીતે ઉપયોગ કરો. આપણે ત્યાં શું થાય છે એક બ્લોકમાં કદાચ 8-10 વાહનો હોય છે, ત્યાં વધારે હોતાં પણ નથી અને માત્ર થોડા અધિકારીઓ પાસે જ વાહનો હોય છે, હવે દૂર સુધી મુસાફરી કરવાની જવાબદારી ઘણા લોકોની છે જેમની પાસે સાધન નથી. મેં ગુજરાતમાં એક પ્રયોગ કર્યો હતો, તે ખૂબ જ સફળ રહ્યો, જો માની લો કે એક બ્લોકમાં 100 ગામો હોય તો મેં 10-10 ગામો 10 અધિકારીઓને આપ્યાં.અને મેં કહ્યું કે જો તમે તમારી ગાડીમાં જાઓ છો, તો આ પાંચ વિભાગોના જે જુનિયર અધિકારીઓ છે તે પાંચ જુનિયર અધિકારીને પણ તમારી ગાડીમાં બેસાડો અને એક મહિના માટે તમારે આ 10 ગામોની જ ચિંતા કરવાની છે. તમામ વિષય આપ ચર્ચા કરશો આપ ભલે કૃષિ વિભાગના અધિકારી છો પણ આપ એ ગામમાં જઈને શિક્ષણની પણ ચર્ચા કરશો, ખેતીની પણ ચર્ચા કરશો, પાણીની પણ ચર્ચા કરશો, પશુઓની પણ બધા જ ચિંતા કરશે. બીજો બીજાં દસ ગામમાં ત્રીજો ત્રીજાં. એ આખો મહિનો એમની પાસે 10 જ ગામ રહેતાં હતાં પછી એક મહિના પછી બદલી નાંખતાં હતાં. અનુભવ એ થયો કે સિલોઝ ખતમ થઈ ગયા હોલ ઑફ ધ ગવર્મેન્ટ એપ્રોચ આવ્યો અને આ જે 10 અધિકારી હતા હવે સપ્તાહમાં એક દિવસ બેસીને પોતાના અનુભવો શેર કરતા હતા કે ભાઇ આ વિસ્તારમાં હું ગયો હતો મારો વિભાગ તો શિક્ષણનો છે પણ મેં કૃષિમાં આ વસ્તુ જોઇ. પાણીનાંક્ષેત્રમાં... એટલો જ સંસાધનોનો શ્રેષ્ઠ ઉપયોગ થતો હતો. અને પરિણામો ખૂબ જ ઉત્તમ આવવાં લાગ્યાં અને ત્યાં 10 અધિકારીઓ એવા હતા જેમને તે બ્લોકની સંપૂર્ણ જાણકારી રહેતી હતી. તે હોય કૃષિનો પણ એને શિક્ષણની પણ ખબર રહેતી હતી, એ શિક્ષણમાં હતો પણ એને આરોગ્યની પણ ખબર રહેતી હતી.મને લાગે છે કે આપણે આપણી વ્યૂહરચના બદલવી જોઈએ, જો આપણે આપણી શાસનની વ્યૂહરચના બદલીએ અને આપણે આપણાં સંસાધનોનો સંપૂર્ણ ઉપયોગ કરીએ, અને આજે સંચારની એક તાકાત પણ છે અને સંચાર એક સમસ્યા પણ છે. એવું લાગે કે હું વીડિયો કૉન્ફરન્સિંગથી માહિતી લઈ લઈશ, હું મોબાઇલથી માહિતી લઈ લઈશ, રૂબરૂ જવાના જે ફાયદાઓ છે ને સાથીઓ તેનો કોઈ વિકલ્પ નથી.આજે હું અત્યારે આપની સાથે વાત કરી રહ્યો છું, તમે તમારા ગામમાં જ રહ્યા હોત અને બની શકે મેં વીડિયો કૉન્ફરન્સિંગમાં કંઈ નવું ન કહ્યું હોત. આ જ કહેતે. પરંતુ અહીં આવ્યા બાદ આપની સાથે નજરથી નજર મેળવ્યા બાદ જે તાકાત આવે છે ને તે વીડિયો કૉન્ફરન્સથી નથી આવતી. અને એટલે આપણી ફિઝિકલ જેટલી જવાબદારી છે, ફિઝિકલી જઈને કરવાની છે એમાં કદી પણ સમાધાન કરવું જોઇએ નહીં.જ્યારે આપણે તે જગ્યાએ જઈએ છીએ, ત્યારે આપણને તેની શક્તિની ઓળખ મળે છે, આ જે આકાંક્ષી બ્લોક છે, તમને કદાચ પહેલી વાર જ્યારે આ સપ્તાહ ચાલશે તો અગાઉ કદી ધ્યાન નહીં ગયું હોય આપને આપના સાથીઓનાં સામર્થ્ય વિશે પહેલેથી ખબર નહીં હોય, ક્યારેક ક્યારેક તો નામ પણ ખબર ન હોય, આપની ઑફિસમાં રોજ મળતો હશે, નમસ્તે પણ થઈ જતું હશે નામ પણ ખબર નહીં હોય. પણ આ જ્યારે એક સપ્તાહ આપ સાથે બેસશો, આપને એમની શક્તિનો પરિચય થશે, તેની વિશેષતાઓનો પરિચય થશે અને એ જ આપણી ટીમ સ્પિરિટ માટે બહુ અનિવાર્ય હોય છે. અને જ્યારે ટીમ બની જાય છે, ત્યારે ઇચ્છિત પરિણામો આપોઆપ પ્રાપ્ત થાય છે. અને તેથી મિત્રો, હું તમને બધાને વિનંતી કરું છું કે 3 મહિનાની અંદર અંદર, ચાલો માની લઈએ કે તમે 30 પરિમાણોમાં પાછળ છો, 5 માપદંડો એવા નક્કી કરો જેમાં આપણે આખાં રાજ્યની સરેરાશથી સંપૂર્ણપણે બહાર આવીએ, કરી લો. તો તમારો આત્મવિશ્વાસ વધશે, યાર 5 તો થઈ ગયા તો હવે 10 થઈ શકે છે. અને એટલે જ આપણે જ્યારે સ્કૂલમાં ભણતા હતા ત્યારે શિક્ષકો શું ભણાવતા હતા,જ્યારે પરીક્ષામાં બેસોને ત્યારે જે ઈઝી જવાબો છે એ પહેલા લખો, એવું શીખવાડતા હતા. તો એ ટીચરે શીખવાડેલું અત્યારે પણ કામમાં આવે છે, આપ પણ આપને ત્યાં જે સરળ વસ્તુઓ છે એ તો સૌથી પહેલાં સોલ્વ કરો એમાંથી બહાર નીકળી આવો, તો જો 40 વસ્તુઓ છે તો 35 પર પહેલા આવી જાવ. ધીરે ધીરે, તમે દરેક સમસ્યામાંથી બહાર આવશો, તમે જોતજોતામાં તમારો બ્લોક એસ્પિરેશનલમાંથી બીજાને એસ્પિરેશન વધારવાની આકાંક્ષા બની જશે. તે પોતાનામાં જ એક પ્રેરણા બની જશે.અને મને વિશ્વાસ છે કે, આપણા 112 જિલ્લા, જે ગઈકાલ સુધી આકાંક્ષી જિલ્લા હતા,આજે ઇન્સ્પિરેશનલ ડિસ્ટ્રિક્ટ્સ બની ગયા છે, જોતજોતામાં એક વર્ષની અંદરઅંદર, 500 મહત્વાકાંક્ષી બ્લોક્સ છે, જે 500માંથી ઓછામાં ઓછા 100 બ્લોક્સ ઇન્સ્પિરેશનલબ્લોક્સ બની જશે. તે સમગ્ર રાજ્ય માટે ઇન્સ્પિરેશનલ બ્લોક્સ બની જશે. અને આ કામને પૂરું કરો. સાથીઓ, મને સારું લાગ્યું આ કાર્યક્રમમાં આવીને આપ સૌ સાથે વાત કરવાની તક મળી જે ઓનલાઇન મને સાંભળી રહ્યા છે એમને પણ હું અનેક-અનેક શુભકામનાઓ આપું છું. આપણે મિશન મોડમાં ચાલીએ અને હું વિભાગના લોકોને પણ કહું છું કે આપ 100 બ્લોક્સ સમગ્ર દેશમાં પસંદ કરો અને એને પણ સમયસીમાં આપ રાષ્ટ્રીય સરેરાશ સુધી લાવો. દરેક વિભાગ આ રીતે કામ કરે હું નથી માનતો કે પાયાનાં સ્તરે કોઇ કામ રહી જાય. બધાં કામ 1-2 વર્ષમાં પૂરાં થઈ જશે. દોસ્તો હું અત્યારથી આપને કહું છું 2024માં આપણે ફરી ઑક્ટોબર-નવેમ્બરમાં મળીશું, ફિઝિકલી મળીશું અને આપણે એનો હિસાબ-કિતાબ કરીશું અને હું એ સમયે ત્યાં ઑડિયન્સમાં બેસીને આપમાંથી 10 લોકોની સફળતાની વાતો સાંભળવા માગીશ અને પછી મારે જે કહેવું છે એ હું આવતા વર્ષે 2024 ઑક્ટોબર કે નવેમ્બરમાં આપ સાથે વાત કરીશ. ત્યાં સુધી હું આપનાં કામ માટે આપનો વધુ સમય નથી લેતો કેમ કે આપે બ્લોકને જલદી આગળ વધારવાનો છે, એટલે મારે હવે આપનો સમય ન લેવો જોઇએ. ખૂબ ખૂબ શુભકામનાઓ, ખૂબ ખૂબ આભાર. CB/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 56

pib-253918

07a7ed43d14e3bf2136ee5e30c1ca5788a5e9984ffdb91047c1b060c1388b941

guj

પ્રધાનમંત્રીનું કાર્યાલય પ્રધાનમંત્રીએ જયપુરમાં ધાનક્ય ખાતે પંડિત દીનદયાળ ઉપાધ્યાયને શ્રદ્ધાંજલિ અર્પી પ્રધાનમંત્રી શ્રી નરેન્દ્ર મોદીએ આજે જયપુરમાં ધાનક્ય ખાતે દીનદયાળ ઉપાધ્યાય રાષ્ટ્રીય સ્મારક ખાતે પંડિત દીનદયાળ ઉપાધ્યાયને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે "અમારી સરકાર અંત્યોદયના સિદ્ધાંતને અનુસરીને દેશના સૌથી ગરીબ લોકો માટે જીવન સરળ બનાવવા માટે પ્રતિબદ્ધ છે." પ્રધાનમંત્રી મોદીએ પોસ્ટ કર્યું, "આજે, હું ધાનક્યા, જયપુરમાં પંડિત દીનદયાળ ઉપાધ્યાય રાષ્ટ્રીય સ્મારક પર ગયો હતો અને તેમને પુષ્પાંજલિ અર્પણ કરી હતી. તેમની જન્મજયંતિ પર, તેમના જીવન સાથે સંબંધિત વિવિધ પાસાઓ જોઈને મેં એક નવી ઉર્જાનો અનુભવ કર્યો હતો. અમારી સરકાર તેમના અંત્યોદયના સિદ્ધાંતને અનુસરીને દેશના ગરીબમાં ગરીબનું જીવન સરળ બનાવવા માટે પ્રતિબદ્ધ છે." CB/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-274493

ca1cf845f5a8546e362eb68f5ee7288ac0a6f3debccecb77e52b349e755b5740

guj

વહાણવટા મંત્રાલય કેન્દ્રીય મંત્રી શ્રી મનસુખ માંડવિયાએ મેરિટાઇમ સ્ટેટ ડેવલપમેન્ટ કાઉન્સિલ ની 18મી મીટિંગની અધ્યક્ષતા કરી રાષ્ટ્રનો વિકાસ રાજ્યોના વિકાસ પર આધારિત છે; એમએસડીસી સહકારી સમવાયીતંત્રનું શ્રેષ્ઠ ઉદાહરણ છે, કહે છે શ્રી માંડવિયા ભારતીય બંદર ખરડાને રાજકીય મુદ્દા તરીકે નહીં પણ વિકાસના મુદ્દા તરીકે વિચારો, રાજ્યોને શ્રી માંડવિયાની વિનંતી બંદર, વહાણવટા અને જળ માર્ગ માટેના કેન્દ્રીય રાજ્ય મંત્રી શ્રી મનસુખ માંડવિયાએ આજે બંદર, વહાણવટા અને જળ માર્ગો માટેના મંત્રાલય દ્વારા આયોજિત મેરિટાઇમ સ્ટેટ ડેવલપમેન્ટ કાઉન્સિલ ની 18મી મીટિંગની વીડિયો કૉન્ફરન્સિંગના માધ્યમથી અધ્યક્ષતા કરી હતી. કાઉન્સિલને સંબોધન કરતા શ્રી મનસુખ માંડવિયાએ કહ્યું હતું કે મેરિટાઇમ સ્ટેટ ડેવલપમેન્ટ કાઉન્સિલનો હેતુ રાજ્યો અને કેન્દ્ર બેઉને લાભકારી થાય એ રીતે અને ક્ષેત્ર માટે શ્રેષ્ઠ પદ્ધતિઓ અપનાવાય એ માટે મેરિટાઇમ ક્ષેત્રના વિકાસની એક રાષ્ટ્રીય યોજના વિક્સાવવાનો છે. તેમણે વધુમાં જણાવ્યું હતું કે રાષ્ટ્રનો વિકાસ રાજ્યોના વિકાસ પર આધારિત છે અને એમએસડીસી સહકારી સમવાયીતંત્રનું શ્રેષ્ઠ ઉદાહરણ છે. ‘વેરાયેલા-વેરવિખેર થઈને આપણે વિકાસ ન કરી શકીએ, એક થઈને આપણે હાંસલ કરી શકીએ’, એમ મંત્રીએ ઉમેર્યું હતું. ‘ભારતીય બંદર ખરડો 2021’ માટેની જરૂરિયાત પર ભાર મૂકતા મંત્રીએ રાજ્ય સરકારોને વિનંતી કરી હતી કે ઈન્ડિયન પોર્ટ બિલને વિકાસના મુદ્દા તરીકે જુએ, નહીં કે રાજકીય મુદ્દા તરીકે. તેમણે પ્રકાશ પાડ્યો હતો કે ‘ભારતીય બંદર ખરડો 2021’ કેન્દ્ર સરકાર અને મેરિટાઇમ રાજ્ય/સંઘ પ્રદેશો બેઉની ભાગીદારીના માર્ગે દરિયાકાંઠાના મહત્તમ વ્યવસ્થાપન અને ઉપયોગને સુગમ બનાવશે. તેમણે રાજ્યોને ખાતરી આપી હતી કે બંદરો, વહાણવટા અને જળમાર્ગોનું મંત્રાલય સર્વગ્રાહી બંદર ખરડો વિક્સાવવા માટે રાજ્યોના તમામ સૂચનોને આવકારશે. બંદરો, વહાણવટા અને જળ માર્ગો માટેના મંત્રીએ કહ્યું હતું, ‘ આજે 18મી મેરિટાઇમ સ્ટેટ ડેવલપમેન્ટ કાઉન્સિલની મીટિંગમાં મેરિટાઇમ ક્ષેત્રની એકંદર પ્રગતિને લગતા બહુ મહત્ત્વના મુદ્દાઓ પર ચર્ચા થઈ છે. કેટલાંક બિન-કાર્યરત બંદરો સહિત મેરિટાઈમ ક્ષેત્રના વિકાસ પર કેન્દ્ર અને રાજ્ય સરકારો બેઉ સંયુક્તપણે કાર્ય કરશે. આપણા પ્રધાનમંત્રીએ કલ્પેલી આપણી વિકાસની આકાંક્ષાઓને સમયબદ્ધ રીતે સામૂહિક પગલાંની જરૂર છે અને એમએસડીસી આ બધી બાબતોની ચર્ચા કરવા માટે એક સક્રિય મંચ છે. મીટિંગ દરમ્યાન કે મહત્ત્વની બાબતોની ચર્ચા થઇ એ છે ભારતીય બંદર ખરડો, 2021, નેશનલ મેરિટાઇમ હૅરિટેજ મ્યુઝિયમ , બંદરો સાથેની રેલ અને રસ્તાની કનેક્ટિવિટી, મેરિટાઇમ કામગીરી અને સી પ્લેનની કામગીરી માટે તરતી જેટ્ટીઓ, સાગરમાલા યોજનાઓ અને નેશનલ ઇન્ફ્રાસ્ટ્રક્ચર પાઇપલાઇન પ્રોજેક્ટ્સ. ભારતીય બંદર ખરડો 2021: ભારતના બંદર વિકાસને વેગીલો કરવા તરફનું એક પગલું નાણાંકીય વર્ષ 2020માં, ભારતીય બંદરો પર હાથ ધરાયેલ ટ્રાફિક 1.2 અબજ એમટી છે, જે 2030 સુધીમાં વધીને 2.5 અબજ એમટી થવાની ધારણા છે. બીજી બાજુ, ભારતમાં માત્ર જૂજ બંદરો પાસે ઊંડા ડ્રાફ્ટ છે જે કેપસાઇઝ જહાજોને હાથ ધરી શકે. આ ઉપરાંત, ભારતના સમગ્ર કાંઠામાં આશરે 100 જેટલાં બિનકાર્યરત બંદરો છે. જહાજોનું કદ વધતું જ જાય છે અને એટલે વધારે ઊંડા ડ્રાફ્ટવાળા બંદરો હોવા અને ખરેખર મેગા પોર્ટ્સ વિક્સાવવાની જરૂર છે. એવી જ રીતે, બિન-કાર્યરત બંદરોને પણ અગ્રતા આપવાની અને વિક્સાવની જરૂર છે. હયાત બંદરોને મોટા કરવા, વધારવા કે અસરકારક રીતે અને ટકાઉ રીતે એવી રીતે નવા બંદરો વિક્સાવવા જેથી મહદ અંશે નૂર ખર્ચ ઘટે અને વેપાર વૃદ્ધિ સુધરે એ માટે રાષ્ટ્રીય સ્તરે સંકલિત અભિગમ જરૂરી છે. ‘ધ વર્લ્ડ બૅન્ક’સ પોર્ટ રિફોર્મ બૂક યુએનસીટીએડીના ‘હેન્ડબૂક ફોર પ્લાનર્સ ઇન ડેવલપિંગ કન્ટ્રીઝ’ ઇત્યાદિ સહિતના વિવિધ હેવાલોમાં પણ રાષ્ટ્રીય સ્તરના સંકલિત બંદર આયોજન પર પ્રકાશ પાડવામાં આવ્યો છે. એમએસડીસી મોટા બંદરો સહિતના તમામ બંદરોના આયોજન પર સલાહ આપશે. એ ઉપરાંત, સલામતી, સુરક્ષા અને પ્રદૂષણ અટકાયતને લગતા કેટલાંક પરંપરાગત આચાર પણ ભારતીય બંદર ખરડા 2021 માં તમામ બંદરો દ્વારા આવા આચારોમાં ઠરાવેયાલ તમામ જરૂરિયાતોના અમલીકરણ માટે સામેલ કરાયા છે. એનએમએચસી- ભારતનું પ્રથમ મેરિટાઇમ હૅરિટેજ સંકુલ નેશનલ મેરિટાઇમ હેરિટેજ કૉમ્પ્લેક્સ ગુજરાતના લોથલ ખાતે આશરે 350 એકર વિસ્તારમાં ભારતના મેરિટાઇમ વારસાને સમર્પિત વિશ્વ સ્તરીય મ્યુઝિયમ તરીકે વિક્સાવાશે. આ મેરિટાઇમ હૅરિટેજ કૉમ્પ્લેક્સ મેરિટાઇમ મ્યુઝિયમ, લાઇટહાઉસ મ્યુઝિયમ, મેરિટાઇમ થીમ પાર્ક્સ, એમ્યુઝમેન્ટ પાર્ક્સ ઇત્યાદિ સાથે એક આંતરરાષ્ટ્રીય પર્યટન કેન્દ્ર તરીકે વિક્સાવાશે. એનએચએમસી ખાતે મુખ્ય આકર્ષણોમાંનું એક દરેક દરિયાકાંઠાના રાજ્યો અને કેન્દ્ર શાસિત પ્રદેશો માટે એક એક પેવેલિયન હશે જે જે તે રાજ્ય/સંઘ પ્રદેશના મેરિટાઇમ વારસાને નિર્દિષ્ટ કરશે. મીટિંગ દરમ્યાન સમુદ્રતટના રાજ્યો અને સંઘ પ્રદેશોને પોતપોતાના પેવેલિયનોનો વિકાસ હાથ ધરવા વિનંતી કરવામાં આવી હતી. બંદર જોડાણ વધારવું બંદરો માટે બંદર કનેક્ટિવિટીને સુધારવી એ બહુ મહત્ત્વનું છે અને બંદર, વહાણવટા અને જળ માર્ગો માટેનું મંત્રાલય એની મહત્વની પહેલ સાગરમાલા કાર્યક્રમ દ્વારા બંદર જોડાણ પર ભાર મૂકે છે. બંદર, વહાણવટા અને જળમાર્ગ મંત્રાલતે રૂ. 45,051 કરોડના 98 જેટલા બંદર જોડાણો માટેના પ્રોજેક્ટ્સ માર્ગ પરિવહન મંત્રાલય, મેજર પોર્ટ્સ, મેરિટાઇમ બૉર્ડ્સ અને રાજ્ય રોડ ડેવલપમેન્ટ કંપનીઓ જેવી વિવિધ અમલીકરણ એજન્સીઓ સાથે હાથ ધર્યા છે, એમાંથી 13 પરિયોજનાઓ પરિપૂર્ણ થઈ છે અને 85 પરિયોજનાઓ વિકાસ અને અમલીકરણના વિવિધ તબક્કે છે. એવી જ રીતે, રૂ. 75,213 કરોડના પોર્ટ-રેલ કનેક્ટિવિટીના 91 પ્રોજેક્ટ્સ બંદર, વહાણવટા અને જળ માર્ગોના મંત્રાલય દ્વારા ભારતીય રેલવે, મેજર પોર્ટ્સ અને મેરિટાઇમ બૉર્ડ્સ સાથે હાથ ધરાયા છે, એમાંથી 28 પરિયોજનાઓ પૂર્ણ થઈ છે ને 63 પરિયોજનાઓ વિકાસ અને અમલીકરણના વિવિધ તબક્કે છે. ફંડિંગ માટેના મુદ્દાઓ ઉકેલવા અને પીપીપી મોડ હેઠળ વિક્સાવવામાં અનુકૂળ નથી એવા પ્રોજેક્ટ્સ માટે એવું સૂચવવામાં આવ્યું હતું કે સ્પેશિયલ પર્પઝ વ્હીકલ રાજ્ય સરકાર, કેન્દ્ર સરકાર અને ખાનગી ખેલાડીઓ વચ્ચે રચવામાં આવે જેના માટે મીટિંગ દરમ્યાન રાજ્ય સરકારો/ સંઘ પ્રદેશોને રસ લેવા વિનંતી કરાઇ હતી. મેરિટાઇમ કામગીરી અને સી પ્લેન સેવાઓ માટે તરતી જેટ્ટીઓ અન્ય દેશોમાં તરતી જેટ્ટીઓનો વ્યાપક ઉપયોગ થાય છે. પરંપરાગત જેટ્ટીઓની સરખામણીએ તરતી જેટ્ટીના ઘણા અજોડ લાભો છે જેવા કે ખર્ચ અસરકારકતા, ઝડપી બાંધકામ, પર્યાવરણ પર ઓછામાં ઓછી અસર, વિસ્તારવા અને અન્યત્ર ખસેડવામાં સ્થિતિસ્થાપકતા, ભારે ભરતીની વિવિધતા સાથેના સ્થળો માટે અનુકૂળ ઇત્યાદિ. નેશનલ ટેકનોલોજી સેન્ટર ફોર પોર્ટ્સ, વૉટર વેઝ એન્ડ કૉસ્ટ્સ , આઇઆઇટી મદ્રાસને સમગ્ર ભારતના દરિયાકાંઠા પર 150થી વધુ તરતી જેટ્ટીઓ વિક્સાવવા માટે વિગતવાર પ્રોજેક્ટ રિપોર્ટ તૈયાર કરવા માટે નિર્દેશ અપાયો છે અને કાર્ય પ્રગતિમાં છે. તરતી જેટ્ટીઓને મુખ્યત્વે ફિશિંગ હાર્બર્સ/ ફિશ લેન્ડિંગ સેન્ટર્સ અને સી પ્લેન કામગીરી માટે ઉપયોગમાં લેવાની દરખાસ્ત છે. બંદરો, વહાણવટા અને જળ માર્ગોના મંત્રાલયે માહિતી આપી હતી કે રાજ્યો/સંઘ પ્રદેશોને એમના પ્રોજેક્ટ્સ માટે તરતી જેટ્ટીઓ/પ્લેટફોર્મનો ઉપયોગ કરીને ચકાસવા પ્રોત્સાહિત કરાઇ રહ્યા છે અને રાજ્યો/સંઘ પ્રદેશોને તરતી જેટ્ટીઓના વિકાસ માટે વધુ સ્થળો ઓળખી કાઢવા વિનંતી કરવામાં આવી છે. દરખાસ્તની જરૂરી મંજૂરી બાદ પરિયોજનાઓને સાગરમાલામાંથી ફંડિંગ માટે વિચારી શકાય. સાગરમાલા કાર્યક્રમ અને નેશનલ ઇન્ફ્રાસ્ટ્રક્ચર પાઇપલાઇન દ્વારા ભારતીય ઇન્ફ્રાસ્ટ્રક્ચરને મજબૂત કરવા બંદર, વહાણવટા, અને જળ માર્ગોના મંત્રાલય પાસે વિવિધ ઇન્ફ્રાસ્ટ્રક્ચરના પ્રોજેક્ટ્સ છે જે સાગરમાલા અને નેશનલ ઇન્ફ્રાસ્ટ્રક્ચર પાઇપલાઇન હેઠળ હાથ ધરાયા છે. બંદર, વહાણવટા અને જળ માર્ગોનું મંત્રાલય રૂ. 5.53 લાખ કરોડના રોકાણ સાથે સાગરમાલા કાર્યક્રમ હેઠળ 802 પરિયોજનાઓ વિક્સાવવા ધારે છે, એમાંથી રૂ. 8700 કરોડની 168 પરિયોજનાઓ સંપૂર્ણ થઈ છે અને રૂ. 2.18 લાખ કરોડની 242 પરિયોજનાઓ અમલીકરણ હેઠળ છે. એવી જ રીતે બંદર, વહાણવટા અને જળ માર્ગો માટેનું મંત્રાલય રૂ. 1.28 લાખ કરોડની પરિયોજનાઓ 2020માં શરૂ કરાયેલ એનઆઇપી હેઠળ હાથ ધરી રહ્યું છે. આ ઉપરાંટ, સાગરતટ સમૃદ્ધિ યોજના હેઠળ કાંઠાની આગેવાનીમાં સમૃદ્ધિ માટે 1226 પરિયોજનાઓ છે જેમાંથી 192 પરિયોજનાઓ અમલીકરણ હેઠળ છે. બંદર, વહાણવટા અને જળ્માર્ગના મંત્રાલયે કાંઠાના રાજ્યો/સંઘ પ્રદેશોને જ્યાં રાજ્ય સરકાત અમલીકરણ એજન્સી તરીકે છે ત્યાં આ પ્રોજેક્ટ્સના અમલીકરણને ઝડપી કરવા વિનંતી કરી છે અને બંદર, વહાણવટા અને જળ માર્ગો માટેના મંત્રાલયથી ગ્રાન્ટ્સ મારફત કે સાગરમાલા ડેવલપમેન્ટ કંપની લિમિટેડ મારફત ઈક્વિટી દ્વારા કેન્દ્રીય ફંડિંગ માટે ફંડની મદદ વિચારી શકાય. આ પ્રસંગે બોલતા, બંદર, વહાણવટા અને જળ માર્ગના મંત્રીએ બંદરો વધારવા હોય, રેલ/રોડ ઇન્ફ્રાસ્ટૃક્ચર મારફત મલ્ટી મોડેલ જોડાણ હોય અને સાગરમાલા, નેશનલ ઇન્ફ્રાસ્ટ્રક્ચર પાઇપલાઇન અને સાગરતટ સમૃદ્ધિ યોજના હેઠળ હાથ ધરાયેલા વિવિધ પરિયોજનાઓની પહેલ હોય, ઇન્ફ્રાસ્ટૃક્ચરના વિકાસ માટે સતત અને તાકીદની જરૂરિયાત પર ભાર મૂક્યો હતો. આ મીટિંગમાં કેરળના બંદરો માટેના મંત્રી શ્રી અહેમદ દેવરકોઇલ, તમિલનાડુના જાહેર બાંધકામ મંત્રી થિરુ ઈ.વી. વેલુ, મહારાષ્ટ્રના ટેક્સ્ટાઇલ, ખાતર અને બંદર વિકાસ મંત્રી શ્રી અસ્લમ શેખ, ગોવાના વિજ્ઞાન અને ટેકનોલોજી, વેસ્ટ મેનેજમેન્ટ, આરડીએ અને બંદરોના મંત્રી શ્રી માઇકલ લોબો, આંધ્ર પ્રદેશના ઉદ્યોગ, વાણિજ્ય, માહિતી ટેકનોલોજી મંત્રી શ્રી મેકાપ્તિ ગૌતમ રેડ્ડી, ઓડિશાના આયોજન અને કન્વરજન્સ, વાણિજ્ય અને પરિવહન મંત્રી શ્રી પદ્મનાભ બેહરા, આંદામાન અને નિકોબાર દ્વિપસમૂહના લેફ. ગવર્નર એડ્મિરલ ડી કે જોષી અને રાજ્યોના પ્રતિનિધિઓ ઉપસ્થિત રહ્યા હતા. મીટિંગમાં સંલગ્ન મંત્રાલયોના પ્રતિનિધિઓ અને અધિકારીઓ પણ હાજર રહ્યા હતા. એમએસડીસીની પશ્ચાદભૂમિકા: એમએસડીસી મેરિટાઇમ સેક્ટરના વિકાસ માટેની સર્વોચ્ચ સલાહકાર સંસ્થા છે અને એનો હેતુ મોટા અને બિન-મોટા બંદરોના સંકલિત વિકાસને સુનિશ્ચિત કરવાનો છે. એમએસડીસીની રચના મે 1997માં રાજ્ય સરકારો સાથે મસલતમાં, મૂલ્યાંકન કરવા, હાલના અને નવા માઇનર પોર્ટ્સના જે તે મેરિટાઇમ રાજ્યો દ્વારા પ્રત્યક્ષ કે કેપ્ટિવ વપરાશકાર અને ખાનગી ભાગીદારીથી ભાવિ વિકાસ માટે કરાઇ હતી. વધુમાં, એમએસડીસી મેરિટાઇમ રાજ્યોમાં માઇનર પોર્ટ્સ, કેપ્ટિવ પોર્ટ્સ અને ખાનગી પોર્ટ્સ પર એમના મેજર પોર્ટ્સ આથેના સંકલિત વિકાસને સુનિશ્ચિત કરવા અને રોડ/રેલ/આઇડબલ્યુટી જેવી અન્ય ઇન્ફ્રાસ્ટ્રક્ચરની જરૂરિયાતોના મૂલ્યાંકન કરવા દેખરેખ રાખે છે અને સંબંધિત પ્રધાનોને અનુકૂળ ભલામણો કરે છે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 248

pib-80598

31d3b927bc7fe2b15c9406329a5160b68f534123b1f2cdee4882fee1dcd3202f

guj

પ્રવાસન મંત્રાલય પર્યટન ક્ષેત્ર સ્થાનિક સમુદાયો ખાસ કરીને મહિલા ઉદ્યોગ સાહસિકોને આર્થિક તકો પૂરી પાડે છે દેખો અપના દેશ ઝુંબેશ અંતર્ગત પ્રવાસન મંત્રાલયે ‘સેવા અને એરબીએનબી ઈન્ડિયા સાથે ગ્રામીણ ભારતનો સુગ્રથિત વિકાસ કરવો ’ અંગે વૅબિનાર યોજ્યો ‘ પ્રવાસનમાં મહિલાઓ આ ક્ષેત્રમાં પાસાં પલટી શક્નાર બની શકે’ છઠ્ઠી માર્ચ 2021ના રોજ પ્રવાસન મંત્રાલયના ‘ દેખો અપના દેશ’ વૅબિનાર શ્રેણી હેઠળ 79મો વૅબિનાર ‘ સેવા અને એરબીએનબી ઈન્ડિયા સાથે ગ્રામીણ ભારતનો સુગ્રથિત વિકાસ કરવો ’ શીર્ષક હેઠળ યોજાયો હતો. 8મી માર્ચે આંતરરાષ્ટ્રીય મહિલા દિવસ હોઈ, પ્રવાસન ક્ષેત્રમાં મહિલાઓની શક્તિને આગળ લાવવા અને પ્રવર્તતી તકોને પણ આગળ લાવવામાં આ વિષય યોગ્ય હતો. પર્યટન ક્ષેત્ર હાલ ભારતમાં તમામ જૉબ્સના 12.95% પ્રત્યક્ષ અને પરોક્ષ જૉબ્સ પૂરાં પાડે છે અને નવી બાબતોનો અનુભવ કરવા માટે કરવામાં આવતા પર્યટનમાં વધતા રસને જોતા, સ્થાનિક સમુદાયો, ખાસ કરીને મહિલા ઉદ્યોગ સાહસિકો માટે અપાર આર્થિક તકો પ્રવર્તે છે. મહિલાઓને નાણાંકીય રીતે સ્વતંત્ર બનાવીને એમને ટેકો આપી સશક્ત કરવાથી આવક ઊભી કરવામાં મદદ મળશે એટલું જ નહીં પણ સામાજિક ફેરફાર માટે તે પ્રભાવશાળી સાધનનું સર્જન કરશે. વૅબિનારમાં ટેકનોલોજી, ટેકનિકલ તાલીમ, માઇક્રો ફાયનાન્સ વગેરેનો ઉપયોગ કરીને વિવિધ પહેલ દ્વારા અવિધિસરના અર્થતંત્રની સ્વરોજગાર ધરાવતી મહિલાઓની આજીવિકા સુધારીને મહિલાઓના સશક્તિકરણ અંગે ચર્ચા કરવામાં આવી હતી. ટેક્સટાઈલ ક્ષેત્રે મહિલાઓને સશક્ત કરવા માટે ‘સેલ્ફ એમ્પ્લોઈડ વીમેન્સ એસોસિએશન’ નો જન્મ 1972માં થયો હતો. ભારતમાં અસંગઠિત ક્ષેત્રમાંથી મહિલા કામદારોનું એક માત્ર રાષ્ટ્રીય યુનિયન સેવા છે અને ભારતના 18 રાજ્યોમાં એના 15 લાખથી વધુ સભ્યો છે. આજે સેવાના 35% સભ્યપદ યુવા પેઢીમાંથી આવે છે. થોડા વર્ષો અગાઉ સેવાએ પર્યટન ક્ષેત્રે પદાર્પણ કર્યું હતું અને ગુજરાતમાં તે પહેલેથી સફળતાની ગાથા લહેરાવે છે. એરબીએનબીએ ભારતના મોટા ભાગે ગ્રામીણ વિસ્તારોમાં રહેતાં 15 લાખથી વધારે સ્વરોજગાર મહિલાઓની પ્રતિનિધિ સંસ્થા ‘સેલ્ફ એમ્પ્લોઇડ વીમેન્સ એસોસિયેશન ઑફ ઈન્ડિયા’ સાથે ભાગીદારી કરી છે. અત્યાર સુધીમાં 15થી વધુ વિવિધ દેશોના 4500થી વધુ મહેમાનોએ સેવાના 40 હૉમ સ્ટેની મુલાકાત લીધી છે. આ ભાગીદારી પ્રવાસીઓને સંસ્કૃતિ અને વારસાનો અજોડ અને પ્રમાણભૂત અનુભવ કરાવે છે અને એની સાથે વંચિત આર્થિક વર્ગોનાં મહિલા ઉદ્યોગ સાહસિકોને આવકનું સાધન પણ પૂરું પાડે છે. વૅબિનારને સુશ્રી વિનીતા દીક્ષિત, હૅડ પબ્લિક પોલિસી, દ્વારા રજૂ કરાયો હતો અને સેવાના ટેકનોલોજી હેડ તેજસભાઈ રાવળે સેવા અને એરબીએનબી વચ્ચેની ભાગીદારીના અદભૂત અનુભવો, સફર વિશે અને બેઉ ભાગીદારોને કેવી રીતે લાભ થયો એની સમજણ આપી હતી. હૉમ સ્ટેઝ ચલાવતાં સેવાના સૌથી સફળ અને સૌથી વયસ્કમાંનાં બે સભ્યો ગૌરીબેન અને મીતાબેન એમનાં હૉમ સ્ટેઝમાં મહેમાનોને ઉતારા વિશે અને એનાથી આર્થિક રીતે જ નહીં પણ ટેકનૉલોજી, જ્ઞાનની રીતે પણ કેવો વિકાસ થયો એ વિશે બોલ્યાં હતાં. તેઓએ તેમનાં માટે તો નાણાં ઊભાં કર્યા જ પણ સાથે એમનાં સાહસમાં કામ કરતા પતિ અને સમગ્ર પરિવાર માટે નાણાં ઊભા કર્યા અને અન્યોને રોજગાર તેમણે આપ્યો એવી વાત ગૌરીબેને કરી ત્યારે એ ગૌરવાન્વિત ક્ષણ હતી. પોતાના હૉમ સ્ટેની મુલાકાત લેવા માટે તેમણે સૌને આમંત્રણ આપ્યું એ પણ ઉષ્માભર્યું હતું. પ્રવાસન મંત્રાલયનાં એડિશનલ ડિરેક્ટર જનરલ સુશ્રી રૂપિંદર બ્રારે ભારત સરકારની વોકલ ફોર લોકલ પહેલ પર ભાર મૂક્યો હતો અને સેવાનાં બે સભ્યો ગૌરીબેન અને મીતાબેનની સફળતાની ગાથા સાંભળ્યા બાદ કહ્યું હતું કે એ સાચું છે કે મન હોય તો માળવે જવાય. અંતરાયો ગમે એટલાં હોય, લક્ષ્ય પૂરું કરવા માર્ગ મળી જ રહે છે. 2001માં ભુજમાં ધરતીકંપ આવ્યા બાદ હાલના પ્રધાનમંત્રી અને ગુજરાતના તત્કાલીન મુખ્યમંત્રીએ ભુજમાં ટેન્ટ સિટીનું નિર્માણ કર્યું ત્યાર બાદ ધોરડોના નિવાસીઓએ કેવી જીવન પલટી નાખનારી અસરો અનુભવી એ વિશે પણ તેઓ બોલ્યાં હતાં. કેવડિયામાં સ્ટેચ્યુ ઑફ યુનિટી ખાતે પણ આસપાસનાં ગામોની મહિલાઓએ રાજય સરકારની મદદથી સ્વ સહાય જૂથો બનાવ્યાં છે અને કૅફેટેરિયાઝ ચલાવે છે, પર્યટકોને ગાઈડ કરે છે અને પર્યટન ક્ષેત્રે બીજી ઘણી ભૂમિકા અદા કરે છે. શ્રીમતી બ્રારે પર્યટનમાં મહિલાઓને આગળ લાવવા સરકારના સ્વપ્નને દોહરાવ્યું હતું અને મહિલાઓ આવનારા વર્ષોમાં આ ક્ષેત્રમાં પાસાં પલટી શકનાર બની શકે છે. ઈલેકટ્રૉનિક્સ અને માહિતી ટેકનોલોજી મંત્રાલયના નેશનલ ઈ ગવર્નન્સ વિભાગ સાથે ટેકનિકલ ભાગીદારીમાં દેખો અપના દેશ વૅબિનાર શ્રેણીઓ રજૂ થઈ છે. વૅબિનારના સત્રો હવે https://www.youtube.com/channel/UCbzIbBmMvtvH7d6Zo_ZEHDA/featured પર અને ભારત સરકારના પર્યટન મંત્રાલયના સોશિયલ મીડિયા હૅન્ડલ્સ પર ઉપલબ્ધ છે. આગામી વૅબિનાર ભારતના ઉત્તર પૂર્વી પ્રદેશના વ્યંજનો પર 2021ની 13મી માર્ચે સવારે 11 કલાકે યોજવામાં આવશે. SD/GP/JD (Visitor Counter : 325

pib-249877

e9bb7ae081c2069bca5fad06510bc2ea3d565fa7a908441d8f08dbdc776f94bf

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન Date: 30.4.2020 Released at 1900 Hrs Press Information Bureau Ministry of Information and Broadcasting Government of India કોવિડ-19 અંગે આરોગ્ય અને પરિવાર કલ્યાણ મંત્રાલયમાંથી અપડેટ દેશમાં અત્યાર સુધીમાં 8,324 દર્દીઓ સાજા થઇ ગયા છે જે 25.19% નો રિકવરી દર દર્શાવે છે. અત્યાર સુધીમાં દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 33,050 થઇ છે. ગઇકાલ સુધીમાં ભારતમાં નવા 1718 કેસો પોઝિટીવ મળ્યાની પુષ્ટિ થઇ છે. દેશમાં કેસોની સંખ્યા બમણી થવાના આંકડાનું વિશ્લેષણ દર્શાવે છે કે, કેસ બમણા થવાની રાષ્ટ્રીય સરેરાશ હાલમાં 11 દિવસ છે જે લૉકડાઉન પહેલાં 3.4 દિવસ હતી. મૃત્યુના આંકડાઓનું વિશ્લેષણ કરીએ તો જાણવા મળ્યું છે કે, કેસોમાં મૃત્યુદર 3.2% છે જેમાંથી 65% પુરુષો અને 35% મહિલાઓ છે. તમામ રાજ્યો/કેન્દ્રશાસિત પ્રદેશોમાં બિન-કોવિડ આરોગ્ય સેવાઓ સુનિશ્ચિત થાય તે હેતુથી કેન્દ્રીય આરોગ્ય અને પરિવાર કલ્યાણ મંત્રી શ્રી હર્ષવર્ધને તમામ રાજ્યો/ કેન્દ્ર શાસિત પ્રદેશોને પત્ર લખ્યો છે અને લોહીની બિમારી ધરાવતાં લોકો માટે રક્તદાનથી માંડીને તેમને લોહી ચઢાવવાની સુધીની સેવાઓ સુનિશ્ચિત થાય તે માટે નિર્દેશો આપવામાં આવ્યાં છે. રાજ્યોને તમામ આરોગ્ય સેવાઓ, ખાસ કરીને ખાનગી ક્ષેત્રની સેવાઓ કાર્યરત રાખવા જણાવાયું છે, જેથી આવી મહત્ત્વપૂર્ણ સેવાઓની જરૂરિયાત ધરાવતાં દર્દીઓને કોઇપણ પ્રકારની મુશ્કેલીઓનો સામનો કરવો ન પડે. વધુ વિગતો માટે: https://pib.gov.in/PressReleasePage.aspx?PRID=1619764 પ્રધાનમંત્રીએ ભારતમાં રોકાણને વેગ આપવા માટે વ્યૂહનીતિની ચર્ચા કરવા વ્યાપક બેઠક યોજી પ્રધાનમંત્રીએ આજે કોવિડ-19 મહામારીના કારણે દેશના અર્થતંત્રમાં આવેલા પછડાટમાંથી બેઠા થઇને તેને વેગ આપવા માટે વિદેશી રોકાણકારોને આકર્ષવા તેમજ સ્થાનિક રોકાણકારોને પ્રોત્સાહિત કરવા માટે વ્યૂહનીતિની ચર્ચા કરવા વ્યાપક બેઠકનું આયોજન કર્યું હતું. દેશમાં વર્તમાન ઔદ્યોગિક જમીનો/ પ્લોટ/ એસ્ટેટ્સમાં ઝડપથી કાર્યરત થઇ શકે અને જરૂરી આર્થિક સહાય કરી શકે તેવા વધુ ઇન્ફ્રાસ્ટ્રક્ચરના નિર્માણને પ્રોત્સાહન આપવા માટે એક યોજના હોવી જોઇએ તેવું આ બેઠકમાં ચર્ચાયું હતું. આ બેઠક દરમિયાન, પ્રધાનમંત્રીએ નિર્દેશો આપ્યા હતા કે, રોકાણકારોને હાથ પર લાવવા માટે વધુ સુરક્ષાત્મક પગલાં લેવાની જરૂર છે, તેમની સમસ્યાઓ પર ધ્યાન આપવાની જરૂર છે અને તેમને તમામ કેન્દ્રીય તેમજ રાજ્ય સરકાર સ્તરે સમયસર માન્યતાઓ અને મંજૂરીઓ મેળવવામાં મદદ કરવાની જરૂર છે. ગૃહ મંત્રાલયે કોવિડ-19 મહામારીના કારણે લૉકડાઉનની સ્થિતિ પર એક વ્યાપક સમીક્ષા બેઠક યોજી કેન્દ્રીય ગૃહ મંત્રાલયે આજે કોવિડ-19 મહામારીના કારણે લાગુ કરવામાં આવેલા લૉકડાઉનની સ્થિતિ અંગે એક વ્યાપક સમીક્ષા બેઠકનું આયોજન કર્યું હતું. આ સમીક્ષામાં એવું જાણવા મળ્યું છે કે, અત્યાર સુધી લૉકડાઉનના કારણે સ્થિતિમાં ખૂબ મોટો લાભ થયો છે જોરદાર સુધારો આવ્યો છે. લૉકડાઉનથી થયેલો લાભ હજુ પણ બચાવી શકાય તે સુનિશ્ચિત કરવા માટે, 3 મે સુધી લૉકડાઉનના દિશાનિર્દેશોનું ચુસ્ત પાલન કરવું આવશ્યક છે. કોવિડ-19 સામે લડવા માટે નવા દિશાનિર્દેશ 4 મેથી લાગુ કરવામાં આવશે જેથી ઘણા જિલ્લામાં મોટી રાહત મળશે. આવનારા દિવસોમાં આ અંગે જાહેરાત કરવામાં આવશે. ડૉ. હર્ષવર્ધને વીડિયો કોન્ફરન્સ દ્વારા સિવિલ સોસાયટી સંગઠનો/NGO સાથે ચર્ચા કરી લૉકડાઉન દરમિયાન સમાજના વિવિધ વર્ગો ભોજન અન્ય જરૂરિયાતની ચીજો પૂરી પાડવામાં નિઃસ્વાર્થ સેવા કરનારા 92,000થી વધુ NGO પ્રત્યે ડૉ. હર્ષવર્ધને પ્રધાનમંત્રી તેમજ આરોગ્ય અને પરિવાર કલ્યાણ મંત્રાલય વતી કૃતજ્ઞતા વ્યક્ત કરી હતી. તેમણે કોવિડ-19ના વ્યવસ્થાપનમાં આ સંસ્થાઓની કામગીરીને ખૂબ મહત્વપૂર્ણ ગણાવી હતી તેની પ્રશંસા કરી હતી. તેમણે કહ્યું કે આવી સંસ્થાઓના આ કાર્યોથી અન્ય લોકો પણ આગળ આવીને યોગદાન આપવા માટે પ્રેરાયા છે. કોવિડ-19 ના પગલે જાહેર થયેલા લોકડાઉનને ધ્યાનમાં રાખીને યુનિવર્સિટીઓ માટે પરીક્ષાઓ અને શૈક્ષણિક કેલેન્ડર પર યુજીસીની માર્ગદર્શિકાઓ આજે યુજીસીએ જાહેર કરેલી માર્ગદર્શિકાઓમાં મુખ્ય ભલામણો નીચે મુજબ છે 1. ઇન્ટરમીડિયેટ સેમિસ્ટરના વિદ્યાર્થીઓઃ વર્તમાન અને અગાઉના સેમિસ્ટરનાં આંતરિક મૂલ્યાંકનને આધારે ગ્રેડ આપવામાં આવશે. જે રાજ્યોમાં કોવિ-19ની સ્થિતિ સામાન્ય છે, એ રાજ્યોમાં જુલાઈ મહિનામાં પરીક્ષાઓ લેવાશે. 2. ટર્મિનલ સેમિસ્ટરના વિદ્યાર્થીઓ: પરીક્ષાઓ જુલાઈ મહિનામાં યોજાશે. 3. દરેક યુનિવર્સિટીમાં કોવિડ-19 સેલ ઊભો કરવામાં આવશે, જે શૈક્ષણિક કેલેન્ડર અને પરીક્ષાઓના સંબંધમાં વિદ્યાર્થીઓને સમસ્યાઓનું સમાધાન મેળવવા સક્ષમ બનાવશે. 4.યુજીસીમાં ઝડપથી નિર્ણયો લેવા કોવિડ-19 સેલ બનાવવામાં આવશે. પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી મહામહિમ શેખ હસીના વચ્ચે ફોન પર ચર્ચા થઈ પ્રધાનમંત્રી શ્રી નરેન્દ્ર મોદીએ આજે બાંગ્લાદેશના પ્રધાનમંત્રી મહામહિમ શેખ હસીના સાથે ફોન પર વાત કરી હતી. બંને નેતાઓએ કોવિડ-19 રોગચાળા પર એશિયા અને બંને દેશોની સ્થિતિ વિશે ચર્ચા કરી હતી તથા બંનેએ પોતપોતાના દેશમાં એની અસરો ઘટાડવા લીધેલા પગલાંની જાણકારી ટૂંકમાં આપી હતી. પ્રધાનમંત્રીએ મોદીએ સાર્ક કોવિડ-19 ઇમરજન્સી ફંડમાં 1.5 મિલિયન ડોલરનું પ્રદાન આપવા બદલ પ્રધાનમંત્રી શેખ હસીનાનો આભાર માન્યો હતો. પ્રધાનમંત્રી શેખ હસીનાએ એશિયામાં કોવિડ-19નો સામનો કરવા સંકલિત પ્રયાસો હાથ ધરવામાં લીડ લેવામાં તથા બાંગ્લાદેશને તબીબી પુરવઠા અને ક્ષમતા નિર્માણ એમ બંને દ્રષ્ટિએ પુરવઠો પૂરો પાડવા બદલ પ્રધાનમંત્રી મોદીનો આભાર માન્યો હતો. વધુ વિગતો માટે: https://pib.gov.in/PressReleseDetail.aspx?PRID=1619418 પ્રધાનમંત્રી અને મ્યાનમારના સ્ટેટ કાઉન્સેલર ડો આંગ સાન સુ કી વચ્ચે ટેલીફોન પર ચર્ચા થઇ પ્રધાનમંત્રી શ્રી નરેન્દ્ર મોદીએ 30 એપ્રિલ 2020ના રોજ મ્યાનમારના સ્ટેટ કાઉન્સેલર ડો આંગ સાન સુ કી સાથે ટેલીફોન પર ચર્ચા કરી હતી. બંને મહાનુભવોએ અત્યારે ઉભી થયેલી કોવિડ 19ની સ્થાનિક અને પ્રાદેશિક સંદર્ભમાં પરિસ્થિતિની ચર્ચા કરી હતી અને આ મહામારીનો ફેલાવો નિયંત્રણમાં લેવા માટે બંનેએ પોતાના દેશોમાં લેવાયેલા પગલાં અંગે એકબીજાને માહિતગાર કર્યા હતા. ભારતના પડોશી પ્રથમ નીતિમાં મ્યાનમારને મહત્વપૂર્ણ સ્તંભ તરીકે ગણાવતા પ્રધાનમંત્રી શ્રી મોદીએ કોવિડ 19ના કારણે મ્યાનમાર પર આરોગ્ય અને આર્થિક સંકટની અસર ઘટાડવા માટે શક્ય હોય એટલો સહકાર આપવા માટે ભારત તૈયાર હોવાનું જણાવ્યું હતું. લોકડાઉનના સમયગાળા દરમિયાન ઉદ્યોગો તથા વેપારના પ્રશ્નો ઉપર દેખરેખ રાખવા માટે અને જુદા જુદા હિતધારકો દ્વારા સામનો કરવામાં આવી રહેલ સમસ્યાઓને ઉકેલવામાં DPIIT કન્ટ્રોલ રૂમ એ મહત્વની ભૂમિકા નિભાવી રહી છે વાણિજ્ય અને ઉદ્યોગો મંત્રાલય અંતર્ગત ડીપાર્ટમેન્ટ ઓફ પ્રમોશન ઓફ ઇન્ડસ્ટ્રી એન્ડ ઇન્ટરનલ ટ્રેડ દ્વારા એક 26.03.2020ની અસરથી ઉદ્યોગો અને વેપારના મુદ્દાઓ ઉપર દેખરેખ રાખવા અને આ પ્રકારના મુદ્દાઓને સંલગ્ન રાજ્ય સરકારો, જીલ્લા અને પોલીસ તંત્ર તેમજ અન્ય સંલગ્ન સંસ્થાઓ સુધી પહોંચાડવા માટે એક કંટ્રોલ રૂમની સ્થાપના કરવામાં આવી હતી. 89% પ્રશ્નોનો ઉકેલ/ નિકાલ કરવામાં આવ્યો; મંત્રી, સચિવ અને વરિષ્ઠ અધિકારીઓ દ્વારા નિયમિતપણે રાખવામાં આવેલ દેખરેખ અને સમીક્ષાના કારણે તાત્કાલિક ઉકેલ લાવવામાં મદદ કરી છે; ટેલીફોન નંબર 011-23062487 છે અને ઈમેઈલ controlroom-dpiit[at]gov[dot]in છે વધુ વિગતો માટે: https://pib.gov.in/PressReleseDetail.aspx?PRID=1619612 કૃષિ મંત્રીએ કહ્યું કે લૉકડાઉનમાં પણ ખેડૂતો માટે મોદી સરકાર જેટલી રકમ પહેલા ક્યારેય કોઈએ નથી આપી કેન્દ્રીય કૃષિ અને ખેડૂત કલ્યાણ મંત્રી શ્રી નરેન્દ્રસિંહ તોમરે જણાવ્યું કે, સરકારે લૉકડાઉન દરમિયાન ખેતીવાડી અને કૃષિ ક્ષેત્રને સૌથી વધુ પ્રાથમિકતા આપી. તેમણે કહ્યું કે આના પરિણામે દેશમાં ક્યાંય ખાદ્યાન્ન અને દાળની અછત વર્તાઇ નથી તેમજ સરકારે શાકભાજી અને દૂધનો પૂરવઠો પહોંચાડવાનું પણ સુનિશ્ચિત કર્યું છે. વધુ વિગતો માટે: https://pib.gov.in/PressReleseDetail.aspx?PRID=1619567 લાઇફલાઇન ઉડાન અંતર્ગત 411 ફ્લાઇટ્સમાં આવશ્યક અને તબીબી પૂરવઠો પહોંચાડીને કોવિડ-19 સામેની લડાઇ વધુ મજબૂત કરવામાં આવી અત્યાર સુધીમાં એર ઇન્ડિયા, અલાયન્સ એર, ભારતીય વાયુ સેના અને ખાનગી કેરિઅર્સ દ્વારા કુલ 411 ફ્લાઇટ્સનું પરિચાલન કરાયું છે. લાઇફલાઇન ઉડાન ફ્લાઇટ્સ દ્વારા 4,04,224 કિલોમીટર હવાઇ અંતર કાપીને 776.1 ટન તબીબી માલસામાનનું પરિવહન કરવામાં આવ્યું છે. કોવિડ-19 મહામારી સામે ભારતની લડાઇમાં દેશના અંતરિયાળ અને સરહદી વિસ્તારો સુધી આવશ્યક તબીબી પૂરવઠો પહોંચાડવા માટે નાગરિક ઉડ્ડયન મંત્રાલય દ્વારા ‘લાઇફલાઇન ઉડાન’ અંતર્ગત ફ્લાઇટ્સ ચલાવવામાં આવે છે. જમ્મુ અને કાશ્મીર, લદ્દાખ, ટાપુઓ અને પૂર્વોત્તરના પ્રદેશોમાં મહત્વપૂર્ણ તબીબી સામાનની હેરફેર અને દર્દીઓને લઇ જવા માટે પવન હંસ લિમિટેડ સહિત હેલિકોપ્ટર સેવાની મદદ લેવામાં આવે છે. પવન હંસ હેલિકોપ્ટર્સમાં 28 એપ્રિલ 2020 સુધીમાં 7,257 કિમી અંતર કાપીને 2.0 ટન માલસામાનની ડિલિવરી કરવામાં આવી છે. વધુ વિગતો માટે: https://pib.gov.in/PressReleasePage.aspx?PRID=1619631 આખા દેશમાં અંદાજે 8 કરોડ મોબાઈલ સુધી આરોગ્ય સેતુ એપ પહોંચી કેન્દ્રીય ઇલેક્ટ્રોનિક્સ તથા સૂચના પ્રોદ્યોગિકી મંત્રી શ્રી રવિશંકર પ્રસાદે ઇલેક્ટ્રોનિક ઉદ્યોગને કોરોના મહામારીના કારણે ઉભી થઇ રહેલા પ્રતિકૂળતાઓમાંથી નવી તકો શોધવા માટે અને ભારતને ઇલેક્ટ્રોનિક્સ ઉત્પાદનમાં વૈશ્વિક હબ બનાવવા માટે પ્રોત્સાહન આપ્યું છે. ઇલેક્ટ્રોનિક્સ સંગઠનો, ચેમ્બર્સ અને આ ક્ષેત્ર અગ્રણી ઔદ્યોગિક માંધાતાઓ સાથે બેઠક દરમિયાન તેમણે વિનંતી કરી હતી કે, ઇલેક્ટ્રોનિક્સ ક્ષેત્રએ તકો અને આ ક્ષેત્રને મજબૂત બનાવવા માટે વૈશ્વિક રોકાણને આકર્ષવા મંત્રાલય દ્વારા સૂચિત કરવામાં આવતી વિવિધ યોજનાઓનો લાભ ઉઠાવવો જોઇએ. તેમણે અત્યારે સંપૂર્ણ નવો વળાંક લેવાના તબક્કે છે તેવા મેડિકલ ઇલેક્ટ્રોનિક્સ ઉદ્યોગની ભૂમિકા પર વિશેષ ભાર મૂક્યો હતો. વધુ વિગતો માટે: https://pib.gov.in/PressReleseDetail.aspx?PRID=1619564 શ્રી ગડકરીના હસ્તે એમએસએમઈ બેંક ઓફ સ્કીમ્સ, આઈડીયાઝ, ઈનોવેશન એન્ડ રિસર્ચ પોર્ટલનો પ્રારંભ આ પોર્ટલ મારફતે કેન્દ્ર, રાજ્યો તથા કેન્દ્ર શાસિત પ્રદેશોની સરકારોની તમામ યોજનાઓનો સંપર્ક કરી શકાય છે. તેમાં આ ક્ષેત્ર માટેનાં આઈડીયાઝ, ઈનોવેશન અને રિસર્ચ સંશોધન અપલોડ કરવાની પણ જોગવાઈ છે. આ પોર્ટલમાં માત્ર આઈડીયાઝનું ક્રાઉડ સોર્સીંગ જ નહીં, પણ ક્રાઉડ સોર્સીંગ મારફતે આઈડીયાઝનું મૂલ્યાંકન અને રેટીંગ વગેરેના અનોખા ફીચર્સની પણ જોગવાઈ છે. વધુ વિગતો માટે: https://pib.gov.in/PressReleseDetail.aspx?PRID=1619600 ભારતીય રેલવેએ આજે વિનામૂલ્યે ભોજન વિતરણનો 30 લાખનો આંકડો વટાવી દીધો કોવિડ-19ના કારણે લૉકડાઉન દરમિયાન દેશમાં અંદાજે 300 જગ્યાએ ભોજનનું વિતરણ કરવામાં આવી રહ્યું છે. દરરોજ હજારો લોકોને ગરમ ભોજન ખવડાવવા અને તેમનામાં આશાનું કિરણ જગાવવા ભારતીય રેલવે સંગઠનો એકજૂથ થયા. વધુ વિગતો માટે: https://pib.gov.in/PressReleseDetail.aspx?PRID=1619611 ઓટોમોબાઇલ ક્ષેત્રના માંધાતાઓએ કોવિડ મહામારીનો સામનો કરવામાં પ્રધાનમંત્રીના નેતૃત્વની પ્રશંસા કરી ભારે ઉદ્યોગો અને જાહેર સાહસોના કેન્દ્રીય મંત્રી શ્રી પ્રકાશ જાવડેકરે આજે ભારતીય ઓટોમોબાઇલ ઉદ્યોગોના પસંદગીના CEOના સમૂહ સાથે બેઠક યોજી ભારતીય ઓટોમોબાઇલ ક્ષેત્ર પર કોવિડ-19ની સંભવિત અસરો વિશે જાણકારી મેળવી હતી અને આ વિપરિત અસરોને ઘટાડવા માટે જરૂરી નીતિગત હસ્તક્ષેપો વિશે ઉદ્યોગના અગ્રણીઓ પાસેથી સૂચનો સાંભળ્યા હતા. ઘર ખરીદનારાઓ અને રિયલ એસ્ટેટ ઉદ્યોગના તમામ હિતધારકોના હિતને સુરક્ષિત રાખવા માટે MOHUA એ ઝડપથી વિશેષ ઉપાયો પર એડવાઇઝરી ઇશ્યૂ કરશેઃ હરદીપ એસ પુરી રિયલ એસ્ટેટ ધારા, 2016 ની જોગવાઈઓ અંતર્ગત રચિત કેન્દ્રીય સલાહકાર પરિષદ ની એક મહત્ત્વપૂર્ણ બેઠક આજે આવાસ અને શહેરી બાબતોનાં મંત્રાલયનાં કેન્દ્રીય રાજ્ય મંત્રી શ્રી હરદીપ એસ પુરીની અધ્યક્ષતામાં વેબિનારના માધ્યમથી યોજવામાં આવી હતી. આ બેઠકમાં કોવિડ-19 અને લોકડાઉનથી રિયલ એસ્ટેટ ક્ષેત્ર પર અસરની ચર્ચા થઇ હતી અને રેરાની જોગવાઈઓ અંતર્ગત એને ‘કુદરતી આપત્તિ કે અનપેક્ષિત ઘટના’ ગણવા પર વાત થઈ હતી. આવાસમંત્રીએ વ્યાપક ચર્ચાવિચારણા કર્યા પછી તમામ ભાગીદારોને આશ્વાસન આપ્યું હતું કે, તમામ હિતધારકોના હિતોને ધ્યાનમાં રાખીને આ મુદ્દે વિચાર કરવામાં આવશે. તેમણે આગળ જણાવ્યું હતું કે, એમઓએચયુએ ઝડપથી વિશેષ ઉપાયોને લઈને તમામ રેરા/રાજ્યોને એક એડવાઇઝરી ઇશ્યૂ કરશે, જે ઘર ખરીદવા ઇચ્છતા ગ્રાહકો અને રિયલ એસ્ટેટ ઉદ્યોગના અન્ય તમામ હિતધારકોના હિતોને સુરક્ષિત કરવા માટે જરૂરી છે. વધુ વિગતો માટે: https://pib.gov.in/PressReleseDetail.aspx?PRID=1619565 જનઔષધિ કેન્દ્રો સુધી પહોંચવા માટે 3,25,000થી વધારે લોકો “જનઔષધિ સુગમ” મોબાઇલ એપનો ઉપયોગ કરી રહ્યા છે કોવિડ-19 કટોકટીને કારણે રાષ્ટ્રવ્યાપી લોકાડાઉન વચ્ચે જનઔષધિ સુગમ મોબાઇલ એપ લોકોને તેમની નજીકમાં સ્થિત પ્રધાનમંત્રી જનઔષધિ કેન્દ્ર અને વાજબી કિંમત ધરાવતી જેનેરિક મેડિસનની ઉપલબ્ધતાની જાણકારી મેળવવા મોટા પાયે મદદરૂપ થઈ રહી છે. વધુ વિગતો માટે: https://pib.gov.in/PressReleseDetail.aspx?PRID=1619571 કેન્દ્રીય મંત્રી ડૉ. જિતેન્દ્ર સિંહે આજે જમ્મુ અને કાશ્મીર, લડાખ અને પૂર્વોત્તરના રાજ્યોમાં કોવિડની સ્થિતિ અંગે સમીક્ષા કરવા પૂર્વ સૈન્ય વડાઓ અને એર માર્શલ સાથે વીડિયો કોન્ફરન્સ યોજી વધુ વિગતો માટે: https://pib.gov.in/PressReleseDetail.aspx?PRID=1619414 કેન્દ્રીય ગ્રામીણ વિકાસ અને પંચાયતી રાજ મંત્રી શ્રી નરેન્દ્ર સિંહ તોમરે રોજગાર સર્જન, ગ્રામીણ ગૃહનિર્માણ, માળખાકીય સવલતોના વિકાસ તેમજ ગ્રામીણ આજીવિકાને વધુ મજબૂત બનાવવા સંદર્ભે ઘડાયેલી ગ્રામીણ વિકાસ યોજનાઓનો કોવિડ-19 સંબંધિત આવશ્યક તકેદારીઓ સાથે સક્રિયપણે અમલ કરવા જણાવ્યું રાજ્યોના ગ્રામીણ વિકાસ મંત્રીઓ સાથે યોજાયેલી વીડિયો કોન્ફરન્સને સંબોધતાં તેમણે MGNREGS હેઠળ જળ સંચય, ભૂગર્ભ જળનાં રિચાર્જ તેમજ સિંચાઈના કામ ઉપર ધ્યાન કેન્દ્રિત કરવા ઉપર ભાર મૂક્યો હતો; PMGSY હેઠળ મંજૂર થયેલા માર્ગ પ્રોજેક્ટો હાથ ધરવા તેમજ અધૂરા માર્ગ પ્રોજેક્ટો શરૂ કરવા માટે કામની સત્વરે ફાળવી ઉપર ધ્યાન કેન્દ્રિત કરવા જણાવ્યું. શ્રી તોમરે જણાવ્યું કે પ્રધાન મંત્રી આવાસ યોજના હેઠળ 2.21 કરોડ ઘર માટે મંજૂરી અપાઈ છે, જેમાંથી 1 કરોડ 86 હજાર ઘરનાં બાંધકામ પૂરાં થયાં છે વધુ વિગતો માટે: https://pib.gov.in/PressReleseDetail.aspx?PRID=1619566 ભારતમાં સીએસઆઇઆરની તમામ પ્રયોગશાળાઓ તેમના સંબંધિત વિસ્તારો અને આસપાસનાં ક્ષેત્રોમાં ભોજન, સેનિટાઝર્સ, માસ્ક વગેરે પ્રદાન કરીને જરૂરિયાતમંદોને સહાય કરવા આગળ આવી કોવિડ-19 રોગચાળા દરમિયાન સીએસઆઇઆરની પ્રયોગશાળાઓ મૈસૂરની સીએસઆઇઆર-સીએફટીઆરઆઈ, પાલમપુરની સીએસઆઇઆર-આઇએચબીટી, ભુવનેશ્વરની સીએસઆઇઆર-આઇએમએમટી, ધનબાદની સીએસઆઇઆર-સીઆઇએમએફઆર અને દેહરાદૂનની સીએસઆઇઆર-આઇઆઇપી પરપ્રાંતીય મજૂરો, દર્દીઓ, હેલ્થ વર્કર્સ, પોલીસ અને અન્યોને તૈયાર ભોજન પ્રદાન કર્યું વધુ વિગતો માટે: https://pib.gov.in/PressReleasePage.aspx?PRID=1619606 આગ્રા સ્માર્ટ સિટી GIS ડેશબોર્ડનો ઉપયોગ કરીને કોવિડ-19 હોટસ્પોટ પર દેખરેખ રાખી રહ્યું છે વધુ વિગતો માટે:, https://pib.gov.in/PressReleseDetail.aspx?PRID=1619594 PIB ફિલ્ડ ઓફિસના ઇનપુટ્સ • ચંદીગઢઃ ચંદીગઢ વહીવટીતંત્રએ કોરોના સંક્રમિત વ્યક્તિઓના સતત વધી રહેલા કેસો અંગે ગંભીર ચિંતા વ્યક્ત કરી છે. તેમણે નિર્દેશ આપ્યો હતો કે બાપુધામ કોલોની, સેક્ટર 30-બી અને કાચી કોલોની જેવા પ્રભાવિત વિસ્તારોમાં સઘન નિરીક્ષણ અને પરીક્ષણ હાથ ધરાશે. બાપુધામ કોલોનીમાં વધુ 2,500 લોકોનો સમાવેશ કરવા માટે પ્રભાવિત વિસ્તાર વધારવામાં આવશે, જેથી કોરોનાના સંક્રમણને વધારે અસરકારક રીતે નિયંત્રિત કરી શકાય. • પંજાબઃ મુખ્યમંત્રીએ 3 મે બાદ રાજ્યમાં કરફ્યુની મુદત વધુ બે અઠવાડિયા માટે વધારવાની જાહેરાત કરી છે. આ સાથે તેમણે કોવિડ-19ના સલામતી નિયમોનું ચુસ્ત પાલન કરીને બિન-સંક્રમિત અને રેડ ઝોન ન હોય તેવા વિસ્તારોમાં લૉકડાઉનના નિયંત્રણો મર્યાદિત પ્રમાણમાં ઉઠાવી લેવા માટે અનેક પગલાંઓની જાહેરાત કરી છે. આરોગ્ય અને પરિવાર કલ્યાણ વિભાગે દુકાનો, દુકાનદારો અને તેમાં કામ કરી રહેલા કામદારો માટે સ્વચ્છતા અને સેનિટાઇઝેશન જાળવવા અંગેની નવા દિશા-નિર્દેશો બહાર પાડ્યાં છે. આમ દુકાનદારોને જે દુકાનોને કામગીરી કરવા મંજૂરી આપવામાં આવી છે તેના પ્રકારના સંદર્ભમાં સરકાર દ્વારા બહાર પડાયેલાં નિર્દેશોનું ચુસ્તપણે પાલન કરવા જણાવવામાં આવ્યું છે અને તેમને જ્યાં સુધી દુકાનના કામકાજને લાગે-વળગે છે ત્યાં સુધી નિર્ધારિત કરવામાં આવેલી માનક કાર્યવાહી પ્રક્રિયાઓ અનુસરવાની રહેશે. • હરિયાણાઃ સોશિયલ મીડિયા ઉપર ફરી રહેલા ખોટા સમાચારના સંદર્ભમાં હરિયાણા સરકારે સ્પષ્ટતા કરતાં જણાવ્યું છે કે નાણાં વિભાગે એપ્રિલ મહિના માટે કર્મચારીઓનો પગાર અટકાવી રાખવા અંગે કોઇ પરિપત્ર બહાર પાડ્યો નથી. હરિયાણાના મુખ્યમંત્રીએ જણાવ્યું હતું કે કોવિડ-19 મહામારીના આ સમયગાળામાં પણ રાજ્ય સરકાર જ્યાં જ્યાં જરૂરી હશે ત્યાં વિવિધ વિભાગોમાં ખાલી પડેલી જગ્યાઓમાં સરકારી ભરતીઓ ચાલુ રાખવા માટે કટિબદ્ધ છે. તેમણે સ્પષ્ટતા કરી હતી કે 12,500 જગ્યાઓની ભરતી પ્રક્રિયા પહેલેથી નિર્ધારિત રીતે આગળ વધી રહી છે. લેખિત પરીક્ષા પછી તેના પરિણામોની જાહેરાત લૉકડાઉન સમયગાળા બાદ જાહેર કરવામાં આવશે. • હિમાચલ પ્રદેશઃ મુખ્યમંત્રીએ જણાવ્યું હતું કે કાચા માલનો અવિરત પુરવઠો સુનિશ્ચિત ઉપલબ્ધ કરાવવા ઉપરાંત રાજ્ય સરકાર ઉદ્યોગપતિઓને તેમના એકમો સરળતાથી ચલાવવા માટે તમામ શક્ય સહાયતા પૂરી પાડવા માટે કટિબદ્ધ છે. મુખ્યમંત્રીએ ઉદ્યોગપતિઓને તેમની કારખાનાઓમાં અસરકારક રીતે સામાજિક અંતર જાળવવા પગલાં લેવાની અપીલ કરી હતી. કેન્દ્ર સરકારે મહેસૂલી ખાધ અનુદાન, GST ખાધ અંગે વળતર, કેન્દ્રીય કરવેરાઓમાં હિમાચલનો હિસ્સો, મનરેગા રકમ, NHM કાર્યક્રમ, આપત્તિ રાહત રકમ અને EAP સહિત એપ્રિલ, 2020માં રાજ્ય સરકારને રૂ. 1,899 કરોડ પૂરા પાડ્યાં છે. કોવિડ-19 મહામારીને ધ્યાનમાં રાખતાં કેન્દ્ર સરકારે રાજ્યોની ટૂંકાગાળાની લોનની મર્યાદામાં પણ 60 ટકા સુધીનો વધારો કર્યો છે. આ પગલાંઓ હિમાચલ પ્રદેશને કોરોના વાઇરસ મહામારીનો અસરકારક રીતે સામનો કરવામાં મદદ કરશે. • કેરળઃ કેટલાક પોઝિટીવ કેસ નોંધાતા તિરૂવનન્તપુરમમાં કડક નિયંત્રણો લાદવામાં આવ્યાં છે અને બે સ્થાનો ઉપર આવેલી ત્રણ હોસ્પિટલના તબીબી કર્મચારીઓને દેખરેખ હેઠળ મુકવામાં આવ્યાં છે. પલક્કડમાં 5 વ્યક્તિઓ સાજા થતા તેમને હોસ્પિટલમાંથી રજા આપવામાં આવી છે. 2 કુવૈત અને 2 અબુધાબી એમ ગલ્ફ દેશમાં કોવિડ-19ના કારણે વધુ 4 કેરળવાસીઓના મૃત્યુ નીપજ્યાં છે. રાજ્યપાલે સરકારી કર્મચારીઓના પગારને મુલતવી રાખતાં વટહુકમ ઉપર હસ્તાક્ષર કર્યા છે. પગારનું વિતરણ સૌપ્રથમ આરોગ્ય કર્મચારીઓ અને પોલીસદળના જવાનોને કરવામાં આવશે. ગઇકાલ સુધી રાજ્યમાં કુલ 485 સક્રિય કેસ હતા, જ્યારે 369 લોકોને રજા આપવામાં આવી છે અને કુલ 4 લોકોના મરણ નીપજ્યાં છે. • તામિલનાડુઃ ચેન્નઇમાં વિવિધ જગ્યાએ ચેપમુક્તિની ફરજમાં રોકાયેલા 3 અગ્નિશામક અને બચાવદળના કર્મચારીઓનો કોરોના ટેસ્ટ પોઝિટીવ આવ્યો છે. હોટસ્પોટ વિલ્લુપુરમમાંથી ગ્રીન ઝોન ક્રિષ્નાગીરીમાં ફરજ ઉપર પાછા ફરેલા સરકારી ડૉક્ટરનો કોરોના ટેસ્ટ પોઝિટીવ આવ્યો છે. તેમના વિલ્લુપુરમ અને ક્રિષ્નાગીરી ખાતે રોકાણના સ્થાનોને ચેપગ્રસ્ત જાહેર કરાયા છે. કોવિડ-19 બાદ વિદેશી ઉદ્યોગોને આકર્ષવા માટે રાજ્ય દ્વારા મુખ્યસચિવની અધ્યક્ષતામાં ટાસ્ક ફોર્સ રચવામાં આવી છે. ગઇકાલ સુધી કુલ કેસોઃ 2,162, સક્રિય કેસોઃ 922, મૃત્યુઃ 27, રજા આપવામાં આવીઃ 1,210. ચેન્નઇમાંથી મહત્તમ 768 કેસો નોંધાયા છે. • કર્ણાટકઃ આજે અત્યાર સુધી 22 નવા કેસો નોંધાયા છે. બેલાગાવીમાંથી 14, બેંગ્લોરમાંથી 3, વિજયપુરામાંથી 2 અને 1-1 દેવાનગેરે, દક્ષિણ કન્નડા અને ટુમકૂરમાંથી નોંધાયા છે. કુલ કેસોની સંખ્યા 557 છે. અત્યાર સુધી 21 લોકોના મરણ નીપજ્યાં છે અને 223 લોકોને રજા આપવામાં આવી છે. રાજ્ય કેબિનેટે 3 મે પછી કેટલાક નિયમોમાં છૂટછાટ આપવા કેન્દ્ર સરકારના નિર્ણયનું પાલન કરવાનું નક્કી કર્યુ છે અને 3 મે પછી સમગ્ર રાજ્યમાં તમામ ઔદ્યોગિક પ્રવૃતિઓને મંજૂરી આપવાનો નિર્ણય લીધો છે. • આંધ્રપ્રદેશઃ આશરે 21.55 લાખ પરિવારોએ નિઃશુલ્ક અનાજ પ્રાપ્ત કર્યુ છે. TTD લૉકડાઉનના સમયગાળા બાદ કેન્દ્ર અને રાજ્ય સરકારના નિર્ણય અનુસાર શ્રદ્ધાળુઓને દર્શન માટે મંજૂરી આપશે. રાજ્યમાં છેલ્લા 24 કલાકમાં 71 નવા કેસો નોંધાયા હતા, 34 લોકોને રજા આપવામાં આવી છે અને 6,497 નમૂનાઓનું પરીક્ષણ કરવામાં આવ્યું છે. કુલ કેસોની સંખ્યા વધીને 1,403 થઇ ગઇ છે, જેમાંથી 1,051 સક્રિય કેસો છે, 321 લોકો સાજા થયા છે અને 31 લોકોના મરણ નીપજ્યાં છે. પરીક્ષણની સંખ્યામાં કરાયેલા વધારાના કારણે પોઝિટીવ કેસોની સંખ્યામાં વધારો નોંધાયો છે. જ્યાં સૌથી વધારે પોઝિટીવ કેસો છે તેવા જિલ્લાઓમાં કુર્નૂલમાં 386, ગુંતૂરમાં 287, ક્રિશ્નામાં 246, નેલ્લોરમાં 84, ચિત્તૂરમાં 80 કેસોનો સમાવેશ થાય છે. • તેલંગણાઃ લૉકડાઉનના કારણે પરિવહન ક્ષેત્રમાં ઊભી થયેલી કટોકટી હૈદરાબાદ અને તેલંગણામાં આવશ્યક ચીજ-વસ્તુઓના પુરવઠાને પ્રભાવિત કરે તેવી સંભાવના છે. રેપિડ ટેસ્ટ કિટ્સ વિકસાવવા માટે હૈદરાબાદ ખાતે આવેલી તાતા ઇન્સ્ટિટ્યુટ ઓફ ફન્ડામેન્ટલ રિસર્ચ , હૈદરાબાદની ESIC હોસ્પિટલ અને મેડિકલ કોલેજ વચ્ચે સમજૂતી કરાર પર હસ્તાક્ષર કરવામાં આવ્યાં છે. પુડુચેરીએ તેલંગણા પાસેથી 2 લાખ PPE કિટની માગણી કરી છે. ગઇકાલ સુધી રાજ્યમાં 1,016 કેસો નોંધાયા હતા, જેમાંથી 582 સક્રિય છે, 409 સાજા થયા છે અને 25 લોકોના મરણ નીપજ્યાં છે. • અરૂણાચલ પ્રદેશઃ ઇટાનગરમાં ફસાયેલા 300 અરૂણાચલ પ્રદેશના રહેવાસીઓને તેમના ઘરે જવા દેવાની મંજૂરી આપવામાં આવી હતી. લૉકડાઉનના તમામ નિયમોનું પાલન કરીને તેમને બસ દ્વારા મોકલવામાં આવ્યાં હતા. • આસામઃ આરોગ્યમંત્રી શ્રી હિમાંતા બિશ્વા શર્માએ ટ્વિટ કરીને જાણકારી આપી હતી કે આસામના બોન્ગાઇગાઓ જિલ્લામાં કોવિડ-19 4 વધુ પોઝિટીવ કેસ નોંધાયા છે. આથી અહીં કોવિડ-19 કેસોની સંખ્યા વધીને 41 પર પહોંચી ગઇ છે. • મેઘાલયઃ શિલોંગની સિવિલ હોસ્પિટલમાં સારવાર લઇ રહેલા 2 વધુ પોઝિટીવ કેસનું પરીક્ષણ નેગેટીવ આવ્યું હતું. તેમને સાજા થયેલા જાહેર કરવા માટે નિયમોનુસાર 24 કલાક પછી તેમની ઉપર ફરી ટેસ્ટ કરવામાં આવશે. • મણીપૂરઃ રાજ્યની બહાર ફસાયેલા મણીપૂર વાસીઓની પરત ફરવાની સંભાવનાને ધ્યાનમાં રાખીને મુખ્યમંત્રીએ રાજ્યના તમામ નાયબ કમિશનર સાથે ક્વૉરેન્ટાઇન કેન્દ્ર અને અન્ય સુવિધાઓની તૈયારી અંગે વીડિયો કોન્ફરન્સ યોજી હતી. • મિઝોરમઃ PM કિસાન યોજનાનો લાભ લેવા માટે 92,201 ખેડૂતોને મંજૂરી આપવામાં આવી છે. તેમાંથી લૉકડાઉનની વચ્ચે 66,108થી વધારે લોકોને ખાસ નાણાકીય સહાય આપવામાં આવી રહી છે. • નાગાલેન્ડઃ કોરોના વાયરસ મહામારીના કારણે કોહિમામાં ધોરણ 10 અને 12ની પરીક્ષાના પરિણામો વિલંબિત થઇ રહ્યાં છે. મે મહિનાના અંત સુધીમાં પરિણામો જાહેર થવાની સંભાવના છે. • સિક્કીમઃ ભારત સરકારના ગૃહ બાબતોના મંત્રાલયે બહાર પાડેલા નવા દિશા-નિર્દેશો અનુસાર રાજ્ય સરકારની કામગીરીના આયોજનની સમીક્ષા હાથ ધરવા માટે મુખ્ય સચિવે રાજ્ય સ્તરીય ટાસ્ક ફોર્સની બેઠકની અધ્યક્ષતા કરી હતી. • ત્રિપૂરાઃ મુખ્યમંત્રી રાહત કોષમાં અનુદાન આપવા અને કોવિડ-19 મહામારીની વચ્ચે શહેરમાં સ્વચ્છતા જાળવવા તેમની સેવાઓ આપવા બદલ મુખ્યમંત્રીએ અગરતાલા મ્યુનિસિપલ કોર્પોરેશનનો આભાર માન્યો હતો. • મહારાષ્ટ્રઃ 597 નવા કેસો નોંધાતાની સાથે રાજ્યમાં કોવિડ-19 પોઝિટીવ કેસોની સંખ્યાનો આંક વધીને 9,915 ઉપર પહોંચી ગયો છે. અત્યાર સુધી કુલ 1,539 લોકો સાજા થયા છે, જ્યારે રાજ્યમાં 432 લોકોના મરણ નીપજ્યાં છે. મુંબઇમાં સૌથી વધારે 3,096 કેસો નોંધાયા છે. નાસિક જિલ્લામાં માલેગાવ કોવિડ-19ના નવા હોટસ્પોટ તરીકે ઊભરી આવ્યું છે. • ગુજરાતઃ આજે સવાર સુધી 308 નવા કેસો નોંધાતા ગુજરાતમાં પોઝિટીવ કેસોની સંખ્યાનો આંક 4,000ને પાર જઇને 4,082 થઇ ગયો છે. અત્યાર સુધી 527 લોકો સાજા થયા છે, જ્યારે વધુ 18 લોકોના મૃત્યુ નીપજતાં રાજ્યમાં કુલ મૃત્યુઆંક વધીને 197 થઇ ગયો છે. નિયમોના ચુસ્ત પાલન સાથે કેન્દ્ર સરકાર પરપ્રાંતીય શ્રમિકોની હેરફેરને મંજૂરી આપી રહી હોવાથી ગુજરાતમાં રહેલા લાખો સ્થળાંતરિત કામદારો તેમના વતનમાં પાછા ફરવા તૈયારી કરી રહ્યાં છે. • રાજસ્થાનઃ રાજ્યમાં નવા 86 કોરોના વાયરસના કેસ નોંધાતા કોવિડ-19 પોઝિટીવ કેસોની સંખ્યા વધીને 2,524 પર પહોંચી ગઇ છે. વાયરસના કારણે રાજ્યમાં અત્યાર સુધી 57 લોકોના મૃત્યુ નોંધાઇ ચૂક્યાં છે, જ્યારે 827 દર્દીઓ સાજા થયા છે. કોરોનાની કટોકટીની વચ્ચે જોધપુર જિલ્લામાં ઉદારતાની ઉમદા કામગીરી સામે આવી છે. ઉમ્મેદનગર ગામના રામ નિવાસ માંડાએ તેમની આજીવન બચત કરીને રાખેલી રૂ.50 લાખની રકમ ગરીબો અને ભૂખ્યા લોકોના ભોજન માટે દાન કરી છે. તેમણે 83 ગ્રામ પંચાયતમાં 8,500 પરિવારોને રેશન કીટ પૂરી પાડી છે. • મધ્યપ્રદેશઃ મધ્યપ્રદેશમાં નોંધાયેલા કોવિડ-19 પોઝિટીવ કેસોની સંખ્યા વધીને 2,561 થઇ ગઇ છે. તેમાંથી 461 લોકો સાજા થયા છે જ્યારે 129 લોકોના મરણ નીપજ્યાં છે. • છત્તીસગઢઃ આજ દિન સુધી રાજ્યમાં કોવિડ-19ના માત્ર 4 સક્રિય કેસો છે. અત્યાર સુધી નોંધાયેલા 38 કેસોમાંથી 34 લોકો સાજા થઇ ગયા છે. • ગોવાઃ ગોવામાં અત્યાર સુધી માત્ર 7 પોઝિટીવ કેસો નોંધાયા હતા, જ્યાં હાલમાં કોવિડ-19નો એકપણ સક્રિય કેસ નથી. (

pib-97031

cceca4623635a8260c3babf0a87d363a9c8bdc72ab3363cdf258bff4d05eb185

guj

પ્રધાનમંત્રીનું કાર્યાલય પ્રધાનમંત્રીએ વાલ્મીકી જયંતી નિમિત્તે મહર્ષિ વાલ્મીકીને પ્રણામ કર્યા પ્રધાનમંત્રી શ્રી નરેન્દ્ર મોદીએ વાલ્મીકી જયંતી નિમિત્તે મહર્ષિ વાલ્મીકીને શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "હું વાલ્મીકી જયંતીના વિશેષ પ્રસંગે મહર્ષિ વાલ્મીકીને આદરપૂર્વક નમન કરું છું. આપણે આપણા સમૃદ્ધ ભૂતકાળ અને ગૌરવપૂર્ણ સંસ્કૃતિને આગળ વધારવામાં તેમનું મહત્વનું યોગદાન યાદ કરીએ છીએ. સામાજિક સશકતીકરણ પર તેમનો ભાર આપણને પ્રેરણા આપતો રહેશે." SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-30806

9307f8f96821b482df955438eec64ca8fb58970b5c1c639afa9c5f5bee411a69

guj

ગૃહ મંત્રાલય નેશનલ ડિઝાસ્ટર રિસ્પોન્સ ફોર્સ એ યુક્રેનમાં રાહત સામગ્રી મોકલી નેશનલ ડિઝાસ્ટર રિસ્પોન્સ ફોર્સ એ યુક્રેનમાં રાહત સામગ્રી મોકલી છે. NDRF એ આજે યુક્રેનના લોકો માટે ધાબળા, સ્લીપિંગ મેટ્સ અને સોલાર લેમ્પ સહિત રાહત સામગ્રી મોકલી છે. આ રાહત સામગ્રી આજે સવારે પોલેન્ડ જવા રવાના થયેલી ફ્લાઈટ દ્વારા અને બપોરે રોમાનિયા જવા રવાના થયેલી ભારતીય વાયુસેનાની ફ્લાઈટ દ્વારા મોકલવામાં આવી છે. SD/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 104

pib-74451

56d445ef2803f3475ac8adc79c8e9b99b0790dd073c4b22a2074b2a58a4faf91

guj

રાષ્ટ્રપતિ સચિવાલય પ્રેસ વિજ્ઞપ્તિ રાષ્ટ્રપતિએ પ્રધાનમંત્રીની સલાહ મુજબ તાત્કાલિક અસરથી મંત્રી પરિષદના નીચેના સભ્યોના રાજીનામાને સ્વીકાર્યું છે: - - - શ્રી ડી.વી. સદાનંદ ગૌડા - શ્રી રવિશંકર પ્રસાદ - શ્રી થાવરચંદ ગેહલોત - શ્રી રમેશ પોખરિયાલ ‘નિશંક’ - ડૉ. હર્ષ વર્ધન - શ્રી પ્રકાશ જાવડેકર - શ્રી સંતોષકુમાર ગંગવાર - શ્રી બાબુલ સુપ્રિયો - શ્રી ધોત્રે સંજય શામરાવ - શ્રી રતન લાલ કટારિયા - શ્રી પ્રતાપચંદ્ર સારંગી - સુશ્રી દેબાશ્રી ચૌધરી SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-279986

c7adab3122c56128f0d126618df5e8b34fff07e00ca9ef8fe2245ce829f0a489

guj

પ્રધાનમંત્રીનું કાર્યાલય પ્રધાનમંત્રીએ મન કી બાતમાં કહ્યું કે, લોકલ માટે વોકલ બનવાનો યોગ્ય સમય આવી ગયો છે પ્રધાનમંત્રી નરેન્દ્ર મોદીએ મન કી બાતના તાજેતરના ઉદબોધનમાં બાળકોને કેવી રીતે નવાં રમકડાં ઉપલબ્ધ કરાવી શકાય અને ભારત રમકડાંનાં ઉત્પાદનનું મુખ્ય મથક કેવી રીતે બની શકે તે બાબતે પોતે ગાંધીનગરની ચિલ્ડ્રન યુનિવર્સિટી, મહિલા અને બાળ વિકાસ મંત્રાલય, શિક્ષણ મંત્રાલય અને સૂક્ષ્મ-લઘુ અને મધ્યમ એકમોના મંત્રાલય સાથે કરેલી ચર્ચાવિચારણા વિશે વાત કરી હતી. તેમણે નોંધ્યું હતું કે રમકડાં રમવાથી માત્ર બાળકો મોટાં નથી થતાં, પરંતુ તેમની આકાંક્ષાઓને ઉડાન પણ મળે છે. રમકડાં ફક્ત મનોરંજન નથી આપતાં, તેનાથી મનનું ઘડતર થાય છે અને ઈરાદા પણ મજબૂત બને છે, એમ તેમણે કહ્યું. પ્રધાનમંત્રીએ ગુરુદેવ રવીન્દ્રનાથ ટાગોર દ્વારા વહેંચવામાં આવેલાં રમકડાંનો કિસ્સો યાદ કર્યો હતો. તેમણે રમકડાં વિશે ગુરુદેવના શબ્દો ભારપૂર્વક જણાવ્યા હતા કે - જે અપૂર્ણ રમકડું છે અને તેને બાળકો સાથે મળીને રમતાં - રમતાં પૂરું કરે છે, તે રમકડું શ્રેષ્ઠ છે. ગુરુદેવ કહેતા કે રમકડાં એવાં હોવાં જોઈએ, જે બાળકોનું બાળપણ અને તેનામાં રહેલી રચનાત્મકતા બહાર લાવે, એમ પણ પ્રધાનમંત્રીએ જણાવ્યું હતું. પ્રધાનમંત્રીએ નોંધ્યું હતું કે રાષ્ટ્રીય શિક્ષણ નીતિમાં બાળકનાં જીવનનાં વિવિધ પાસાં ઉપર રમકડાંની અસર વિશે ઘણું ધ્યાન આપવામાં આવ્યું છે. તેમણે કહ્યું કે એવા કેટલાક કુશળ કારીગરો છે, જેઓ સારાં રમકડાં બનાવવામાં નિપુણતા ધરાવે છે અને દેશમાં કેટલાક વિસ્તારો, જેવા કે, કર્ણાટકના રામનગરમમાં ચન્નાપટના, આંધ્ર પ્રદેશમાં ક્રિશ્નામાં કોન્ડાપ્લી, તામિલનાડુમાં તાંજાવુર, આસામમાં ધુબારી, ઉત્તરપ્રદેશમાં વારાણસી ટોય ક્લસ્ટર્સ તરીકે પણ વિકસી રહ્યા છે. તેમણે ઉમેર્યું કે રમકડાંનો વૈશ્વિક ઉદ્યોગ 7 લાખ કરોડ રૂપિયાથી વધુનો છે. હાલમાં ભારત તેમાં ખૂબ નજીવો હિસ્સો ધરાવે છે. પ્રધાનમંત્રીએ વિશાખાપટનમના શ્રી સી. વી. રાજુનાં કાર્યની પ્રશંસા કરી હતી, જેઓ શ્રેષ્ઠ ગુણવત્તા ધરાવતાં એટી-કોપ્પાક્કા રમકડાં બનાવીને આ સ્થાનિક રમકડાંની ગુમ થયેલી ચમક પાછી લાવ્યા છે. તેમણે ઉદ્યોગસાહસિકોને રમકડાં માટે સાથે મળીને કામ કરવા પ્રોત્સાહિત કર્યા અને જણાવ્યું કે લોકલ રમકડાં માટે વોકલ બનવાનો સમય આવી ગયો છે. કોમ્પ્યુટર ગેઇમ્સના પ્રવાહ વિશે વાત કરતાં પ્રધાનમંત્રીએ સૂચવ્યું કે આપણા ઈતિહાસના વિચારો અને અભિગમો ઉપર આધારિત રમતો બનાવવી જોઈએ. SD/GP/BT (

pib-27184

8852014a81e08177454ab836cef4f6bf72dd12c5957dcaa6aa4067b6529ce56c

guj

સ્વાસ્થ્ય અને પરિવાર કલ્યાણ મંત્રાલય ભારતમાં મૃત્યુદર 1લી એપ્રિલ પછીથી સૌથી નીચો, 2.23% થયો સાજા થયેલા દર્દીઓની સંખ્યા 10 લાખને નજીક પહોંચી છેલ્લા 24 કલાકમાં 35,000થી વધુ દર્દીઓ સાજા થયા કેન્દ્ર અને રાજ્ય/કેન્દ્ર શાસિત પ્રદેશની સરકારો દ્વારા "ટેસ્ટ, ટ્રેક અને ટ્રીટ" વ્યૂહરચનાના સંકલનાત્મક અસરકારક અમલીકરણે એ સુનિશ્ચિત કર્યું છે કે, વૈશ્વિક પરિપ્રેક્ષ્યની તુલનામાં ભારતમાં મૃત્યુ દર નીચા સ્તરે જાળવવામાં સફળતા મળી છે અને તેમાં ક્રમિક ઘટાડો થઈ રહ્યો છે. આજે મૃત્યુદર 2.23% થયો છે અને તે 1લી એપ્રિલ, 2020 પછીના સૌથી નીચા દરે પહોંચ્યો છે. માત્ર મૃત્યુદર નીચા દરે રહ્યો નથી, પરંતુ અસરકારક નિયંત્રણની વ્યૂહરચનાના સફળ અમલીકરણ, સઘન પરીક્ષણ અને દેખરેખ અભિગમના સર્વગ્રાહી ધોરણોના આધારે પ્રમાણભૂત તબીબી વ્યવસ્થાપન પ્રોટોકોલના પરિણામ રૂપે સતત છઠ્ઠા દિવસે દૈનિક 30,000થી વધુ દર્દીઓ સાજા થયા હોવાનું નોંધાયું છે. સાજા થયેલા કેસોની કુલ સંખ્યા 10 લાખની નજીક પહોંચી છે. છેલ્લા 24 કલાકમાં દેશમાં 35,286 દર્દીઓ સાજા થઈને રજા મળી ગઈ હોવાથી દેશમાં કુલ સાજા થયેલા દર્દીઓની સંખ્યા 9,88,029 પર પહોંચી ગઈ છે. કોવિડ-19માંથી સાજા થવાનો દર 64.51% સાથે બીજી ઉંચી સપાટીએ પહોંચી ગયો છે. સાજા થનારા દર્દીઓની દૈનિક સંખ્યામાં સતત વધારો નોંધાઇ રહ્યો હોવાથી, હાલમાં સક્રિય કેસો અને સાજા થયેલા દર્દીઓ વચ્ચેનો તફાવત પણ એકધારો વધી રહ્યો છે. હાલમાં સક્રિય કેસોની સરખામણીએ સાજા થયેલા લોકોની સંખ્યા 4,78,582 વધારે છે. સક્રિય કેસ તબીબી દેખરેખ હેઠળ છે. કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA. કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો. જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075 પર કૉલ કરો. કોવિડ-19 અંગે રાજ્યો/કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે. SD/GP/BT (

pib-193125

b51835ea11a23080e32a17cea5c29ba0cea4ec4550e82f55a681634b01bd5b70

guj

પ્રધાનમંત્રીનું કાર્યાલય ભારત-નેધરલેન્ડ વર્ચ્યુઅલ શિખર સંમેલનમાં પ્રધાનમંત્રીનું સંબોધન મહામહિમ, નમસ્કાર અને તમારા વિચારો માટે ખૂબ ધન્યવાદ. તમારા નેતૃત્વમાં તમારા પક્ષનો સતત ચોથી વાર વિજય થયો છે. આ બદલ મેં ટ્વિટર પર તરત તમને અભિનંદન આપ્યા હતા, પણ આજે વર્ચ્યુઅલ માધ્યમથી મળ્યાં છો તો હું તમને ફરી એક વાર અભિનંદન આપું છું અને શુભકામનાઓ પાઠવું છું. મહામહિમ, આપણા બંને દેશોનો સંબંધ લોકશાહી અને કાયદાના શાસન જેવા સહિયારા મૂલ્યો પર આધારિત છે. આબોહવામાં પરિવર્તન, આતંકવાદ, રોગચાળો જેવા આંતરરાષ્ટ્રીય પડકારો પર આપણો અભિગમ એકસરખો છે. ભારત-પ્રશાંત વિસ્તારમાં પુરવઠાની મજબૂત સાંકળ અને આંતરરાષ્ટ્રીય ડિજિટલ શાસન જેવા નવા ક્ષેત્રોમાં આપણી વચ્ચે સમન્વય સ્થાપિત થઈ રહ્યો છે. અત્યારે આપણે આપણી જળ પર વ્યૂહાત્મક ભાગીદારી સાથે આપણા સંબંધોમાં એક નવું પાસું ઉમેરીશું. રોકાણને પ્રોત્સાહન આપવા માટે ફાસ્ટ ટ્રેક મિકેનિઝમની સ્થાપના પણ આપણા મજબૂત આર્થિક સાથસહકારના સંબંધોને નવી ગતિ આપશે. મને વિશ્વાસ છે કે, કોવિડ પછીના સમયગાળામાં અનેક નવી તકો ઊભી થશે, જેમાં આપણા જેવા સમાન વિચારસરણી ધરાવતા દેશ પરસ્પર સહયોગ વધારી શકે છે. મહામહિમ, વર્ષ 2019માં નેધરલેન્ડ્સના રાજા અને રાણીના ભારત પ્રવાસથી ભારત અને નેધરલેન્ડ્સના સંબંધોમાં નવી ઊર્જા આવી છે. મને વિશ્વાસ છે કે, આજે આપણા વર્ચ્યુઅલ શિખર સંમેલનમાં તેમને વધુ ગતિ મળશે. મહામહિમ, હું ભારતીય મૂળના લોકોના વિષયમાં તમે જે કહ્યું, એ વાત સાચી છે કે, સંપૂર્ણ યુરોપમાં ભારતીય મૂળના લોકો મોટી સંખ્યામાં પથરાયેલા છે, પણ આ કોરાના કટોકટીના સમયગાળામાં, આ રોગચાળામાં તમે ભારતીય મૂળના લોકોને સંભાળ્યા, જે રીતે તેમની ચિંતાને દૂર કરી એ બદલ હું આપનો હૃદયપૂર્વક આભાર માનું છું અને COP-26ના સમયથી કે અમારા કે અમારી જ્યારે યુરોપિયન યુનિયનની સાથે ભારત-યુરોપિયન યુનિયન શિખર સંમેલન થશે, એ સમયે પણ આપણને ઘણાં વિષયો પર ચર્ચા કરવાની તક મળશે. SD/GP/JD (

pib-10846

3aef1b25f19bef00cfb8a742a377880a78fcf06b4e8ed885e2ab87f7c7e6e110

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 196.14 કરોડને પાર 12-14 વર્ષની વય જૂથ માટે 3 .57 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 72,474 છેલ્લા 24 કલાકમાં 12,899 દૈનિક નવા કેસ નોંધાયા સાજા થવાનો દર હાલમાં 98.62% સાપ્તાહિક પોઝિટિવિટી દર 2.50% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 196.14 Cr ને વટાવી ગયું છે. આ 2,53,09,999 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.57 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 1,04,08,271 | | બીજો ડોઝ | | 1,00,55,706 | | સાવચેતી ડોઝ | | 55,21,277 | | FLWs | | પ્રથમ ડોઝ | | 1,84,21,910 | | બીજો ડોઝ | | 1,76,11,167 | | સાવચેતી ડોઝ | | 95,95,070 | | 12-14 વર્ષ સુધીનું વય જૂથ | | પ્રથમ ડોઝ | | 3,57,21,007 | | બીજો ડોઝ | | 2,10,22,739 | | 15-18 વર્ષ સુધીનું વય જૂથ | | પ્રથમ ડોઝ | | 6,00,83,258 | | બીજો ડોઝ | | 4,77,03,955 | | 18 થી 44 વર્ષ સુધીનું વય જૂથ | | પ્રથમ ડોઝ | | 55,78,82,464 | | બીજો ડોઝ | | 49,76,73,388 | | સાવચેતી ડોઝ | | 19,93,611 | | 45 થી 59 વર્ષ સુધીનું વય જૂથ | | પ્રથમ ડોઝ | | 20,33,83,554 | | બીજો ડોઝ | | 19,26,14,663 | | સાવચેતી ડોઝ | | 20,75,682 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 12,72,03,059 | | બીજો ડોઝ | | 12,02,56,475 | | સાવચેતી ડોઝ | | 2,22,61,551 | | સાવચેતી ડોઝ | | 4,14,47,191 | | કુલ | | 1,96,14,88,807 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 72,474 થયો છે. દેશના કુલ પોઝિટિવ કેસના 0.17% સક્રિય કેસ છે. પરિણામે, ભારતનો રિકવરી રેટ 98.62% છે. છેલ્લા 24 કલાકમાં 8,518 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,26,99,363 છે. છેલ્લા 24 કલાકમાં 12,899 નવા કેસ નોંધાયા છે. છેલ્લા 24 કલાકમાં કુલ 4,46,387 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.78 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 2.50% છે અને દૈનિક સકારાત્મકતા દર 2.89% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 122

pib-51151

725f1471846bdfe1ddbfb96468ed5d147eca2cc7cc0d471d01b93b2855480906

guj

વહાણવટા મંત્રાલય સરકાર ટૂંક સમયમાં બંદર સુરક્ષા બ્યુરોની સ્થાપના કરશેઃ શ્રી સર્વાનંદ સોનોવાલ શ્રી સોનોવાલે વર્ષ 2047 સુધીમાં 10,000 એમટીપીએ પોર્ટની ક્ષમતાને પાર કરવાની વિસ્તૃત યોજનાની જાહેરાત કરી મોટાં રોકાણ અને ખાનગી ક્ષેત્રના વધારાની જાહેરાત: 10 લાખ કરોડથી વધુ રોકાણની તકો ઓળખી કાઢવામાં આવી છે; વર્ષ 2047 સુધીમાં રાષ્ટ્રીય જળમાર્ગો પર કાર્ગો મૂવમેન્ટ 500 એમટીપીએ હાંસલ કરશે કેન્દ્ર સરકાર અને રાજ્ય સરકારનાં તમામ બંદરો હાઇડ્રોજન હબ્સ સ્થાપવાનું અન્વેષણ કરશે કેન્દ્રીય બંદરો, શિપિંગ અને જળમાર્ગો અને આયુષ મંત્રી શ્રી સર્વાનંદ સોનોવાલે ભારતનાં દરિયાઈ ક્ષેત્ર માટે વિઝનનું અનાવરણ કર્યું હતું, જેમાં ગુજરાતનાં કેવડિયામાં આજે 19મી મેરિટાઇમ સ્ટેટ્સ ડેવલપમેન્ટ કાઉન્સિલની બેઠકમાં પરિવર્તનકારી અસરનું વચન આપતી મુખ્ય પહેલની રૂપરેખા રજૂ કરવામાં આવી હતી. શ્રી સોનોવાલે એ બાબત પર ભાર મૂક્યો હતો કે, દેશનાં તમામ બંદરો પર સુરક્ષા વધારવા માટે સરકાર ટૂંક સમયમાં જ બ્યુરો ઑફ પોર્ટ સિક્યુરિટીને કાર્યરત કરશે. તેમણે સ્થાયી વિકાસ પર સરકારનાં ધ્યાન પર ભાર મૂક્યો હતો તથા કેન્દ્ર સરકાર અને રાજ્ય સરકારનાં બંદરો પર હાઇડ્રોજન કેન્દ્રો વિકસાવવા મંત્રાલયની મહત્ત્વાકાંક્ષી યોજના વિશે પણ વાત કરી હતી. તેમણે કહ્યું હતું કે, "કેન્દ્ર સરકાર અને રાજ્ય સરકારનાં તમામ બંદરો હાઇડ્રોજન કેન્દ્રો ઊભાં કરવાની સંભવિતતા ચકાસશે." તેમણે ઉમેર્યું કે દીનદયાળ પોર્ટ ઑથોરિટીએ આ સાહસ માટે રૂ. 1.68 લાખ કરોડના એમઓયુને અંતિમ સ્વરૂપ આપી દીધું છે. આ ઉપરાંત શ્રી સોનોવાલે જાહેરાત કરી હતી અને બંદરો માટે અમૃત કાલ વિઝન હેઠળ બંદર ક્ષમતાને ચાર ગણી કરવાની દેશની કટિબદ્ધતા પર ભાર મૂક્યો હતો. તેમણે ભારપૂર્વક જણાવ્યું હતું કે, તમામ મુખ્ય બંદરોએ વર્ષ 2047 માટે તેમના પોર્ટ માસ્ટર પ્લાન્સ તૈયાર કરી દીધા છે અને રાજ્યો પણ 2047 માટે તેમના પોર્ટ માસ્ટર પ્લાન્સ તૈયાર કરી રહ્યાં છે. તેમણે જણાવ્યું હતું કે, "દેશની કુલ બંદર ક્ષમતા હાલની આશરે 2,600 એમટીપીએથી વધીને વર્ષ 2047માં 10,000 એમટીપીએથી વધારે થઈ જશે." મુખ્ય અને સૂચિત બંદરો, સ્ટેટ મેરીટાઇમ બોર્ડ, રાજ્ય સરકારો અને કેન્દ્ર શાસિત પ્રદેશો વચ્ચે વધુ સારાં સંકલનને વધારવાં માટે બંદરો, શિપિંગ અને જળમાર્ગ મંત્રાલય દ્વારા ગુજરાતના કેવડિયા ખાતે આયોજિત બે દિવસીય 19મી મેરિટાઇમ સ્ટેટ ડેવલપમેન્ટ કાઉન્સિલની બેઠક આજે સંપન્ન થઈ હતી. એમએસડીસી એ એક સર્વોચ્ચ સલાહકાર સંસ્થા છે જેની રચના મે 1997માં દરિયાઇ ક્ષેત્રના વિકાસ માટે કરવામાં આવી હતી. તેનો ઉદ્દેશ મુખ્ય અને અન્ય સૂચિત બંદરોના સંકલિત વિકાસને સુનિશ્ચિત કરવાનો છે. શ્રી સોનોવાલે ઉમેર્યું હતું કે, "પ્રધાનમંત્રી શ્રી નરેન્દ્ર મોદીનાં નેતૃત્વમાં બંદરો, શિપિંગ અને જળમાર્ગો મંત્રાલય નવી ઉપલબ્ધિઓ નોંધાવે છે. તેઓ હંમેશા વધુ સારા સહકારમાં માને છે અને મેરિટાઇમ સ્ટેટ્સ ડેવલપમેન્ટ કાઉન્સિલ સહકારની મહત્ત્વપૂર્ણ વ્યવસ્થા તરીકે ઉભરી આવે છે અને આપણા દેશનાં દરિયાઇ ક્ષેત્રના માર્ગને આકાર આપવામાં મહત્ત્વપૂર્ણ ભૂમિકા ભજવે છે." મંત્રીશ્રીએ ભારતનાં વધતાં જતાં દરિયાઈ કદ અને આગામી ગ્લોબલ મેરીટાઈમ ઈન્ડિયા સમિટ 2023નો પણ ઉલ્લેખ કર્યો હતો. કેન્દ્રીય મંત્રીએ જાહેરાત કરી હતી કે તમામ દરિયાઇ રાજ્યો અને કેન્દ્ર શાસિત પ્રદેશો જીએમઆઇએસ 2023માં ભાગ લેશે, જે તેને દેશની સૌથી મોટી સમિટમાંની એક બનાવશે. ગ્લોબલ મેરિટાઇમ ઇન્ડિયા સમિટ 2023નું આયોજન ભારત મંડપમ્, નવી દિલ્હી ખાતે 17 થી 19 ઑક્ટોબર 2023 દરમિયાન થવાનું છે. જીએમઆઇએસ 2023 એ એક અગ્રણી દરિયાઇ ક્ષેત્ર-કેન્દ્રિત ઇવેન્ટ છે, જે તકોનું અન્વેષણ કરવા, પડકારોને સમજવા અને ભારતનાં દરિયાઇ ક્ષેત્રમાં રોકાણને પ્રોત્સાહન આપવા માટે ઉદ્યોગના મુખ્ય વ્યક્તિઓને એકસાથે લાવવા માટે છે. વર્ષ 2016 અને 2021ની તેની અગાઉની આવૃત્તિઓના વારસા પર આગળ વધતા આ સમિટની ત્રીજી આવૃત્તિનો ઉદ્દેશ સ્થાનિક અને આંતરરાષ્ટ્રીય દરિયાઈ હિતધારકો અને રોકાણકારો માટે વ્યાપક સંભાવનાઓનું અનાવરણ કરવાનો છે. આ સમિટમાં 100થી વધુ દેશોના પ્રતિનિધિઓ દરિયાઇ ક્ષેત્રના વિવિધ ક્ષેત્રોના પ્રદર્શકો અને રોકાણકારો સાથે ભાગ લે તેવી અપેક્ષા છે. આ ઉપરાંત મંત્રીશ્રીએ ભારપૂર્વક જણાવ્યું હતું કે, અત્યારે દેશનું દરિયાઈ ક્ષેત્ર નોંધપાત્ર વૃદ્ધિ માટે સજ્જ છે, જેમાં રોકાણની તકો 10 લાખ કરોડથી વધારે હોવાનું જાણવા મળ્યું છે. તેમણે ભારપૂર્વક જણાવ્યું હતું કે, આ વધતી જતી નાણાકીય સંભાવના આર્થિક તેજી કરતાં વધારે છે; જે દેશમાં 15 લાખથી વધારે યુવાનો માટે રોજગારીનું સર્જન કરવાની તકનું પ્રતીક છે, જે આર્થિક પ્રગતિને સામાજિક સશક્તીકરણ સાથે જોડે છે. આ વિઝન સાથે જોડાણમાં ખાનગી કંપનીઓની ભૂમિકામાં ઉત્તરોત્તર વધારો થઈ રહ્યો છે, જેમાં પબ્લિક-પ્રાઇવેટ પાર્ટનરશિપ ટર્મિનલ્સ હાલમાં મુખ્ય બંદરો પર આશરે 50 ટકા કાર્ગોનું સંચાલન કરે છે અને આગામી દાયકાઓમાં તેમનો હિસ્સો આશરે 85 ટકા સુધી વધારવાના પ્રયાસો ચાલી રહ્યા છે. ખાનગીકરણ તરફનાં આ વ્યૂહાત્મક પગલાંથી કાર્યક્ષમતામાં વધારો થવાની અને કામગીરીના સ્કેલિંગને સરળ બનાવવાની અપેક્ષા છે. તદુપરાંત, ભારતના રાષ્ટ્રીય જળમાર્ગો પર કાર્ગોની અવરજવર વધારવા પર પણ ધ્યાન કેન્દ્રિત કરવામાં આવ્યું છે, જેમાં ગયાં નાણાકીય વર્ષમાં વાર્ષિક ધોરણે 16 ટકાનો વધારો જોવા મળ્યો હતો. વર્ષ 2047 સુધીમાં 500 એમટીપીએનું નોંધપાત્ર પ્રમાણ હાંસલ કરવા મહત્ત્વાકાંક્ષી લક્ષ્યાંકો નિર્ધારિત કરવામાં આવ્યાં છે, જે વિસ્તૃત રાષ્ટ્રીય વૃદ્ધિ માટે ઉત્પ્રેરક તરીકે દરિયાઈ ક્ષેત્રનો ઉપયોગ કરવાની સરકારની કટિબદ્ધતા પર ભાર મૂકે છે. શ્રી સોનોવાલે સાગરમાલા કાર્યક્રમનો ઉલ્લેખ કરતાં નોંધ્યું હતું કે, છેલ્લાં આઠ વર્ષમાં સાગરમાલા કાર્યક્રમની વ્યૂહાત્મક પહેલે બંદરની ક્ષમતા, કનેક્ટિવિટી અને કાર્યકારી કાર્યદક્ષતામાં નોંધપાત્ર વધારો કર્યો છે, ખર્ચમાં ઘટાડો કર્યો છે, જહાજોના ટર્નએરાઉન્ડ ટાઇમમાં ઘટાડો કર્યો છે, મોટાં જહાજોને સમાવવાં અને દક્ષિણ એશિયાના વિસ્તારમાં ભારતીય બંદરોની વ્યૂહાત્મક પ્રાસંગિકતાને વધારી છે. શ્રી સોનોવાલે તમામ દરિયાકિનારાનાં રાજ્યો અને કેન્દ્ર શાસિત પ્રદેશોની સરકારોને બંદરો, શિપિંગ અને જળમાર્ગો મંત્રાલય, માર્ગ પરિવહન અને રાજમાર્ગ મંત્રાલય તથા રેલવે મંત્રાલયને આ મહત્ત્વપૂર્ણ પ્રોજેક્ટને ઝડપથી આગળ વધારવા સતત સાથસહકાર આપવા પ્રોત્સાહન આપ્યું હતું. આ પ્રસંગે કેન્દ્રીય રાજ્ય મંત્રી શ્રી શ્રીપદ નાઈકે ઉપસ્થિત જનમેદનીને સંબોધન કરતાં કહ્યું હતું કે, "નવા યુગની ટેક્નૉલોજીને અપનાવવા, સ્થાયી જીવનશૈલીને પ્રોત્સાહન આપવા અને પર્યાવરણીય સુરક્ષા સુનિશ્ચિત કરવા પર સતત ભાર મૂકવો જોઈએ. આ ચાવીરૂપ પાસાંઓને ખંતપૂર્વક હાથ ધરીને આપણે આપણા દરિયાકિનારાની વસતિના સંપૂર્ણ સુધારણામાં સામૂહિક રીતે પ્રદાન કરી શકીએ તેમ છીએ." કેન્દ્રીય બંદરો, શિપિંગ અને જળમાર્ગો રાજ્ય મંત્રી શ્રી શાંતનુ ઠાકુરે જણાવ્યું હતું કે, "ભારતીય દરિયાઈ ક્ષેત્ર આપણા દેશનાં અર્થતંત્ર, સુરક્ષા અને વ્યૂહાત્મક પ્રગતિના પાયાના પથ્થર તરીકે અપ્રતિમ મહત્વ ધરાવે છે. તદુપરાંત, આપણા વિશાળ દરિયાકિનારાને કારણે, આ ક્ષેત્ર દરિયાકાંઠાની આજીવિકાને ટેકો આપે છે અને ટકાઉ વિકાસને પોષે છે. તેનું સ્થિતિસ્થાપક ઇન્ફ્રાસ્ટ્રક્ચર ભારતની સ્થાનિક અને આંતરરાષ્ટ્રીય સ્તરે ઉત્કૃષ્ટતા તરફની સફરને આગળ વધારવામાં બહુમુખી મહત્વ ધરાવે છે." ગુજરાત સરકારનાં કૃષિ મંત્રાલયના રાઘવજી પટેલે જણાવ્યું હતું કે, "ગુજરાતમાં, દરિયાઇ ક્ષેત્રમાં સાતત્યપૂર્ણ વિકાસ પ્રત્યેની અમારી પ્રતિબદ્ધતા નવીનતા અને સમૃદ્ધિને વેગ આપે છે, જે ભારત માટે જીવંત દરિયાઇ ભવિષ્ય તરફ દોરી જાય છે." તેમણે વધુમાં ઉમેર્યું હતું કે, "ચાલો, આપણે ભારતની દરિયાઈ ક્ષમતાને નવી ક્ષિતિજો સુધી લઈ જઈએ, સંતુલિત અને સમૃદ્ધ દરિયાઈ ક્ષેત્ર તરફ સાથે મળીને આગળ વધીએ." કર્ણાટકનાં મત્સ્યપાલન, બંદરો અને આંતરિક જળ પરિવહન રાજ્ય મંત્રી શ્રી માંકલ વૈદ્યએ બેઠક દરમિયાન કર્ણાટકનાં દરિયાઈ ક્ષેત્રને વિકસાવવા સહિયારા પ્રયાસોનાં મહત્ત્વ પર ભાર મૂક્યો હતો. તેમણે કહ્યું હતું કે, "હું મુખ્ય પ્રોજેક્ટ્સની મંજૂરી માટે આભાર વ્યક્ત કરું છું અને રાજ્યમાં કાર્ગો હેન્ડલિંગ ક્ષમતા અને દરિયાઇ વિકાસને વેગ આપવા માટે બાકી રહેલી પહેલ માટે ઝડપી મંજૂરીઓ માટે વિનંતી કરું છું." તમિલનાડુના જાહેર બાંધકામ મંત્રી થિરુ ઇવી વેલુએ પોતાના વિચારો વ્યક્ત કરતા જણાવ્યું હતું કે, "એમએસડીસીની 19મી બેઠકમાં તમિલનાડુનું વિશિષ્ટ દરિયાકિનારાનું વિઝન ચમકી રહ્યું છે. અમે સમર્થન માટે આભારી છીએ અને આંતરરાષ્ટ્રીય પેસેન્જર ફેરી સર્વિસ, શ્રીલંકા સાથેના ઇતિહાસ અને વેપારને આગળ ધપાવવાની આતુરતાપૂર્વક રાહ જોઈ રહ્યા છીએ. દરિયાઈ આયોજન, તટીય પ્રવાસન અને કુડ્ડાલોર ગ્રીનફિલ્ડ બંદર પ્રત્યેની અમારી પ્રતિબદ્ધતા દરિયાઈ વૃદ્ધિ પ્રત્યેની અમારી કટિબદ્ધતા પર ભાર મૂકે છે." બીજા દિવસે સાગરમાલા કાર્યક્રમનાં અમલીકરણ; નેશનલ મેરિટાઇમ હૅરિટેજ કૉમ્પ્લેક્સ , લોથલ, ગુજરાતનો વિકાસ; રાષ્ટ્રીય જળમાર્ગોનો વિકાસ; રોપેક્સ/ફેરીને પ્રોત્સાહન આપવા પડકારો અને તકો; શહેરી પેસેન્જર જળમાર્ગોનું પરિવહન; માર્ગ અને રેલવે બંદર જોડાણ; દરિયાકિનારાનાં રાજ્યો અને કેન્દ્ર શાસિત પ્રદેશોની સફળતાની ગાથાઓ તથા રાજ્ય દરિયાઈ બોર્ડ દ્વારા સામનો કરવામાં આવતા મુદ્દાઓ/પડકારો/ પડકારોની સફળતાની ગાથાઓ સાથે સંબંધિત વિવિધ વિકાસ એજન્ડા પર ચર્ચા કરવામાં આવી હતી. CB/GP/JD (Visitor Counter : 82

pib-296005

5a635468aa2d7e954d11a2c999b98fd9b469e3ba189bdc022b2eaa6d8f0433cc

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 પર અપડેટ દેશમાં કોવિડ-19ના નિવારણ, નિયંત્રણ અને વ્યવસ્થાપન પર ઉચ્ચ સ્તરે નજર રાખવામાં આવી રહી છે તેમજ રાજ્ય સરકારો સાથે સહયોગમાં વિવિધ કામગીરીઓ હાથ ધરવામાં આવી છે. આદરણીય પ્રધાનમંત્રી સંબંધિત મંત્રાલયો/વિભાગો અને રાજ્યો/કેન્દ્રશાસિત પ્રદેશોના ટોચના અધિકારો સાથે સ્થિતિ પર નિયમિતપણે નજર રાખી રહ્યાં છે અને એની સમીક્ષા કરી રહ્યાં છે. તેમણે ડૉક્ટરો અને હેલ્થકેર વ્યાવસાયિકોના પ્રતિનિધિઓ સાથે વીડિયો કોન્ફરન્સ યોજીને તેમનો આભાર માન્યો હતો તેમજ આ કટોકટીનો સામનો કરવા તેમના સતત જોડાણ અને સાથસહકારની માગણી કરી હતી. તેમણે ડૉક્ટરો, નર્સો અને હેલ્થકેર વ્યાવસાયિકોનો આ કટોકટીનાં સમયમાં દેશની સતત સેવા કરવા બદલ આભાર વ્યક્ત કર્યો હતો. તેમણે આજે પ્રિન્ટ મીડિયા સાથે વીડિયો કોન્ફરન્સનું આયોજન કર્યું હતું, જેમાં સાધારણ જનતાને સાચી માહિતીના પ્રસારમાં તેમના સાથસહકારની માગણી કરી હતી. આ ઉપરાંત કેબિનેટ સચિવે દેશમાં કોવિડ-19ના વ્યવસ્થાપન માટે રાજ્ય સરકારો/કેન્દ્રશાસિત પ્રદેશોમાં ઊભી થયેલી સ્થિતિ અને તૈયારીની સમીક્ષા કરવા તેમજ એના પર નજર રાખવા ઉચ્ચ સ્તરીય બેઠક યોજી હતી. તેમણે રાજ્ય સરકારોનાં મુખ્ય સચિવોને આ ચેપી રોગની સાંકળ તોડવા માટે પોઝિટિવ કેસો પર નજર રાખવા અને એમના સંપર્કમાં આવેલા લોકોને શોધવા જણાવ્યું હતું. તેમણે મુખ્ય સચિવોને સૂચનો લખ્યા છે કે, રાજ્ય સરકારોએ આ પડકારને સફળતાપૂર્વક ઝીલવા માટે હેલ્થકેર માળખાને તૈયાર કરવા પર તેમના પ્રયાસો અને નાણાકીય સંસાધનો પર ધ્યાન કેન્દ્રિત કરવું જોઈએ. આ તબક્કે સર્વોચ્ચ પ્રાથમિકતા આ કામગીરી જ બનવી જોઈએ. તેમને વિશેષ કોવિડ-19 હોસ્પિટલો ઊભી કરવા માટે, પીપીઈ, વેન્ટિલેટર્સ અને અન્ય આવશ્યક ઉપકરણ વગેરે સાથે તબીબી સંસ્થાઓને સજ્જ કરવા પર્યાપ્ત સંસાધનો ફાળવવા જોઈએ. રાજ્ય સરકારોને આવશ્યક સેવાઓ અને જીવનજરૂરિયાતનો પુરવઠો સુનિશ્ચિત કરવા જણાવવામાં આવ્યું છે. એમાં હોસ્પિટલો, દવાની દુકાનો તથા દવાઓ, રસીઓ, સેનિટાઇઝર્સ, માસ્ક અને તબીબી ઉપકરણોના ઉત્પાદનમાં સંકળાયેલા એકમો સામેલ છે. રાજ્ય સરકારોને ફિલ્ડ સ્તર પર ઝડપી રિસ્પોન્સ ટીમોને વધારવા અને પૂરક નજર રાખવા ડીએમ હેઠળ સિવિલ મશીનરી ઊભી કરવા જણાવ્યું છે તેમજ નિરીક્ષણ દરમિયાન શંકાસ્પદ અને ઊંચું જોખમ ધરાવતી વ્યક્તિ રહી પરીક્ષણમાંથી રહી ન જાય એવી સુનિશ્ચિતતા કરવા જણાવ્યું છે. રાજ્ય સરકારોનાં સંબંધમાં પ્રગતી પર નજર રાખવા કેન્દ્ર સરકારે કોવિડ-19ના કેસો માટે પ્રતિબદ્ધ હોસ્પિટલોની ઓળખ કરી છે. ગુજરાત, અસમ, ઝારખંડ, રાજસ્થાન, ગોવા, કર્ણાટક, મધ્યપ્રદેશ તથા જમ્મુ અને કાશ્મીરે કોવિડ-19ના વ્યવસ્થાપન માટે પ્રતિબદ્ધ હોસ્પિટલો સ્થાપિત કરી છે. સોશિયલ ડિસ્ટન્સિંગના અમલીકરણને લાગુ કરવા લગભગ તમામ રાજ્ય સરકારો/કેન્દ્રશાસિત પ્રદેશોએ લૉકડાઉનના આદેશો આપ્યા છે. 30થી વધારે રાજ્ય સરકારો અને કેન્દ્રશાસિત પ્રદેશોની સરકારોએ સંપૂર્ણ લૉકડાઉન લાગુ કર્યું છે. રાજ્ય સરકારોને લૉકડાઉનનાં પગલાંનો અમલ કરવા કહેવાયું છે. એમાં ભાર મૂકવામાં આવ્યો છે કે, આંશિક અમલીકરણથી કોવિડ-19ના પ્રસારની ઝડપને નિયંત્રણમાં લેવાનો ઉદ્દેશ હાંસલ નહીં થાય. કેબિનેટ સચિવે તમામ રાજ્યોનાં મુખ્ય સચિવોને પત્ર લખ્યો છે. આ ઉપરાંત ઉત્પાદકોને સ્થાનિક રીતે ઓળખ કરવામાં આવ્યાં છે અને ખરીદી શરૂ કરવામાં આવી છે, જેનો આશય ડૉક્ટરો દ્વારા તેમની ફરજો અદા કરવા માટે જરૂરી પીપીઇ, એન 95 માસ્ક અને અન્ય નિવારણાત્મક ઉપકરણોની ખેંચ ઊભી ન થાય એ સુનિશ્ચિતતા કરવાનો છે. આ ઉપરાંત 118 પ્રયોગશાળાઓને કોવિડ-19 પરીક્ષણના નેટવર્કમાં સામેલ કરવામાં આવી છે, જેની ક્ષમતા દરરોજ 12,000 નમૂનાઓની છે. છેલ્લાં પાંચ દિવસમાં સરેરાશ દરરોજ 1338 નમૂનાનું પરીક્ષણ થયું છે. ઉપરાંત કોવિડ-19 પરીક્ષણ માટે ખાનગી પ્રયાગશાળાઓની 22 ચેઇનની આઇસીએમઆરમાં નોંધણી થઈ છે . તેઓ રાષ્ટ્રવ્યાપી 15,000 કલેક્શન સેન્ટર ધર્યો છે. ઉપરાંત 15 કિટમાંથી ઉત્પાદકોમાંથી એનઆઇવી પૂણેની ત્રણ પીસીઆર આધારિત કિટ અને 1 એન્ટિબોડી ડિટેક્શન કિટને મંજૂર કરવામાં આવી છે. આમાંથી એક ભારતીય ઉત્પાદક છે. સાર્સ-કોવ-2 ઇન્ફેક્શનની પ્રોફીલેક્સિસ માટે હાઇડ્રોક્સી-ક્લોરોક્વાઇનના ઉપયોગની ભલામણ નીચેની બાબતો માટે જ કરવામાં આવી છેઃ - કોવિડ-19ના શંકાસ્પદ કે પુષ્ટિ થયેલા કેસની સારવારમાં સંકળાયેલા અને ચિહ્નો ન ધરાવતા હેલ્થકેર વર્કર્સ માટે. - પ્રયોગશાળાઓમાં પુષ્ટિ થયેલા કેસોના ઘરગથ્થું અને ચિહ્નો ન ધરાવતા સંપર્કો. (Visitor Counter : 191

pib-96505

90acc9b42e2eb6ba669a240aa36977171822bbc023fc03c31111a3cbd96dd0ee

guj

પ્રધાનમંત્રીનું કાર્યાલય પ્રધાનમંત્રી 11મી ફેબ્રુઆરીએ વન ઓશન સમિટના ઉચ્ચ સ્તરીય સેગમેન્ટમાં ભાગ લેશે પ્રધાનમંત્રી શ્રી નરેન્દ્ર મોદી 11મી ફેબ્રુઆરીના રોજ બપોરે 2.30 વાગ્યે એક વીડિયો સંદેશ દ્વારા વન ઓશન સમિટના ઉચ્ચ સ્તરીય સેગમેન્ટને સંબોધિત કરશે. જર્મની, યુનાઇટેડ કિંગડમ, સાઉથ કોરિયા, જાપાન, કેનેડા સહિત અનેક દેશો અને સરકારોના વડાઓ દ્વારા સમિટના ઉચ્ચ સ્તરીય સેગમેન્ટને સંબોધવામાં આવશે. સંયુક્ત રાષ્ટ્ર અને વિશ્વ બેંકના સહયોગથી ફ્રાંસના બ્રેસ્ટમાં ફ્રાન્સ દ્વારા 9-11 ફેબ્રુઆરી દરમિયાન વન ઓશન સમિટનું આયોજન કરવામાં આવ્યું છે. સમિટનો ઉદ્દેશ્ય સ્વસ્થ અને ટકાઉ સમુદ્રી ઇકોસિસ્ટમને જાળવવા અને તેને ટેકો આપવા માટે નક્કર પગલાં લેવા માટે આંતરરાષ્ટ્રીય સમુદાયને એકત્ર કરવાનો છે. SD/GP/JD (

pib-86031

45ed5023fd4e065c77dcfed771bfd03de285b14a5c06318d57344cda704c8eff

guj

મંત્રીમંડળ મંત્રીમંડળે નાગરિક ઉડ્ડયન ક્ષેત્રમાં સહયોગ અંગે ભારત અને જર્મની વચ્ચેના સમજૂતી કરારોને મંજુરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે નાગરિક ઉડ્ડયનના ક્ષેત્રમાં સહયોગ અંગે ‘ભારત અને જર્મની વચ્ચે સંયુક્ત પ્રયોજનનું જાહેરનામુ’ નામના સમજૂતી કરારો પર કરવામાં આવેલ હસ્તાક્ષરને મંજુરી આપી દીધી છે. આ સંયુક્ત ઘોષણા ભારત અને જર્મનીની વચ્ચેના હવાઈ વાહનવ્યવહારને સુરક્ષા, અસરકારકતા અને તેના ચોકસાઈપૂર્ણ વિકાસને પ્રોત્સાહન આપશે. સંયુક્ત જાહેરનામાના રૂપમાં આ સમજૂતી કરારો ભારત અને જર્મની વચ્ચે નાગરિક ઉડ્ડયન સંબંધોમાં મહત્વના સીમાચિહ્નરૂપ સાબિત થશે અને તેનામાં બંને દેશોની વચ્ચે વધુ સારા વ્યાપાર, રોકાણ, પ્રવાસન અને સાંસ્કૃતિક આદાન-પ્રદાનને વિકસાવવાની ક્ષમતા રહેલી છે. બંને દેશો નાગરિક ઉડ્ડયનના ક્ષેત્રમાં જ્ઞાન, અનુભવ અને સહયોગના આદાન-પ્રદાનને સુગમ બનાવવા અને તેને પ્રોત્સાહન આપવા માટે આ સંયુક્ત જાહેરનામા પર કરેલ હસ્તાક્ષરના માધ્યમથી વર્તમાન સંબંધોને વધુ આગળ વિકસાવવા અને મજબૂત કરવાની ઈચ્છા ધરાવે છે. આ સંયુક્ત જાહેરનામાનો મુખ્ય ઉદ્દેશ્ય નીચેના ક્ષેત્રોમાં પારસ્પરિક સહયોગને પ્રોત્સાહન આપવાનો અને તેને સરળ બનાવવાનો છે: - ઉડ્ડયન સુરક્ષા અને હવાઈ ટ્રાફિક વ્યવસ્થાપન સેમીનાર, સંવાદ ચર્ચાઓ, મુલાકાતો અને અન્ય સંલગ્ન જરૂરી વિચારોના માધ્યમથી એર ટ્રાફિક વ્યવસ્થાપન સહિતની હવાઈ સુરક્ષા પ્રવૃત્તિઓને લગતી શ્રેષ્ઠ બાબતો અને માહિતીનું આદાન-પ્રદાન. - હેલીપોર્ટ અને હેલીકૉપ્ટર આકસ્મિક તબીબી સેવાઓ હેલીપોર્ટ અને હેલીકૉપ્ટર આકસ્મિક તબીબી સુવિધાઓને લગતી શ્રેષ્ઠ બાબતો અને માહિતીનું આદાન-પ્રદાન - નિયમનો અને નીતિઓ મહત્વના આંતરરાષ્ટ્રીય મુદ્દાઓ પર આઈસીએઓ ખાતે સહયોગ યથાવત ચાલુ રાખવો - ઉદ્યોગ અને વ્યવસાય હવાઈસેવા વિકાસ વ્યાવસાયિક અને બિન વ્યાવસાયિક ઉડ્ડયન માટેની સુવિધાઓ અંગે માહિતીની વહેંચણી - પર્યાવરણ - સંતુલિત અને પર્યાવરણ અનુકૂળ એરોડ્રામના વિકાસ અને આયોજન પર વિશેષ લક્ષ્ય સહિત એરોડ્રામના સરકારી દ્રષ્ટિબિંદુને લગતા અનુભવોની વહેંચણી કરવી - સ્થાનિક અને આંતરરાષ્ટ્રીય સ્તર પર ઉડ્ડયનને લગતા જળવાયુ પરિવર્તન અને તેના લીધે ગ્રિનહાઉસ ગેસ ઉત્સર્જનના મુદ્દાને પહોંચી વળવાના મહત્વની દ્રષ્ટિએ આંતરરાષ્ટ્રીય સ્તર ઉપર સહયોગ સ્થાપિત કરવો - તાલીમ અને કૌશલ્ય વિકાસ તકનીકિ અને બિન-તકનીકિ સહયોગ તથા પ્રશિક્ષણ અને ખાસ કરીને ઉડ્ડયન સુરક્ષા દેખરેખમાં ભાગીદારી કરવી NP/J.Khunt/RP (Visitor Counter : 54

pib-64581

9aa97b7eec3119f3f8fbb0e3735faf2d52278907d09709bfe77164f0c66af7f3

guj

ગૃહ મંત્રાલય કેન્દ્રીય ગૃહ અને સહકારિતા મંત્રી શ્રી અમિત શાહે આજે ગુજરાતના ભુજથી માંડવી અને જખૌ સુધી ચક્રવાત બિપોરજોયથી પ્રભાવિત વિસ્તારોનું હવાઈ સર્વેક્ષણ કર્યું ગૃહ મંત્રીએ માંડવીની સિવિલ હૉસ્પિટલ અને જખૌમાં એક પ્રાથમિક આરોગ્ય સુવિધાની મુલાકાત લીધી, માંડવીનાં કથડા ગામની પણ મુલાકાત લીધી અને ખેડૂતોને મળ્યા, એનડીઆરએફના જવાનોને પણ મળ્યા ભુજમાં એક પત્રકાર પરિષદને સંબોધતા કેન્દ્રીય ગૃહ મંત્રીએ જણાવ્યું હતું કે, 140 કિલોમીટર પ્રતિ કલાકની ઝડપે આવેલાં વાવાઝોડાં બિપોરજોયમાં એક પણ વ્યક્તિનું મૃત્યુ થયું નથી તે ખૂબ જ સંતોષની વાત છે પ્રધાનમંત્રી શ્રી નરેન્દ્ર મોદીજીએ સતત ગૃહ મંત્રાલય, ગુજરાત સરકાર અને તમામ એજન્સીઓને માર્ગદર્શન આપ્યું અને ઓછામાં ઓછા નુકસાન સાથે આ આપત્તિમાંથી બહાર આવવું એ ટીમ વર્કનું એક ઉત્તમ ઉદાહરણ છે એક પણ માનવ મૃત્યુ ન થવું એ સમગ્ર તંત્રની સફળતા દર્શાવે છે અને સમયસર માહિતીનો ઉપયોગ કેવી રીતે કરવો તે આપણા માટે એક ઉદાહરણ છે સમયસર મળેલી માહિતીનો ઉપયોગ જાનમાલને બચાવવા માટે કેવી રીતે કરી શકાય તેનું ઉત્તમ ઉદાહરણ ગુજરાત સરકારે પ્રસ્તુત કર્યું છે ગુજરાત સરકારે પણ એનડીએમએની ચક્રવાત સંબંધિત સૂચના-માર્ગદર્શિકાઓનો સંપૂર્ણ અમલ કર્યો, જેમાં સરકારી વિભાગો, લોક પ્રતિનિધિઓ, સ્થાનિક લોકો અને સ્વૈચ્છિક સંસ્થાઓએ સંપૂર્ણ યોગદાન આપ્યું મોદીજીનાં નેતૃત્વ હેઠળની ભારત સરકાર અને ગુજરાતના મુખ્યમંત્રીનાં માર્ગદર્શન હેઠળની રાજ્ય સરકારે સમગ્રતા સાથે મળીને બિપોરજોયનો સામનો કર્યો છે 6 જૂને, ચક્રવાતી તોફાન બિપોરજોયના સમાચાર આવ્યા પછી તરત જ, પ્રધાનમંત્રી શ્રી નરેન્દ્ર મોદીએ કેન્દ્ર અને રાજ્ય સરકારની તમામ એજન્સીઓની સમીક્ષા કરી, અને સમગ્ર તંત્રને એલર્ટ કરવા અને તમામ વ્યવસ્થાઓને વ્યવસ્થિત રાખવા માટે રાત્રે એક વાગ્યા સુધી પોતે સ્થિતિ પર નજર રાખી આપત્તિને પહોંચી વળવા માટે અનેક સ્તરે બેઠકો યોજવામાં આવી હતી અને તમામ એજન્સીઓ વચ્ચે માહિતીની આપ-લે કરવામાં આવી હતી, જેનાં પરિણામે આપણે સતર્કતા સાથે અને જનતાના સહકારથી ઓછાંમાં ઓછાં નુકસાન સાથે આ આપત્તિમાંથી બહાર આવવામાં સફળ થયા છીએ શ્રી અમિત શાહે કહ્યું કે વાવાઝોડાંમાં માત્ર 47 લોકોને નાની-મોટી ઈજાઓ થઈ અને 234 પશુઓનાં મોત થયાં છે ચક્રવાતને જોતા 3400 ગામોમાં વીજ પુરવઠો બંધ કરવામાં આવ્યો હતો, જેમાંથી 24 કલાકથી ઓછા સમયમાં 1600 ગામોમાં વીજ પુરવઠો પુનઃસ્થાપિત કરવામાં આવ્યો છે અને 20મીની સાંજ સુધીમાં તમામ ગામોમાં વીજ પુરવઠો પુનઃસ્થાપિત કરવામાં આવશે આ આપત્તિ દરમિયાન, 707 સગર્ભા મહિલાઓની સફળતાપૂર્વક પ્રસૂતિ થઈ છે, કુલ 1,08,208 નાગરિકો અને 73,000 પશુઓને સુરક્ષિત સ્થળોએ ખસેડવામાં આવ્યાં એનડીઆરએફની 19 બટાલિયન, એસડીઆરએફની 13 બટાલિયન અને રિઝર્વ 2 બટાલિયનોએ પોતાનો જીવ જોખમમાં મૂકીને લોકોના જીવ બચાવવાનું કામ કર્યું કેન્દ્રીય ગૃહ પ્રધાને ચક્રવાતનો સામનો કરવા માટેની તૈયારીઓ, નુકસાન અને સુવિધાઓનાં પુનઃસ્થાપન અંગે ભુજમાં સમીક્ષા બેઠકની અધ્યક્ષતા પણ કરી હતી શ્રી અમિત શાહે કહ્યું હતું કે 20 જૂન સુધીમાં અસરગ્રસ્ત વિસ્તારોમાં વીજ પુરવઠો સુનિશ્ચિત કરવામાં આવશે, તેમણે સાફ સફાઇ પર ખાસ ધ્યાન અને અગ્રતાના ધોરણે રસ્તાઓની મરામત કરવાનો નિર્દેશ આપ્યો હતો ગૃહમંત્રીએ તમામ એજન્સીઓ દ્વારા ચક્રવાત બિપોરજોયની ચેતવણીથી લઈને અત્યાર સુધીમાં લીધેલાં પગલાં અંગે એક દસ્તાવેજ તૈયાર કરવા જણાવ્યું છે જેથી આપત્તિનો સામનો કરવામાં મળેલી શાનદાર સફળતાને આદર્શ તરીકે દરેક રાજ્ય સુધી પહોંચાડી શકાય આ દસ્તાવેજ ભવિષ્યમાં આવનારી કુદરતી આફતોનો સામનો કરવા માટે એક મૉડલ બને એ માટે દેશભરમાં તેને એક સાફલ્યગાથા તરીકે પ્રચારિત અને પ્રસારિત કરવામાં આવવો જોઈએ ગૃહ મંત્રીએ ચક્રવાત બિપોરજોયનો સફળતાપૂર્વક સામનો કરવા બદલ રાજ્ય અને કેન્દ્ર સરકારની તમામ એજન્સીઓ, અધિકારીઓ અને કર્મચારીઓની પ્રશંસા કરતા પ્રધાનમંત્રી શ્રી નરેન્દ્ર મોદી વતી એ તમામનો આભાર વ્યક્ત કર્યો હતો કેન્દ્રીય ગૃહ અને સહકારિતા મંત્રી શ્રી અમિત શાહે આજે ગુજરાતના ભુજથી માંડવી અને જખૌ સુધી ચક્રવાત પ્રભાવિત વિસ્તારોનું હવાઈ સર્વેક્ષણ કર્યું હતું. માંડવીમાં, કેન્દ્રીય ગૃહ મંત્રીએ સિવિલ હૉસ્પિટલની મુલાકાત લીધી જ્યાં ચક્રવાત ત્રાટકે તે પહેલાં ગર્ભવતી મહિલાઓને લાવવામાં આવી હતી. શ્રી અમિત શાહે હૉસ્પિટલના વૉર્ડ્સની મુલાકાત લીધી અને ગર્ભવતી મહિલાઓ તેમજ એ મહિલાઓ સાથે વાત કરી હતી જેમણે ચક્રવાત દરમિયાન જન્મ બાળકોને જન્મ આપ્યો હતો. શ્રી શાહે એક ગામની પણ મુલાકાત લીધી અને એવા ખેડૂતોને મળ્યા કે જેમના પાકને ચક્રવાતને કારણે નુકસાન થયું છે. કેન્દ્રીય ગૃહ મંત્રી એનડીઆરએફના જવાનોને પણ મળ્યા અને ચક્રવાત દરમિયાન તેમનાં પ્રશંસનીય કાર્ય માટે તેમની પ્રશંસા કરી. જખૌમાં, શ્રી અમિત શાહે એક પ્રાથમિક આરોગ્ય કેન્દ્રની મુલાકાત લીધી જ્યાં લગભગ 200 ગ્રામજનોને રાખવામાં આવ્યા છે, શ્રી શાહે ગ્રામજનોને આપવામાં આવતી સુવિધાઓ વિશે માહિતી મેળવી હતી. ચક્રવાત આવતા પહેલા અને તે દરમિયાન તેમના માટે કરવામાં આવેલી સારી વ્યવસ્થા માટે ગ્રામજનોએ કેન્દ્રીય ગૃહ પ્રધાન અને સ્થાનિક વહીવટીતંત્રનો આભાર માન્યો હતો. આ પછી ભુજમાં જ એક પત્રકાર પરિષદને સંબોધતા કેન્દ્રીય ગૃહ મંત્રીએ જણાવ્યું હતું કે 140 કિમી પ્રતિ કલાકની ઝડપવાળા ચક્રવાત બિપોરજોયમાં એક પણ વ્યક્તિનો જીવ નથી ગયો, તે ખૂબ જ સંતોષની વાત છે. તેમણે કહ્યું કે પ્રધાનમંત્રી શ્રી નરેન્દ્ર મોદીજીએ ગૃહ મંત્રાલય, ગુજરાત સરકાર અને તમામ એજન્સીઓને સતત માર્ગદર્શન આપ્યું અને ઓછાંમાં ઓછાં નુકસાન સાથે આ આપત્તિમાંથી બહાર આવવું એ ટીમ વર્કનું એક ઉત્તમ ઉદાહરણ છે. શ્રી શાહે જણાવ્યું હતું કે મોદીજીનાં નેતૃત્વ હેઠળની ભારત સરકાર અને ગુજરાતના મુખ્યમંત્રીનાં માર્ગદર્શન હેઠળ રાજ્ય સરકારે સમગ્રતાની સાથે મળીને બિપોરજોયનો સામનો કર્યો છે. તેમણે કહ્યું કે એક પણ માનવ મૃત્યુ ન થવું એ સમગ્ર તંત્રની સફળતા દર્શાવે છે અને સમયસર માહિતીનો ઉપયોગ કેવી રીતે કરવો તે આપણા માટે એક ઉદાહરણ છે. શ્રી અમિત શાહે ચક્રવાત પહેલા અને તે દરમિયાન કરવામાં આવેલી તૈયારીઓ અને વ્યવસ્થાઓ માટે ગુજરાત સરકારની પ્રશંસા કરી હતી. તેમણે કહ્યું કે, ગુજરાત સરકારે સમયસર મળેલી માહિતીનો ઉપયોગ જાનમાલને બચાવવા માટે કેવી રીતે કરી શકાય તેનું એક ઉત્તમ ઉદાહરણ રજૂ કર્યું છે. ગુજરાત સરકારે સરકારી વિભાગો, જનપ્રતિનિધિઓ, સ્થાનિક લોકો અને સ્વૈચ્છિક સંસ્થાઓનાં સંપૂર્ણ યોગદાન સાથે ચક્રવાત પર એનડીએમએની માર્ગદર્શિકાનો સંપૂર્ણ અમલ પણ કર્યો. કેન્દ્રીય ગૃહ મંત્રીએ કહ્યું કે 6 જૂને ચક્રવાત બિપોરજોયના સમાચાર આવ્યા બાદ તરત જ પ્રધાનમંત્રી શ્રી નરેન્દ્ર મોદીજીએ કેન્દ્ર અને રાજ્ય સરકારોની તમામ એજન્સીઓની સમીક્ષા કરી હતી. શ્રી શાહે જણાવ્યું હતું કે, સમગ્ર તંત્રને એલર્ટ કરવા અને તમામ વ્યવસ્થા ચુસ્ત રાખવા માટે પ્રધાનમંત્રી મોદીએ પોતે રાતના એક વાગ્યા સુધી પરિસ્થિતિ પર નજર રાખી હતી. તેમણે કહ્યું કે અનેક સ્તરે સમીક્ષા બેઠકો યોજવામાં આવી હતી અને તમામ એજન્સીઓ વચ્ચે માહિતીનું આદાન-પ્રદાન કરવામાં આવ્યું હતું, જેનાં પરિણામે આપણે સતર્કતા સાથે અને જનતાના સહકારથી ઓછાંમાં ઓછાં નુકસાન સાથે આ આપત્તિમાંથી બહાર આવવામાં સફળ થયા છીએ. શ્રી અમિત શાહે કહ્યું કે તોફાનમાં માત્ર 47 લોકોને નાની-મોટી ઈજાઓ થઈ અને 234 પશુઓ મૃત્યુ પામ્યાં. તેમણે કહ્યું કે વાવાઝોડાંને જોતા 3400 ગામોમાં વીજ પુરવઠો બંધ કરવામાં આવ્યો હતો, જેમાંથી 24 કલાકથી ઓછા સમયમાં 1600 ગામોમાં પુરવઠો પુનઃસ્થાપિત કરવામાં આવ્યો છે અને 20મીની સાંજ સુધીમાં તમામ ગામોમાં વીજ પુરવઠો પુનઃસ્થાપિત કરવામાં આવશે. તેમણે કહ્યું કે તોફાન ત્રાટકે તે પહેલા જ 1206 ગર્ભવતી મહિલાઓને સંવેદનાની સાથે સુરક્ષિત રીતે હૉસ્પિટલમાં લઈ જવામાં આવી હતી અને તે તમામ મહિલાઓએ તેમને આપવામાં આવેલી સુવિધાઓ પર સંતોષ વ્યક્ત કર્યો છે. શ્રી શાહે કહ્યું કે આ આફત દરમિયાન 707 સફળ પ્રસૂતિ થઈ છે. આ ઉપરાંત, કુલ 1,08,208 નાગરિકો અને 73,000 પશુઓને સુરક્ષિત સ્થળોએ ખસેડવામાં આવ્યા હતા. શ્રી શાહે જણાવ્યું હતું કે 3,27,890 વૃક્ષોની સમયસર કાપણી કરવામાં આવી હતી જેથી વાવાઝોડા દરમિયાન ભારે પવનને કારણે તે પડે નહીં. તમામ જિલ્લાઓમાં સમયસર કુલ 4317 હોર્ડિંગ્સ દૂર કરવામાં આવ્યાં હતાં. તેમણે જણાવ્યું હતું કે લગભગ 21,585 બોટને સમયસર દરિયામાંથી બહાર કાઢવામાં આવી હતી અને એક લાખથી વધુ માછીમારોને કિનારે લાવીને એમના જીવ બચાવવાનું કામ કરવામાં આવ્યું. એનડીઆરએફ અને એસડીઆરએફ દ્વારા કરવામાં આવેલી કામગીરીની પ્રશંસા કરતા કેન્દ્રીય ગૃહ મંત્રીએ કહ્યું કે એનડીઆરએફની 19 બટાલિયન, એસડીઆરએફની 13 બટાલિયન અને 2 રિઝર્વ બટાલિયનોએ પોતાનો જીવ જોખમમાં મૂકીને લોકોનો જીવ બચાવવાનું કામ કર્યું. તેમણે કહ્યું કે આર્મી, નેવી, એરફોર્સ, કોસ્ટ ગાર્ડ, બીએસએફ, સ્ટેટ રિઝર્વ પોલીસ અને રાજ્ય પોલીસે NDRF અને SDRF સાથે સંપૂર્ણ સંકલનમાં કામ કર્યું. શ્રી અમિત શાહે જણાવ્યું હતું કે હાલમાં 1133 ટીમો વીજ પુરવઠો પુનઃસ્થાપિત કરવામાં લાગેલી છે અને આવતી કાલથી વધુ 400 ટીમો કાર્યરત થશે. તેમણે કહ્યું કે મીઠાના પ્લાન્ટમાં ઘણા મજૂરો હતા જેમને સફળતાપૂર્વક બહાર કાઢવામાં આવ્યા હતા. આ અગાઉ, કેન્દ્રીય ગૃહ પ્રધાને ચક્રવાતનો સામનો કરવા માટે તૈયારીઓ, નુકસાન અને સુવિધાઓનાં પુનઃસ્થાપન અંગે ભુજ ખાતે સમીક્ષા બેઠકની અધ્યક્ષતા કરી હતી. આ બેઠકમાં ગુજરાતના મુખ્યમંત્રી શ્રી ભૂપેન્દ્ર પટેલ અને રાજ્યના વરિષ્ઠ અધિકારીઓ ઉપસ્થિત રહ્યા હતા. કેન્દ્રીય ગૃહ મંત્રાલય, ઊર્જા અને ટેલિકોમ મંત્રાલયના સચિવ અને વરિષ્ઠ અધિકારી, હવામાન વિભાગ અને NDRFના મહાનિર્દેશક બેઠકમાં ઓનલાઇન જોડાયા હતા. કેન્દ્રીય ગૃહ મંત્રીએ અસરગ્રસ્ત વિસ્તારોમાં વહેલી તકે વીજ પુરવઠો સુનિશ્ચિત કરવા, સ્વચ્છતા પર વિશેષ ધ્યાન અને પ્રાથમિકતાના ધોરણે રસ્તાઓની મરામત કરવાનો નિર્દેશ આપ્યો હતો. આ સાથે તેમણે શેલ્ટર હોમમાં રહેતા લોકો માટે જરૂરી તમામ વ્યવસ્થા કરવા અને આશ્રય ગૃહોનું રિયલ ટાઈમ રિપોર્ટિંગ કરવા પણ જણાવ્યું હતું કે જેથી કરીને ત્યાં રહેતા લોકોને કોઈપણ પ્રકારની અગવડતાનો સામનો ન કરવો પડે. શ્રી શાહે કૃષિ અને બાગાયતીનાં નુકસાનનું યોગ્ય આકલન કરવાની સૂચના આપતા જણાવ્યું હતું કે, બાગાયતનાં જે પણ વૃક્ષો ટકી શકે છે તેને પુનર્જીવિત કરવા પ્રયાસ થવા જોઇએ. શ્રી અમિત શાહે એમ પણ કહ્યું હતું કે તમામ એજન્સીઓ દ્વારા ચક્રવાત બિપોરજોયની ચેતવણીથી લઈને અત્યાર સુધીની કરવામાં આવેલી કાર્યવાહી અંગે એક દસ્તાવેજ તૈયાર કરવો જોઈએ જેથી કરીને આપત્તિનો સામનો કરવામાં મળેલી અદ્ભૂત સફળતા દરેક રાજ્ય સુધી પહોંચાડી શકાય. ભવિષ્યમાં આવનારી કુદરતી આફતોનો સામનો કરવા માટે એક ઉદાહરણ સાબિત થઈ શકે છે, તેથી તેને સાફલ્ય ગાથા તરીકે દેશભરમાં પ્રચાર અને પ્રસારિત થવો જોઈએ. ગૃહ મંત્રીએ ચક્રવાતી તોફાન બિપોરજોયનો સફળતાપૂર્વક સામનો કરવા બદલ રાજ્ય અને કેન્દ્ર સરકારની તમામ એજન્સીઓ, અધિકારીઓ અને કર્મચારીઓની પ્રશંસા કરતા પ્રધાનમંત્રી શ્રી નરેન્દ્ર મોદી વતી એ સૌનો આભાર વ્યક્ત કર્યો હતો. YP/GP/JD (Visitor Counter : 131

pib-233505

b0273239cbaa4275585648c37a9bc74b026c0c030b7ed6271ba7f60c1f67a94c

guj

પ્રધાનમંત્રીનું કાર્યાલય ‘ગ્લોબલ સિટિઝન લાઈવ’માં પ્રધાનમંત્રી શ્રી નરેન્દ્ર મોદીના વીડિયો સંબોધનનો મૂળપાઠ નમસ્તે! આ યુવા અને ઊર્જાવાન મેળાવડાને સંબોધતા આનંદ થાય છે. મારી સમક્ષ આપણી ધરતીની તમામ સુંદર વિવિધતા સાથેનો એક વૈશ્વિક પરિવાર છે. ધ ગ્લોબલ સિટિઝન મૂવમેન્ટ સંગીત અને સર્જનશીલતાનો ઉપયોગ કરીને સમગ્ર વિશ્વને એક કરે છે. રમતગમતની જેમ સંગીતને પણ એક કરવાની સહજ ક્ષમતા છે. મહાન હેનરી ડેવિડ થોરોએ એક વાર કહ્યું હતું અને હું એમને ટાંકું છું: “જ્યારે હું સંગીત સાંભળું છું, ત્યારે મને કોઇ ભય લાગતો નથી. હું અભેધ છું. હું કોઇ શત્રુ જોતો નથી. હું પ્રાચીન કાળ અને નવીનતમ કાળ સાથે સંબંધિત છું.” સંગીતની આપણાં જીવન પર શાંત પાડનારી અસર પડે છે. તે મનને અને સમગ્ર તનને શાંત કરે છે. ભારત ઘણી સંગીત પરંપરાઓ ધરાવે છે. દરેક રાજ્ય, દરેક પ્રદેશમાં, સંગીતની ઘણી બધી વિભિન્ન પદ્ધતિઓ અને શૈલીઓ છે. હું આપ સૌને ભારત આવવા અને અમારા સંગીતની ગુંજ અને વિવિધતાઓને શોધવા આમંત્રિત કરું છું. મિત્રો, હમણાં લગભગ બે વર્ષથી માનવજાત જીવનમાં એક વાર એવી વૈશ્વિક મહામારીનો મુકાબલો કરી રહી છે. મહામારી સામે લડાઈના આપણા સહિયારા અનુભવે આપણને શીખવ્યું છે કે જ્યારે આપણે ભેગા હોઇએ છીએ ત્યારે આપણે વધારે મજબૂત અને વધુ સારા હોઇએ છીએ. આપણા કોવિડ-19 વૉરિયર્સ, તબીબો, નર્સો, મેડિકલ સ્ટાફ મહામારી સામેની લડાઇમાં એમનું શ્રેષ્ઠ પ્રદાન કરે છે ત્યારે આપણને આ સામૂહિક ભાવનાના દર્શન થાય છે. આ ભાવના આપણા વૈજ્ઞાનિકો અને સંશોધકોમાં પણ દેખાય છે જેમણે વિક્રમી સમયમાં નવી રસીઓનું સર્જન કર્યું. જે રીતે બીજા બધાંની ઉપર માનવ સ્થિતિસ્થાપક્તાએ પ્રભુત્વ મેળવ્યું એને પેઢીઓ યાદ રાખશે. મિત્રો, કોવિડ ઉપરાંત પણ અન્ય પડકારો રહેલા છે. નિરંતર પડકારોમાંનો એક ગરીબી છે. ગરીબોને સરકારો પર વધારે આધારિત બનાવીને ગરીબી સામે લડી શકાય નહીં. ગરીબ સરકારોને વિશ્વાસુ ભાગીદારો તરીકે જોવાનું શરૂ કરે ત્યારે જ ગરીબી સામે લડી શકાય છે. એવા વિશ્વાસુ ભાગીદાર જે ગરીબીના વિષચક્રને હંમેશ માટે તોડવા એમને સમર્થ બનાવતું ઇન્ફ્રાસ્ટ્રક્ચર આપે. મિત્રો, જ્યારે સત્તા અને શક્તિનો ઉપયોગ ગરીબોને સશક્ત કરવા માટે થાય છે ત્યારે તેમને ગરીબી સામે લડવાની શક્તિ મળે છે. અને એટલે જ બૅન્કિંગ અને અનબૅન્ક્ડ સહિતના આપણા પ્રયાસો 50 કરોડ ભારતીયોને મફત અને ગુણવત્તાયુક્ત આરોગ્ય સંભાળ આપીને કરોડો લોકોને સામાજિક સુરક્ષા કવરેજ પૂરું પાડવાના છે. તમને જાણીને આનંદ થશે કે અમારા શહેરો અને ગામોમાં બેઘરો માટે 3 કરોડ ઘરોનું નિર્માણ થયું છે. ઘર એ માત્ર આશ્રય નથી. માથા પર છત લોકોને ગરિમા બક્ષે છે. ભારતમાં અન્ય એક સામૂહિક ચળવળ ચાલે છે, દરેક ઘરને પીવાનાં પાણીનું નળ જોડાણ પૂરું પાડવાની. નવી પેઢીના ઇન્ફ્રાસ્ટ્રક્ચર માટે સરકાર લાખો કરોડો ડૉલર્સ ખર્ચી રહી છે. ગત વર્ષથી અને અત્યારે, ઘણાં મહિનાઓથી અમારા નાગરિકોના 80 કરોડ લોકોને મફત અનાજ પૂરું પડાઈ રહ્યું છે. આ અને અન્ય ઘણાં પ્રયાસો ગરીબી સામે લડવાની શક્તિ અને સામર્થ્ય આપશે. મિત્રો, આપણા પર આબોહવા પરિવર્તનનું જોખમ તોળાઈ રહ્યું છે. વિશ્વએ સ્વીકારવું જ પડશે કે વૈશ્વિક વાતાવરણમાં કોઇ પણ ફેરફાર પહેલા પોતાનાથી જ શરૂ થાય છે. આબોહવા પરિવર્તનની અસર ઓછી કરવાનો સૌથી સરળ અને સૌથી સફળ માર્ગ કુદરત સાથે સંવાદિતા જાળવતી જીવનશૈલી અપનાવવાનો છે. મહાન મહાત્મા ગાંધી શાંતિ અને અહિંસા પર એમના વિચારો માટે ઘણાં જાણીતા છે. પણ, શું તમને ખબર છે કે તેઓ વિશ્વના સૌથી મહાન પર્યાવરણવાદીઓમાંના એક પણ છે. તેમણે શૂન્ય કાર્બન ફૂટ પ્રિન્ટ જીવનશૈલીની આગેવાની લીધી હતી. તેઓ જે કઈ પણ કરતા હતા એમાં બીજા બધાની ઉપર આપણી ધરતીનું કલ્યાણ આગળ રહેતું હતું. તેમણે ટ્રસ્ટીશિપની નીતિને ઉજાગર કરી હતી જ્યાં આપણે બધા આ ગ્રહના ટ્રસ્ટીઓ છીએ અને એની કાળજી લેવાની આપણી ફરજ છે. આજે, ભારત એક માત્ર જી-20 દેશ છે જે એની પેરિસ પ્રતિબદ્ધતાઓના માર્ગે છે. ઇન્ટરનેશનલ સોલર એલાયન્સ અને કોઅલિશન ફોર ડિઝાસ્ટર રિઝિલિઅન્ટ ઇન્ફ્રાસ્ટૃક્ચરના નેજા હેઠળ વિશ્વને એક કરવાનો ભારતને ગર્વ છે. મિત્રો, અમે માનવજાતના વિકાસ માટે ભારતના વિકાસમાં માનીએ છીએ. હું ઋગ્વેદને ટાંકીને સમાપન કરવા માગું છું જે કદાચ વિશ્વના સૌથી જૂનાં ગ્રંથોમાંનો એક છે. વૈશ્વિક નાગરિકોના ઉછેરમાં એનાં શ્લોક હજીય સુવર્ણ ધારાધોરણ છે. ઋગ્વેદ કહે છે: સંગચ્છધ્વંસંવદધ્વંસંવોમનાંસિજાનતામ્ દેવાભાગંયથાપૂર્વેસગ્જાજાનાઉપાસતે॥ સમાનોમંત્ર:સમિતિ:સમાનીસમાનંમન:સહચિત્ત્મેષામ્। સમાનંમન્ત્રમ્અભિમન્ત્રયેવ: સમાનેનવોહવિષાજુહોમિ॥ સમાનીવાઅકૂતિ: સમાનાહ્રદયાનિવ: । સમાનમસ્તુવોમનોયથાવ: સુસહાસતિ ॥ એનો અર્થ થાય છે: આપણે સૌ એક અવાજમાં બોલીને ભેગા મળીને આગળ વધીએ; આપણું મન સમજૂતીમાં રાખીએ અને આપણી પાસે જે છે એને વહેંચીએ, જેમ ઈશ્વર બીજા દરેક સાથે વહેંચે છે. આપણા સહિયારા હેતુ અને સહિયારા મન હોય. આપણે આવી એક્તા માટે પ્રાર્થના કરીએ. આપણા સહિયારા ઈરાદા અને આકાંક્ષાઓ હોય જે આપણે સૌને એક કરે. મિત્રો, વૈશ્વિક નાગરિકો માટે આનાથી વધારે સારી કાર્યનીતિ બીજી શું હોઇ શકે? આપણે સૌ, કૃપાળુ, ન્યાયી અને સમાવેશી ધરતી માટે ભેગા મળી કામ કરવાનું ચાલુ રાખીએ. આભાર. ખૂબ ખૂબ આભાર. નમસ્તે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-149088

35641f98fea3f9f315899c87cd84999fe17260cf7f07e71b54ad08e041b42405

guj

જળશક્તિ મંત્રાલય રાષ્ટ્રપતિ શ્રી રામનાથ કોવિંદ 29 માર્ચ 2022ના રોજ ત્રીજા રાષ્ટ્રીય જળ પુરસ્કારોના વિજેતાઓનું સન્માન કરશે શ્રેષ્ઠ રાજ્યની શ્રેણીમાં ઉત્તરપ્રદેશ, રાજસ્થાન અને તમિલનાડુ રાજ્ય અનુક્રમે પ્રથમ, દ્વિતિય અને તૃતિય સ્થાને વિજેતા થયા રાષ્ટ્રપતિ જળ શક્તિ અભિયાન – કેચ ધ રેઇન 2022 અભિયાનનો પણ પ્રારંભ કરાવશે જે 30 નવેમ્બર 2022 સુધી ચાલુ રાખવામાં આવશે નવી દિલ્હીમાં વિજ્ઞાન ભવન ખાતે 29 માર્ચ 2022ના રોજ યોજાનારા એક કાર્યક્રમ દરમિયાન રાષ્ટ્રપતિ શ્રી રામનાથ કોવિંદના હસ્તે 3જા રાષ્ટ્રીય જળ પુરસ્કારના વિજેતાઓને પુરસ્કાર આપીને તેમનું સન્માન કરવામાં આવશે. આ કાર્યક્રમ દરમિયાન રાષ્ટ્રપતિ જળ શક્તિ અભિયાન: કેચ ધ રેઇન 2022 નામથી એક અભિયાનનો પણ પ્રારંભ કરશે. કેચ ધ રેઇન અભિયાન આ વર્ષે 30 નવેમ્બર 2022 સુધી અમલમાં મૂકવામાં આવશે. કેન્દ્રીય જળ શક્તિ મંત્રી શ્રી ગજેન્દ્રસિંહ શેખાવત, જળ શક્તિ રાજ્ય મંત્રી શ્રી વિશ્વેશ્વર ડુટુ અને શ્રી પ્રહલાદસિંહ પટેલ, જળ સંસાધન, નદી વિકાસ અને ગંગા પુનરુત્કર્ષ વિભાગના સચિવ શ્રી પંકજકુમાર અને પીવાલાયક પાણી અને સ્વચ્છતા વિભાગના સચિવ શ્રી વિનિ મહાજન પણ આ કાર્યક્રમ દરમિયાન ઉપસ્થિત રહ્યા હતા. હિતધારકોને પ્રોત્સાહિત કરવા અને લોકો જળ સંસાધનોના વ્યવસ્થાન પ્રત્યે સર્વાંગી અભિગમ અપનાવે તે માટે એકીકૃત રાષ્ટ્રીય પુરસ્કાર આપવાની જરૂરિયાત જણાતી હતી. આ પુરસ્કારો વિશાળ જનસમુદાયમાં પાણીના મહત્વ અંગે જાગૃતિ ફેલાવવા અને લોકોને અસરકારક જળ વ્યવસ્થાપનમાં શ્રેષ્ઠ રીતો અપનાવવા માટે પ્રેરિત કરવાનો ઉદ્દેશ પણ ધરાવે છે. પ્રથમ રાષ્ટ્રીય જળ પુરસ્કારો વર્ષ 2018માં જળ શક્તિ મંત્રાલય દ્વારા એનાયત કરવામાં આવ્યા હતા. રાષ્ટ્રીય જળ પુરસ્કારોએ સ્ટાર્ટઅપ તેમજ અગ્રણી સંસ્થાઓને કેવી રીતે ભારતમાં જળ સંસાધનોના વ્યવસ્થાપન માટે શ્રેષ્ઠ રીતો અપનાવી શકાય તે અંગે વરિષ્ઠ નીતિ ઘડવૈયાઓ સાથે જોડાવા અને ચર્ચા કરવા માટે સારી તક પૂરી પાડી છે. જળ શક્તિ મંત્રાલયનો જળ સંસાધન, નદી વિકાસ અને ગંગા પુનરુત્કર્ષ વિભાગ રાજ્યો, સંગઠનો અને વ્યક્તિરૂપે વિવિધ 11 શ્રેણીમાં 57 પુરસ્કારો એનાયત કર છે જેમાં શ્રેષ્ઠ રાજ્ય, શ્રેષ્ઠ જિલ્લો, શ્રેષ્ઠ ગામ પંચાયત, શ્રેષ્ઠ શહેરી સ્થાનિક સંગઠન, શ્રેષ્ઠ મીડિયા , શ્રેષ્ઠ શાળા, પરિસરમાં ઉપયોગ માટે શ્રેષ્ઠ સંસ્થા/RWA/ધાર્મિક સંગઠન, શ્રેષ્ઠ ઉદ્યોગ, શ્રેષ્ઠ NGO, શ્રેષ્ઠ જળ વપરાશકર્તા સંગઠન અને CSR પ્રવૃત્તિ માટે શ્રેષ્ઠ ઉદ્યોગ સામેલ છે. આમાંથી કેટલીક શ્રેણીમાં દેશના વિવિધ ઝોન અનુસાર પેટા શ્રેણીઓ પણ સમાવી લેવામાં આવી છે. વિવિધ શ્રેણીઓના આ પુરસ્કાર વિજેતાઓને પ્રમાણપત્ર, ટ્રોફી અને રોકડ ઇનામ આપવામાં આવશે. શ્રેષ્ઠ રાજ્યની શ્રેણીમાં ઉત્તરપ્રદેશ, રાજસ્થાન અને તમિલનાડુ રાજ્યોને અનુક્રમે પ્રથમ, દ્વિતિય અને તૃતિય પુરસ્કાર માટે પસંદ કરવામાં આવ્યા છે. કેટલાક વિજેતાઓએ જળ વ્યવસ્થાપન ક્ષેત્રે અનુકરણીય કામગીરી કરી છે. આ પુરસ્કારોથી ભારતના લોકોના મનમાં જળ અંગે સભાનતા આવશે તેવી અપેક્ષા છે અને તેમની આચરણમાં પરિવર્તન લાવવામાં મદદ મળશે. NWAમાં કોઇ વ્યક્તિ દ્વારા અને સંસ્થાઓ દ્વારા સમગ્ર દેશમાં સરકારની ‘જળ સમૃદ્ધ ભારત’ દૂરંદેશીને પ્રાપ્ત કરવા માટે જે સારું કામ અને પ્રયાસ કરવામાં આવ્યા હોય તેના પર ધ્યાન આપવામાં આવે છે. આ પુરસ્કાર તમામ લોકો અને સંસ્થાઓ માટે એક મજબૂત ભાગીદારી અને જળ સંસાધન વ્યવસ્થાપન પ્રવૃત્તિઓમાં લોકોના જોડાણને આગળ ધપાવવા માટે એક પ્રસંગ પૂરો પાડે છે. 2019માં દેશમાં 256 જિલ્લામાં પાણીની અછત વાળા 1592 તાલુકામાં પાણીના સંરક્ષણ અને વ્યવસ્થાપન અને અમલીકરણ પગલાં લેવાના રાષ્ટ્રીય આહ્વાન એવા ‘જળ શક્તિ અભિયાન’ના સફળ અમલીકરણ પછી, પ્રધાનમંત્રી શ્રી નરેન્દ્ર મોદી દ્વારા 22 માર્ચ 2021ના રોજ વિશ્વ જળ દિવસના પ્રસંગે ‘જળ શક્તિ અભિયાન-II: કેચ ધ રેઇન, વેર ઇટ ફોલ્સ, વેન ઇટ ફોલ્સ’ નામના અભિયાનની શરૂઆત કરવામાં આવી હતી. આ અભિયાન ચોમાસા પહેલાંના અને ચોમાસા દરમિયાનના સમયમાં માર્ચ 2021થી નવેમ્બર 2021 સુધી દેશના તમામ જિલ્લાઓ સુધી લઇ જવામાં આવ્યું હતું. રાષ્ટ્રીય જળ મિશન દ્વારા ચલાવવામાં આવેલ અભિયાનને સમગ્ર દેશમાંથી ખૂબ જ સારો પ્રતિસાદ સાંપડ્યો હતો. 22 માર્ચ 2021ના રોજ આ અભિયાનની શરૂઆત કરવામાં આવી ત્યારથી 31 ડિસેમ્બર 2021 સુધી, શહેરી અને ગ્રામીણ બંને વિસ્તારોમાં એકસાથે મળીને કુલ 46 લાખથી વધુ પાણી સંબંધિત કામો પૂરાં કરવામાં આવ્યા હતા/ચાલી રહ્યાં છે, ઉપરાંત 36 કરોડથી વધુ વનીકરણના કામો, 43,631 તાલીમ કાર્યક્રમો/કિસાનમેળાઓ યોજવામાં આવ્યા હતા અને 306 જળ શક્તિ કેન્દ્રોની સ્થાપના કરવામાં આવી હતી. માત્ર મનરેગા હેઠળનો ખર્ચ રૂ. 65000 કરોડથી વધુ છે. જળ સંરક્ષણ સંબંધિત કાર્યો કરવા ઉપરાંત, જળાશયોની યાદી બનાવવા માટે હાલના જળાશયો/માળખાઓની ઓળખ માટે રીમોટ સેન્સિંગ સેટેલાઇટ ઇમેજ અને GIS મેપિંગ ટેકનોલોજીનો પણ ઉપયોગ કરવામાં આવ્યો હતો. જળ શક્તિ અભિયાન: કેચ ધ રેઇન 2022માં કેટલીક નવી વિશેષતાઓ ઉમેરવામાં આવી છે તેમાં સ્પ્રિંગ શેડ વિકાસ, વોટર કેચમેન્ટ વિસ્તારનું સંરક્ષણ, જળ ક્ષેત્રમાં જેન્ડર મેઇનસ્ટ્રીમિંગ સામેલ છે. જેન્ડર મેઇનસ્ટ્રીમિંગ થી જળ સુશાસન/સંરક્ષણ અને વ્યવસ્થાપનમાં મહિલાઓની ભૂમિકાને પ્રોત્સાહન મળશે તેવી અપેક્ષા રાખવામાં આવે છે. રાજ્ય સરકારો પોત પોતાના રાજ્યોમાં દરેક જિલ્લામાં જળ શક્તિ કેન્દ્રો ઉભા કરવાની કામગીરી પૂરી કરશે. આ કેન્દ્રો નોલેજ સેન્ટર તરીકે કામ કરશે અને પાણી સંબંધિત તમામ સમસ્યાઓ/ પ્રશ્નો માટે વન સ્ટોપ ઉકેલ પૂરા પાડશે અને શક્ય એટલી વહેલી તકે જિલ્લા જળ સંરક્ષણ પ્લાન તૈયાર કરશે. આ વર્ષમાં અભિયાન હેઠળ જો દેશમાં જળાશયોની ગણતરી કરવામાં આવશે તો તે એક મોટી સિદ્ધિ બની જશે. તમામ સરપંચો અભિયાનના આરંભ દરમિયાન વિશેષ ગ્રામ સભાઓનું આયોજન કરશે અને ગામમાં લોકો પાસે જળ શપથ લેવડાવશે. “જળ શક્તિ અભિયાન: કેચ ધ રેઇન” અભિયાનનો સફળ અમલ પાયાના સ્તરે સ્થાનિક સામુદાયિક લોકોની સક્રિય સહભાગીતા પર નિર્ભર છે જ્યાં સ્થાનિક સામુદાયિક લોકો જળ સંરક્ષણ કાર્યમાં તેમની સક્રિય સહભાગીતા દ્વારા અને પાણીની અછત ઓછી કરવા માટે “જળ યોદ્ધા” બનશે અને જળ સંરક્ષણ માળખાની અસ્કયામતોના માલિક તરીકે કામ કરશે. જિલ્લા મેજિસ્ટ્રેટ અને ગ્રામ સરપંચો સ્થાનિક લોકોના “માર્ગદર્શક” બનીને દરેક વ્યક્તિને જળ સંરક્ષણમાં સક્રિય રીતે સહભાગી થવા માટે પ્રેરિત કરવાની મહત્વપૂર્ણ ભૂમિકા નિભાવશે જેથી “જળ શક્તિ માટે જન શક્તિ”ની ઇચ્છા પરિપૂર્ણ કરીને આ અભિયાનની સફળતા સુનિશ્ચિત થઇ શકે. SD/GP/JD (Visitor Counter : 231

pib-11567

333507b12c4fc83ae8e578e25cee6b829f33ae930fc6886dd267eac30db1f461

guj

| સ્વાસ્થ્ય અને પરિવાર કલ્યાણ મંત્રાલય | ભારતનું સંચિત કોવિડ-19 રસીકરણ કવરેજ લગભગ 200.33 કરોડને પાર 12-14 વર્ષની વય જૂથ માટે 3.80 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 1,43,654 છેલ્લા 24 કલાકમાં 15,528 દૈનિક નવા કેસ નોંધાયા સાજા થવાનો દર હાલમાં 98.47% સાપ્તાહિક પોઝિટિવિટી દર 4.57% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 200.33 Cr ને વટાવી ગયું છે. આ 2,64,01,846 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.80 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 1,04,10,439 | | બીજો ડોઝ | | 1,00,80,435 | | સાવચેતી ડોઝ | | 60,46,019 | | FLWs | | પ્રથમ ડોઝ | | 1,84,27,814 | | બીજો ડોઝ | | 1,76,53,682 | | સાવચેતી ડોઝ | | 1,15,24,159 | | 12-14 વર્ષ સુધીનું વય જૂથ | | પ્રથમ ડોઝ | | 3,80,72,341 | | બીજો ડોઝ | | 2,63,53,877 | | 15-18 વર્ષ સુધીનું વય જૂથ | | પ્રથમ ડોઝ | | 6,08,73,139 | | બીજો ડોઝ | | 5,01,97,765 | | 18 થી 44 વર્ષ સુધીનું વય જૂથ | | પ્રથમ ડોઝ | | 55,89,43,347 | | બીજો ડોઝ | | 50,61,59,573 | | સાવચેતી ડોઝ | | 74,42,441 | | 45 થી 59 વર્ષ સુધીનું વય જૂથ | | પ્રથમ ડોઝ | | 20,35,77,575 | | બીજો ડોઝ | | 19,46,30,222 | | સાવચેતી ડોઝ | | 54,45,034 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 12,73,67,539 | | બીજો ડોઝ | | 12,16,14,534 | | સાવચેતી ડોઝ | | 2,85,35,322 | | સાવચેતી ડોઝ | | 5,89,92,975 | | કુલ | | 2,00,33,55,257 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,43,654 થયો છે. દેશના કુલ પોઝિટિવ કેસના 0.33% સક્રિય કેસ છે. પરિણામે, ભારતનો રિકવરી રેટ 98.47% છે. છેલ્લા 24 કલાકમાં 16,113 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,31,13,623 છે. છેલ્લા 24 કલાકમાં 15,528 નવા કેસ નોંધાયા છે. છેલ્લા 24 કલાકમાં કુલ 4,68,350 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.01 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.57% છે અને દૈનિક સકારાત્મકતા દર 3.32% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com

pib-127096

0af1c9cb8982165e3e391e0f9a56e90cb1a015d96c4548fa7757dfdaca168c40

guj

પ્રધાનમંત્રીનું કાર્યાલય પ્રધાનમંત્રીએ શહીદ ભગત સિંહને તેમની જયંતિ નિમિત્તે શ્રદ્ધાંજલિ અર્પણ કરી પ્રધાનમંત્રી શ્રી નરેન્દ્ર મોદીએ શહીદ ભગતસિંહને તેમની જયંતિ નિમિત્તે શ્રદ્ધાંજલિ અર્પણ કરી. એક ટ્વિટમાં પ્રધાનમંત્રીએ કહ્યું; "મહાન સ્વાતંત્ર્ય સેનાની શહીદ ભગત સિંહને તેમની જન્મજયંતિ નિમિત્તે વિનમ્ર શ્રદ્ધાંજલિ. વીર ભગતસિંહ દરેક ભારતીયના હૃદયમાં વસે છે. તેમના સાહસી બલિદાનથી અસંખ્ય લોકોમાં દેશભક્તિની ચિનગારી પ્રજ્વલિત થઈ. હું તેમની જયંતિ નિમિત્તે તેમને નમન કરું છું અને તેમના ઉમદા આદર્શોને યાદ કરું છું." SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-209049

1a289b6c7814a46f38ddcb451129d670d10e4cf812cfad2d523de95ef79b1f0b

guj

વિજ્ઞાન અને ટેકનોલોજી મંત્રાલય ડિપાર્ટમેન્ટ ઓફ બાયોટેકનોલોજીના ઈન્સ્ટિટેયુટને આઈસીએમઆરની મંજૂરી ફરિદાબાદ પ્રદેશમાં બાયોટેકનોલોજી વિભાગના ટ્રાન્સલેશનલ હેલ્થ સાયન્સ એન્ડ ટેકનોલોજીને કોરોનાવાયરસ ટેસ્ટીંગ એકમ તરીકે આઈસીએમઆરની માન્યતા બાયોટેકનોલોજી વિભાગની ફરિદાબાદ સ્થિત ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટ ની બાયોએસે લોબોરેટરી હવે એસિક મેડિકલ કોલેજ અને હૉસ્પિટલ, ફરિદાબાદને કોરોનાવાયરસના ટેસ્ટીંગની સુવિધા પૂરી પાડશે. તે ફરિદાબાદ વિસ્તારની પ્રથમ અને એક માત્ર કોરોનાવાયરસ ટેસ્ટીંગ સુવિધા બનશે. બંને સંસ્થાઓ વચ્ચે હસ્તાક્ષર કરાયેલા સમજૂતિના કરાર મુજબ પણ બાયોએસે લેબોરેટરીને એસિક હૉસ્પિટલ ખાતે કોરોનાવાયરસની તપાસ માટે માનવ બળને તાલિમ આપશે અને ક્ષમતા નિર્માણ કરશે. ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટને ભારત સરકારના વિજ્ઞાન અને ટેકનોલોજી વિભાગ તરફથી ભંડોળ પૂરૂ પાડવામાં આવશે. એસિક મેડિકલ કોલેજ અને હૉસ્પિટલ, ફરિદાબાદ એ કેન્દ્ર સરકારના શ્રમ અને રોજગાર વિભાગ હેઠળ કામ કરતી ટોચની તબીબી સંસ્થા છે. ડીબીટી-ટીએચએસટીની બાયોમાસ લેબોરેટરીની સ્થાપના ડીબીટીના ભંડોળ મારફતે ટ્રાન્સલેશનલ હેલ્થ સાયન્સ એન્ડ ટેકનોલોજી ઈન્સ્ટિટ્યુટના સંશોધન પ્રોગ્રામ માટે કરવામાં આવી હતી. તેની સ્થાપના વેક્સીનેશન અને બાયોલોજીકલ્સના ક્લિનિકલ ડેવલપમેન્ટ માટે કરવામાં આવી હતી. તે ગુડ ક્લિનિકલ લેબોરેટરી પ્રેકટીસનાં વૈશ્વિક ધોરણો હાંસલ કરવાનો ઈરાદો ધરાવે છે અને તે વેક્સીનના ડેવલપમેન્ટ અને ટેસ્ટીંગ માટે નેશનલ એક્રેડિશન બોર્ડ બોર્ડ ફોર ટેસ્ટીંગ એન્ડ કેલિબરેશન લેબોરેટરી ની માન્યતા મેળવવા માટે અરજી કરશે. ઇન્ડિયન કાઉન્સિલ ઑફ મેડિકલ રિસર્ચ મારફતે વિસ્તરણ યોજના હાથ ધરવામાં આવી છે, જેમાં આઈસીએમઆર હેઠળ કામ કરતી ન હોય તેવી સરકારી લેબોરેટરીમાં ટેસ્ટીંગની સુવિધા શરૂ કરવામાં આવે તે હેતુથી આ સમજૂતિ કરાર પર હસ્તાક્ષર કરવામાં આવ્યા હતા. આમાં ડિપાર્ટમેન્ટ ઑફ બાયોટેકનોલોજીની લેબોરેટરીઝ, કાઉન્સિલ ઑફ સાયન્ટીફિક એન્ડ ઈન્ડસ્ટ્રિયલ રીસર્ચ, ડિફેન્સ રિસર્ચ એન્ડ ડેવલપમેન્ટ ઓર્ગેનાઈઝેશન તથા સરકારી ભંડોળથી ચાલતી તબીબી કોલેજોને ટેસ્ટીંગની સુવિધાથી આવરી લેવાની કામગીરી શરૂ કરવામાં આવી છે. વધુ માહિતી માટે સંપર્ક કરો ડૉ. સિઉલી મિત્રા, GP/RP(Visitor Counter : 125

pib-18178

93f95bc5002331121a3f5e8ebc0b7bba216ad3195470dd4f7e458fe160cb1fb2

guj

ગૃહ મંત્રાલય પદ્મ પુરસ્કારો-2024 માટે નામાંકન 15મી સપ્ટેમ્બર, 2023 સુધી ખુલ્લું છે પ્રજાસત્તાક દિવસ, 2024ના અવસરે જાહેર કરવામાં આવનાર પદ્મ પુરસ્કારો-2024 માટે ઓનલાઈન નામાંકન/ભલામણો 01 મે, 2023ના રોજ ખુલી છે. પદ્મ પુરસ્કારો માટે નામાંકન માટેની છેલ્લી તારીખ સપ્ટેમ્બર 15, 2023 છે. પદ્મ પુરસ્કારો માટે નોમિનેશન/ ભલામણો નેશનલ એવોર્ડ પોર્ટલ https://awards.gov.in પર ઓનલાઈન પ્રાપ્ત થશે. પદ્મ પુરસ્કારો એટલે કે પદ્મ વિભૂષણ, પદ્મ ભૂષણ અને પદ્મ શ્રી દેશના સર્વોચ્ચ નાગરિક સન્માનોમાંના છે. વર્ષ 1954માં સ્થાપિત આ પુરસ્કારો દર વર્ષે પ્રજાસત્તાક દિવસના અવસર પર જાહેર કરવામાં આવે છે. આ પુરસ્કારો 'ઉત્તમ કાર્ય' માટે આપવામાં આવે છે અને કલા, સાહિત્ય અને શિક્ષણ, રમતગમત, દવા, સમાજ સેવા, વિજ્ઞાન અને ઇજનેરી, જાહેર કાર્યો, નાગરિક સેવા, વેપાર અને ઉદ્યોગ વગેરે જેવા તમામ ક્ષેત્રો/શાખાઓમાં વિશિષ્ટ છે અને એનાયત કરવામાં આવે છે. અસાધારણ સિદ્ધિઓ/સેવા માટે. બધા લોકો તેમના સંપ્રદાય, વ્યવસાય, સ્થાન અથવા લિંગને ધ્યાનમાં લીધા વિના આ પુરસ્કારો માટે પાત્ર છે. ચિકિત્સકો અને વૈજ્ઞાનિકો સિવાયના સરકારી કર્મચારીઓ, જેમાં જાહેર ક્ષેત્રના ઉપક્રમોમાં કામ કરતા લોકોનો સમાવેશ થાય છે, તેઓ પદ્મ પુરસ્કારો માટે પાત્ર નથી. સરકાર પદ્મ પુરસ્કારોને ‘પીપલ્સ પદ્મ’ બનાવવા માટે મક્કમ છે. આથી, તમામ નાગરિકોને નોમિનેશન/ ભલામણો કરવા વિનંતી કરવામાં આવે છે. નાગરિકો પોતાને પણ નોમિનેટ કરી શકે છે. સંબંધિત ક્ષેત્ર/શિસ્તમાં ભલામણ કરનારની વિશિષ્ટ અને અનન્ય સિદ્ધિઓ/સેવાઓને સ્પષ્ટપણે પ્રકાશિત કરતું વ્યાખ્યાત્મક પ્રશસ્તિપત્ર પણ સબમિટ કરી શકાય છે. મહિલાઓ, સમાજના નબળા વર્ગો, અનુસૂચિત જાતિ અને અનુસૂચિત જનજાતિ, વિકલાંગ વ્યક્તિઓ અને સમાજની નિઃસ્વાર્થ સેવા કરનારાઓમાંથી પ્રતિભાશાળી વ્યક્તિઓને ઓળખવા માટે એક નક્કર પ્રયાસ થવો જોઈએ, જેમની શ્રેષ્ઠતા અને સિદ્ધિઓ ખરેખર આદરને પાત્ર છે. આ સંબંધમાં વધુ વિગતો ગૃહ મંત્રાલયની વેબસાઈટ પર 'એવોર્ડ્સ એન્ડ મેડલ્સ' શીર્ષક હેઠળ અને પદ્મ એવોર્ડ પોર્ટલ પર ઉપલબ્ધ છે. આ પુરસ્કારો સંબંધિત કાયદાઓ અને નિયમો વેબસાઇટ https://padmaawards.gov.in/AboutAwards.aspx પર ઉપલબ્ધ છે. (Visitor Counter : 204

pib-252642

3038d38a083eb8a61d14d836d1cbfd36cb904f88591b96bd66308289b1db786e

guj

પ્રધાનમંત્રીનું કાર્યાલય પ્રધાનમંત્રી રાંચીમાં જન આરોગ્ય યોજનાનો શુભારંભ કરશે, સિક્કિમમાં પેકયોંગ એરપોર્ટનું ઉદઘાટન કરશે પ્રધાનમંત્રી શ્રી નરેન્દ્ર મોદી 23 સપ્ટેમ્બર, 2018નાં રોજ ઝારખંડનાં રાંચીમાં પ્રધાનમંત્રી જન આરોગ્ય યોજના નો શુભારંભ કરશે. આ યોજના હેઠળ 10 કરોડથી વધારે કુટુંબોને દર વર્ષે રૂ. 5 લાખનાં મૂલ્યનો આરોગ્ય વીમો પ્રદાન કરવામાં આવશે. પ્રધાનમંત્રી પીએમજેએવાય પર એક પ્રદર્શનની મુલાકાત લેશે. તેઓ લાભાર્થીની ઓળખ અને ઇ-કાર્ડ બનાવવા જેવી કાર્યવાહીના સાક્ષી પણ જોશે. સાથે-સાથે પ્રધાનમંત્રી ચાઇબાસા અને કોડેર્માં મેડિકલ કોલેજનો શિલાન્યાસ કરશે. તેઓ સિક્કિમનાં ગંગટોક માટે રવાના થતાં અગાઉ 10 હેલ્થ એન્ડ વેલનેસ સેન્ટરનું ઉદઘાટન કરશે. પ્રધાનમંત્રી 24 સપ્ટેમ્બરનાં રોજ પેકયોંગ એરપોર્ટનું ઉદઘાટન કરશે, જે સિક્કિમને દેશનાં ઉડ્ડયન નકશા પર લાવશે. એરપોર્ટ હિમાલયની પર્વતમાળામાં સ્થિત રાજ્યને જોડાણમાં મોટું પ્રદાન આપશે અને પ્રવાસનને પણ વેગ આપશે. પ્રધાનમંત્રી પેકયોંગ એરપોર્ટ પર આવશે, જ્યાં તો એરપોર્ટ અને ટર્મિનલ બિલ્ડિંગ વિશે જાણકારી આપશે. તેઓ પેકયોંગ એરપોર્ટની તકતીનું અનાવરણ કરશે. પછી તેઓ જનસભાને સંબોધિત કરશે. RP (Visitor Counter : 133

pib-251154

c22b66727de8684ac59f0cb7332ec97a90850c97b23fe5a8a031d2a4b12c3462

guj

સ્વાસ્થ્ય અને પરિવાર કલ્યાણ મંત્રાલય ભારતનું સંચિત કોવિડ-19 રસીકરણ કવરેજ લગભગ 218. 97 કરોડને પાર 12-14 વર્ષની વય જૂથ માટે 4.10 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 28,593 છેલ્લા 24 કલાકમાં 2,756 દૈનિક નવા કેસ નોંધાયા સાજા થવાનો દર હાલમાં 98.75% સાપ્તાહિક પોઝિટિવિટી દર 1.28% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 218.97 Cr ને વટાવી ગયું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.10 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 10415261 | | બીજો ડોઝ | | 10119432 | | સાવચેતી ડોઝ | | 7041914 | | FLWs | | પ્રથમ ડોઝ | | 18436936 | | બીજો ડોઝ | | 17717531 | | સાવચેતી ડોઝ | | 13685648 | | 12-14 વર્ષ સુધીનું વય જૂથ | | પ્રથમ ડોઝ | | 41072203 | | બીજો ડોઝ | | 31917084 | | 15-18 વર્ષ સુધીનું વય જૂથ | | પ્રથમ ડોઝ | | 61962380 | | બીજો ડોઝ | | 53155857 | | 18 થી 44 વર્ષ સુધીનું વય જૂથ | | પ્રથમ ડોઝ | | 561327738 | | બીજો ડોઝ | | 515974453 | | સાવચેતી ડોઝ | | 97704646 | | 45 થી 59 વર્ષ સુધીનું વય જૂથ | | પ્રથમ ડોઝ | | 204037559 | | બીજો ડોઝ | | 197007398 | | સાવચેતી ડોઝ | | 49589826 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 127674073 | | બીજો ડોઝ | | 123172264 | | સાવચેતી ડોઝ | | 47775901 | | સાવચેતી ડોઝ | | 21,57,97,935 | | કુલ | | 2,18,97,88,104 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 28,593 થયો છે. દેશના કુલ પોઝિટિવ કેસના 0.06% સક્રિય કેસ છે. પરિણામે, ભારતનો રિકવરી રેટ 98.75% છે. છેલ્લા 24 કલાકમાં 3,393 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,40,54,621 છે. છેલ્લા 24 કલાકમાં 2,756 નવા કેસ નોંધાયા છે. છેલ્લા 24 કલાકમાં કુલ 2,39,546 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.69 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.28% છે અને દૈનિક સકારાત્મકતા દર 1.15% હોવાનું નોંધાયું છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 160

pib-257268

3a85e6de56ed7a49de0513c24d819ada1ec66cb3a4665bd536aa15bcc15bbb73

guj

પ્રધાનમંત્રીનું કાર્યાલય પ્રધાનમંત્રીએ બહાદુરી પુરસ્કાર વિજેતાઓનું સન્માન કરવા વેબસાઇટ લોન્ચ કરી નવી દિલ્હી, 15-08-2017 પ્રધાનમંત્રી શ્રી નરેન્દ્ર મોદીએ આઝાદી પછી અત્યાર સુધીના બહાદુરી પુરસ્કારના તમામ વિજેતાઓનું સન્માન કરવા આજે નવી વેબસાઇટ લોન્ચ કરી છે. પ્રધાનમંત્રીએ શ્રેણીબદ્ધ ટ્વીટ કરીને આ વેબસાઇટ http://gallantryawards.gov.in/ના લોન્ચની જાહેરાત કરતા કહ્યું હતું કે, આ પોર્ટલ આપણા સાહસિક પુરુષો અને મહિલાઓ, નાગરિકો અને સૈનિકોની શૌર્યગાથાનું જતન કરશે અને આપણને તેના વિશે જાણકારી આપશે. પ્રધાનમંત્રીએ કહ્યું હતું કે, “આઝાદી પછી અત્યાર સુધી બહાદુરી પુરસ્કાર મેળવનાર આપણા હીરોની યાદગીરી સ્વરૂપે http://gallantryawards.gov.in/ સાઇટ લોન્ચ કરવામાં આવી છે. આ પોર્ટલ http://gallantryawards.gov.in/ આપણા સાહસિક ભાઈઓ અને બહેનો, નાગરિકો અને સૈનિકોની શૌર્યગાથાઓને જાળવશે અને નવી પેઢીઓને આ અંગે જાણકારી આપશે. જો તમારી પાસે કોઈ માહિતી/ફોટો હોય, જે આ માહિતીમાં સામેલ ન હોય અને તેને પોર્ટલ પર ઉમેરી શકાય તેવું જણાય, તો કૃપા કરીને સાઇટ પર ફીડબેક લિન્ક મારફતે તેને શેર કરો.” GP/TR (Visitor Counter : 103

pib-39869

b7b6335e7483d56f9e6b623460c2a2ea655c2623ce21f4171b027d7f8ee326b8

guj

વિજ્ઞાન અને ટેકનોલોજી મંત્રાલય પૂણે સ્થિત સ્ટાર્ટઅપ અને સાયટેક પાર્કમાં ઇન્ક્યુબેટીએ કોવિડ 19 સામેની લડાઈમાં મહારાષ્ટ્રની હોસ્પિટલોને શુદ્ધ અને ડિસઇન્ફેક્ટ કરવા ટેકનોલોજી વિકસાવી સાયટેક એરઓન નામની નેગેટીવ આયન જનરેટર બંધ વાતાવરણમાં વાયરસ, બેક્ટેરિયા અને ફુગના ઇન્ફેક્શનને નિયંત્રણમાં રાખવામાં મદદરૂપ થશે આ કોવિડ-19 પોઝિટિવ કેસ અને શંકાસ્પદ કેસ દ્વારા દૂષિત હવાને ચોખ્ખી કરે છે અને ઇન્ફેક્શન થયેલા ભાગોને ડિસઇન્ફેક્ટ કરે છે એનાથી ક્વૉરન્ટાઇન સુવિધાઓમાં કાર્યરત સ્ટાફ, ડૉક્ટરો અને નર્સોની રોગ પ્રતિરોધક ક્ષમતા અને વાયરસ સામે લડવાની ક્ષમતા વધીને તેમની સલામતી સુનિશ્ચિત થઈ શકશે ડીએસટીએ પ્રોડક્ટનું ઉત્પાદન કરવા અને એને વધારવા રૂ. 1 કરોડ આપ્યાં તેમાંથી 1000 મહારાષ્ટ્રમાં વિવિધ હોસ્પિટલોમાં ઇન્સ્ટોલેશન માટે ટૂંક સમયમાં તૈયાર થઈ જશે ઇન્ક્યુબેટી કંપની સાયટેક પાર્ક, પૂણેએ વિકસાવેલી એક ટેકનોલોજી ભારતની કોવિડ 19 સામેની લડાઈ માટે અસરકારક સમાધાન ઓફર કરે છે, જે એક કલાકની અંદર નોંધપાત્ર રીતે રૂમની અંદર ઇન્ફેક્ટેડ વિસ્તારોમાં વાયરલનું પ્રમાણ નોંધપાત્ર રીતે ઘટાડે છે. આ ટેકનોલોજી વિજ્ઞાન અને ટેકનોલોજી વિભાગ એ શરૂ કરેલા કાર્યક્રમ નિધિ પ્રયાસ અંતર્ગત વિકસાવવામાં આવી છે. ડીએસટીએ પ્રોડક્ટનું ઉત્પાદન કરવા અને સ્કેલ વધારવા રૂ. 1 કરોડ આપ્યાં છે તથા મહારાષ્ટ્રમાં વિવિધ હોસ્પિટલોમાં તેમાંથી 1000 ટૂંક સમયમાં ઇન્સ્ટોલ કરવા માટે તૈયાર થઈ જશે. પૂણેની કંપની જેક્લીન વેધર ટેકનોલોજીસ પ્રોડક્ટનું ઉત્પાદન કરી રહી છે. સાયટેક એરઓન નામનો નેગેટિવ આયન જનરેટર બંધ વાતાવરણમાં વાયરસ, બેક્ટેરિયા અને ફંગલ ઇન્ફેક્શનને નિયંત્રણ કરવામાં મદદ કરે છે, જે હવાને ચોખ્ખી કરી શકે છે તથા એરિયાને ડિસઇન્ફેક્ટ કરી શકે છે, જેને કોવિડ-19 પોઝિટિવ કેસ અને શંકાસ્પદ કેસ ધરાવતી વ્યક્તિઓ દ્વારા ઇન્ફેક્શન લાગ્યું હોય છે. એટલે સ્ટાફ, ડૉક્ટરો અને નર્સોની રોગ પ્રતિરોધક ક્ષમતા અને વાયરસ સામે લડવાની ક્ષમતામાં વધારો કરીને તેમની સલામતી સુનિશ્ચિત કરી શકાશે, જેઓ ક્વારેન્ટાઇન સુવિધાઓમાં સતત કામ કરે છે. રોગનું કારણરૂપ વાયરસ અને બેક્ટેરિયાનો નાશ કરવામાં એની ઉપયોગિતાનું ઘર, હોસ્પિટલ, શાળાઓ, ખેતરો, ઉદ્યોગો વગેરે જેવા વિવિધ પ્રકારના બંધ વાતાવરણમાં આંતરરાષ્ટ્રીય સ્તરની વિવિધ પ્રસિદ્ધ પ્રયોગશાળાઓમાં વૈજ્ઞાનિક ધોરણે પરીક્ષણ થયું છે. આયન જનરેટર મશીનની એક કલાકની કામગીરી રૂમની સાઇઝને આધારે એની અંદર 99.7 ટકા સુધી વાયરલનું ભારણ ઘટાડે છે. સાયટેક એરઓન આયોનાઇઝર મશીન 8 સેકન્ડ દીઠ અંદાજે સેંકડો મિલિયન નેગેટિવ ચાર્જ આયન પેદા કરે છે. હવાજન્ય ફુગ, કોરોના કે ઇન્ફ્લુએન્ઝા વાયરસ, માઇટ એલર્જન્સ, બેક્ટેરિયા, પોલેન્સ, ડસ્ટ વગેરે જેવા સૂક્ષ્મ અણુઓની આસપાસ આયોનાઇઝર ફોર્મ ક્લસ્ટર્સ દ્વારા પેદા થતા નેગેટિવ આયન હાઇડ્રોક્સિલ રેડિકલ્સ અને એચઓ નામનો અતિ રિએક્ટિવ ઓએચ ગ્રૂપ રાસાયણિક પ્રતિક્રિયા દ્વારા તમામ પ્રકારનાં સૂક્ષ્મ જીવાણુઓને નિષ્ક્રિય કરે છે. ઓએચ ગ્રૂપ વાતાવરણના ડિટર્જન્ટ તરીકે પણ ઓળખાય છે. આયન જનરેટર દ્વારા પેદા થતી ડિટરજન્ટની લાક્ષણિકતા એલર્જન્સ, વાયરસ અને બેક્ટેરિયામાં બહારનાં પ્રોટિનને તોડવામાં મદદ કરે છે, જે હવાજન્ય રોગોને નિયંત્રણમાં લાવવામાં મદદ કરે છે. એનાથી ઇન્ફેક્શન અને નુકસાનકારક વાતાવરણીય પરિબળો સામે લડવા શરીરની પ્રતિરોધક ક્ષમતામાં વધારો થાય છે. આ પ્રતિરોધકક્ષમતા આયન વાતાવરણની બહાર આગામી 20થી 30 દિવસ માટે મદદરૂપ થઈ શકશે. આ કાર્બન મોનોકસાઇડ , નાઇટ્રોજન ડાયોકસાઇડ અને અસ્થિર કાર્બનિક સંયોજનો જેવા વાયુજન્ય પ્રદૂષકોને છૂટાં પણ પાડે છે. આયન જનરેટર ઇન્ફ્લુએન્ઝા વાયરસ, કોક્સસાકી વાયરસ, પોલિયો વાયરસ, હ્યુમન કોરોના વાયરસ, વિવિધ એલર્જન્સ, બેક્ટેરિયા અને ફુગ જેવા વિવિધ પ્રકારનાં રોગકારકો સામે અસરકારક છે. આ સરકારી પરિવહન, ટ્રેન સ્ટેશનો કે એરપોર્ટ પર હવામાં તરતા વાયરસો સામે પણ ઉપયોગી થઈ શકશે અથવા પ્લેન કેબિન, ઘર, હોસ્પિટલનો વોર્ડ વગેરે જેવી બંધ જગ્યાની અંદર ખાસ કરીને વધારે ઉપયોગી છે. GP/RP (Visitor Counter : 191

pib-282981

b9c672d0cd6a9a5aaea9ec575f34a8993ad7185747eb8236eaa340b18c1392ca

guj

ખાણ મંત્રાલય ડિસ્ટ્રિક્ટ મિનરલ ફાઉન્ડેશન હેઠળ ગુજરાત દ્વારા ઉપલબ્ધ અને ખર્ચવામાં આવેલા ભંડોળની વિગતો કેન્દ્ર સરકારે પ્રધાનમંત્રી ખનિજ ક્ષેત્ર કલ્યાણ યોજના હેઠળ ઉચ્ચ પ્રાથમિકતા ધરાવતાં ક્ષેત્રો અને અન્ય પ્રાથમિકતા ધરાવતાં ક્ષેત્રોની ઓળખ કરી છે. પીએમકેકેકેવાયની માર્ગદર્શિકા અનુસાર, ડિસ્ટ્રિક્ટ મિનરલ ફાઉન્ડેશન્સ ને ઓછામાં ઓછા 60 ટકા ભંડોળનો ખર્ચ ઉચ્ચ પ્રાથમિકતા ધરાવતા ક્ષેત્રો પર કરવા સૂચના આપવામાં આવી છે, જેમ કે: પીવાના પાણીનો પુરવઠો; પર્યાવરણની જાળવણી અને પ્રદૂષણ નિયંત્રણના પગલાં; આરોગ્ય સંભાળ; શિક્ષણ; સ્ત્રીઓ અને બાળકોનું કલ્યાણ; વૃદ્ધ અને અપંગ લોકોનું કલ્યાણ; કૌશલ્ય વિકાસ; અને સ્વચ્છતા અને અન્ય પ્રાથમિકતા ધરાવતાં ક્ષેત્રો પર 40 ટકા સુધી, જેમ કેઃ ભૌતિક માળખાગત સુવિધા; સિંચાઈ; ઊર્જા અને જળવિભાજક વિકાસ; અને ખાણકામ જિલ્લામાં પર્યાવરણની ગુણવત્તા વધારવા માટેના અન્ય કોઈ પણ પગલાં. આ ઉપરાંત એમએમડીઆર એક્ટ, 1957ની કલમ 15માં એવો નિર્દેશ આપવામાં આવ્યો છે કે, ૧૫ પેટાકલમ , અને પેટા-કલમ પ્રત્યે પૂર્વગ્રહ રાખ્યા વિના, રાજ્ય સરકાર, જાહેરનામા દ્વારા, આ કાયદાની નીચેની જોગવાઈઓના નિયમન માટેના નિયમો બનાવી શકે છે, એટલે કે: - સેક્શન 9Bની પેટાકલમ હેઠળ ખાણકામથી અસરગ્રસ્ત વ્યક્તિઓ અને વિસ્તારોના હિત અને લાભ માટે ડિસ્ટ્રિક્ટ મિનરલ ફાઉન્ડેશન જે રીતે કામ કરશે; તદનુસાર, ગુજરાત સરકારે ડીએમએફ નિયમો બનાવ્યા છે. ગુજરાત ડીએમએફ નિયમ 2016 હેઠળ કલમ 16, પેટાકલમ 4 હેઠળ રાજ્ય સરકારે ઉચ્ચ પ્રાથમિકતા ધરાવતા વિસ્તારો અને અન્ય પ્રાથમિકતા ધરાવતા વિસ્તારોની ઓળખના સંબંધમાં પીએમકેકેકેકેવાયની જોગવાઈનો સમાવેશ કર્યો હતો. ગુજરાતમાં ઉચ્ચ અગ્રતા ધરાવતા વિસ્તારો અને અન્ય અગ્રતા ધરાવતા વિસ્તારોમાં થયેલા કામોની વિગતો પરિશિષ્ટ તરીકે જોડવામાં આવી છે . પરિશિષ્ટ | | S. ના | | જીલ્લો | | ઉચ્ચ પ્રાધાન્યવાળા વિસ્તારો | | બીજા પ્રાધાન્ય વિસ્તારો | | પ્રોજેક્ટોની સંખ્યા નથી | | કરોડ રૂ.માં ફાળવેલી રકમ. | | કરોડ રૂ.માં ખર્ચવામાં આવેલી રકમ. | | પ્રોજેક્ટોની સંખ્યા નથી | | કરોડ રૂ.માં ફાળવવામાં આવેલી રકમ. | | કરોડ રૂ.માં ખર્ચવામાં આવેલી રકમ. | | 1 | | અમદાવાદ | | 110 | | 31.00 | | 4.10 | | 1 | | 0.05 | | 0.05 | | 1 | | અમરેલી | | 794 | | 77.42 | | 30.74 | | 321 | | 13.83 | | 9.63 | | 3 | | આનંદ | | 107 | | 4.52 | | 1.99 | | 24 | | 0.80 | | 0.38 | | 4 | | અરવલ્લી | | 429 | | 30.36 | | 15.05 | | 357 | | 12.37 | | 8.81 | | 5 | | બનાસકાંઠા | | 342 | | 38.27 | | 7.45 | | 137 | | 6.99 | | 2.08 | | 6 | | ભરૂચ | | 1137 | | 109.18 | | 25.23 | | 399 | | 37.86 | | 11.95 | | 7 | | ભાવનગર | | 581 | | 36.41 | | 4.65 | | 27 | | 1.75 | | 0.54 | | 8 | | બોટાદ | | 134 | | 2.75 | | 1.45 | | 12 | | 0.52 | | 0.30 | | 9 | | છોટાઉદેપુર | | 1250 | | 79.11 | | 30.31 | | 359 | | 17.86 | | 10.93 | | 10 | | દાહોદ | | 242 | | 12.06 | | 2.66 | | 6 | | 0.39 | | 0.19 | | 11 | | દેવભૂમિદ્વારકા | | 1597 | | 75.00 | | 27.26 | | 248 | | 24.03 | | 8.10 | | 12 | | ગાંધીનગર | | 270 | | 10.76 | | 5.83 | | 62 | | 2.88 | | 1.92 | | 13 | | ગિરસોમનાથ | | 2979 | | 113.76 | | 68.82 | | 554 | | 36.25 | | 6.67 | | 14 | | જામનગર | | 124 | | 9.15 | | 5.38 | | 35 | | 1.86 | | 1.37 | | 15 | | જૂનાગઢ | | 396 | | 19.62 | | 14.94 | | 255 | | 3.40 | | 2.94 | | 16 | | કચ્છ | | 1226 | | 249.30 | | 87.74 | | 684 | | 76.41 | | 38.11 | | 17 | | ખેડા | | 411 | | 13.79 | | 7.99 | | 89 | | 2.79 | | 1.83 | | 18 | | મહીસાગર | | 51 | | 1.54 | | 1.10 | | 22 | | 0.59 | | 0.42 | | 19 | | મહેસાણા | | 110 | | 9.43 | | 0.78 | | 73 | | 3.20 | | 0.95 | | 20 | | મોરબી | | 625 | | 6.60 | | 2.20 | | 57 | | 2.89 | | 1.97 | | 21 | | નર્મદા | | 111 | | 1.93 | | 1.39 | | 11 | | 0.65 | | 0.27 | | 22 | | નવસારી | | 558 | | 21.38 | | 12.64 | | 137 | | 6.17 | | 3.26 | | 23 | | પંચમહાલ | | 480 | | 18.40 | | 10.04 | | 111 | | 2.64 | | 1.64 | | 24 | | પાટણ | | 42 | | 0.66 | | 0.51 | | 0 | | 0.00 | | 0.00 | | 25 | | પોરબંદર | | 608 | | 73.73 | | 44.55 | | 180 | | 19.32 | | 12.41 | | 26 | | રાજકોટ | | 127 | | 9.81 | | 5.94 | | 73 | | 6.21 | | 2.16 | | 27 | | સાબરકાંઠા | | 460 | | 22.34 | | 3.55 | | 292 | | 9.89 | | 2.52 | | 28 | | સુરત | | 634 | | 28.73 | | 19.48 | | 277 | | 12.06 | | 8.69 | | 29 | | સુરેન્દ્રનગર | | 494 | | 17.96 | | 8.84 | | 253 | | 11.67 | | 9.37 | | 30 | | તાપી | | 323 | | 37.07 | | 9.16 | | 70 | | 5.03 | | 2.71 | | 31 | | વડોદરા | | 1057 | | 27.38 | | 13.00 | | 487 | | 15.33 | | 7.12 | | 32 | | વલસાડ | | 567 | | 13.69 | | 7.14 | | 17 | | 0.60 | | 0.29 | | કુલ | | 18376 | | 1203.13 | | 481.89 | | 5630 | | 336.3 | | 159.6 કેન્દ્રીય કોલસા, ખાણ અને સંસદીય બાબતોના મંત્રી શ્રી પ્રહલાદ જોશીએ આજે લોકસભામાં એક લેખિત જવાબમાં આ માહિતી આપી હતી. CB/GP/JD (Visitor Counter : 56

pib-286562

54ad939950b9c3911975970d0607ccd8deb55417b2b1ff610635432c44b17f23

guj

પ્રધાનમંત્રીનું કાર્યાલય પ્રધાનમંત્રી 7મી ડિસેમ્બરે ગોરખપુરની મુલાકાત લેશે અને ₹ 9600 કરોડથી વધુની વિકાસ પરિયોજનાઓ રાષ્ટ્રને સમર્પિત કરશે 30 વર્ષોથી વધુ સમયથી બંધ રહેલા ગોરખપુર ખાતર પ્લાન્ટને ફરીથી જીવંત કરાશે આ પુનરુત્થાન યુરિયાના ઉત્પાદનમાં આત્મનિર્ભરતા હાંસલ કરવાના પ્રધાનમંત્રીનાં સ્વપ્નથી ચાલિત આ પ્રોજેક્ટ ખાસ કરીને પૂર્વાંચલ પ્રદેશ અને આસપાસના વિસ્તારોના ખેડૂતોને ઘણો લાભદાયી ગુણવત્તાયુક્ત ત્રીજી હરોળની આરોગ્યસંભાળની ઉપલબ્ધતામાં પ્રાદેશિક અસંતુલનને સુધારવા એઈમ્સ, ગોરખપુર વધુ એક મહત્વપૂર્ણ પગલું ભરશે આ બેઉ પરિયોજનાઓનો શિલાન્યાસ પ્રધાનમંત્રી દ્વારા 2016માં થયો હતો પ્રધાનમંત્રી શ્રી નરેન્દ્ર મોદી 7મી ડિસેમ્બર, 2021ના રોજ ગોરખપુરની મુલાકાત લેશે અને બપોરે એક કલાકે ₹ 9600 કરોડની કિમતની વિકાસ પરિયોજનાઓ રાષ્ટ્રને સમર્પિત કરશે. પ્રધાનમંત્રી ગોરખપુર ફર્ટિલાઈઝર પ્લાન્ટ રાષ્ટ્રને સમર્પિત કરશે જેનું ભૂમિપૂજન તેમના દ્વારા જ 2016ની 22મી જુલાઇએ કરવામાં આવ્યું હતું. છેલ્લાં 30 વર્ષો કરતાં વધારે સમયથી બંધ પડેલા આ પ્લાન્ટને ફરીથી જીવંત કરવામાં આવ્યો છે અને આશરે ₹ 8600 કરોડના ખર્ચે બાંધવામાં આવ્યો છે. આ ખાતર સંયંત્રના પુનરુત્થાન પાછળનું ચાલક બળ યુરિયાના ઉત્પાદનમાં આત્મનિર્ભરતા હાંસલ કરવાનું પ્રધાનમંત્રીનું સ્વપ્ન છે. ગોરખપુર પ્લાન્ટ દર વર્ષે 12.7 એલએમટી સ્વદેશી લીમડા લેપિત યુરિયાનું ઉત્પાદન ઉપલબ્ધ બનાવશે. તે પૂર્વાંચલ પ્રદેશ અને આસપાસના વિસ્તારોના ખેડૂતોને માટે એમની યુરિયા ખાતર માટેની માગને પહોંચીને અપાર લાભદાયી સાબિત થશે. એનાથી આ પ્રદેશની એકંદર આર્થિક વૃદ્ધિને પણ વેગ મળશે. આ પ્રોજેક્ટ હિંદુસ્તાન ઉર્વરક એન્ડ રસાયણ લિમિટેડ ના નેજા હેઠળ સ્થાપિત કરાયો છે. એચયુઆરએલ એ નેશનલ થર્મલ પાવર કૉર્પોરેશન, કોલ ઇન્ડિયા લિમિટેડ, ઇન્ડિયન ઑઇલ કૉર્પોરેશન લિમિટેડ, ફર્ટિલાઈઝર કૉર્પોરેશન ઑફ ઈન્ડિયા અને હિંદુસ્તાન ફર્ટિલાઇઝર કૉર્પોરેશન લિમિટેડની એક સંયુક્ત સાહસ કંપની છે અને ગોરખપુર, સિંદરી અને બરૌની ફર્ટિલાઇઝર પ્લાન્ટ્સના પુનરુત્થાન માટે કાર્ય કરી રહી છે. ગોરખપુર પ્લાન્ટનું કાર્ય મેસર્સ ટોયો એન્જિનિયરિંગ, જાપાન અને ટોયો એન્જિનિયરિંગ ઈન્ડિયા પ્રાઇવેટ લિમિટેડ કન્સોર્ટિઅમ દ્વારા કરાયું છે અને ટેકનોલોજી/લાયસન્સર્સ તરીકે કેબીઆર, યુએસએ અને ટોયો, જાપાન છે. આ પરિયોજનામાં વિશ્વનો સૌથી ઊંચો 149.2 મીટરનો પ્રિલિંગ ટાવર છે. તેમાં ભારતનો પહેલો એર ઓપરેટેડ રબર ડેમ અને સલામતીનાં પાસાં વધારવા માટે બ્લાસ્ટ પ્રૂફ કન્ટ્રોલ રૂમ પણ છે. પ્રધાનમંત્રી આશરે ₹ 1000 કરોડથી વધુના ખર્ચે નિર્મિત એઈમ્સ, ગોરખપુરના સંપૂર્ણ કાર્યરત સંકુલને પણ રાષ્ટ્રને સમર્પિત કરશે. આ સંકુલનો શિલાન્યાસ પ્રધાનમંત્રી દ્વારા 2016ની 22મી જુલાઇએ કરવામાં આવ્યો હતો. પ્રધાનમંત્રી સ્વાસ્થ્ય સુરક્ષા યોજના હેઠળ એની સ્થાપના કરવામાં આવી છે. આ યોજના દ્વારા ગુણવત્તાયુક્ત ટર્શરી લેવલ- ત્રીજી હરોળની આરોગ્યસંભાળની ઉપલબ્ધતામાં પ્રાદેશિક અસંતુલનને સુધારવા પ્રધાનમંત્રીનાં વિઝન અનુસાર સંસ્થાઓ સ્થપાઇ રહી છે. એઈમ્સ, ગોરખપુર ખાતેની સુવિધાઓમાં 750 બૅડની હૉસ્પિટલ, મેડિકલ કૉલેજ, નર્સિંગ કૉલેજ, આયુષ બિલ્ડિંગ, તમામ સ્ટાફ માટે રહેણાંક, અંડર ગ્રેજ્યુએટ્સ અને પોસ્ટ ગ્રેજ્યુએટ વિદ્યાર્થીઓ માટે હૉસ્ટેલ ઈત્યાદિનો સમાવેશ થાય છે. પ્રધાનમંત્રી આઇસીએમઆર-રિજિયોનલ મેડિકલ રિસર્ચ સેન્ટર , ગોરખપુરની નવી ઈમારતનું પણ ઉદઘાટન કરશે. આ કેન્દ્ર આ પ્રદેશમાં જાપાનીઝ એન્કેફ્લાઇટિસ/એક્યુટ એન્કેફ્લાઇટિસના પડકારને હાથ ધરવામાં ઉપયોગી રહ્યું છે. અત્યાધુનિક સુવિધાઓ સાથે નવી ઈમારત ચેપી અને બિનચેપી રોગોના ક્ષેત્રે સંશોધનની નવી ક્ષિતિજો ખોલશે અને ક્ષમતા નિર્માણમાં પણ મદદ કરશે અને પ્રદેશની અન્ય મેડિસિન સંસ્થાઓને ટેકો પૂરો પાડશે. SD/GP/JD (

pib-11003

be1782ce289f13e2f52863b1f6059ba36c873d4e5c1a4c9a9468fd2dc46937e3

guj

પ્રધાનમંત્રીનું કાર્યાલય પ્રધાનમંત્રીએ જયપુર અને દિલ્હી કેન્ટ વચ્ચે રાજસ્થાનની પ્રથમ વંદે ભારત એક્સપ્રેસને લીલી ઝંડી બતાવી છેલ્લા 2 મહિનામાં છઠ્ઠી વંદે ભારતને ઝંડી બતાવી “રાજસ્થાન આજે તેની પ્રથમ વંદે ભારત એક્સપ્રેસ મેળવે છે. આનાથી કનેક્ટિવિટીમાં નોંધપાત્ર વધારો થશે અને પ્રવાસનને વેગ મળશે” "વંદે ભારત 'ભારત પ્રથમ હંમેશા પ્રથમ' ની ભાવનાને સાકાર કરે છે" "વંદે ભારત ટ્રેન વિકાસ, આધુનિકતા, સ્થિરતા અને આત્મનિર્ભરતાનો પર્યાય બની ગઈ છે" "કમનસીબે રેલવે જેવી નાગરિકોની મહત્વની અને પાયાની જરૂરિયાત રાજકારણના અખાડામાં ફેરવાઈ ગઈ" "રાજસ્થાન માટે રેલવે બજેટ 2014 થી 14 વખત વધારવામાં આવ્યું છે, જે 2014માં 700 કરોડ હતું જે આ વર્ષે 9500 કરોડ રૂપિયાથી વધુ થયું છે" "ભારત ગૌરવ સર્કિટ ટ્રેન એક ભારત - શ્રેષ્ઠ ભારતની ભાવનાને સતત મજબૂત કરી રહી છે" “જ્યારે રેલવે જેવી કનેક્ટિવિટીનું ઈન્ફ્રાસ્ટ્રક્ચર મજબૂત હોય છે, ત્યારે દેશ મજબૂત હોય છે. તેનાથી દેશના સામાન્ય નાગરિકને ફાયદો થાય છે, દેશના ગરીબ અને મધ્યમ વર્ગને ફાયદો થાય છે. પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા રાજસ્થાનની પ્રથમ વંદે ભારત એક્સપ્રેસ ટ્રેનને લીલી ઝંડી બતાવી હતી. સભાને સંબોધતા, પ્રધાનમંત્રીએ રાજસ્થાનની વીરતાની ભૂમિને તેની પ્રથમ વંદે ભારત ટ્રેન મેળવવા બદલ અભિનંદન પાઠવ્યા હતા, જે માત્ર જયપુર દિલ્હી વચ્ચેની જ મુસાફરીને સરળ બનાવશે નહીં પરંતુ રાજસ્થાનના પ્રવાસન ઉદ્યોગને પણ પ્રોત્સાહન આપશે કારણ કે તે તીર્થરાજ પુષ્કર અને અજમેર શરીફ જેવી શ્રદ્ધાના સ્થળો સુધી પહોંચવામાં મદદ કરશે. છેલ્લા બે મહિનામાં, પ્રધાનમંત્રીએ દિલ્હી-જયપુર વંદે ભારત એક્સપ્રેસ સહિત દેશની છ વંદે ભારત ટ્રેનોને લીલી ઝંડી બતાવવાની તકને યાદ કરી અને મુંબઈ-સોલાપુર વંદે ભારત એક્સપ્રેસ, મુંબઈ-શિરીડી વંદે ભારત એક્સપ્રેસ, રાણી કમલાપતિ-હઝરત નિઝામુદ્દીન વંદે ભારત એક્સપ્રેસ, સિકંદરાબાદ-તિરુપતિ વંદે ભારત એક્સપ્રેસ અને ચેન્નાઈ કોઈમ્બતુર વંદે ભારત એક્સપ્રેસનું ઉદાહરણ આપ્યું. પ્રધાનમંત્રીએ ધ્યાન દોર્યું હતું કે વંદે ભારત એક્સપ્રેસની શરૂઆતથી અત્યાર સુધીમાં લગભગ 60 લાખ નાગરિકોએ મુસાફરી કરી છે. "વંદે ભારતની ગતિ તેની મુખ્ય વિશેષતા છે અને તે લોકોનો સમય બચાવી રહી છે",એમ પ્રધાનમંત્રીએ કહ્યું. એક અભ્યાસ અનુસાર, પ્રધાનમંત્રીએ નોંધ્યું છે કે જેઓ વંદે ભારત એક્સપ્રેસમાં મુસાફરી કરે છે તેઓ દરેક પ્રવાસમાં 2500 કલાક બચાવે છે. તેમણે હાઇલાઇટ કર્યું કે વંદે ભારત એક્સપ્રેસને ઉત્પાદન કૌશલ્ય, સલામતી, ઝડપી ગતિ અને સુંદર ડિઝાઇનને ધ્યાનમાં રાખીને વિકસાવવામાં આવી છે. વંદે ભારત એક્સપ્રેસની નાગરિકોએ ખૂબ પ્રશંસા કરી છે તેનો પુનરોચ્ચાર કરતાં પ્રધાનમંત્રીએ કહ્યું કે એક્સપ્રેસ ટ્રેન ભારતમાં વિકસિત થનારી પ્રથમ અર્ધ સ્વચાલિત ટ્રેન છે અને વિશ્વની પ્રથમ કોમ્પેક્ટ અને કાર્યક્ષમ ટ્રેનોમાંની એક છે. "વંદે ભારત સ્વદેશી સુરક્ષા કવચ સિસ્ટમ સાથે સુસંગત પ્રથમ ટ્રેન છે", એમ શ્રી મોદીએ કહ્યું. તેમણે ધ્યાન દોર્યું કે વધારાના એન્જિનની જરૂર વગર સહ્યાદ્રી ઘાટની ઊંચાઈ સર કરનારી આ પ્રથમ ટ્રેન છે. "વંદે ભારત એક્સપ્રેસ 'ભારત ફર્સ્ટ ઓલવેઝ ફર્સ્ટ'ની ભાવનાને સાકાર કરે છે",એમ તેમણે કહ્યું. પ્રધાનમંત્રીએ આનંદ વ્યક્ત કર્યો કે વંદે ભારત એક્સપ્રેસ વિકાસ, આધુનિકતા, સ્થિરતા અને ‘આત્મનિર્ભરતા’નો પર્યાય બની ગઈ છે. પ્રધાનમંત્રીએ એ હકીકત પર શોક વ્યક્ત કર્યો કે રેલવે જેવી નાગરિકોની મહત્વપૂર્ણ અને મૂળભૂત જરૂરિયાત રાજકારણના અખાડામાં ફેરવાઈ ગઈ છે. તેમણે કહ્યું કે આઝાદીના સમયે ભારતને વારસામાં એકદમ મોટું રેલવે નેટવર્ક મળ્યું હતું પરંતુ આઝાદી પછીના વર્ષોમાં આધુનિકીકરણની જરૂરિયાત પર રાજકીય હિતોનું વર્ચસ્વ હતું. રેલવે મંત્રીની પસંદગી, ટ્રેનોની જાહેરાત અને ભરતીમાં પણ રાજકારણ સ્પષ્ટ હતું. રેલવે નોકરીના ખોટા બહાના હેઠળ જમીન સંપાદન કરવામાં આવ્યું હતું અને ઘણા માનવરહિત ક્રોસિંગ ખૂબ લાંબા સમય સુધી ચાલુ રહ્યા હતા અને સ્વચ્છતા અને સલામતીની પણ ઉપેક્ષા થઈ હતી. 2014 પછી પરિસ્થિતિએ વધુ સારો વળાંક લીધો જ્યારે લોકોએ પૂર્ણ બહુમતી સાથે સ્થિર સરકારને ચૂંટી કાઢી, "જ્યારે રાજકીય આપવા અને લેવાનું દબાણ ઓછું થયું, ત્યારે રેલવેએ રાહતનો શ્વાસ લીધો અને નવી ઊંચાઈઓ પર દોડી" પ્રધાનમંત્રીએ કહ્યું કે કેન્દ્રની સરકાર રાજસ્થાનને નવી તકોની ભૂમિ બનાવી રહી છે. તેમણે કહ્યું કે કેન્દ્ર સરકારે કનેક્ટિવિટી માટે અભૂતપૂર્વ કામ કર્યું છે જે રાજસ્થાન જેવા રાજ્ય માટે ખૂબ જ મહત્વપૂર્ણ છે કે જે તેની અર્થવ્યવસ્થાના મહત્વપૂર્ણ ભાગ તરીકે પ્રવાસન ધરાવે છે. શ્રી મોદીએ ફેબ્રુઆરીમાં દિલ્હી મુંબઈ એક્સપ્રેસ વેના દિલ્હી દૌસા લાલસોટ વિભાગના સમર્પણનો ઉલ્લેખ કર્યો હતો. આ વિભાગનો ફાયદો દૌસા, અલવર, ભરતપુર, સવાઈ માધોપુર, ટોંક, બુંદી અને કોટા જિલ્લાઓને થશે. પ્રધાનમંત્રીએ માહિતી આપી હતી કે કેન્દ્ર સરકાર રાજસ્થાનમાં સરહદી વિસ્તારોમાં લગભગ 1400 કિલોમીટર લાંબા રસ્તાઓ પર કામ કરી રહી છે અને રાજ્યમાં 1000 કિલોમીટરથી વધુ લાંબા રસ્તાઓ પ્રસ્તાવિત છે. રાજસ્થાનમાં કનેક્ટિવિટી માટે જે પ્રાથમિકતા આપવામાં આવી રહી છે તેના પર ભાર મૂકતા પ્રધાનમંત્રીએ તારંગા હિલથી અંબાજી સુધીની રેલવે લાઇન પર કામ શરૂ કરવાનો ઉલ્લેખ કર્યો હતો. આ લાઈન એક સદી જૂની પડતર માંગ હતી જે હવે પૂરી થઈ રહી છે. તેમણે એ પણ માહિતી આપી હતી કે ઉદયપુર-અમદાવાદ લાઇનનું બ્રોડગેજિંગ પૂર્ણ થઈ ગયું છે અને 75 ટકાથી વધુ રેલવે નેટવર્કનું વીજળીકરણ થઈ ગયું છે. શ્રી મોદીએ ટીપ્પણી કરી હતી કે રાજસ્થાનનું રેલવે બજેટ 2014થી 14 વખત વધારવામાં આવ્યું છે, જે 2014માં 700 કરોડ હતું જે આ વર્ષે 9500 કરોડ રૂપિયાથી વધુ થયું છે. રેલવે લાઈનોને બમણી કરવાની ઝડપ પણ બમણી થઈ. ગેજ ફેરફાર અને ડબલિંગથી ડુંગરપુર, ઉદયપુર, ચિત્તોડગઢ, પાલી અને સિરોહી જેવા આદિવાસી વિસ્તારોને મદદ મળી છે. અમૃત ભારત રેલવે યોજના હેઠળ ડઝનબંધ સ્ટેશનોને અપગ્રેડ કરવામાં આવી રહ્યા છે, એમ તેમણે ઉમેર્યું હતું. પ્રવાસીઓની સુવિધાને ધ્યાનમાં રાખીને, પ્રધાનમંત્રીએ માહિતી આપી હતી કે સરકાર વિવિધ પ્રકારની સર્કિટ ટ્રેનો પણ ચલાવી રહી છે અને ભારત ગૌરવ સર્કિટ ટ્રેનનું ઉદાહરણ આપ્યું જેણે અત્યાર સુધીમાં 15 હજારથી વધુ મુસાફરોને લઈને 70 થી વધુ ટ્રીપ કરી છે. "તે અયોધ્યા-કાશી હોય, દક્ષિણ દર્શન હોય, દ્વારકા દર્શન હોય, શીખ તીર્થસ્થળો હોય, આવા અનેક સ્થળો માટે ભારત ગૌરવ સર્કિટ ટ્રેનો દોડાવવામાં આવી છે", પ્રધાનમંત્રીએ કહ્યું. મુસાફરી કરનારાઓ દ્વારા સોશિયલ મીડિયા પર મળેલા સકારાત્મક પ્રતિસાદની નોંધ લેતા પ્રધાનમંત્રીએ કહ્યું કે આ ટ્રેનો એક ભારત - શ્રેષ્ઠ ભારતની ભાવનાને સતત મજબૂત કરી રહી છે. પ્રધાનમંત્રીએ વન સ્ટેશન વન પ્રોડક્ટ ઝુંબેશ પર પ્રકાશ પાડ્યો અને કહ્યું કે ભારતીય રેલવેએ રાજસ્થાનના સ્થાનિક ઉત્પાદનોને સમગ્ર દેશમાં લઈ જવા માટે વર્ષોથી વધુ એક પ્રયાસ કર્યો છે. તેમણે ધ્યાન દોર્યું કે ભારતીય રેલવેએ રાજસ્થાન જયપુરી રજાઇ, સાંગાનેરી બ્લોક પ્રિન્ટ બેડશીટ્સ, ગુલાબ ઉત્પાદનો અને અન્ય હસ્તકલા જે આ સ્ટોલમાં વેચવામાં આવે છે તે સહિત લગભગ 70 વન સ્ટેશન વન પ્રોડક્ટ સ્ટોલ સ્થાપ્યા છે. તેમણે નોંધ્યું કે રાજસ્થાનના નાના ખેડૂતો, કારીગરો અને હસ્તકલાકારોને બજારમાં પહોંચવા માટે આ નવું માધ્યમ મળ્યું છે. સંબોધનનું સમાપન કરતાં પ્રધાનમંત્રીએ કહ્યું કે વિકાસમાં દરેકની ભાગીદારીનું આ ઉદાહરણ છે. “જ્યારે રેલ જેવી કનેક્ટિવિટીનું ઈન્ફ્રાસ્ટ્રક્ચર મજબૂત હોય છે, ત્યારે દેશ મજબૂત હોય છે. આનાથી દેશના સામાન્ય નાગરિકને ફાયદો થાય છે, દેશના ગરીબ અને મધ્યમ વર્ગને ફાયદો થાય છે”, પ્રધાનમંત્રીએ સમાપન કર્યું અને વિશ્વાસ વ્યક્ત કર્યો કે આધુનિક વંદે ભારત ટ્રેન રાજસ્થાનના વિકાસને વેગ આપવામાં મહત્વની ભૂમિકા ભજવશે. પૃષ્ઠભૂમિ ઉદઘાટન ટ્રેન જયપુર અને દિલ્હી કેન્ટ રેલવે સ્ટેશન વચ્ચે દોડશે. આ વંદે ભારત એક્સપ્રેસની નિયમિત સેવા 13મી એપ્રિલ, 2023થી શરૂ થશે અને અજમેર અને દિલ્હી કેન્ટ વચ્ચે જયપુર, અલવર અને ગુડગાંવમાં સ્ટોપ સાથે કામ કરશે. નવી વંદે ભારત એક્સપ્રેસ દિલ્હી કેન્ટ અને અજમેર વચ્ચેનું અંતર 5 કલાક 15 મિનિટમાં કાપશે. આ જ રૂટની હાલની સૌથી ઝડપી ટ્રેન, શતાબ્દી એક્સપ્રેસ, દિલ્હી કેન્ટથી અજમેર સુધી 6 કલાક 15 મિનિટ લે છે. આમ, નવી વંદે ભારત એક્સપ્રેસ એ જ રૂટ પર દોડતી હાલની સૌથી ઝડપી ટ્રેનની સરખામણીમાં 60 મિનિટ વધુ ઝડપી હશે. અજમેર-દિલ્હી કેન્ટ. વંદે ભારત એક્સપ્રેસ હાઈ રાઈઝ ઓવરહેડ ઈલેક્ટ્રિક પ્રદેશ પર વિશ્વની પ્રથમ સેમી હાઈ સ્પીડ પેસેન્જર ટ્રેન હશે. આ ટ્રેન પુષ્કર, અજમેર શરીફ દરગાહ વગેરે સહિત રાજસ્થાનના મુખ્ય પ્રવાસન સ્થળોની કનેક્ટિવિટી સુધારશે. વિસ્તૃત કનેક્ટિવિટી આ પ્રદેશમાં સામાજિક-આર્થિક વિકાસને પણ વેગ આપશે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-136029

3fe4ed8d57ccc116b5af152d45b5644c01223bba53359160ab5573c475ae51ba

guj

પંચાયતી રાજ મંત્રાલય ગ્રામીણ વિસ્તારોમાં કોવિડ-19નો ફેલાવો રોકવા માટે દેશના તમામ ભાગોમાં ગ્રામ પંચાયતો સક્રીયપણે પગલાં લઇ રહી છે જિલ્લા અને ગ્રામ્ય સ્તરે સાર્વજનિક સ્થળોના દૈનિક સેનિટાઇઝેશન સહિત વિવિધ પગલાં લેવામાં આવે છે; નિરાધાર લોકો અને વિસ્થાપિત લોકો માટે આશ્રય શિબિર અને ક્વૉરેન્ટાઇન કેન્દ્રો ઉભા કરવામાં આવ્યા છે; જરૂરિયાતમંદ લોકોને સુરક્ષાત્મક સાધનો, આર્થિક મદદ અને ભોજન/રેશનનું વિતરણ ચાલુ છે; અને આ બીમારી અંગે લોકોમાં જાગૃતિ ફેલાવવાની કામગીરી પણ હાથ ધરવામાં આવી છે સમગ્ર દેશમાં જિલ્લા વહીવટીતંત્રો અને ગ્રામ પંચાયતો કોવિડ-19 મહામારીનો દેશમાં ફેલાવો રોકવા માટે ખૂબ જ સક્રીયપણે વિવિધ પગલાં લઇ રહ્યા છે. ભારત સરકારનું પંચાયતી રાજ મંત્રાલય તમામ રાજ્યોની સરકારો, જિલ્લા વહીવટીતંત્રો અને ગ્રામ પંચાયતો સાથે ખૂબ જ નીકટતાથી સંકલનમાં છે જેથી લૉકડાઉનની સ્થિતિનું અને સામાજિક અંતરના માપદંડોનું ક્યાંય પણ ઉલ્લંઘન ન થાય અને ગંભીરતાપૂર્વક તેને અનુસરવામાં આવે તે સુનિશ્ચિત કરી શકાય. પંચાયત સ્તરે વિવિધ પગલાં લેવામાં આવી રહ્યાં છે જેને અન્ય લોકો દ્વારા શ્રેષ્ઠ આચરણ તરીકે અનુસરવામાં આવે છે. તેમાંથી કેટલાકનો અહીં ઉલ્લેખ કર્યો છે - ઉત્તરપ્રદેશ: - સિદ્ધાર્થનગર જિલ્લામાં ગ્રામ પંચાયતોમાં પોસ્ટમેન માઇક્રો એટીએમ દ્વારા ગામવાસીઓને રોકડ ઉપાડવા માટે મદદ કરી રહ્યા છે. - મેરઠ વિભાગમાં, તમામ 6 જિલ્લામાં અંદાજે 20,000 વિસ્થાપિતોને ઓળખી કાઢવામાં આવ્યા છે. કુલ 600 વિસ્થાપિતો વિદેશમાં પ્રવાસ કર્યો હોવાની ટ્રાવેલ હિસ્ટ્રી ધરાવે છે. - 6600 લોકો સાથે કુલ 700 ક્વૉરેન્ટાઇન કેન્દ્રો કાર્યરત છે. - ગ્રામ પ્રધાન/ સચિવ દ્વારા ભોજન અને લોજિંગની યોગ્ય સુવિધા કરવામાં આવે છે. - તમામ નિરાધાર પરિવારોને મુશ્કેલીના આ સમયમાં દર મહિને રૂ. 1000/-ની આર્થિક સહાય કરવામાં આવે છે. - વિસ્થાપિતો અને નિઃસહાય લોકોને રેશન/ રાંધેલા ભોજનનું દૈનિક ધોરણે વિતરણ કરવામાં આવે છે. - તમામ 2820 સફાઇ કર્મચારીઓને માસ્ક, સેનિટાઇઝર/ સાબુ, હાથમોજાં વગેરે સુરક્ષાત્મક ચીજો આપવામાં આવે છે અને ગામમાં દરરોજ સેનિટાઇઝેશન કરવામાં આવે છે. - સંવેદનશીલ વિસ્તારોમાં સોડિયમ ક્લોરાઇડ અને બ્લિચિંગ પાવડરનો ઉપયોગ કરીને નિયમિત સેનિટાઇઝેશન કરવામાં આવે છે. કેરળ: પંચાયતો અને મ્યુનિસિપાલિટીઓમાં સ્થાનિક સ્વરાજ સંસ્થાઓની મદદથી 1304 સામુદાયિક રસોડા શરૂ કરવામાં આવ્યા છે. આમાંથી, 1100 સામુદાયિક રસોડા કુદુમ્બશ્રી સાથે મળીને કામ કરે છે અને બાકીના પોતાની રીતે LSGI દ્વારા ચલાવવામાં આવે છે. - કુદુમ્બશ્રીએ અંદાજે 300 સિલાઇકામ એકમો દ્વારા 18 લાખથી વધુ માસ્ક તૈયાર કર્યા છે અને તેનું વિતરણ કર્યું છે. - તેમજ, 21 માઇક્રો ઉદ્યોગ એકમોએ 2700 લીટર સેનિટાઇઝરનો જથ્થો તૈયાર કર્યો છે. - કુદુમ્બશ્રીના 360 સામુદાયિક કાઉન્સેલર્સ દ્વારા વિવિધ માનસિક સમસ્યાઓનું નિરાકરણ લાવવા માટે જરૂરિયાતમંદ લોકો સાથે પરામર્શ કરવામાં આવે છે અને તેમને માનસિક સહાય આપવામાં આવે છે. 15 માર્ચથી 5 એપ્રિલ સુધીમાં 49,488 લોકોએ આ સેવાનો લાભ લીધો છે. - કુદુમ્બશ્રી સાથે મળીને LSGIએ 1.9 લાખ વૉટ્સએપ ગ્રૂપ બનાવ્યા છે જેમાં 22 લાખ પડોશી ગ્રૂપ સભ્યો સમાવવામાં આવ્યા છે. લૉકડાઉન દરમિયાન કોવિડ-19 અંગે સરકારી સૂચનાઓ વિશે માહિતી આપવા માટે આ ગ્રૂપ બનાવવામાં આવ્યા છે. વર્તમાન સમયમાં આ પ્લેટફોર્મના માધ્યમથી NHGને માહિતી મોકલવામાં આવે છે. દાદરા અને નગર હેવલી: - પંચાયત વિસ્તારોમાં દરરોજ ‘આટલું કરો’ અને ‘આટલું ન કરો’ અંગેની માહિતી આપવામાં આવે છે અને સેનિટાઇઝેશન કરવામાં આવે છે. - ગ્રામીણ વિસ્તારોમાં 1.32 લાખથી વધુ હેન્ડ સેનિટાઇઝર અને 17,400 માસ્કનું વિતરણ વિનામૂલ્યે કરવામાં આવ્યું છે. - ચોક્કસ સમય દરમિયાન દુકાનો ખોલવામાં આવે છે; સામાજિક અંતર વગેરે માપદંડોનું પાલન કરવા માટે દુકાનોમાં જમીન પર ગ્રાહકો માટે સીમાંકન ચિહ્નો કરવામાં આવ્યા છે. - અક્ષયપાત્ર ફાઉન્ડેશન દ્વારા જરૂરિયાતમંદ લોકોને દરરોજ રાંધેલું ભોજન આપવામાં આવે છે તેમજ રખડતા પશુધન અને અન્ય પ્રાણીઓને ભોજન આપવામાં આવે છે. - કોવિડ-19 અંગે લોકોમાં જાગૃતિ ફેલાવવા માટે IEC વાહન 20 ગ્રામ પંચાયતના તમામ ગામડામાં ફેરવવામાં આવે છે અને આ પ્રકારે સામાન્ય લોકોને બીમારી અંગે જાગૃત કરવામાં આવે છે. - 10000 ચોપાનિયા/પત્રિકાઓનું તમામ 20 ગ્રામ પંચાયતોમાં વિતરણ કરવામાં આવ્યું છે. - તમામ બહુમાળી ઇમારતોની લિફ્ટને સેનિટાઇઝ કરવામાં આવી છે અને ર લિફ્ટનો ઉપયોગ માત્ર વૃદ્ધ નાગરિકો, ગર્ભવતી મહિલાઓ અને દિવ્યાંગ લોકો માટે કરવામાં આવે તે અંગે લોકોને જાગૃત કરવામાં આવ્યા છે. આંધ્રપ્રદેશ: ઘરે ઘરે સર્વેક્ષણ અને માસ્કનું વિતરણ: કોવિડ-19નો ફેલાવો રોકવા માટે સરકાર લોકોને 16 કરોડથી વધુ માસ્કનું વિતરણ કરશે અને રાજ્ય દ્વારા ઘરે ઘરે સર્વેક્ષણનો ત્રીજો રાઉન્ડ પણ શરૂ કરવામાં આવ્યો છે. - કુલ 1.47 કરોડમાંથી 1.43 કરોડ પરિવારોને કોવિડ કેસો ઓળખવા માટે આવરી લેવામાં આવ્યા છે. - અત્યાર સુધીમાં 32,34 કેસો તબીબી અધિકારીઓ પાસે મોકલવામાં આવ્યા છે જેમાંથી 9,107 કેસને પરીક્ષણ કરાવવા માટે ભલામણ કરવામાં આવી છે. સર્વેક્ષણનું કામ ઇન્ડિયન કાઉન્સિલ ઓફ મેડિકલ રીસર્ચ દ્વારા આપેલા સૂચનો અનુસાર કરવામાં આવે છે. GP/DS (

pib-53994

c3ec3638aebb9d3e9a53270cab447dce10c8cc37a626f7dca191c2e6776406e3

guj

પ્રધાનમંત્રીનું કાર્યાલય પ્રધાનમંત્રીએ અમેરિકા તરફથી એનાયત થયેલા લીજિયન ઓફ મેરિટ સન્માનને સ્વીકારતા જણાવ્યું કે, આ સન્માન ભારત અને અમેરિકાના વ્યૂહાત્મક સંબંધો પર સર્વસંમતિમાં વધારાનું પ્રતીક છે પ્રધાનમંત્રી શ્રી નરેન્દ્ર મોદીને જણાવ્યું હતું કે, તેઓ અમેરિકન સરકાર દ્વારા તેમને એનાયત થયેલા લીજિયન ઓફ મેરિટ સન્માન બદલ ગર્વની લાગણી અનુભવે છે. તેમણે એક પછી એક ટ્વીટ કરીને કહ્યું હતું કે, “હું લીજિયન ઓફ મેરિટ સન્માન મળવા બદલ ગર્વની લાગણી અનુભવું છું @POTUS @realDonaldTrump. આ સન્માન ભારત અને અમેરિકાના લોકોના દ્વિપક્ષીય સંબંધો ગાઢ બનાવવા પ્રયાસોનું પ્રતીક છે, જે ભારત અને અમેરિકા વચ્ચે વ્યૂહામક ભાગીદારી વિશે બંને દેશોમાં પ્રવર્તતી સર્વસંમતિમાં પ્રતિબિંબિત થાય છે. 21મી સદી અભૂતપૂર્વ પડકારોની સાથે તકો પણ પ્રસ્તુત કરે છે. ભારત અને અમેરિકાનો સંબંધ સંપૂર્ણ માનવજાતના લાભ માટે આંતરરાષ્ટ્રીય સ્તરે નેતૃત્વ પ્રદાન કરવા આપણા બંને દેશના લોકોની વિશિષ્ટ ક્ષમતાની પ્રચૂર સંભવિતતાનો ઉપયોગ કરી શકે છે. ભારતના 1.3 અબજ લોકો તરફથી હું ભારત અને અમેરિકા વચ્ચેના સંબંધોને વધારે ગાઢ બનાવવામાં મારી સરકારની, અમેરિકાની સરકાર અને બંને દેશોમાં અન્ય તમામ હિતધારકો સાથે સતત કામ કરવાની પ્રતિબદ્ધતાનો પુનરોચ્ચાર કરું છું." SD/GP/BT (

pib-202509

d9cb3440512d95dadfb2db5c964ef6c653ffcd20811ef1ef5ab4c74fcb648a15

guj

મંત્રીમંડળ મંત્રીમંડળે જૈવ ચિકિત્સા સંશોધન કારકિર્દી કાર્યક્રમને વધુ પાંચ વર્ષ સુધી જાળવી રાખવા માટે મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે જૈવ ચિકિત્સા સંશોધન કારકિર્દી કાર્યક્રમ અને વેલકમ ટ્રસ્ટ /ડીબીટી ભારત જોડાણને તેનાં શરૂઆતનાં 10 વર્ષનાં ગાળા થી વધારીને નવા પંચવર્ષીય તબક્કા પણ ચાલુ રાખવાની મંજૂરી આપી દીધી છે. બીજી તરફ, બાયો ટેકનોલોજી વિભાગ એ પોતાની પ્રતિબદ્ધતા ડબલ્યુટીની સરખામણીમાં બેગણી વધારી દીધી છે. આ નિર્ણયથી રૂ. 1092 કરોડનો કુલ નાણાકીય બોજ પડશે, જેમાં ડીબીટી અને ડબલ્યુટી અનુક્રમે રૂ. 728 કરોડ અને રૂ. 364 કરોડનું યોગદાન કરશે. આ કાર્યક્રમે 1:1ની ભાગીદારીમાં પોતાનાં 10 વર્ષીય નાણાકીય પોષણ દરમિયાન ભારતમાં અત્યાધુનિક જૈવ ચિકિત્સા સંશોધનમાં ઉચ્ચતમ વૈશ્વિક માપદંડો ધરાવતી પ્રતિભાઓનાં સર્જન અને શિક્ષણ સાથે સંબંધિત પોતાનાં ઉદ્દેશો પૂર્ણ કરી લીધા છે, જેનાં ફળસ્વરૂપે સામાજિક જરૂરિયાતો પૂર્ણ કરવા માટે મહત્ત્વપૂર્ણ વૈજ્ઞાનિક ઉપલબ્ધિઓ અને અનુપ્રયોગ સંભવ થયા છે. બીઆરસીપીથી વિદેશમાં કામ કરતાં શ્રેષ્ઠ ભારતીય વૈજ્ઞાનિકોને સ્વદેશ પરત ફરવાનું આકર્ષક બનાવવામાં આવ્યું છે. આ સાથે જ બીઆરસીપીને પગલે ભારતમાં ઘણાં સ્થળો પર એવા કેન્દ્રોની સંખ્યા વધી ગઈ છે, જ્યાં વૈશ્વિક સ્તરના જૈવ ચિકિત્સા સંશોધન કરવામાં આવે છે. આ કાર્યક્રમનાં વિસ્તરણનાં તબક્કા દરમિયાન આ ક્ષમતાને વધારીને આગળ ચાલુ રાખવામાં આવશે અને તેની સાથે જ ભારતમાં સ્વાસ્થ્ય સંબંધિત મહત્વપૂર્ણ પડકારોનો સામનો કરવા માટે નૈદાનિક સંશોધન અને કાર્યને પણ સુદ્રઢ કરવામાં આવશે. ભારત સરકારનાં સંવર્ધિત હિસ્સા સાથે આ કાર્યક્રમને ચાલુ રાખવો અત્યંત મહત્વપૂર્ણ છે, કારણ કે તો જ અપેક્ષિત પરિણામ પ્રાપ્ત થશે. RP (Visitor Counter : 226

pib-169425

06e9555e1afadbb910b46f1db550e9c592e342e34f1cdd98d9931bb3f180e56b

guj

પ્રધાનમંત્રીનું કાર્યાલય નૃપેન્દ્ર મિશ્રાએ પ્રધાનમંત્રીનાં અગ્ર સચિવ તરીકે રાજીનામું આપ્યું પ્રધાનમંત્રીનાં અગ્ર સચિવ શ્રી નૃપેન્દ્ર મિશ્રાએ એમની કામગીરીમાંથી મુક્ત થવાની ઇચ્છા વ્યક્ત કરી હતી. પ્રધાનમંત્રીએ એમને બે અઠવાડિયા કામ જાળવી રાખવા વિનંતી કરી હતી. આ દરમિયાન પ્રધાનમંત્રીએ પ્રધાનમંત્રી કાર્યાલયમાં ઉત્તર પ્રદેશ કેડરના 1977 બેચના સેવાનિવૃત આઇએએસ અધિકારી શ્રી પી કે સિંહાની વિશેષ ડ્યુટી અધિકારી તરીકે નિયુક્તિ પણ કરી છે. શ્રી નૃપેન્દ્ર મિશ્રાએ કહ્યું હતું કેઃ “આદરણીય પ્રધાનમંત્રી શ્રી નરેન્દ્ર મોદીજીનાં નેતૃત્વ હેઠળ દેશની સેવા કરવાની મને તક મળી છે. હું તેના માટે એમનો આભારી છું કે તેમણે મને આ અવસર આપ્યો અને મારી ક્ષમતામાં સંપૂર્ણ વિશ્વાસ વ્યક્ત કર્યો. મેં મારા દરેક કલાક કામ પ્રત્યે પ્રતિબદ્ધતાનો આનંદ લીધો છે અને પાંચ વર્ષથી વધારે સમયગાળા માટે આ સંતોષકારક સફર જાળવી રાખી. હવે મારા માટે આગળ વધવાનો સમય છે, છતાં હું જાહેર હિતો અને રાષ્ટ્રહિતો માટે કામગીરી કરવાનું જાળવી રાખીશ. હું સરકારની અંદર અને બહાર મારા તમામ સાથીદારો, મિત્રો અને મારા પરિવારજનોનો આ સહયોગ માટે આભાર માનું છું. હું આપણા પ્રધાનમંત્રી શ્રી નરેન્દ્ર મોદીજીને શુભેચ્છા પાઠવું છું કે તેઓ ઉજ્જવળ ભવિષ્ય માટે આપણા દેશનું સુકાન સંભાળતા રહે.” RP (Visitor Counter : 139

pib-34170

c790fc58da0d160fbea4049528a67e9fdbe71a7465ac32321bacb3f26db63ee1

guj

માનવ સંસાધન વિકાસ મંત્રાલય રાષ્ટ્રીય રક્ષા યુનિવર્સિટી અને કેન્દ્રશાસિત પ્રદેશ ના પોલીસ વિભાગ વચ્ચે તાલીમ અને સંશોધન ક્ષમતાઓને વધારવા માટે એક એમઓયુ પર હસ્તાક્ષર કરવામાં આવ્યા "સીક્યોરિંગ બોર્ડર્સ, એનરિચિંગ રિલેશન્સ: આરઆરયુ અને કેન્દ્રશાસિત પ્રદેશ ના પોલીસ વિભાગ વચ્ચે સલામતી અને સુરક્ષા માટે આંતરરાષ્ટ્રીય પ્રતિબદ્ધતા" રાષ્ટ્રીય રક્ષા યુનિવર્સિટી લવાડ, ગાંધીનગર, ગુજરાત અને કેન્દ્રશાસિત પ્રદેશ ) ના પોલીસ વિભાગે આ ક્ષેત્રોમાં સહકારને મજબૂત કરવા માટે એક સમજૂતી પત્ર પર હસ્તાક્ષર કર્યા છે. આ ભાગીદારીનો ઉદ્દેશ્ય RRUs ના ટ્રી મોડલનો લાભ લઈને તાલીમ, સંશોધન, વિસ્તરણ અને શિક્ષણના ક્ષેત્રોમાં UT પોલીસની ક્ષમતાઓને વધારવાનો છે. એમઓયુની શરતો હેઠળ, આરઆરયુ, પોલીસ વિભાગને તેમની વિશિષ્ટ જરૂરિયાતો પૂરી કરવામાં મદદ કરવા માટે તેની કુશળતા અને સંસાધનો પ્રદાન કરશે. TREE મોડલ, જે તાલીમ, સંશોધન, વિસ્તરણ અને શિક્ષણ માટે વપરાય છે, તેનો ઉપયોગ UT પોલીસ દળની ઉભરતી જરૂરિયાતોને પહોંચી વળવા માટે કરવામાં આવશે. તાલીમ: RRU પોલીસ કર્મચારીઓના કૌશલ્ય અને જ્ઞાનને વધારવા માટે રચાયેલ વિશિષ્ટ તાલીમ કાર્યક્રમો પ્રદાન કરશે. આ કાર્યક્રમો કાયદા અમલીકરણ તકનીકો, ગુના નિવારણ વ્યૂહરચનાઓ, ફોરેન્સિક વિજ્ઞાન, સાયબર ક્રાઈમ તપાસ અને સમુદાય પોલીસિંગ જેવા વિવિધ પાસાઓને આવરી લેવા માં આવશે. સંશોધન: આ સહયોગ RRU અને પોલીસ વિભાગ વચ્ચે સંયુક્ત સંશોધન પહેલને પ્રોત્સાહન આપશે. આ સંશોધન ગુનામાં ઉભરતા વલણોને ઓળખવા, કાયદાના અમલીકરણના પડકારો માટે નવીન ઉકેલો વિકસાવવા અને પોલીસિંગ પ્રથાઓને સુધારવા માટે અભ્યાસ હાથ ધરવા પર ધ્યાન કેન્દ્રિત કરશે. કાર્યક્ષેત્ર: RRU સમુદાય આઉટરીચ કાર્યક્રમોના અમલીકરણમાં પોલીસ વિભાગને તેનો ટેકો આપશે. આ પહેલો પોલીસ દળ અને સ્થાનિક સમુદાયો વચ્ચે મજબૂત સંબંધો, વિશ્વાસ, સહકાર અને અસરકારક ગુના નિવારણને પ્રોત્સાહન આપશે. શિક્ષણ: એમઓયુ દ્ધારા પોલીસ કર્મચારીઓની ક્ષમતાઓને વધારવામાં શિક્ષણના મહત્વ પર પણ ભાર મૂકવા માં આવશે. કેન્દ્રશાસિત પ્રદેશ ના પોલીસ વિભાગ ની જરૂરિયાતોને પહોંચી વળવા માટે આર. આર. યુ. સાથે વિશિષ્ટ શૈક્ષણિક કાર્યક્રમો વિકસાવવા માટે સહયોગ કરશે. આ કાર્યક્રમોમાં ડિપ્લોમા અભ્યાસક્રમો, પ્રમાણપત્ર કાર્યક્રમો અને એક્ઝિક્યુટિવ શિક્ષણનો સમાવેશ થઈ શકે છે. આ ભાગીદારી વિશે બોલતા, આરઆરયુના કુલપતિ પ્રો. બિમલ એન. પટેલે યુનિવર્સિટીના સહકાર બદલ ઉત્સાહ વ્યક્ત કરતા કહ્યું કે “અમને કેન્દ્રશાસિત પ્રદેશ દાદરા અને નગર હવેલી અને દમણ અને દીવના પોલીસ વિભાગ સાથે હાથ મિલાવીને આનંદ થાય છે. આ એમઓયુ કાયદા અમલીકરણ માટે એજન્સીઓને તેમની શ્રેષ્ઠતાના અનુસંધાનમાં ટેકો આપવાની અમારી પ્રતિબદ્ધતાને પ્રતિબિંબિત કરે છે. તેમણે માહિતી આપી હતી કે યુનિવર્સિટી દ્વારા કેન્દ્રશાસિત પ્રદેશ માટે ટ્રી મોડલનો ઉપયોગ કરીને, અમે ઉભરતા પડકારોનો અસરકારક રીતે સામનો કરવા માટે કેન્દ્રશાસિત પ્રદેશ પોલીસ દળને જરૂરી કૌશલ્યો અને જ્ઞાનથી સજ્જ કરવાનો ધ્યેય ધરાવીએ છીએ. પ્રોફેસર પટેલે ટેક્નોલોજીના વિવિધ પાસાઓ, ડ્રગ મુક્ત ભારત અને કેન્દ્રશાસિત પ્રદેશ ના અન્ય સુરક્ષા પાસાઓ વિશે પણ વાત કરી હતી. શ્રી મિલિંદ ડુમ્બેરે, IPS, DIG કેન્દ્રશાસિત પ્રદેશ પણ સહયોગ અંગે તેમના મંતવ્યો આપ્યા હતા. તેમણે ઉમેર્યું, “આપણા પોલીસ દળને રાષ્ટ્રીય રક્ષા યુનિવર્સિટી સાથેની આ ભાગીદારીથી ઘણો ફાયદો થશે. RRU દ્વારા પ્રદાન કરવામાં આવેલ કુશળતા અને સંસાધનો અમારી તાલીમ ક્ષમતાઓને વધારશે અને અમને સતત વિકસતા ક્રાઈમ લેન્ડસ્કેપમાં આગળ રહેવા સક્ષમ બનાવશે. અર્થપૂર્ણ સહકારની રાહ જોઈ રહ્યા છીએ. જે આપણા કેન્દ્રશાસિત પ્રદેશની સુરક્ષામાં ફાળો આપશે." આર. આર. યુ અને કેન્દ્રશાસિત પ્રદેશ પોલીસ વિભાગના એમ.ઓ.યુ. થકી પોલિસ દળ ની તાલીમ અને સંશોધન ક્ષમતાઓને મજબૂત બનાવવાની દિશામાં એક મહત્વપૂર્ણ પગલું છે. આ કાયદાના અમલીકરણમાં શ્રેષ્ઠતા હાંસલ કરવા માટે સાથે મળીને કામ કરવાની બંને સંસ્થાઓની પ્રતિબદ્ધતાને પ્રતિબિંબિત કરે છે. આ ભાગીદારી પોલિસી, ગવર્નન્સ, ઇન્ટેલિજન્સ, સાયબર અને અન્ય સંબંધિત ક્ષેત્રોને આવરી લેતા ઓનલાઈન અને ઓફલાઈન અભ્યાસક્રમોના મિશ્રણની કલ્પના કરે છે, જે બંને સંસ્થાઓના કર્મચારીઓને લાભ કરશે. વધુમાં, આ એમઓયુ યુનિવર્સિટી માટે પરસ્પર સંમત વિષયો, ક્ષેત્રો અને વિષયો પર કેન્દ્રશાસિત પ્રદેશ સાથે મળીને સંશોધન પ્રોજેક્ટ્સ ડિઝાઇન કરવા અને અમલમાં મૂકવાનો માર્ગ શોધશે. આ સહયોગી પ્રયાસ સલામતી અને જ્ઞાનને આગળ વધારવાની સહિયારી પ્રતિબદ્ધતાનું ઉદાહરણ આપે છે. કાર્યક્રમ દરમિયાન, શ્રી સુશીલ ગોસ્વામી, રજીસ્ટ્રાર, RRU અને શ્રી મિલિંદ દુમબેરે, IPS, DIG કેન્દ્રશાસિત પ્રદેશ વચ્ચે એમઓયુ પર હસ્તાક્ષર કર્યા. જ્યારે, પ્રો. કલ્પેશ એચ. વાન્દ્રા, પ્રો-વાઈસ ચાન્સેલર, ડૉ. ધર્મેશકુમાર પ્રજાપતિ, મદદનીશ રજિસ્ટ્રાર, કમાન્ડન્ટ મનોજ ભટ્ટ, નિયામક, તન્વી સિંઘ, યુનિવર્સિટીના ડીન , શ્રી ગુરસેવક સિંઘ, DANIPS અધિકારી ડીએસપી), શ્રી સોહિલ જીવાણી , અને શ્રી લોયડ એન્થોની એમઓયુ પર હસ્તાક્ષર દરમિયાન હાજર હતા. રાષ્ટ્રીય રક્ષા યુનિવર્સિટી વિશે: રાષ્ટ્રીય રક્ષા યુનિવર્સિટી એ રાષ્ટ્રીય સુરક્ષા અને પોલીસિંગ ક્ષેત્રે શિક્ષણ, સંશોધન અને તાલીમ આપવા માટે સમર્પિત અગ્રણી સંસ્થા છે. ભારત સરકાર દ્વારા સ્થપાયેલ, RRU નો ઉદ્દેશ્ય સુરક્ષા વ્યવસ્થાપનમાં સમકાલીન પડકારોને પહોંચી વળવા સજ્જ ઉચ્ચ કુશળ વ્યાવસાયિકો વિકસાવવાનો છે. યુનિવર્સિટી સુરક્ષા શિક્ષણ, સંશોધન અને તાલીમમાં વૈશ્વિક નેતૃત્વની કલ્પના કરે છે. શ્રેષ્ઠતા, નવીનતા અને નૈતિક નેતૃત્વ પ્રત્યેના અતૂટ સમર્પણ સાથે, યુનિવર્સિટી સુરક્ષિત ભવિષ્ય માટે અસરકારક ઉકેલો બનાવવા માટે હિતધારકો સાથે નજીકથી સહયોગ કરે છે. કેન્દ્રશાસિત પ્રદેશ દાદરા અને નગર હવેલી અને દમણ અને દીવ પોલીસ વિભાગ વિશે: કેન્દ્રશાસિત પ્રદેશો દાદરા અને નગર હવેલી અને દમણ અને દીવનો પોલીસ વિભાગ કાયદો અને વ્યવસ્થા જાળવવા, ગુના અટકાવવા અને તેના અધિકારક્ષેત્રમાં જાહેર સલામતી સુનિશ્ચિત કરવા માટે જવાબદાર છે. સમુદાયની સેવા કરવા માટે પ્રતિબદ્ધ, વિભાગ પોલીસિંગમાં શ્રેષ્ઠતા માટે પ્રયત્ન કરે છે. CB/GP/JD (Visitor Counter : 79

pib-197084

b1c906e04c40664edd7e64047a7eb522c541b147fd2e3bb10aaa3a8a60ca953d

guj

પ્રધાનમંત્રીનું કાર્યાલય પ્રધાનમંત્રી 13મી ઓક્ટોબરે પીએમ ગતિશક્તિનો શુભારંભ કરશે પીએમ ગતિશક્તિ વિભાગીય બંધનોને તોડશે અને તમામ મુખ્ય ઇન્ફ્રાસ્ટ્રક્ચર પરિયોજનાઓના હિતધારકો માટે સાકલ્યવાદી આયોજન સંસ્થાગત બનાવશે એક કેન્દ્રીકૃત પોર્ટલ દ્વારા તમામ વિભાગો પાસે હવે એકમેકના પ્રોજેક્ટ્સ જોઇ શકવાની ક્ષમતા હશે લોકો, સામાન અને સેવાઓની હેરફેર માટે સંકલિત અને અસ્ખલિત કનેક્ટિવિટી પૂરી પાડવા મલ્ટી-મોડલ કનેક્ટિવિટી પીએમ ગતિશક્તિ બહુવિધ રોજગારની તકો ઉત્પન્ન કરશે, પરિવહન ખર્ચ ઘટાડશે, પુરવઠા સાંકળને સુધારશે અને સ્થાનિક સામાનને વૈશ્વિક રીતે સ્પર્ધાત્મક બનાવશે પીએમ પ્રગતિ મેદાન ખાતે નવા પ્રદર્શન સંકુલનું પણ ઉદ્ઘાટન કરશે દેશના ઇન્ફ્રાસ્ટ્રક્ચર દ્રશ્યપટ માટે એક ઐતિહાસિક ઘટનામાં, પ્રધાનમંત્રી શ્રી નરેન્દ્ર મોદી 13મી ઓક્ટોબર, 2021ના રોજ નવી દિલ્હીના પ્રગતિ મેદાન ખાતે મલ્ટી-મોડલ કનેક્ટિવિટી માટેના નેશનલ માસ્ટર પ્લાન- પીએમ ગતિશક્તિનો શુભારંભ કરશે. દાયકાઓથી ભારતમાં માળખાગત સુવિધાઓનું સર્જન બહુવિધ સમસ્યાઓથી પીડાયું હતું. વિભિન્ન વિભાગો વચ્ચે સંકલનનો સદંતર અભાવ હતો, દાખલા તરીકે, એક વાર રસ્તો બની જાય, પછી અન્ય એજન્સીઓ ભૂગર્ભ કેબલો, ગેસ પાઇપલાઇન બિછાવવા જેવી ઇત્યાદિ પ્રવૃત્તિઓ માટે બંધાયેલો રસ્તો ફરી ખોદી નાખે. આનાથી પારાવાર અગવડો તો પડતી જ, સાથે નકામો ખર્ચ પણ થતો. આનો ઉકેલ લાવવા, સંકલન વધારવા માટેના પ્રયાસો અમલી કરાયા જેથી તમામ કૅબલ્સ, પાઇપલાઇન ઇત્યાદિ એકસાથે બિછાવી શકાય. સમય માગી લેતી મંજૂરીની પ્રક્રિયાઓ, નિયમનકારી પરવાનગીની મોટી સંખ્યા વગેરે જેવા અન્ય મુદ્દાઓ ઉકેલવા માટે પણ પગલાં લેવાયાં છે. છેલ્લા સાત વર્ષોમાં, સરકારે એક સાકલ્યવાદી દ્રષ્ટિબિંદુ દ્વારા ઇન્ફ્રાસ્ટ્રક્ચર પર અભૂતપૂર્વ ધ્યાન કેન્દ્રીત કર્યું છે. પીએમ ગતિશક્તિ મુખ્ય ઇન્ફ્રાસ્ટ્રક્ચર પરિયોજનાઓ માટે હિતધારકો માટે એક સાકલ્યવાદી આયોજન સંસ્થાગત કરવા દ્વારા ભૂતકાળની સમસ્યાઓને ઉકેલશે. બંધ દરવાજાઓમાં આયોજન અને ડિઝાઇનિંગના બદલે, પરિયોજનાઓ સમાન દ્રષ્ટિએ ડિઝાઇન અને અમલી થશે. તેમાં કનેક્ટિવિટીને સુધારવા અને ભારતીય ધંધાઓને વધારે સ્પર્ધાત્મક બનાવવા વિવિધ મંત્રાલયો અને રાજ્ય સરકારોની ઇન્ફ્રાસ્ટ્રક્ચર યોજનાઓ જેવી કે ભારતમાલા, સાગરમાલા, આંતરિક જળમાર્ગો, સૂકા/જમીની બંદરો, ઉડાન ઇત્યાદિને સમાવી લેવાશે. ટેક્સ્ટાઇલ ક્લસ્ટર, ફાર્માસ્યુટિકલ્સ ક્લસ્ટર્સ, સંરક્ષણ કૉરિડૉર્સ, ઈલેક્ટ્રોનિક પાર્ક્સ, ઇન્ડસ્ટ્રિઅલ કૉરિડૉર્સ, ફિશિંગ ક્લસ્ટર્સ, એગ્રિ ઝોન્સ જેવા ઈકોનોમિક ઝૉન્સ આવરી લેવાશે. તે ટેકનોલોજીનો પણ ભરપૂર લાભ ઉઠાવશે જેમાં BiSAG-N દ્વારા વિક્સાવાયેલ ઇસરો ઇમેજરી સાથેના અવકાશી આયોજનના સાધનોનો સમાવેશ થાય છે. પીએમ ગતિશક્તિ છ સ્તંભો પર આધારિત છે: 1. વ્યાપક્તા: તે વિભિન્ન મંત્રાલયો અને વિભાગોની તમામ હાલની અને આયોજિત પ્રવૃત્તિઓને એક કેન્દ્રીકૃત પોર્ટલ સાથે સમાવી લેશે. દરેકે દરેક વિભાગ પાસે હવે સમાવેશક રીતે પરિયોજનાઓના આયોજન અને અમલીકરણ કરતી વખતે મહત્વપૂર્ણ ડેટા પૂરો પાડીને એકમેકની પ્રવૃત્તિઓ જોવાની ક્ષમતા હશે. 2. અગ્રતાક્રમ: આના દ્વારા, વિભિન્ન વિભાગો આંતર વિભાગીય મસલતો દ્વારા એમની પરિયોજનાઓને અગ્રતા આપી શક્શે. 3. શ્રેષ્ઠતા-અનુકૂલન: નેશનલ માસ્ટર પ્લાન વિવિધ મંત્રાલયોને મહ્તવના તફાવત-છીંડા ઓળખી કાઢ્યા બાદ પરિયોજનાઓ માટે આયોજનમાં મદદ કરશે. એક જ્ગ્યાએથી બીજી જગ્યાએ સામાનના પરિવહન માટે, સમય અને ખર્ચના સંબંધમાં સૌથી શ્રેષ્ઠ કે અનુકૂળ માર્ગ પસંદ કરવામાં આ પ્લાન મદદ કરશે. 4. તાલમેલ: વ્યક્તિગત મંત્રાલયો અને વિભાગો ઘણી વાર પોતાની રીતે જાણે હવાચુસ્ત ઓરડામાં કામ કરતા હોય છે. પરિયોજનાઓના આયોજન અને અમલીકરણમાં સંકલનનો અભાવ હોય છે જે વિલંબમાં પરિણમે છે. પીએમ ગતિશક્તિ દરેક વિભાગની પ્રવૃત્તિઓનો તાલમેલ બેસાડવામાં, એને સમકાલિક કરવામાં મદદ કરશે અને શાસનના વિભિન્ન સ્તરોને સમકાલિક કરશે અને તે પણ એમની વચ્ચે કાર્યનું સંકલન સાધીને સાકલ્યવાદી રીતે. 5. પૃથક્કરણાત્મક: આ પ્લાન જીઆઇએસ આધારિત અવકાશી આયોજન અને 200+ એનાલિટિકલ ટૂલ્સ સાથે સમગ્ર ડેટા એક જગ્યાએ પૂરો પાડશે જેનાથી અમલીકરણ એજન્સીને વધારે સારી દ્રશ્યક્ષમતા શક્ય બનશે. 6. ગતિશીલ: તમામ મંત્રાલયો અને વિભાગો હવે આંતર વિભાગીય પરિયોજનાઓ જીઆઇએસ પ્લેટફોર્મ દ્વારા જોઇ શકશે, સમીક્ષા કરી શકશે અને પ્રગતિની દેખરેખ રાખી શકશે કેમ કે ઉપગ્રહીય તસવીરો સમયાંતરે સ્થળ પરની પ્રગતિ આપશે અને પોર્ટલ પર પરિયોજનાઓની પ્રગતિ નિયમિત રીતે અપડેટ થતી રહેશે. માસ્ટર પ્લાનને વધારવા અને અપડેટ કરવા માટે મહત્વપૂર્ણ હસ્તક્ષેપો ઓળખી કાઢવામાં એ મદદ કરશે. જીવન જીવવાની સુગમતાને સુધારે અને સાથે ઇઝ ઑફ ડુઇંગ બિઝનેસને પણ સુધારે એવા નવી પેઢીના ઇન્ફ્રાસ્ટ્રક્ચરનું નિર્માણ કરવાના પ્રધાનમંત્રીના સતત પ્રયાસોનું પરિણામ છે પીએમ ગતિશક્તિ. આ મલ્ટી-મોડલ કનેક્ટિવિટી લોકો, સામાન અને સેવાઓની પરિવહનની એક પદ્ધતિથી બીજી પદ્ધતિમાં હેરફેર માટે સંકલિત અને અસ્ખલિત કનેક્ટિવિટી પૂરી પાડશે. તે ઇન્ફ્રાસ્ટ્રચરની છેવાડાની કનેક્ટિવિટીને સુગમ બનાવશે અને લોકો માટે મુસાફરીનો સમય ઘટાડશે. પીએમ ગતિશક્તિ લોકો અને વેપાર સમુદાયને આવી રહેલા કનેક્ટિવિટીના પ્રોજેક્ટ્સ, અન્ય બિઝનેસ હબ્સ, ઔદ્યોગિક વિસ્તારો અને આસપાસના પર્યાવરણ બાબતની માહિતી પૂરી પાડશે. આનાથી રોકાણકારો એમના બિઝનેસીસને અનુકૂળ સ્થળોએ આયોજિત કરી શકશે જેથી સુમેળ વધશે. તે રોજગારની બહુવિધ તકોનું સર્જન કરશે અને અર્થતંત્રને વેગ આપશે. તે પરિવહનનો ખર્ચ ઘટાડીને અને પુરવઠા સાંકળને સુધારીને સ્થાનિક વસ્તુઓની વૈશ્વિક સ્પર્ધાત્મક્તાને સુધારશે અને સ્થાનિક ઉદ્યોગ અને ગ્રાહકો માટે યોગ્ય જોડાણો પણ સુનિશ્ચિત કરશે. પ્રધાનમંત્રી આ કાર્યક્રમ દરમ્યાન પ્રગતિ મેદાન ખાતે ન્યુ એક્ઝિબિશન કૉમ્પ્લેક્સ નું પણ ઉદ્ઘાટન કરશે. આ નવા પ્રદર્શન ગૃહોમાં ઇન્ડિયા ટ્રેડ પ્રમોશન ઑર્ગેનાઇઝેશનનો મુખ્ય કાર્યક્રમ ઇન્ડિયા ઇન્ટરનેશનલ ટ્રેડ ફેર 2021 પણ 14-27 નવેમ્બર 2021 દરમ્યાન આયોજિત થશે. વાણિજ્ય, માર્ગ પરિવહન અને રાજમાર્ગ, રેલવે, નાગરિક ઉડ્ડયન, વહાણવટા, વિદ્યુત, પેટ્રોલિયમ અને કુદરતી ગેસ માટેના કેન્દ્રીય મંત્રીઓ પણ આ અવસરે ઉપસ્થિત રહેશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs… (

pib-18397

ddda350e5dc9a120ae3b55ea9ac4599c56b546f975a8797e0a436d32bbfb8f91

guj

પ્રધાનમંત્રીનું કાર્યાલય પ્રધાનમંત્રી 24મી ડિસેમ્બરે શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને સંબોધશે પ્રધાનમંત્રી શ્રી નરેન્દ્ર મોદી 24મી ડિસેમ્બર, 2022ના રોજ સવારે 11 વાગ્યે શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને વીડિયો કોન્ફરન્સિંગ દ્વારા સંબોધિત કરશે શ્રી સ્વામિનારાયણ ગુરુકુલ રાજકોટ સંસ્થાની સ્થાપના 1948માં ગુરુદેવ શાસ્ત્રીજી મહારાજ શ્રી ધર્મજીવનદાસજી સ્વામી દ્વારા રાજકોટ ખાતે કરવામાં આવી હતી. સંસ્થાએ વિસ્તરણ કર્યું છે અને હાલમાં સમગ્ર વિશ્વમાં 40 થી વધુ શાખાઓ ધરાવે છે, જે 25,000 થી વધુ વિદ્યાર્થીઓને શાળા, સ્નાતક અને અનુસ્નાતક શિક્ષણ માટેની સુવિધાઓ પૂરી પાડે છે. YP/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-186365

9aa4153a7fca4d37ef99c0325cda4e97e1a38d0ec4cc66d92d5d3cc3bf5996a9

guj

વેપાર અને ઉદ્યોગ મંત્રાલય શ્રી પીયૂષ ગોયલે સ્ટાર્ટ-અપ ઇકોસિસ્ટમના પ્રતિનિધિઓ સાથે વીડિયો કોન્ફરન્સ યોજી રેલવે તેમજ વાણિજ્ય અને ઉદ્યોગ મંત્રી શ્રી પીયૂષ ગોયલે આજે સ્ટાર્ટ અપ ઇકોસિસ્ટમના પ્રતિનિધિઓ સાથે વીડિયો કોન્ફરન્સ યોજી હતી જેમાં અગ્રણી સ્ટાર્ટ અપ એન્જલ ઇન્વેસ્ટર્સ અને અન્ય પણ સામેલ થયા હતા. દેશમાં કોવિડ-19ના કારણે લાગુ કરાયેલા લૉકડાઉનની સ્ટાર્ટ અપ પર અસરોનું મૂલ્યાંકન કરવા માટે આ બેઠક યોજાઇ હતી. આ બેઠકમાં ઉદ્યોગ અને આંતરિક વ્યાપાર પ્રોત્સાહન વિભાગ, કૉર્પોરેટ બાબતોનું મંત્રાલય, SEBI, CBDT, CBIC, નીતિ આયોગ અને SIDBIના અધિકારીઓ ઉપસ્થિત રહ્યા હતા. સ્ટાર્ટ અપ દેશમાં આશાના અગ્રદૂતો તરીકે અને દેશના ભવિષ્ય તરીકે જે મહત્વની ભૂમિકા નિભાવી રહ્યા છે તેના પર મંત્રીએ વિશેષ ભાર મૂક્યો હતો. તેમણે કહ્યું હતું કે, દેશ અત્યારે અભૂતપૂર્વ કટોકટીના તબક્કામાંથી પસાર થઇ રહ્યો છે અને આના માટે તાકીદના ઉપચારક પગલાં જરૂરી છે. તેમણે કહ્યું હતું કે, ઉદ્યોગો અને તેમાં ખાસ કરીને સ્ટાર્ટ અપ્સ અત્યારે જે મુશ્કેલ સમયનો સામનો કરી રહ્યા છે તેમાંથી બહાર આવવા માટે દરેકનો સહકાર આવશ્યક છે. શ્રી ગોયલે જણાવ્યું હતું કે, સ્ટાર્ટ અપ ઉદ્યોગસાહસિકોના સકારાત્મક અભિગમના કારણે જ તેઓ કોઇપણ સ્થિતિમાંથી બહાર આવી શકે છે અને કોવિડ-19 સાથે સંકળાયેલી વિવિધ સમસ્યાઓનો ઉકેલ શોધવાનો તેઓ પ્રયાસ કરી શકે છે. તેમણે એક્શન કોવિડ-19 ટીમ ની શરૂઆતને આવકારી હતી જે રૂ. 100 કરોડનો કાર્યક્રમ શરૂ કરી રહી છે અને તેનો આશય અનુદાનની મદદથી 50 પહેલ શરૂ કરવાનો છે જેથી ભારતમાં કોવિડ-19ના કારણે આવેલા આર્થિક પતનમાંથી દેશ બેઠો થઇ શકે. અન્ય એક સ્ટાર્ટ અપ સાહસને પણ મંત્રીએ આવકાર્યું હતું જે ટીઅર-II અને ટીઅર-III સ્તરના શહેરોમાં આવેલા કરિયાણા સ્ટોરને મદદ કરવા માટે છે જેથી તેઓ પૂરવઠા સાંકળ અને સંસાધનોની અછતની સમસ્યામાંથી બહાર આવી શકે. સ્ટાર્ટ અપ હિતધારકોની વિવિધ સમસ્યાઓ અને સૂચનો સાંભળ્યા પછી શ્રી ગોયલે સૌને સહિયારા પ્રયાસોમાં મદદરૂપ થવા માટે વિનંતી કરી હતી. આ બેઠકમાં, ઉલ્લેખ કરવામાં આવ્યો હતો કે, ઘણા સ્ટાર્ટ અપ કોવિડ-19 સમસ્યાના વિવિધ ઉકેલો શોધવા પર કામ કરી રહ્યા છે જેમાં ખાસ આ મહામારીમાં નિવારક, સહાયક અને સંભાળના પરિબળો પર ધ્યાન કેન્દ્રિત કરવામાં આવ્યું છે. ઘણા સાહસો લોન્ચિંગના અંતિમ તબક્કા સુધી પહોંચી ગયા છે અને અન્ય સાહસોને હજુ અંતિમ રૂપ આપવામાં થોડો સમય લાગશે. આ સાહસોને ઍક્સેસ, ભંડોળ, માન્યતા, વિસ્તરણ અને સહકારની જરૂર પડશે. વિવિધ સરકારી વિભાગો અને ઔદ્યોગિક સંગઠનોની સંયુક્ત સમિતિ આ પહેલોનું મૂલ્યાંકન કરી રહી છે. સહભાગીઓએ આ બેઠકમાં ઉપસ્થિત અધિકારીઓ સમક્ષ તેમના ચોક્કસ મુદ્દા ઉઠાવ્યા હતા. બેઠકમાં ઘણાના ઉકેલો પણ નોંધવામાં આવ્યા હતા અને નિર્ણય લેવામાં આવ્યો હતો કે, સ્ટાર્ટ અપ સમુદાય દ્વારા આપવામાં આવેલા કેટલાક સૂચનો પર વિગતવાર વિચાર કરવાની જરૂર છે. સ્ટાર્ટ અપ પ્રતિનિધિઓએ તેમની સમસ્યાઓ પણ રજૂ કરી હતી જેમાં તેમના ટકી રહેવા અને લિક્વિડિટી ની ખેંચ, રોકડનો પ્રવાહ અને આવકની સમસ્યા, શ્રમિક સંબંધિત બાબતો અને લૉકડાઉનની સ્થિતિમાં તે ચલાવવામાં પડતી મુશ્કેલીઓ જેવા વિવિધ મુદ્દા આવરી લેવામાં આવ્યા હતા. RP

pib-159751

89c61867f2f130d22d30d6fe82db6969f4ac327a49fd06ab655240caa774cd70

guj

નાણા મંત્રાલય કેન્દ્રીય નાણાં મંત્રી શ્રી અરુણ જેટલીએ રાજ્યો/કેન્દ્ર શાસિત પ્રદેશો ના નાણાં મંત્રીઓની સાથે બજેટ પૂર્વે વિચાર વિમર્શ કર્યા નવી દિલ્હી, 18-01-2018 કેન્દ્રીય નાણાં મંત્રી શ્રી અરુણ જેટલીએ આજે નવી દિલ્હી સ્થિત વિજ્ઞાન ભવનમાં દરેક રાજ્યો અને કેન્દ્રશાસિત પ્રદેશો ના નાણાં મંત્રીઓની સાથે વિચાર વિમર્શ કર્યા હતા. આ પ્રસંગે બંને નાણાં રાજ્યમંત્રી પણ ઉપસ્થિત હતા. આ બેઠકમાં હિમાચલ પ્રદેશ તેમજ પુડુચેરીના મુખ્યમંત્રી, બિહાર, દિલ્હી, ગુજરાત, મણિપુર તેમજ તામિલનાડુના ઉપમુખ્યમંત્રી, પોતાના રાજ્યોનું પ્રતિનિધિત્વ કરનારા 14 નાણાં મંત્રીઓ અને રાજ્યોનાં વરિષ્ઠ અધિકારીઓએ પણ ભાગ લીધો હતો. રાજ્ય સરકારોનાં પ્રતિનિધિઓએ પોતાના મંતવ્યો વ્યક્ત કર્યા અને રાજકોષીય નીતિ તેમજ અંદાજપત્રીય ઉપાયો પર અનેક સૂચનો આપ્યા જેના પર કેન્દ્ર સરકાર વિચાર કરી શકે છે. કેન્દ્રીય વિત્ત મંત્રી શ્રી જેટલીએ કહ્યું કે, સહકારી સંઘવાદની ભાવનાને ધ્યાનમાં રાખતા નાણાંકિય વર્ષ 2018-19નાં બજેટ પ્રસ્તાવોને તૈયાર કરતી વખતે આ બેઠકમાં રાજ્યો/કેન્દ્ર શાસિત પ્રદેશો દ્વારા અપાયેલા અભિપ્રાયો અને તેમની રજૂઆતો પર યોગ્ય વિચાર કરાશે. NP/J.Khunt/GP (Visitor Counter : 175

pib-92394

f920441bedfac0c7cb21a5b1e0a32c18b2d6f617561ce971cac8551feddbf743

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 199.27 કરોડ રસીના ડોઝ આપવામાં આવ્યા ભારતમાં સક્રિય કેસનું ભારણ 1,36,076 થયું સક્રિય કેસનું ભારણ હાલમાં 0.31% છે સાજા થવાનો દર હાલમાં 98.49% નોંધાયો છેલ્લા 24 કલાકમાં 16,482 દર્દીઓ સાજા થયા, કુલ વધીને 4,30,28,356 દર્દીઓ સાજા થયા છેલ્લા 24 કલાકમાં ભારતમાં 20,139 નવા કેસ નોંધાયા દૈનિક પોઝિટિવીટી દર 5.10% પહોંચ્યો સાપ્તાહિક પોઝિટિવીટી દર હાલમાં 4.37% છે કુલ 86.81 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,94,774 ટેસ્ટ કરાયા SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 128

pib-104157

52700b24a121f3a6b18c4c9b309c045ddd245f9803da36de466460d79735c7a0

guj

રાષ્ટ્રપતિ સચિવાલય રાષ્ટ્રપતિ અને ઉપરાષ્ટ્રપતિએ કોવિડ-19ની પરિસ્થિતિ અંગે રાજ્યો અને કેન્દ્ર શાસિત પ્રદેશોના રાજ્યપાલો, ઉપરાજ્યપાલો અને વહીવટકર્તાઓ સાથે ચર્ચા કરી મહામારી કોવિડ-19 સામે લડતમાં દેશવાસીઓએ હિંમત, શિસ્ત અને એકતાનું ઉદાહરણીય દ્રષ્ટાંત પૂરું પાડ્યું હોવાનું ભારપૂર્વક જણાવતાં રાષ્ટ્રપતિ શ્રી રામ નાથ કોવિંદે બે ઘટનાઓ પ્રત્યે ચિંતા વ્યક્ત કરી હતી. એક, આનંદ વિહારમાં સ્થળાંતર કરનારા કામદારો એકત્ર થયા અને નિઝામુદ્દીનમાં તબલીઘી જમાતનો મેળાવડો. આ બંને ઘટનાઓ દિલ્હીમાં બની, જેનાથી કોવિડ-19ના અટકાવ અને નિયંત્રણના સરકારના પ્રયાસોને ધક્કો લાગ્યો છે. રાષ્ટ્રપતિ અને ઉપરાષ્ટ્રપતિ શ્રી એમ. વેંકૈયા નાયડુએ આજે રાજ્યો/કેન્દ્ર શાસિત પ્રદેશોના રાજ્યપાલો, ઉપરાજ્યપાલો અને વહીવટકર્તાઓ સાથે વીડિયો-કોન્ફરન્સ યોજી હતી અને કોવિડ-19ની મહામારી સામેની લડતમાં ભારત સરકાર અને રાજ્ય સરકારો દ્વારા લેવાયેલાં પગલામાં યોગદાનના માર્ગો વિશે ચર્ચા કરી હતી. રાષ્ટ્રપતિએ દેશવ્યાપી લૉકડાઉન દરમિયાન કોઈ પણ વ્યક્તિ ભૂખ્યો ન રહે તે સુનિશ્ચિત કરવાની જરૂરિયાત ઉપર ભાર મૂક્યો હતો. આજની કોન્ફરન્સ 27મી માર્ચના રોજ આ જ મુદ્દે રાજ્યો/કેન્દ્ર શાસિક પ્રદેશોના રાજ્યપાલો/ઉપરાજ્યપાલો સાથે યોજાયેલી વિડિયો કોન્ફરન્સની અનુગામી હતી. 27મી માર્ચના રોજ યોજાયેલી કોન્ફરન્સમાં 15 જેટલા રાજ્યો/કેન્દ્ર શાસિત પ્રદેશોના રાજ્યપાલો અને ઉપરાજ્યપાલોએ રાષ્ટ્રપતિ અને ઉપરાષ્ટ્રપતિને પોતાના રાજ્ય/કેન્દ્રશાસિત પ્રદેશમાં પ્રવર્તમાન સ્થિતિ વિશે માહિતગાર કર્યા હતા. આજે, બાકીના 21 રાજ્યો/કેન્દ્ર શાસિત પ્રદેશોના રાજ્યપાલો/ઉપરાજ્યપાલો/વહીવટકર્તાઓએ રાષ્ટ્રપતિ/ઉપરાષ્ટ્રપતિને કોવિડ-19 સંબંધિત પ્રયાસો વિશે માહિતગાર કર્યા હતા. કોન્ફરન્સમાં અદ્રશ્ય દુશ્મન સામે લડવામાં જરા પણ શિથિલતા કે સમાધાનને અવકાશ નહીં રાખવો તે બાબતે એકસૂર ઉઠ્યો હતો. આ સંદર્ભે, રાષ્ટ્રપતિએ દેશના કેટલાક હિસ્સાઓમાં ડૉક્ટરો, સ્વાસ્થ્ય કર્મચારીઓ અને પોલીસ અધિકારીઓ ઉપર થયેલા હુમલાના બનાવો અંગે ચિંતા વ્યક્ત કરી હતી. પ્રધાનમંત્રીએ તમામ દેશવાસીઓને રવિવારે રાત્રે નવ વાગ્યે ઘરોની તમામ લાઈટ્સ બંધ કરીને તેના બદલે મોબાઈલની ફ્લેશલાઈટ્સ, ટોર્ચ કે દીવા પ્રગટાવીને કોરોનાવાયરસ સામે લડવા લોકોની એકતાને બિરદાવવા માટે આજે કરેલી વિનંતીને રાષ્ટ્રપતિએ હૃદયપૂર્વક સમર્થન આપ્યું હતું. જોકે, તેમણે લોકોને મજબૂત મનોબળ જાળવીને સોશિયલ ડિસ્ટન્સિંગ જાળવવામાં કોઈ પણ સમાધાન નહીં કરવા માટે ચેતવ્યા હતા. રાષ્ટ્રપતિએ પ્રારંભિક ઉદબોધનમાં એ પણ નોંધ્યું હતું કે 27મી માર્ચના રોજ યોજાયેલી પાછલી વિડિયો કોન્ફરન્સમાં રચનાત્મક ચર્ચા થઈ હતી અને કેટલાક ઉપયોગી સૂચનો પણ કરાયાં હતાં. વિવિધ રાજ્યોનાં કેટલાંક પગલાં પ્રશંસનીય હતાં, જેની અગાઉની કોન્ફરન્સમાં નોંધ લેવાઈ હતી. તેમાં નિવૃત્ત ડોક્ટરો અને તબીબી વિદ્યાર્થીઓની નોંધણી, મનોવૈજ્ઞાનિકોના અનુભવનો ઉપયોગ, યુવાનોને સ્વયંસેવક બનવા આહવાન, સ્ટેડિયમોને રાહત કામકાજ અને ક્વોરેન્ટાઈન સવલતો માટે ઉપયોગમાં લેવાં, દૈનિક સમીક્ષા બેઠકો દ્વારા પરિસ્થિતિની દેખરેખ રાખવી, હન્ગર હેલ્પ-લાઈન્સ સ્થાપવી, હોમ ડિલિવરીને પ્રોત્સાહન આપવું અને જાગરુકતા ફેલાવવા માટે યુનિવર્સિટીઓને સામેલ કરવી - જેવાં પગલાં સામેલ હતાં. આ કટોકટી દરમિયાન ઘરવિહોણા, બેરોજગાર અને સમાજના નબળા વર્ગોના લોકોને જે સમસ્યાઓનો સામનો કરવો પડી રહ્યો છે, તેને ધ્યાન ઉપર લેતાં રાષ્ટ્રપતિએ જણાવ્યું કે તેમની જરૂરિયાતો પ્રત્યે આપણે વધુ સંવેદનશીલ બનવું પડશે. તેમણે કોન્ફરન્સમાં કોઈ પણ વ્યક્તિ ભૂખી ન રહે તે માટેના રસ્તા અને સાધનો વિશે વિચારવા અન્ય ભાગીદારોને આમંત્રણ આપ્યું. આ એક મોટો પડકાર હોવાનું જણાવતાં તેમણે ઉમેર્યું કે તેમને ખાતરી છે કે કેન્દ્ર અને રાજ્ય સ્તરે થઈ રહેલા પ્રયાસોમાં રાજ્યપાલો પોતાનો ફાળો આપશે અને સમાજના તમામ વર્ગોને સામેલ કરશે. ઉપરાંત, જરૂરિયાતવાળા લોકોને ખોરાક અને અન્ય આવશ્યક ચીજવસ્તુઓ ઉપલબ્ધ કરવાનું સુનિશ્ચિત કરવાની સાથે સાથે સોશિયલ ડિસ્ટન્સિંગ માટે પણ કોઈ સમાધાન ન કરાય તેની ખાતરી કરવા તેમણે જણાવ્યું. રાષ્ટ્રપતિએ પાછલી કોન્ફરન્સનો સંદર્ભ લઈને રેડ ક્રોસ અને અન્ય સ્વૈચ્છિક સંસ્થાઓની સરકારના પ્રયાસોને પૂરક બને તેવી ભૂમિકા વિશે વાત કરી હતી. તેમણે સ્વૈચ્છિક સંસ્થાઓ તેમજ ખાનગી ક્ષેત્ર માનવતા માટેની હાકલમાં જોડાવા માટે મહત્તમ ભાગીદારી આપે તે માટે તેમને સામેલ કરવા અને પ્રોત્સાહન આપવાના સૂચનો આવકાર્યા હતા. કેટલીક ઘટનાઓ છતાં, મહામારી સામેની લડાઈમાં આપણા અત્યાર સુધીના પ્રયાસો સાચી દિશામાં છે અને દ્રઢ નિશ્ચય સાથે આપણે આગળ વધી રહ્યા છીએ, એમ રાષ્ટ્રપતિએ સમાપન સંબોધનમાં જણાવ્યું હતું. રાષ્ટ્રપતિએ દેશના નાગરિકોની ધીરજ અને સહકારની પ્રશંસા કરી હતી. તેમણે પોતાના જીવનું જોખમ હોવા છતાં પણ ફરજ બજાવી રહેલા ડોક્ટરો અને તમામ અધિકારીઓ તેમજ કર્મચારીઓનો સમાજ, દેશને તેમની સેવા આપવા અને તેમની માનવતા બદલ તેમનો આભાર માન્યો હતો. તેમણે જણાવ્યું કે દેશના લોકો સંપૂર્ણ સાવચેતી સાથે અને મજબૂત નિર્ધાર સાથે આ મહામારી સામેનું અભિયાન ચાલુ રાખશે, તેવો તેમને સંપૂર્ણ વિશ્વાસ છે. કોન્ફરન્સનું સંચાલન કરતાં ઉપરાષ્ટ્રપતિએ ગરીબોની મુશ્કેલીઓ ઘટાડવા માટે ઈન્ડિયન રેડ ક્રોસ સોસાયટી, સામાજિક સંસ્થાનો અને ખાનગી ક્ષેત્રના સ્વયંસેવકોને સામેલ કરવા પર ભાર મૂક્યો હતો. તેમણે રાજ્યપાલો/ઉપરાજ્યપાલો અને વહીવટકર્તાઓને જુદા જુદા ક્ષેત્રોના અગ્રણીઓને આગળ આવવા અને સમાજના સૌથી સંવેદનશીલ વર્ગોને, ખાસ કરીને ખેડૂતોને સહાય આપવા પ્રોત્સાહિત કરવા જણાવ્યું, કેમકે ઘણાં રાજ્યોમાં લૉકડાઉન સમયે જ લણણીની સિઝન ચાલી રહી છે. તેમણે જણાવ્યું કે કેન્દ્ર સરકાર અને રાજ્ય સરકારો પર્યાપ્ત પગલાં લઈ રહી હોવા છતાં લોકોની મુશ્કેલીઓ વધી છે, ત્યારે આ કટોકટીના સમયે ગરીબ અને સૌથી સંવેદનશીલ વર્ગોને સહાય આપવા સમાજના અગ્રણીઓ આગળ આવે તો શાશ્વત માનવતાનાં મૂલ્યોની સેવા થશે. ઉત્તર પ્રદેશના રાજ્યપાલ શ્રીમતી આનંદીબેન પટેલે જણાવ્યું કે દર્દીઓને યુદ્ધના ધોરણે સારવાર પૂરી પાડવા માટે યુનિવર્સિટીઓ અને મેડિકલ કોલેજોએ પદ્ધતિ ઘડી છે. તેમણે નોંધ્યું કે વિદ્યાર્થીઓ તેમનું શૈક્ષણિક સત્ર ચાલુ રાખી શકે તે માટે વિદ્યાર્થીઓ માટે ઓનલાઈન વર્ગો શરૂ કરાયા છે. તેમણે જણાવ્યું કે રાજ્ય સરકાર ખેડૂતોની સમસ્યાઓથી વાકેફ છે અને તેમને સહાયનાં પગલાં શરૂ કરી રહી છે. ચર્ચા દરમિયાન, રાષ્ટ્રપતિએ તમામ રાજ્યપાલોને રેડ ક્રોસ સોસાયટીનાં એકમોને ફરી કાર્યરત બનાવવા અને તેમની સહાય મેળવવા વિનંતી કરી હતી. ચર્ચામાં અવારનવાર પોતાની વાત રજૂ કરતાં ઉપરાષ્ટ્રપતિએ રાજ્યપાલો/ઉપરાજ્યપાલો અને વહીવટકર્તાઓને આ લણણીની સિઝનમાં ખેડૂતોને મદદ કરવા માટે સરકારે લીધેલાં પગલાં વિશે જાગૃતિ ફેલાવવા માટે અનુરોધ કર્યો હતો. તેમણે ખાસ કરીને આંધ્ર પ્રદેશના રાજ્યપાલ શ્રી બિસ્વ ભૂષણ હરિચંદનને ખેડૂતો અને ભૂમિહીન મજૂરોને કસોટીની આ વેળાએ સહાય કરવા જણાવ્યું હતું. જમ્મુ અને કાશ્મીરના ઉપરાજ્યપાલ શ્રી ગિરિશ ચંદ્ર મુરમુએ જણાવ્યું કે કેન્દ્ર શાસિત પ્રદેશ મહામારી સામે લડવા માટે સઘન દેખરેખ રાખી રહ્યો છે અને મહામારીગ્રસ્ત મહત્ત્વનાં સ્થળો ઓળખી કાઢવામાં આવ્યાં છે. ઉપરાષ્ટ્રપતિના સવાલનો ઉત્તર આપતાં તેમણે જણાવ્યું કે “તબલિગી જમાતની અવરજવરને કારણે અમારે સમસ્યાઓનો સામનો કરવો પડ્યો.” આમ છતાં, તેમણે ખાતરી આપી કે વહીવટીતંત્ર સ્થળાંતર કરનારા કામદારો, વિદ્યાર્થીઓની કાળજી લઈ રહ્યું છે અને પર્યાપ્ત ક્વોરેન્ટાઈન સેન્ટર્સ પણ સ્થપાયાં છે. “અમે દૂર-અંતરિયાળ વિસ્તારોમાં ખાદ્ય સામગ્રી પહોંચે તે પણ સુનિશ્ચિત કરી રહ્યા છીએ.” લદ્દાખના ઉપરાજ્યપાલ શ્રી રાધા કૃષ્ણ માથુરે ઈરાનથી પરત ફરેલા યાત્રીઓને કારણે કેસમાં વધુ વધારો થવા બાબતે ચિંતા વ્યક્ત કરી હતી. આ યાત્રીઓમાં કેટલાક યાત્રીઓ ચેપગ્રસ્ત હતા. તેમણે નોંધ્યું કે કેટલાક વિસ્તારો સુધી પહોંચી શકાય તેમ ન હોવાથી અને દુર્ગમ રસ્તાઓને કારણે કામગીરી ખૂબ મુશ્કેલ બની છે. તેમણે લોકોને જરૂરિયાત સમયે મદદ પૂરી પાડવા બદલ સ્વયંસેવકો, ધાર્મિક અને સામાજિક સંસ્થાઓની પ્રશંસા કરી હતી. આંદામાન અને નિકોબારના ઉપરાજ્યપાલ એડમિરલ ડી. કે. જોશી એ જણાવ્યું કે કોવિડ-19ના 10 પોઝિટિવ કેસો તબલિગી જમાતના હતા. તબલિગી જમાતના મેળાવડામાં જે લોકોએ ભાગ લીધો હતો, તે તમામ લોકોને ઓળખી કઢાયા બાદ ક્વોરેન્ટાઈન કરાયા છે. છત્તીસગઢીના રાજ્યપાલ સુશ્રી અનુસુઇયા યુઇકેએ જણાવ્યું કે રાજ્ય સરકારે બીમારીને વહેલી તકે ફેલાતી અટકાવવા માટે વિસ્તૃત વ્યૂહરચના અમલી બનાવી છે. ખેડૂતોની દુર્દશા બાબતે તેમણે જણાવ્યું કે નાશવંત કૃષિ જણસો સ્થાનિક બજારોમાં વેચવા માટે રાજ્ય સરકારે મંજૂરી આપી છે. ઉત્તરાખંડના રાજ્યપાલ શ્રીમતી બેબી રાની મૌર્યએ જણાવ્યું કે રાજ્ય સરકારે આ કટોકટીથી સર્જાયેલી કોઈ પણ પરિસ્થિતિને પહોંચી વળવા જરૂરી ક્ષમતાઓ વધારી છે. રાષ્ટ્રપતિ અને ઉપરાષ્ટ્રપતિને પોતાનાં રાજ્યે લીધેલાં પગલાં અંગે વાકેફ કરનારા અન્ય રાજ્યપાલોમાં ગોવાના રાજ્યપાલ શ્રી સત્ય પાલ મલિક, ઓડિશાના રાજ્યપાલ પ્રો. ગણેશી લાલ, પુડુચેરીના ઉપરાજ્યપાલ ડૉ. કિરણ બેદી, ઝારખંડના રાજ્યપાલ શ્રીમતિ દ્રૌપદી મુરમુ, આસામના રાજ્યપાલ પ્રો. જગદીશ મુખી, મિઝોરમના રાજ્યપાલ શ્રી પી.એસ. શ્રીધરન પિલ્લાઈ, મણીપુરના રાજ્યપાલ ડૉ. નજમા હેપ્તુલ્લા, મેઘાલયના રાજ્યપાલ શ્રી તથાગત રોય, અરુણાચલ પ્રદેશના રાજ્યપાલ બ્રિગેડિયર બી. ડી. મિશ્રા , સિક્કિમના રાજ્યપાલ શ્રી ગંગા પ્રસાદ, ત્રિપુરાના રાજ્યપાલ શ્રી રમેશ બઇસ, નાગાલેન્ડના રાજ્યપાલ સ્રી આર.એન. રવિ, લક્ષદ્વીપના વહીવટકર્તા શ્રી દિનેશ્વર શર્મા અને દાદરા અને નગર હવેલી તેમજ દમણ અને દીવના એડમિનીસ્ટ્રેટર શ્રી પ્રફુલ પટેલ સામેલ હતાં. ઉપરાંત, તામિલનાડુના રાજ્યપાલ શ્રી ભંવરીલાલ પુરોહિત, મહારાષ્ટ્રના રાજ્યપાલ શ્રી ભગત સિંઘ કોશિયારી, કેરળના રાજ્યપાલ શ્રી આરિફ મોહમ્મદ ખાન અને દિલ્હીના ઉપરાજ્યપાલ શ્રી અનિલ બૈજલ, જેમણે 27મી માર્ચના રોજ યોજાયેલી કોન્ફરન્સમાં રાષ્ટ્રપતિ અને ઉપરાષ્ટ્રપતિને માહિતી આપી હતી, તેમણે આજે પણ પોતાનાં રાજ્ય/કેન્દ્ર શાસિત પ્રદેશની છેલ્લી માહિતીથી રાષ્ટ્રપતિ અને ઉપરાષ્ટ્રપતિને માહિતગાર કર્યા હતા. કોન્ફરન્સનું સમાપન કરતાં રાષ્ટ્રપતિએ રાજ્યપાલો/ઉપરાજ્યપાલો અને વહીવટકર્તાઓની તેમના સમજદાર દૃષ્ટિકોણ માટે અને લોકોનું કલ્યાણ સુનિશ્ચિત કરવા સજાગ રહેવા બદલ પ્રશંસા કરી હતી. તેમણે પોતાના જીવના જોખમે ફરજ બજાવી રહેલા ડૉક્ટરો અને સ્વાસ્થ્ય કર્મચારીઓએ દાખવેલી ઉદાહરણીય હિંમત અને દ્રઢ સંકલ્પની પ્રશંસા કરી હતી. રાષ્ટ્રપતિએ ફરી એકવાર જણાવ્યું હતું કે તેઓ અને ઉપરાષ્ટ્રપતિ કોઈ પણ જરૂરિયાત ઊભી થાય ત્યારે પરામર્શ માટે હંમેશા ઉપલબ્ધ રહેશે. RP (

pib-105630

bb109b55c2ae589a8491f9c05df22d7658e7d45c6c2f08c80e9743de13190007

guj

સ્વાસ્થ્ય અને પરિવાર કલ્યાણ મંત્રાલય ભારતમાં સક્રિય કેસોનું ભારણ એકધારું ઘટી રહ્યું છે; 179 દિવસ પછી સક્રિય કેસની સંખ્યા 2.54 રહી છેલ્લા 7 દિવસથી દૈનિક મૃત્યુઆંક 300થી ઓછો નોંધાઇ રહ્યો છે ભારતમાં કુલ સક્રિય કેસોની સંખ્યામાં એકધારા ઘટાડાની ચાલ જોવા મળી રહી છે. તેના કારણે આજે સક્રિય કેસની સંખ્યા નોંધપાત્ર પ્રમાણમાં ઘટીને 2.54 લાખ થઇ ગઇ છે. આ 179 દિવસમાં સૌથી ઓછી સંખ્યા છે. અગાઉ, 6 જુલાઇના રોજ સક્રિય કેસની સંખ્યા 2,53,287 હતી. ભારતમાં કુલ નોંધાયેલા પોઝિટીવ કેસમાંથી હાલમાં સક્રિય કેસોનું ભારણ માત્ર 2.47% છે. ભારતમાં છેલ્લા કેટલાક દિવસથી દૈનિક ધોરણે નવા નોંધાતા કેસની સંખ્યા લગભગ 20,000ની આસપાસ રહે છે. છેલ્લા 24 કલાકમાં નવા સંક્રમિત થયેલા કેસની સંખ્યા 20,035 નોંધાઇ છે જ્યારે આટલા જ સમયમાં નવા સાજા થયેલા કેસની સંખ્યા 23,181 રહી છે. છેલ્લા 35 દિવસથી દૈનિક નવા નોંધાતા કેસની સરખામણીએ નવા સાજા થનારા દર્દીઓની સંખ્યા વધુ રહેવાથી સક્રિય કેસોના ભારણમાં એકધારો ઘટાડો નોંધાઇ સુનિશ્ચિત થયો છે. કુલ સાજા થયેલા કેસની સંખ્યા લગભગ 99 લાખ થઇ ગઇ છે. સાજા થયેલા અને સક્રિય કેસ વચ્ચેનો તફાવત પણ સતત વધી રહ્યો છે અને આજે આ તફાવત વધીને 96 લાખનો આંકડો વટાવીને 96,29,207 થઇ ગયો છે. નવા નોંધાઇ રહેલા દર્દીઓ કરતાં નવા સાજા થનારા દર્દીઓની સંખ્યા સતત વધારે રહેવાથી સાજા થવાના દરમાં પણ સુધારો થઇ રહ્યો છે જે આજે વધીને 96.08% નોંધાયો હતો. નવા સાજા થયેલા દર્દીઓમાંથી 77.61% કેસ 10 રાજ્યો/કેન્દ્રશાસિત પ્રદેશોમાંથી છે. કેરળમાં એક દિવસમાં સૌથી વધારે 5,376 નવા દર્દીઓ સાજા થયા હોવાનું નોંધાયું છે જ્યારે તે પછીના ક્રમે આવતા મહારાષ્ટ્ર અને પશ્ચિમ બંગાળમાં એક દિવસમાં અનુક્રમે 3,612 અને 1,537 દર્દીઓ સાજા થઇ ગયા છે. નવા સંક્રમિત થયેલા કેસોમાંથી 80.19% નવા દર્દીઓ 10 રાજ્યો અને કેન્દ્રશાસિત પ્રદેશોમાંથી છે. કેરળમાં એક દિવસમાં સૌથી વધુ નવા 5,215 કેસ પોઝિટીવ મળ્યા હોવાની પુષ્ટિ થઇ છે. ત્યારપછીના ક્રમે, 3,509 નવા કેસ સાથે મહારાષ્ટ્ર છે. દેશમાં છેલ્લા 24 કલાકમાં વધુ 256 દર્દીઓના મૃત્યુ નીપજ્યાં હોવાનું નોંધાયું છે. નવા નોંધાયેલા મૃત્યુમાંથી 80.47% દર્દીઓ દસ રાજ્યો/કેન્દ્રશાસિત પ્રદેશોના હતા. મહારાષ્ટ્રમાં એક દિવસમાં સૌથી વધુ મૃત્યુ નોંધાયા છે. કેરળ અને પશ્ચિમ બંગાળમાં એક દિવસમાં અનુક્રમે 30 અને 29 દર્દીઓ મૃત્યુ પામ્યા છે. છેલ્લા 7 દિવસથી સળંગ દૈનિક મૃત્યુઆંક 300થી ઓછો નોંધાઇ રહ્યો છે. આના કારણે મૃત્યુદરમાં સતત ઘટાડો થઇ રહ્યો છે જે હાલમાં 1.45% છે. દેશમાં કુલ મૃત્યુમાંથી 63% દર્દીઓ પાંચ રાજ્યો એટલે કે, મહારાષ્ટ્ર, તમિલનાડુ, કર્ણાટક, આંધ્રપ્રદેશ અને દિલ્હીમાં મૃત્યુ પામ્યા છે. (

pib-50267

ebe677dc10ad45b45a1af908b35f04432523727b6b70790d726e6d824c87ab73

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 106.31 કરોડ વેક્સિનેશનના ડોઝ અપાયા છેલ્લા 24 કલાકમાં ભારતમાં 12,514 નવા કેસ નોંધાયા સાજા થવાનો દર હાલમાં 98.20% નોંધાયો છેલ્લા 24 કલાકમાં 12,718 દર્દીઓ સાજા થયા, કુલ વધીને 3,36,68,560 દર્દીઓ સાજા થયા સક્રિય કેસ કુલ કેસનાં 1% કરતા ઓછા છે, હાલમાં 0.46% છે, માર્ચ 2020 પછી સૌથી ઓછા ભારતમાં સક્રિય કેસનું ભારણ 1,58,817 થયું, 248 દિવસમાં સૌથી નીચો દૈનિક પોઝિટિવીટી દર 1.42% પહોંચ્યો, છેલ્લા 28 દિવસથી 2% કરતા ઓછો સાપ્તાહિક પોઝિટિવીટી દર છેલ્લા 38 દિવસથી 2% કરતા ઓછો થઈ ગયો છે, હાલમાં 1.17% છે કુલ 60.92 કરોડ પરીક્ષણો કરવામાં આવ્યા SD/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 182

pib-230236

47f913804505f515089ff095eb7a0a4598cc76bcc00dc2da405caa16788fd4fb

guj

પ્રધાનમંત્રીનું કાર્યાલય પ્રધાનમંત્રીએ ઉદ્યોગજગતના વિવિધ ક્ષેત્રોની કંપનીઓના CEO સાથે સંવાદ કર્યો આગામી અંદાજપત્ર પહેલાં ઉદ્યોગજગતના પ્રતિનિધિઓ સાથે પ્રધાનમંત્રીએ બીજી વખત આવો સંવાદ કર્યો દેશ જેવી રીતે ઓલિમ્પિક્સમાં પોડિયમ ફિનિશની ઇચ્છા રાખે છે તેવી જ રીતે દરેક ક્ષેત્રમાં આપણા ઉદ્યોગોને પણ દુનિયાભરમાં ટોચના પાંચ ક્રમમાં જોવા માંગે છે: પ્રધાનમંત્રી દેશમાં આર્થિક પ્રગતિને વેગવાન કરવાની પહેલો હાથ ધરવા માટે સરકાર મજબૂત રીતે કટિબદ્ધ છે: પ્રધાનમંત્રી ખાનગી ક્ષેત્રમાં ભરોસો મૂકવા બદલ ઉદ્યોગજગતના અગ્રણીઓએ પ્રધાનમંત્રીનો આભાર વ્યક્ત કર્યો; પ્રધાનમંત્રીની આત્મનિર્ભર ભારત દૂરંદેશી પ્રત્યે કટિબદ્ધતા દાખવી પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ ખાતે ઉદ્યોગજગતના વિવિધ ક્ષેત્રોની કંપનીઓના CEO સાથે સંવાદ કર્યો હતો. આગામી કેન્દ્રીય અંદાજપત્ર પહેલાના સમયમાં ઉદ્યોગજગતના પ્રતિનિધીઓ સાથે પ્રધાનમંત્રીએ બીજી વખત આવો સંવાદ કર્યો હતો. પ્રધાનમંત્રીએ આ સંવાદ દરમિયાન, કોવિડ સામેની જંગ દરમિયાન દેશે બતાવેલી પોતાની આંતરિક શક્તિ વિશે ચર્ચા કરી હતી. તેમણે ઇનપુટ્સ અને સૂચનો આપવા બદલ ઉદ્યોગજગતના અગ્રણીઓનો આભાર વ્યક્ત કર્યો હતો અને PLI પ્રોત્સાહન જેવી નીતિઓનો પૂરેપૂરો ઉપયોગ કરવા માટે તેમને પ્રોત્સાહન આપ્યું હતું. તેમણે કહ્યું હતું કે, દેશ જેવી રીતે ઓલિમ્પિક્સમાં આપણા ખેલાડીઓ પોડિયમ ફિનિશ કરે તેવી ઇચ્છા રાખતો હોય છે તેવી જ રીતે, દેશ વિવિધ ક્ષેત્રોમાં આપણા ઉદ્યોગોને સમગ્ર દુનિયામાં ટોચના પાંચ ક્રમમાં જોવા માંગે છે, અને આ એવું કાર્ય છે જેના માટે આપણે તે દિશામાં સહિયારા પ્રયાસો કરવા જોઇએ. તેમણે જણાવ્યું હતું કે, કોર્પોરેટ ક્ષેત્રએ કૃષિ અને ખાદ્ય પ્રસંસ્કરણ જેવા ક્ષેત્રોમાં વધારે રોકાણ કરવું જોઇએ અને તેમણે કુદરતી કૃષિ પર લોકોનું ધ્યાન વળે તેના વિશે પણ ચર્ચા કરી હતી. તેમણે સરકારની નીતિઓની સાતત્યતાને રેખાંકિત કરી હતી અને કહ્યું હતું કે, દેશમાં આર્થિક પ્રગતિને વેગવાન કરી શકે તેવી પહેલો હાથ ધરવા માટે સરકાર કટિબદ્ધ છે. તેમણે અનુપાલનનું ભારણ ઘટાડવાની દિશામાં સરકાર ધ્યાન આપી રહી હોવાની પણ વાત કરી હતી અને જ્યાં બિનજરૂરી અનુપાલનોને દૂર કરવાની જરૂર હોય તેવા ક્ષેત્રો વિશે સૂચનો પણ માંગ્યા હતા. ઉદ્યોગજગતના પ્રતિનિધિઓએ પ્રધાનમંત્રીને તેમના પ્રતિભાવો આપ્યા હતા. ખાનગી ક્ષેત્ર પર તેમણે ભરોસો મૂક્યો તે બદલ પ્રધાનમંત્રીનો આભાર વ્યક્ત કર્યો હતો. તેમણે કહ્યું હતું કે, તેમના નેતૃત્વના કારણે, તેમણે સમયસર કરેલા હસ્તક્ષેપો અને પરિવર્તનકારી સુધારાઓના કારણે દેશનું અર્થતંત્ર કોવિડ પછી રિકવરીના માર્ગે આગળ વધી રહ્યું છે. તેમણે પ્રધાનમંત્રીની આત્મનિર્ભર ભારતની દૂરંદેશીમાં યોગદાન આપવા માટે કટિબદ્ધતા વ્યક્ત કરી હતી અને સરકાર દ્વારા લેવામાં આવેલા પ્રધાનમંત્રી ગતિ શક્તિ, IBC વગેરે પગલાંઓની પ્રશંસા કરી હતી. તેમણે દેશમાં ઇઝ ઓફ ડુઇંગ બિઝનેસને વધુ વેગવાન બનાવી શકે તેવા સરકાર દ્વારા લેવામાં આવેલા પગલાં વિશે પણ વાત કરી હતી. તેમણે COP26 ખાતે ભારતની કટિબદ્ધતાઓ વિશે વાત કરી હતી અને નિર્ધારિત કરવામાં આવેલા લક્ષ્યોને પ્રાપ્ત કરવા માટે કેવી રીતે યોગદાન આપી શકાય તે અંગે પણ ચર્ચા કરી હતી. શ્રી ટી.વી. નરેન્દ્રને જણાવ્યું હતું કે, સરકારે સમયસર આપેલા પ્રતિભાવના કારણે કોવિડ પછી દેશમાં ‘V’ આકારમાં રિકવરી આવી શકી છે. શ્રી સંજીવ પૂરીએ ખાદ્ય પ્રસંસ્કરણ ઉદ્યોગને હજુ વધારે વેગ આપવા માટે સૂચનો આપ્યા હતા. શ્રી ઉદય કોટકે કહ્યું હતું કે, પ્રધાનમંત્રીએ સરળ છતાં સુંદર રીતે તૈયાર કરવામાં આવેલા સુધારાઓ જેમકે, સ્વચ્છ ભારત, સ્ટાર્ટઅપ ઇન્ડિયા વગેરેની મદદથી નવતર પરિવર્તનો લાવ્યા છે. શ્રી સેશાગીરી રાવે કેવી રીતે નીતિને વધારે વ્યાપક બનાવી શકાય તેના વિશે ચર્ચા કરી હતી. શ્રી કેનેચી આયુકાવાએ ભારતને વિનિર્માણનું કાદવર સ્થળ બનાવવા માટે પ્રધાનમંત્રીની દૂરંદેશીને વાસ્તવિકરૂપ આપવા માટે કટિબદ્ધતા વ્યક્ત કરી હતી. શ્રી વિનિત મિત્તલ COP26 ખાતે પ્રધાનમંત્રીની પંચામૃત કટિબદ્ધતા વિશે બોલ્યા હતી. શ્રી સુમંત સિંહાએ જણાવ્યું હતું કે, ગ્લાસગો ખાતે પ્રધાનમંત્રીના નેતૃત્વની વૈશ્વિક સમુદાય સભ્યો દ્વારા ખૂબ જ પ્રશંસા કરવામાં આવી હતી. સુશ્રી પ્રિથા રેડ્ડીએ આરોગ્ય ક્ષેત્રે માનવ સંસાધનોને વેગ આપવા માટેના પગલાં વિશે ચર્ચા કરી હતી. શ્રી રીતેશ અગ્રવાલે AI અને મશીન લર્નિંગ જેવા ઉભરતા ક્ષેત્રો પર ધ્યાન આપવાની જરૂરિયાત વિશે વાત કરી હતી. SD/GP/JD (

pib-119086

c8e42ee922879f9a41fbc4edf82fd4677627ab31936fef86721ec3f23bbef736

guj

પ્રધાનમંત્રીનું કાર્યાલય પ્રધાનમંત્રીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી પ્રધાનમંત્રી શ્રી નરેન્દ્ર મોદીએ રાજ્યના સ્થાપના દિવસ પર તેલંગાણાના લોકોને શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "તેલંગાણાના નિર્માણ દિવસ પર, આ અદ્ભુત રાજ્યના લોકોને મારી શુભેચ્છાઓ. તેના લોકોની કુશળતા અને તેની સંસ્કૃતિની સમૃદ્ધિની ખૂબ પ્રશંસા કરવામાં આવે છે. હું તેલંગાણાની સુખાકારી અને સમૃદ્ધિ માટે પ્રાર્થના કરું છું." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-66697

1e56bcbb6343dac2296e652b234aa355848bc9e8070f1379145a65fc735c969b

guj

નાણા મંત્રાલય નાણાકીય વર્ષ 22માં સેવા ક્ષેત્રનો વિકાસ દર 8.4 ટકા રહ્યો છે નાણાકીય વર્ષ 23માં આ સેક્ટરનો વૃદ્ધિ દર 9.1 ટકા રહેવાની અપેક્ષા સેવા ક્ષેત્રમાં 7.1 અબજ અમેરિકન ડૉલરનો એફડીઆઈ ઇક્વિટી પ્રવાહ આ ક્ષેત્રને બૅન્ક ધિરાણ 21.3 ટકાના દરે વધ્યું આઈટી-બીપીએમની આવકમાં 15.5 ટકાની વૃદ્ધિ નોંધાઈ જીઈએમ દ્વારા વાર્ષિક ₹1 લાખ કરોડની ખરીદી મેડિકલ ટૂરિઝમ ઇન્ડેક્સ નાણાકીય વર્ષ 21માં ભારત વિશ્વના ટોચના 46 દેશોમાંથી 10મા ક્રમે ભારતનો ફિનટેકને અપનાવી લેવાનો દર વિશ્વની સરેરાશ 64 ટકાની સામે 87 ટકા છે નાણાકીય વર્ષ 2022માં સેવા ક્ષેત્રમાં ઝડપી ઉછાળો જોવા મળ્યો હતો, જે અગાઉનાં નાણાકીય વર્ષમાં 7.8 ટકાનાં સંકોચનની તુલનામાં વર્ષ-દર-વર્ષ માં 8.4% ની વૃદ્ધિ કરી રહ્યું છે, કેન્દ્રીય નાણાં અને કોર્પોરેટ બાબતોનાં પ્રધાન શ્રીમતી નિર્મલા સીતારામને આજે સંસદમાં રજૂ કરેલાં આર્થિક સર્વેક્ષણ 2022-23માં આના પર પ્રકાશ પાડ્યો હતો. આ ઝડપી ઉછાળો સંપર્ક સઘન સેવાઓનાં પેટા-ક્ષેત્રમાં વૃદ્ધિ દ્વારા પ્રેરિત હતો, જેણે એકઠી થયેલી માગની રજૂઆત, ગતિશીલતા નિયંત્રણો હળવા થતા અને લગભગ સાર્વત્રિક રસીકરણ કવરેજ દ્વારા સંચાલિત 16% ની ક્રમિક વૃદ્ધિ નોંધાવી હતી. નિકાસની સંભવિતતા ધરાવતી નિમ્નથી ઊંચી મૂલ્યવર્ધિત પ્રવૃત્તિઓ સુધી, આ ક્ષેત્ર રોજગારી અને વિદેશી હૂંડિયામણનું સર્જન કરવા અને ભારતની બાહ્ય સ્થિરતામાં યોગદાન આપવા માટે પર્યાપ્ત અવકાશ ધરાવે છે." પ્રથમ આગોતરા અંદાજ મુજબ, નાણાકીય વર્ષ 2023માં સેવા ક્ષેત્રમાં ગ્રોસ વેલ્યુ એડેડ નો વૃદ્ધિદર 9.1 ટકા રહેવાનો અંદાજ છે, જે સંપર્ક-સઘન સેવા ક્ષેત્રમાં 13.7 ટકાની વૃદ્ધિથી પ્રેરિત છે. સર્વેક્ષણમાં એ બાબત પર પ્રકાશ પાડવામાં આવ્યો હતો કે રિટેલ ફુગાવાના એકંદરે ઘટાડાને કારણે ઇનપુટ્સ અને કાચા માલના ભાવનાં દબાણમાં પીછેહઠને પગલે પીએમઆઈ સેવાઓમાં વધારો જોવા મળ્યો હતો અને ડિસેમ્બર 2022માં 58.5 સુધી વિસ્તૃત થઈ હતી. બૅન્ક ધિરાણ આર્થિક સર્વેક્ષણમાં જોવા મળ્યું છે કે રસીકરણ કવરેજમાં સુધારો અને સેવા ક્ષેત્રમાં પુન:પ્રાપ્તિ સાથે નવેમ્બર 2022માં સેવા ક્ષેત્રને બૅન્ક ધિરાણમાં 21.3%ની વર્ષોવર્ષની વૃદ્ધિ જોવા મળી હતી, જે 46 મહિનામાં બીજા ક્રમની સૌથી વધુ હતી,. આ ક્ષેત્રની અંદર, નવેમ્બર 2022માં જથ્થાબંધ અને છૂટક વેપારમાં ધિરાણમાં અનુક્રમે 10.2% અને 21.9% નો વધારો થયો છે, જે અંતર્ગત આર્થિક પ્રવૃત્તિની તાકાતને પ્રતિબિંબિત કરે છે. સર્વેક્ષણમાં જણાવાયું છે કે, "ઊંચી બોન્ડ ઊપજને કારણે એનબીએફસી બૅન્ક ઋણ તરફ વળતા એનબીએફસીને ધિરાણમાં 32.9 ટકાનો વધારો થયો છે." સેવાઓનો વેપાર સર્વેમાં જણાવવામાં આવ્યું હતું કે ભારતની સેવાઓની નિકાસમાં સુધારો થઈ શકે છે કારણ કે અદ્યતન અર્થતંત્રોમાં ઝડપી ફુગાવો વેતનમાં વધારો કરે છે અને સ્થાનિક સોર્સિંગને ખર્ચાળ બનાવે છે, જેનાથી ભારત સહિત ઓછાં વેતન ધરાવતા દેશોમાં આઉટસોર્સિંગ માટેના માર્ગો ખુલી શકે છે. સર્વેએ નોંધ્યું હતું કે, "ભારત 2021 માં ટોચના દસ સેવા નિકાસકાર દેશોમાં સ્થાન ધરાવતું હોવાથી સેવાઓના વેપારમાં નોંધપાત્ર ખેલાડી છે." એપ્રિલ-ડિસેમ્બર 2022 દરમિયાન સેવાઓની નિકાસમાં 27.7 ટકાની વૃદ્ધિ નોંધાઈ છે, જે ગયાં વર્ષના સમાન ગાળામાં 20.4 ટકા હતી. સેવાઓની નિકાસમાં, કોવિડ -19 મહામારી દરમિયાન તેમજ વર્તમાન ભૂ-રાજકીય અનિશ્ચિતતાઓ વચ્ચે સોફ્ટવેરની નિકાસ પ્રમાણમાં સ્થિતિસ્થાપક રહી છે, જે ડિજિટલ સપોર્ટ, ક્લાઉડ સેવાઓ અને નવા પડકારોને પહોંચી વળવા માટે ઇન્ફ્રાસ્ટ્રક્ચર આધુનિકીકરણની ઊંચી માગ દ્વારા પ્રેરિત છે. સેવાઓમાં સીધું વિદેશી રોકાણ યુએનસીટીએડીનો વર્લ્ડ ઇન્વેસ્ટમેન્ટ રિપોર્ટ 2022 ભારતને વર્ષ 2021માં ટોચના 20 યજમાન દેશોમાં સીધા વિદેશી રોકાણ નું સાતમા ક્રમનું સૌથી મોટું પ્રાપ્તિકર્તા દેશ તરીકે સ્થાન આપે છે. ભારતે અત્યાર સુધીનો સૌથી વધુ 84.8 અબજ અમેરિકન ડૉલરનો એફડીઆઇ પ્રવાહ મેળવ્યો હતો, જેમાં નાણાકીય વર્ષ 2022માં સેવા ક્ષેત્રમાં 7.1 અબજ અમેરિકન ડૉલરનો એફડીઆઇ ઇક્વિટી પ્રવાહ સામેલ છે. "રોકાણને સરળ બનાવવા માટે, સરકાર દ્વારા વિવિધ પગલાં લેવામાં આવ્યાં છે, જેમ કે રાષ્ટ્રીય સિંગલ-વિન્ડો સિસ્ટમનો પ્રારંભ, રોકાણકારો, ઉદ્યોગસાહસિકો અને વ્યવસાયો દ્વારા જરૂરી મંજૂરીઓ અને પરવાનગીઓ માટે વન-સ્ટોપ સોલ્યુશન." પેટા-ક્ષેત્ર પ્રમાણે કામગીરી આઇટી-બીપીએમ ઉદ્યોગ સર્વેમાં નોંધવામાં આવ્યું છે કે આઇટી-બીપીએમ આવકમાં નાણાકીય વર્ષ 2022 દરમિયાન 15.5 ટકાની વર્ષોવર્ષની વૃદ્ધિ નોંધાઈ છે, જ્યારે નાણાકીય વર્ષ 2021માં 2.1 ટકાની વૃદ્ધિ નોંધાઈ હતી, જેમાં તમામ પેટા-ક્ષેત્રોમાં બે આંકડાની આવક વૃદ્ધિ જોવા મળી હતી. આઇટીબીપીએમ ક્ષેત્રની અંદર આઇટી સેવાઓ બહુમતી હિસ્સો ધરાવે છે. નાણાકીય વર્ષ 2021માં 1.9 ટકાની વૃદ્ધિની સરખામણીમાં નાણાકીય વર્ષ 2022માં નિકાસ માં 17.2% ની વૃદ્ધિ જોવા મળી હતી, જેનું કારણ ટેકનોલોજી પર વ્યવસાયોની વધતી નિર્ભરતા, ખર્ચ ઘટાડવાના સોદા શરૂ થવા અને મુખ્ય કામગીરીના ઉપયોગને આભારી છે. ઉદ્યોગે નાણાકીય વર્ષ 22માં સીધા કર્મચારી પૂલમાં લગભગ 10% અંદાજિત વૃદ્ધિ નોંધાવી હતી, જે તેના કર્મચારીઓના આધારમાં અત્યાર સુધીનો સૌથી વધુ ચોખ્ખો ઉમેરો હતો. સર્વેમાં જણાવવામાં આવ્યું હતું કે, "ભારતનાં વિશાળ ડિજિટલ ઇન્ફ્રાસ્ટ્રક્ચરે ટેકનોલોજીના સ્વીકારને આગળ ધપાવવામાં નિર્ણાયક ભૂમિકા ભજવી છે, જેમાં જાહેર ડિજિટલ પ્લેટફોર્મ્સ ભારતના ડિજિટલ લાભનો પાયો બની ગયાં છે." ઈ-કૉમર્સ વર્લ્ડપે એફઆઇએસના ગ્લોબલ પેમેન્ટ્સ રિપોર્ટ અનુસાર, ભારતનું ઇ-કોમર્સ માર્કેટ પ્રભાવશાળી લાભ નોંધાવશે અને 2025 સુધીમાં વાર્ષિક ધોરણે 18 ટકાના દરે વૃદ્ધિ પામશે તેવો અંદાજ છે. ગવર્મેન્ટ ઇ-માર્કેટપ્લેસ એ નાણાકીય વર્ષ 2022ની અંદર રૂ.1 લાખ કરોડની વાર્ષિક ખરીદી હાંસલ કરી હતી, જે ગત નાણાકીય વર્ષની સરખામણીએ 160 ટકાની વૃદ્ધિ દર્શાવે છે. ઇ-કોમર્સને પ્રોત્સાહન આપવા માટે સરકારે હાથ ધરેલી વિવિધ પહેલ, જેમાં ડિજિટલ ઇન્ડિયા પ્રોગ્રામ, યુપીઆઇ, વન ડિસ્ટ્રિક્ટ- વન પ્રોડક્ટ પહેલ, ડિજિટલ કોમર્સ માટે ઓપન નેટવર્ક વગેરે સામેલ છે, જે તાજેતરનાં વર્ષોમાં ઇ-કોમર્સની વૃદ્ધિમાં મહત્ત્વપૂર્ણ યોગદાનકર્તા પરિબળો છે. પ્રવાસન અને હોટલ ઉદ્યોગ સર્વેક્ષણમાં નોંધવામાં આવ્યું છે કે મુસાફરી પરનાં નિયંત્રણો અને આરોગ્યની ચિંતાઓ ઓછી થવાને કારણે, પર્યટન સંપર્ક-સઘન પ્રવૃત્તિમાં મજબૂત ઉછાળાનું એક મહત્વપૂર્ણ ચાલકબળ બની ગયું છે. એપ્રિલથી નવેમ્બર 2022ની વચ્ચે દેશમાં સમગ્ર વિમાનની અવરજવરમાં 52.9%નો વધારો થયો છે કારણ કે ભારતે 2021-22ના અંત સુધીમાં સંપૂર્ણ ક્ષમતા સાથે તમામ નિયમિત આંતરરાષ્ટ્રીય ફ્લાઇટ્સ ફરી શરૂ કરી હતી. મહામારીના ઘટાડા સાથે, ભારતનાં પર્યટન ક્ષેત્રમાં પણ પુનરુત્થાનના સંકેતો દેખાઈ રહ્યા છે. મેડિકલ ટૂરિઝમ એસોસિએશન દ્વારા જાહેર કરવામાં આવેલા મેડિકલ ટૂરિઝમ ઇન્ડેક્સ નાણાકીય વર્ષ 21માં ભારત વિશ્વના ટોચના 46 દેશોમાંથી 10મા ક્રમે છે. સર્વેક્ષણમાં જણાવવામાં આવ્યું હતું કે, "તબીબી સારવાર માટે ભારતની મુલાકાત લેવા ઇચ્છતા પ્રવાસીઓ માટે આયુષ વિઝા, સસ્ટેઇનેબલ ટૂરિઝમ એન્ડ રિસ્પોન્સિબલ ટ્રાવેલર અભિયાન માટે રાષ્ટ્રીય વ્યૂહરચનાનો પ્રારંભ, સ્વદેશ દર્શન 2.0 યોજનાની શરૂઆત અને હિલ ઇન ઈન્ડિયા જેવી તાજેતરની પહેલ વૈશ્વિક તબીબી પર્યટન બજારનો મોટો હિસ્સો મેળવવામાં મદદ કરી શકે છે." રિઅલ એસ્ટેટ આર્થિક સર્વેક્ષણમાં જણાવવામાં આવ્યું છે કે હોમ લોન પર વ્યાજના દરમાં વધારો અને સંપત્તિના ભાવમાં વધારો જેવા વર્તમાન અવરોધો છતાં, આ ક્ષેત્રમાં ચાલુ વર્ષમાં સ્થિતિસ્થાપક વૃદ્ધિ જોવા મળી હતી, જેમાં આવાસોનું વેચાણ અને નાણાકીય વર્ષ 23ના બીજા ત્રિમાસિકમાં નવાં મકાનોની શરૂઆત નાણાકીય વર્ષ 2020ના બીજા ત્રિમાસિકના મહામારી પહેલાનાં સ્તરને વટાવી ગઈ છે. સર્વેમાં જણાવાયું છે કે, "સ્ટીલ ઉત્પાદનો, આયર્ન ઓર અને સ્ટીલ ઇન્ટરમીડિયરીઝ પરની આયાત ડ્યુટીમાં ઘટાડો કરવા જેવા તાજેતરનાં સરકારી પગલાં, બાંધકામ ખર્ચને ઓછો કરશે અને મકાનોના ભાવમાં થયેલા વધારાને રોકવામાં મદદ કરશે." "જેએલએલના 2022ના ગ્લોબલ રિઅલ એસ્ટેટ ટ્રાન્સપરન્સી ઇન્ડેક્સ મુજબ, ભારતની રિયલ એસ્ટેટ માર્કેટ પારદર્શિતા વૈશ્વિક સ્તરે સૌથી વધુ સુધારેલા ટોચના દસ બજારોમાંની એક છે. સર્વેક્ષણમાં જણાવાયું છે કે મૉડલ ભાડૂઆત અધિનિયમ અને ધરાણી અને મહા રેરા પ્લેટફોર્મ મારફતે જમીન રજિસ્ટ્રીઝ અને માર્કેટ ડેટાના ડિજિટાઇઝેશન જેવી નિયમનકારી પહેલથી બજારને વિસ્તૃત કરવામાં અને આ ક્ષેત્રમાં વધુ ઔપચારિકરણ લાવવામાં મદદ મળી છે. ડિજીટલ નાણાકીય સેવાઓ આર્થિક સર્વેક્ષણમાં જણાવાયું હતું કે ઉભરતી ટેકનોલોજી અને નવીન ઉકેલો દ્વારા સક્ષમ ડિજિટલ નાણાકીય સેવાઓ નાણાકીય સર્વસમાવેશકતાને વેગ આપી રહી છે, સુલભતાનું લોકશાહીકરણ કરી રહી છે અને ઉત્પાદનોનાં વૈયક્તિકરણને પ્રોત્સાહન આપી રહી છે. તાજેતરના ગ્લોબલ ફિનટેક એડોપ્શન ઇન્ડેક્સ મુજબ, 87 ટકાના ફિનટેક સ્વીકાર દર સાથે ભારતે આગેવાની લીધી છે, જે વૈશ્વિક સરેરાશ 64 ટકા કરતાં નોંધપાત્ર રીતે વધારે છે. સર્વેક્ષણમાં જણાવાયું છે કે નિયોબૅન્ક્સે એમએસએમઇ અને અન્ડરબેંક્ડ ગ્રાહકો અને વિસ્તારોમાં નાણાકીય સેવાઓની પહોંચ પૂરી પાડી છે અને ઉપલબ્ધતાને સરળ બનાવી છે. સેન્ટ્રલ બૅન્ક ડિજિટલ કરન્સી ની રજૂઆતથી ડિજિટલ નાણાકીય સેવાઓને પણ નોંધપાત્ર વેગ મળશે. સર્વેક્ષણમાં જણાવવામાં આવ્યું છે કે, "દસ્તાવેજોનું ડિજિટલાઇઝેશન ડિજિટલ નાણાકીય સેવાઓને વધુ વેગ આપવામાં પણ મહત્ત્વની ભૂમિકા ભજવે છે." આઉટલુક સર્વેમાં નોંધવામાં આવ્યું છે કે, છેલ્લાં 2 નાણાકીય વર્ષ દરમિયાન ભારતની સેવા ક્ષેત્રની વૃદ્ધિ, જે અત્યંત અસ્થિર અને નાજુક હતી, તેણે નાણાકીય વર્ષ 2023માં સ્થિતિસ્થાપકતા દર્શાવી છે. પર્યટન, હોટેલ, રિયલ એસ્ટેટ, આઇટી-બીપીએમ, ઇ-કોમર્સ વગેરે જેવાં વિવિધ પેટા-ક્ષેત્રોની સુધારેલી કામગીરી સાથે સંભાવનાઓ ઉજ્જવળ દેખાઈ રહી છે. "નુકસાનનું જોખમ, જો કે, બાહ્ય બહિર્જાત પરિબળો અને અદ્યતન અર્થતંત્રોમાં અસ્પષ્ટ આર્થિક દૃષ્ટિકોણમાં રહેલું છે, જે વેપાર અને અન્ય જોડાણો દ્વારા સેવા ક્ષેત્રની વૃદ્ધિની સંભાવનાઓને અસર કરે છે,", એમ સર્વેક્ષણમાં જણાવાયું છે. YP/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 345

pib-197717

5e5bc50acf0ec4fb512b9cdb553ce002aa00392fabb532bc2d5f3c4db3fd493c

guj

પ્રધાનમંત્રીનું કાર્યાલય 18 રાજ્યો અને 2 કેન્દ્રશાસિત પ્રદેશોમાં 91 FM ટ્રાન્સમિટર્સના ઉદ્ઘાટન સમયે પ્રધાનમંત્રીના સંબોધનનો મૂળપાઠ નમસ્કારજી આ કાર્યક્રમમાં ઉપસ્થિત કેન્દ્રીય મંત્રીમંડળના મારા સાથીદારો, વિવિધ રાજ્યોના માનનીય મુખ્યમંત્રીઓ, સાંસદો, ધારાસભ્યો, અન્ય મહાનુભાવો, મહિલાઓ અને સજ્જનો. આજના કાર્યક્રમમાં પદ્મ એવોર્ડ મેળવનાર અનેક હસ્તીઓ પણ આપણી સાથે સંકળાયેલી છે. હું તેમનું પણ આદરપૂર્વક સ્વાગત કરું છું, તેમને અભિનંદન આપું છું. આજે ઓલ ઈન્ડિયા રેડિયોની એફએમ સેવાનું આ વિસ્તરણ ઓલ ઈન્ડિયા એફએમ બનવાની દિશામાં એક મોટું અને મહત્વપૂર્ણ પગલું છે. ઓલ ઈન્ડિયા રેડિયોના 91 એફએમ ટ્રાન્સમિટર્સનું આ લોન્ચિંગ દેશના 85 જિલ્લાના 2 કરોડ લોકો માટે ભેટ સમાન છે. એક રીતે જોઈએ તો આ ઈવેન્ટમાં ભારતની વિવિધતા અને વિવિધ રંગોની ઝલક પણ જોવા મળે છે. જે જિલ્લાઓને આવરી લેવામાં આવ્યા છે તેમાં મહત્વાકાંક્ષી જિલ્લાઓ, મહત્વાકાંક્ષી બ્લોકને પણ સેવાઓનો લાભ મળી રહ્યો છે. આ સિદ્ધિ માટે હું ઓલ ઈન્ડિયા રેડિયોને અભિનંદન આપું છું. આનાથી ઉત્તર પૂર્વના આપણા ભાઈ-બહેનો, યુવા મિત્રોને ઘણો ફાયદો થશે. આ માટે હું તેમને ખાસ અભિનંદન પાઠવું છું. સાથીઓ, જ્યારે રેડિયો અને એફએમની વાત આવે છે, તો આપણે જે પેઢીના છીએ, આપણે બધા એક જુસ્સાદાર શ્રોતાનો સંબંધ પણ ધરાવીએ છીએ અને મારા માટે એ પણ આનંદની વાત છે કે મારો સંબંધ યજમાન જેવો બની ગયો છે. થોડા દિવસો પછી, હું રેડિયો પર 'મન કી બાત'નો 100મો એપિસોડ કરવા જઈ રહ્યો છું. 'મન કી બાત'નો આ અનુભવ, દેશવાસીઓ સાથે આ પ્રકારનું ભાવનાત્મક જોડાણ રેડિયો દ્વારા જ શક્ય બન્યું હતું. આ દ્વારા હું દેશવાસીઓની શક્તિ સાથે જોડાયેલો રહ્યો અને દેશની સામૂહિક ફરજ સાથે જોડાયેલ રહ્યો. સ્વચ્છ ભારત અભિયાન હોય, બેટી બચાવો બેટી પઢાઓ હોય, કે દરેક ઘર પર ત્રિરંગા ઝુંબેશ હોય, 'મન કી બાત' એ આ અભિયાનોને જન ચળવળ બનાવી દીધી. તેથી, એક રીતે, હું પણ ઓલ ઈન્ડિયા રેડિયોની તમારી ટીમનો એક ભાગ છું. સાથીઓ, આજની ઘટનામાં વધુ એક ખાસ વાત છે. આનાથી વંચિતોને પ્રાધાન્ય આપવાની સરકારની નીતિ આગળ વધે છે. જેઓ અત્યાર સુધી આ સુવિધાથી વંચિત હતા, જેઓ દૂર રહેતા ગણાતા હતા તેઓ હવે આપણા બધા સાથે વધુ જોડાયેલા રહેશે. જરૂરી માહિતી સમયસર પહોંચાડવી, સામુદાયિક નિર્માણ કાર્ય, ખેતીને લગતી હવામાનની માહિતી, ખેડૂતોને પાક, ફળો અને શાકભાજીના ભાવો વિશે નવીનતમ માહિતી મેળવવી, રાસાયણિક ખેતીથી થતા નુકસાન અંગે ચર્ચા કરવી, ખેતી માટે આધુનિક મશીનોની પૂલિંગ હોય, મહિલાઓના સ્વ-સહાય જૂથોને નવા બજારો વિશે માહિતી આપવી અથવા કુદરતી આફત દરમિયાન સમગ્ર વિસ્તારને મદદ કરવા માટે, આ એફએમ ટ્રાન્સમિટર્સ ખૂબ જ મહત્વપૂર્ણ ભૂમિકા ભજવશે. આ સિવાય એફએમની ઈન્ફોટેનમેન્ટ વેલ્યુ ચોક્કસપણે હશે. સાથીઓ, અમારી સરકાર ટેક્નોલોજીના લોકશાહીકરણ માટે સતત કામ કરી રહી છે. ભારત પોતાની ક્ષમતાનો પૂરો ઉપયોગ કરી શકે તે માટે કોઈપણ ભારતીયને તકોની કમી ન રહે તે જરૂરી છે. આધુનિક ટેક્નોલોજીને બધા માટે સુલભ બનાવવી, તેને સસ્તી બનાવવી એ આ માટે એક મોટું માધ્યમ છે. આજે ભારતમાં જે રીતે ઓપ્ટિકલ ફાઈબર દરેક ગામડા સુધી પહોંચાડવામાં આવી રહ્યું છે, મોબાઈલ અને મોબાઈલ ડેટા બંનેની કિંમત એટલી બધી ઘટી ગઈ છે કે તેણે માહિતીની પહોંચને ખૂબ જ સરળ બનાવી છે. આજકાલ આપણે જોઈએ છીએ કે, દેશના દરેક ખૂણે, દરેક ગામમાં નવા ડિજિટલ સાહસિકોની રચના થઈ રહી છે. ગામડાના યુવાનો ગામમાં રહીને ડિજિટલ ટેકનોલોજીનો લાભ લઈને કમાણી કરી રહ્યા છે. એ જ રીતે, જ્યારે આપણા નાના દુકાનદારો અને શેરી વિક્રેતાઓને ઇન્ટરનેટ અને યુપીઆઈની મદદ મળી, ત્યારે તેઓએ પણ બેંકિંગ સિસ્ટમનો લાભ લેવાનું શરૂ કર્યું. આજે, ટેક્નોલોજીની મદદથી, આપણા માછીમાર સાથીદારો યોગ્ય સમયે હવામાન સંબંધિત યોગ્ય માહિતી મેળવે છે. આજે, ટેક્નોલોજીની મદદથી, આપણા નાના ઉદ્યોગસાહસિકો તેમના ઉત્પાદનો દેશના ખૂણે ખૂણે વેચવામાં સક્ષમ છે. આમાં તેમને ગવર્નમેન્ટ-ઇ-માર્કેટપ્લેસ એટલે કે GeM તરફથી પણ મદદ મળી રહી છે. સાથીઓ, છેલ્લાં વર્ષોમાં દેશમાં જે ટેક ક્રાંતિ થઈ છે તેણે રેડિયો અને ખાસ કરીને એફએમને પણ નવા અવતારમાં આકાર આપ્યો છે. ઈન્ટરનેટના કારણે રેડિયો પાછળ નથી રહ્યો, પરંતુ ઓનલાઈન એફએમ, પોડકાસ્ટ દ્વારા નવીન રીતે આગળ આવ્યો છે. એટલે કે ડિજિટલ ઈન્ડિયાએ રેડિયોને નવા શ્રોતાઓ પણ આપ્યા છે, અને નવી વિચારસરણી પણ આપી છે. સંચારના દરેક માધ્યમમાં તમે આ ક્રાંતિ જોઈ શકો છો. ઉદાહરણ તરીકે, આજે દેશના સૌથી મોટા ડીટીએચ પ્લેટફોર્મ ડીડી ફ્રી ડીશની સેવા 4 કરોડ 30 લાખ ઘરો સુધી પહોંચી રહી છે. આજે વિશ્વની દરેક માહિતી દેશના કરોડો ગ્રામીણ ઘરોમાં, સરહદોની નજીકના વિસ્તારોમાં વાસ્તવિક સમયમાં પહોંચી રહી છે. દાયકાઓથી નબળા અને વંચિત રહેલા સમાજના વર્ગને પણ ફ્રી ડીશ દ્વારા શિક્ષણ અને મનોરંજનની સુવિધા મળી રહી છે. આના પરિણામે સમાજના વિવિધ વર્ગો વચ્ચેની અસમાનતા દૂર થઈ છે અને દરેકને ગુણવત્તાયુક્ત માહિતી પૂરી પાડવામાં આવી છે. આજે ડીટીએચ ચેનલો પર વિવિધ પ્રકારના શૈક્ષણિક અભ્યાસક્રમો ઉપલબ્ધ છે. એક કરતાં વધુ યુનિવર્સિટીનું જ્ઞાન તમારા ઘર સુધી સીધું પહોંચી રહ્યું છે. તેણે કોરોનાના સમયગાળા દરમિયાન દેશના કરોડો વિદ્યાર્થીઓને ઘણી મદદ કરી છે. ડીટીએચ હોય કે એફએમ રેડિયો, તેમની આ શક્તિ આપણને ભવિષ્યના ભારતમાં ડોકિયું કરવાની બારી આપે છે. આપણે આ ભવિષ્ય માટે આપણી જાતને તૈયાર કરવી પડશે. સાથીઓ, એફએમ ટ્રાન્સમિટર્સ દ્વારા કરવામાં આવી રહેલી આ કનેક્ટિવિટીનું બીજું એક પરિમાણ છે. આ એફએમ ટ્રાન્સમિટર્સ દેશની તમામ ભાષાઓમાં અને ખાસ કરીને 27 બોલી વિસ્તારોમાં પ્રસારણ કરશે. એટલે કે, આ કનેક્ટિવિટી માત્ર સંદેશાવ્યવહારના માધ્યમોને જ નહીં, પણ લોકોને જોડે છે. આ અમારી સરકારની કામગીરીની ઓળખ છે. ઘણી વખત જ્યારે આપણે કનેક્ટિવિટી વિશે વાત કરીએ છીએ ત્યારે આપણી સામે રોડ, રેલ, એરપોર્ટનું ચિત્ર ઊભું થાય છે. પરંતુ ભૌતિક જોડાણ ઉપરાંત, અમારી સરકારે સામાજિક જોડાણ વધારવા પર સમાન ભાર મૂક્યો છે. અમારી સરકાર સાંસ્કૃતિક જોડાણ અને બૌદ્ધિક જોડાણને પણ સતત મજબૂત કરી રહી છે. ઉદાહરણ તરીકે, છેલ્લા 9 વર્ષોમાં, અમે પદ્મ પુરસ્કારો, સાહિત્ય અને કલા પુરસ્કારો દ્વારા દેશના વિવિધ ભાગોમાંથી વાસ્તવિક નાયકોને સન્માનિત કર્યા છે. પહેલાની જેમ પદ્મ સન્માન ભલામણના આધારે નહીં પરંતુ દેશ અને સમાજની સેવાના આધારે આપવામાં આવે છે. આજે આપણી સાથે સંકળાયેલા સાથી પદ્મ પુરસ્કારો આ વાત સારી રીતે જાણે છે. દેશના જુદા જુદા ભાગોમાં તીર્થસ્થાનો, ધાર્મિક સ્થળોના નવસર્જન બાદ એક રાજ્યના લોકો બીજા રાજ્યમાં જઈ રહ્યા છે. પ્રવાસન સ્થળોની મુલાકાત લેતા લોકોની વધતી જતી સંખ્યા દેશમાં સાંસ્કૃતિક જોડાણનો પુરાવો છે. આદિવાસી સ્વાતંત્ર્ય સેનાનીઓ સાથે સંબંધિત મ્યુઝિયમ હોય, બાબાસાહેબ આંબેડકરના પંચતીર્થનું પુનઃનિર્માણ હોય, પીએમ મ્યુઝિયમ હોય કે પછી રાષ્ટ્રીય યુદ્ધ સ્મારક હોય, આવી પહેલોએ દેશમાં બૌદ્ધિક અને ભાવનાત્મક જોડાણને નવો આયામ આપ્યો છે. સાથીઓ, કનેક્ટિવિટી કોઈપણ સ્વરૂપમાં હોય, તેનો હેતુ દેશને જોડવાનો, 140 કરોડ દેશવાસીઓને જોડવાનો છે. આ વિઝન હોવું જોઈએ, ઓલ ઈન્ડિયા રેડિયો જેવી તમામ કોમ્યુનિકેશન ચેનલો માટે આ મિશન હોવું જોઈએ. મને ખાતરી છે કે, તમે આ વિઝન સાથે આગળ વધતા જશો, તમારો આ વિસ્તરણ સંવાદ દ્વારા દેશને નવી શક્તિ આપતો રહેશે. ફરી એકવાર, હું ઓલ ઈન્ડિયા રેડિયો અને દેશના દૂર-દૂરના વિસ્તારોના મારા પ્રિય ભાઈઓ અને બહેનોને મારી શુભકામનાઓ પાઠવું છું, ખૂબ ખૂબ અભિનંદન. આભાર. YP/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-263254

3ad4b6bb32c1c935ebb4e559c039ab767fa3557b40561808159fe04df2c0c7b3

guj

પ્રધાનમંત્રીનું કાર્યાલય પ્રધાનમંત્રીએ રાષ્ટ્રીય શિક્ષક પુરસ્કાર વિજેતાઓ સાથે વાતચીત કરી પ્રધાનમંત્રી શ્રી નરેન્દ્ર મોદીએ આજે શિક્ષક દિવસની પૂર્વસંધ્યાએ લોક કલ્યાણ માર્ગ પર સ્થિત પ્રધાનમંત્રી આવાસ પર રાષ્ટ્રીય શિક્ષક પુરસ્કાર, 2017નાં વિજેતાઓ સાથે વાતચીત કરી હતી. આ પ્રસંગે કેન્દ્રીય માનવ સંસાધન વિકાસ મંત્રી શ્રી પ્રકાશ જાવડેકર પણ ઉપસ્થિત રહ્યા હતા. પ્રધાનમંત્રીએ દેશમાં શિક્ષણની ગુણવત્તાને સુધારવાની દિશામાં થયેલા ઉલ્લેખનીય પ્રયાસો માટે પુરસ્કૃત વિજેતાઓને અભિનંદન પાઠવ્યા હતા. તેમણે શિક્ષણ પ્રત્યે સમર્પણની સાથે-સાથે તેને જીવનમંત્ર બનાવવા માટે એમની પ્રશંસા કરી હતી. તેમણે કહ્યું હતું કે, એક શિક્ષક આજીવન જ્ઞાનની ધારા સાથે જોડાયેલો રહે છે. પ્રધાનમંત્રી એ વાતચીત દરમિયાન પુરસ્કૃત વિજેતાઓ સાથે સમુદાયને એકજૂથ કરવા અને એમને સુવ્યવસ્થિત વિકાસને એક અભિન્ન અંગ બનાવવા વિનંતી કરી હતી. તેમણે શિક્ષકોને ખાસ કરીને ગરીબ અને ગ્રામીણ પૃષ્ઠભૂમિ ધરાવતાં વિદ્યાર્થીઓની અંદર રહેલી પ્રતિભાને નિખરાવની દિશામાં કામ કરવા માટે પ્રોત્સાહિત કર્યા હતા. પ્રધાનમંત્રીએ કહ્યું હતું કે, શિક્ષાવિશારદોએ ગુરુ અને શિષ્યની પ્રાચીન પવિત્ર પરંપરાને ફરી સ્થાપિત કરવાની દિશામાં કામ કરવું જોઈએ, જેથી વિદ્યાર્થી સમુદાય આજીવન પોતાનાં શિક્ષકોને યાદ કરે. તેમણે શિક્ષકોને પોતાની શાળા અને એની આસપાસનાં વાતાવરણમાં ડિજિટલ પરિવર્તન લાવવા માટે પ્રોત્સાહન આપ્યું હતું. પ્રધાનમંત્રી સાથે વાતચીત કરતાં પુરસ્કૃત વિજેતાઓએ પોતાની શાળાઓને શિક્ષણ અને ઉત્કૃષ્ટતા કેન્દ્રમાં પરિવર્તિત કરવા સાથે સંબંધિત પ્રેરણાસ્પદ વાતો સંભળાવી હતી. તેમણે નવી ઓનલાઇન પસંદગી પ્રક્રિયાની સાથે ડિજિટલ ઇન્ડિયા જેવી યોજનાઓ માટે પણ પ્રધાનમંત્રીનો આભાર માન્યો હતો, જે દેશભરમાં શાળાનાં શિક્ષણમાં વ્યાપક ગુણાત્મક પરિવર્તન લાવી રહી છે. માનવ સંસાધન વિકાસ મંત્રાલયે આ વર્ષે રાષ્ટ્રીય પુરસ્કારો માટે શિક્ષકોની પસંદગી સાથે જોડાયેલાં સૂચનોમાં સંશોધન કર્યા હતાં. નવી યોજનામાં સ્વ-પસંદગીની કલ્પના કરવામાં આવી છે અને આ મુખ્ય રાષ્ટ્રીય પુરસ્કારોમાં આવેલી નવી પદ્ધતિથી પ્રેરિત છે. આ યોજના પારદર્શક અને નિષ્પક્ષ છે તથા તેની અંતર્ગત ઉત્કૃષ્ટતા અને શ્રેષ્ઠ પ્રદર્શન કરનાર શિક્ષકને પુરસ્કાર આપવામાં આવે છે. RP (Visitor Counter : 87

pib-10773

6297a3d0f9a3f2aa96c827f7506e8437fc7f5ea7982343d7a111fab1c17d48ec

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 87.66 કરોડ લોકોને રસી આપવામાં આવી ભારતમાં 20,000 કરતા ઓછા દૈનિક નવા કેસ; છેલ્લા 24 કલાકમાં 18,870 નવા કેસ સક્રિય કેસ કુલ કેસનાં 1% કરતા ઓછા છે, હાલમાં 0.84% છે માર્ચ 2020 પછી સૌથી ઓછું ભારતમાં સક્રિય કેસનું ભારણ 2,82,520 થયું, 194 દિવસમાં સૌથી ઓછું સાજા થવાનો દર હાલમાં 97.83% નોંધાયો, માર્ચ 2020 પછી સૌથી વધુ છેલ્લા 24 કલાકમાં 28,178 દર્દીઓ સાજા થયા, કુલ વધીને 3,29,86,180 દર્દીઓ સાજા થયા સાપ્તાહિક પોઝિટિવીટી દર છેલ્લા 96 દિવસથી 3% કરતા ઓછો થઈ ગયો છે, હાલમાં 1.82% છે દૈનિક પોઝિટિવીટી દર 1.25% પહોંચ્યો, છેલ્લા 30 દિવસથી 3% કરતા ઓછો કુલ 56.74 કરોડ પરીક્ષણો કરવામાં આવ્યા SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 168

pib-201966

049e41eae9853c3accf02b6643e17f11bec1566806e31408fe6a86ff9db3b996

guj

પ્રધાનમંત્રીનું કાર્યાલય પ્રધાનમંત્રીએ લાલ કિલ્લા ખાતે શ્રી ગુરુ તેગ બહાદુરજીના 400મા પ્રકાશ પરબની ઉજવણીમાં ભાગ લીધો પ્રધાનમંત્રીએ આ પ્રસંગે સ્મૃતિ સિક્કો અને ટપાલ ટિકિટ બહાર પાડ્યા “આદરણીય ગુરુઓના ઉપદેશ અનુસાર દેશ આગળ વધી રહ્યો છે” “સેંકડો વર્ષોની ગુલામીમાંથી ભારતની સ્વતંત્રતાને તેની આધ્યાત્મિક અને સાંસ્કૃતિક સફરથી અલગ કરી શકાય નહીં” “ઔરંગઝેબની દમનકારી વિચારસરણી સામે ગુરુ તેગ બહાદુરજી ‘હિન્દ કી ચાદર’ તરીકે અડગ ઊભા રહ્યા હતા” “આપણે ‘નવા ભારત’ની આભામાં સર્વત્ર ગુરુ તેગ બહાદુરજીના આશીર્વાદની અનુભૂતિ કરીએ છીએ” “ગુરુઓના ચાતુર્ય અને ઉપદેશના રૂપમાં આપણે બધે જ ‘એક ભારત’ જોઇએ છીએ” “આજે વૈશ્વિક સંઘર્ષો વચ્ચે પણ ભારત સંપૂર્ણ સ્થિરતા સાથે શાંતિના પ્રયાસોમાં આગળ વધી રહ્યું છે અને દેશના સંરક્ષણ તેમજ સુરક્ષા માટે પણ ભારત સમાન રીતે મક્કમ છે” પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં લાલ કિલ્લા ખાતે ગુરુ શ્રી તેગ બહાદુરજીના 400મા પ્રકાશ પરબની ઉજવણીમાં ભાગ લીધો હતો. પ્રધાનમંત્રીએ શ્રી ગુરુ તેગ બહાદુરજીની પ્રાર્થના કરી હતી. પ્રધાનમંત્રીએ જ્યારે 400 રાગીએ શબદ/કિર્તન કર્યા ત્યારે પ્રાર્થનામાં લીન થઇ ગયા હતા. આ પ્રસંગે શીખ અગ્રણીઓ દ્વારા પ્રધાનમંત્રીનું સન્માન પણ કરવામાં આવ્યું હતું. પ્રધાનમંત્રી આ પ્રસંગે એક સ્મૃતિ સિક્કો અને એક ટપાલ ટિકિટ બહાર પાડી હતી. આ પ્રસંગે સંબોધન કરતા પ્રધાનમંત્રીએ જણાવ્યું હતું કે, ગુરુઓની કૃપાથી આજે દેશ આદરણીય ગુરુઓના ઉપદેશ પ્રમાણે આગળ વધી રહ્યો છે. પ્રધાનમંત્રીએ ગુરુઓના ચરણોમાં વંદન કર્યા હતા. પ્રધાનમંત્રીએ લાલ કિલ્લાના ઐતિહાસિક મહત્વનો વિશેષ ઉલ્લેખ કર્યો હતો કારણ કે, આ કિલ્લો ગુરુ તેગ બહાદુરજીની શહાદતનો સાક્ષી છે અને તે રાષ્ટ્રના ઇતિહાસ તેમજ આકાંક્ષાઓનું પ્રતિબિંબ પણ છે. તેમણે જણાવ્યું હતું કે, આ પૃષ્ઠભૂમિમાં આ ઐતિહાસિક સ્થળ પરનો આજે યોજવામાં આવેલો કાર્યક્રમ ખૂબ જ મહત્ત્વપૂર્ણ છે. પ્રધાનમંત્રીએ ભારપૂર્વક જણાવ્યું હતું કે, સેંકડો વર્ષોની ગુલામીમાંથી ભારતની સ્વતંત્રતાને તેની આધ્યાત્મિક અને સાંસ્કૃતિક સફરથી અલગ કરી શકાય નહીં. આથી જ, દેશ અત્યારે એક સરખા સંકલ્પ સાથે આઝાદી કા અમૃત મહોત્સવ અને ગુરુ તેગ બહાદુરજીના 400મા પ્રકાશ પરબની એક સાથે ઉજવણી કરી રહ્યો છે. તેમણે ઉમેર્યું હતું કે, “આપણા ગુરુઓએ હંમેશા સમાજ અને સંસ્કૃતિની જવાબદારી ઉપાડી હતી અને સાથે સાથે જ્ઞાન તેમજ આધ્યાત્મિકતાની પણ જવાબદારી લીધી હતી. તેમણે શક્તિને સેવાનું માધ્યમ બનાવી હતી.” પ્રધાનમંત્રીએ જણાવ્યું હતું કે, “ભારતની આ ભૂમિ માત્ર એક દેશ નથી પરંતુ આ આપણો મહાન વારસો અને આપણી મહાન પરંપરા છે. આપણા ઋષિમુનિઓ અને ગુરુઓએ હજારો વર્ષોની તપસ્યા અને પોતાના વિચારોના સંવર્ધનથી તેનું પોષણ કર્યું છે.” શ્રી મોદીએ વધુમાં કહ્યું હતું કે, નજીકમાં જ ગુરુદ્વારા શેશગંજ સાહિબ આવેલું છે, જે ગુરુ તેગ બહાદુરજીના અમર બલિદાનનું પ્રતિક છે, તે આપણને ગુરુ તેગ બહાદુરજીના બલિદાનની વિશાળતાની યાદ અપાવે છે. પ્રધાનમંત્રીએ તે સમયગાળા દરમિયાન ધર્મના નામે હિંસાનો આશરો લેનારા ધાર્મિક કટ્ટરતા અને ભારે અત્યાચારોને યાદ કર્યા હતા. પ્રધાનમંત્રીએ જણાવ્યું હતું કે, “તે સમયે, ગુરુ તેગ બહાદુરજીના રૂપમાં ભારત માટે તેની ઓળખ બચાવવા માટે એક મોટી આશા ઉભરી આવી હતી. ઔરંગઝેબની દમનકારી વિચારસરણી સામે ગુરુ તેગ બહાદુરજી, ‘હિન્દ દી ચાદર’ તરીકે તેની સામે ખડકની જેમ ઊભા રહ્યા હતા.” ગુરુ તેગ બહાદુરજીએ આપેલા બલિદાને ભારતની કેટલીય પેઢીઓને તેમની સંસ્કૃતિના સન્માન અને તેમના આદર તેમજ માનનું રક્ષણ કરવા માટે જીવવા અને મરવાની પ્રેરણા આપી છે. તેમણે ઉમેર્યું હતું કે, મોટી શક્તિઓ ક્યાંય અદૃશ્ય થઇ ગઇ છે, મોટાં તોફાનો પણ શાંત પડી ગયા છે, પરંતુ ભારત હજુ પણ અમર છે, આગળ વધી રહ્યું છે. શ્રી મોદીએ ભારપૂર્વક જણાવ્યું હતું કે, આજે વિશ્વ ફરી એકવાર ભારત તરફ આશા અને અપેક્ષા સાથે જોઇ રહ્યું છે. પ્રધાનમંત્રીએ કહ્યું હતું કે, “આપણે ‘નવા ભારત’ની આભામાં દરેક જગ્યાએ ગુરુ તેગ બહાદુરજીના આશીર્વાદની અનુભૂતિ કરી રહ્યા છીએ.” દેશના દરેક શેરી- નાકા અને ખૂણે ખૂણામાં ગુરુઓના પ્રભાવ અને તેમના ચાતુર્યના પ્રકાશ પર સૌનું ધ્યાન દોરતા પ્રધાનમંત્રીએ કહ્યું હતું કે, ગુરુ નાનક દેવજીએ આખા દેશને એક તાતણે બાંધ્યો હતો. ગુરુ તેગ બહાદુરજીના અનુયાયીઓ દરેક જગ્યાએ હતા. પટણામાં પવિત્ર પટના સાહિબ અને દિલ્હીમાં રકાબગંજ સાહિબનો ઉલ્લેખ કરીને, પ્રધાનમંત્રીએ ટિપ્પણી કરી હતી કે, “આપણે ગુરુઓના ચાતુર્ય અને આશીર્વાદના રૂપમાં સર્વત્ર ‘એક ભારત’ને જોઇ રહ્યા છીએ.” શીખ વારસાની ઉજવણી કરવા માટે સરકાર દ્વારા કરવામાં આવતા પ્રયાસોને સ્પર્શતા પ્રધાનમંત્રીએ ટાંક્યું હતું કે, ગયા વર્ષે સરકારે પોતે જ 26 ડિસેમ્બરના રોજ શાહિબઝાદાની મહાન શહાદતની સ્મૃતિમાં વીર બાળ દિવસની ઉજવણી કરવાનો નિર્ણય લીધો છે. સરકાર દ્વારા શીખ પરંપરાના તીર્થસ્થાનોને જોડવાના પ્રયાસો પણ એકધારા કરવામાં આવી રહ્યા છે. કરતાર સાહેબની પ્રતિક્ષા પૂરી થઇ ગઇ છે અને ઘણી સરકારી યોજનાઓની મદદથી આ પવિત્ર સ્થળોની યાત્રાને સરળ અને સુલભ બનાવવામાં આવી છે. સ્વદેશ દર્શન યોજના હેઠળ એક તીર્થધામ સર્કિટની શરૂઆત કરવાની તૈયારીઓ ચાલી રહી છે જેમાં આનંદપુર સાહિબ અને અમૃતસર સાહિબ સહિતના સંખ્યાબંધ મુખ્ય સ્થળોને આવરી લેવામાં આવશે. હેમકુંટ સાહિબ ખાતે રોપ-વેની કામગીરી પણ પ્રગતિ હેઠળ છે. ગુરુ ગ્રંથ સાહિબની કિર્તીને વંદન કરતા શ્રી મોદીએ કહ્યું હતું કે, “શ્રી ગુરુ ગ્રંથ સાહિબજી આપણા માટે આત્મજ્ઞાનની સાથે સાથે ભારતની વિવિધતા અને એકતામાં રહેવા માટેની માર્ગદર્શિકા પણ છે. આથી, અફઘાનિસ્તાનમાં કટોકટીની સ્થિતિ ઊભી થઈ ત્યારે સરકારે કોઇપણ કસર છોડી ન હતી અને ગુરુ ગ્રંથ સાહિબના પવિત્ર ‘સ્વરૂપ’ને પૂરા સન્માન સાથે લાવવામાં આવ્યા હતા.” તેમણે એમ પણ જણાવ્યું હતું કે, નાગરિકતા સંશોધન અધિનિયમ દ્વારા, પડોશી દેશોમાં આવતા શીખો અને લઘુમતીઓ માટે નાગરિકતાનો માર્ગ મોકળો થઇ ગયો છે. ભારતના તત્વચિંતનના મૂળ અંગે વાત કરતા પ્રધાનમંત્રીએ કહ્યું હતું કે, “ભારત ક્યારેય કોઇ દેશ કે સમાજ માટે જોખમ બનીને ઊભું રહ્યું નથી. આજે પણ આપણે સમગ્ર વિશ્વના કલ્યાણ માટે વિચાર કરીએ છીએ. જ્યારે આપણે આત્મનિર્ભર ભારતની વાત કરીએ છીએ, ત્યારે આપણે સમગ્ર વિશ્વની પ્રગતિને પણ સૌથી આગળ રાખીએ છીએ. આજનું ભારત વૈશ્વિક સંઘર્ષો વચ્ચે પણ સંપૂર્ણ સ્થિરતા સાથે શાંતિ માટે પ્રયાસો કરી રહ્યું છે અને સાથે સાથે દેશના સંરક્ષણ તેમજ સુરક્ષા માટે પણ ભારત એટલું જ મક્કમ છે.” તેમણે ઉમેર્યું હતું કે, આપણી સમક્ષ ગુરુઓએ આપેલી મહાન શીખ પરંપરા છે. ગુરુઓએ જુની બીબાઢાળ રૂઢીઓને બાજુમાં મૂકીને આપણને નવા વિચારો આપ્યા છે. આ વિચારોને તેમના શિષ્યોએ અપનાવ્યા અને તેમાંથી શીખ્યા છે. નવી વિચારસરણીનું આ સામાજિક અભિયાન વિચારના સ્તરે એક નવીનતા હતું. પ્રધાનમંત્રીએ આગળ કહ્યું હતું કે, “નવી વિચારસરણી, સતત સખત પરિશ્રમ અને 100% સમર્પણ, આજે પણ આપણા શીખ સમાજની ઓળખ છે. આઝાદી કા અમૃત મહોત્સવના સમયમાં આજે દેશનો આ સંકલ્પ છે. આપણને આપણી ઓળખ પર ગૌરવ હોવું જોઇએ. આપણે આપણા સ્થાનિક પર ગૌરવ લેવાનું છે, આપણે આત્મનિર્ભર ભારતનું નિર્માણ કરવાનું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-74814

5307d0a0601bd8f1dc28e52e015600cae045c50a0089f7874d29169a79375bb7

guj

પ્રધાનમંત્રીનું કાર્યાલય પ્રધાનમંત્રીએ પ્રોફેસર ચિત્રા ઘોષના અવસાન અંગે શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ પ્રોફેસર ચિત્રા ઘોષના અવસાન અંગે શોક વ્યક્ત કર્યો છે. એક ટવીટમાં પ્રધાનમંત્રીએ કહ્યું કે, "પ્રોફેસર ચિત્રા ઘોષે શિક્ષણવિદો અને સમુદાય સેવામાં અગ્રેસર રહીને પ્રદાન કર્યું હતું. હું તેમની સાથેની વાતચીત યાદ કરું છું જ્યારે અમે નેતાજી બોઝને લગતી ફાઇલોની ઘોષણા સહિત બીજા ઘણા વિષયો પર ચર્ચા કરી હતી. તેમના અવસાનથી દુઃખ થયું. તેમના પરિવારજનો પ્રત્યે સંવેદના. ઓમ શાંતિ." SD/GP/BT (

pib-53423

1e3d6f6aefa517f28d09793fc9165b0d5273e6b8393f791cf97e6fb596ba4d22

guj

મંત્રીમંડળ મંત્રીમંડળે બંધારણ આદેશ વિધેયક, 2018માં અરૂણાચલ પ્રદેશની અનુસૂચિત જનજાતિઓની યાદીમાં સુધારા માટે મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે બંધારણ આદેશ વિધેયક 2018માં અરૂણાચલ પ્રદેશની અનુસૂચિત જનજાતિઓની યાદીમાં બંધારણ આદેશ 1950માં કેટલાક સુધારા માટે સંસદમાં રજૂ કરવા માટે મંજૂરી આપી છે, જેથી અરૂણાચલ પ્રદેશમાં અનુસૂચિત જનજાતિઓની યાદીમાં સુધારો કરી શકાય. અરૂણાચલ પ્રદેશની અનુસૂચિત જાતિઓની યાદીમાં નીચે મુજબના સુધારા કરવામાં આવશેઃ - ક્રમ-1 માં આવેલી 'અબોર'ને નાબૂદ કરવામાં આવશે, કારણ કે તે જાતિ ક્રમ નં. 16માં આવેલી 'આદી' જ છે. - ક્રમાંક 06માં ખામપ્તિને બદલે તાઈ ખામ્તી મૂકવામાં આવશે. - મિશ્મી-કામન નો સમાવેશ કરવામાં આવશે. ઈદુ અને તેરોન નો સમાવેશ કરવામાં આવશે. - મોન્પા, મેમ્બા, સરતાંગ, સજોલોંગ, નો સમાવેશ ક્રમ નં.9 માં 'મોમ્બા'ને બદલે કરવામાં આવશે. - નોક્ટે, તાંગસા, તૂતસા, 'વાંચો'નો ક્રમાંક 10ની અરૂણાચલ પ્રદેશની અનુસૂચિત જાતિની યાદીમાં કોઈપણ નાગા આદિવાસી તરીકે સમાવેશ કરવામાં આવશે. સૂચિત સુધારા માટેનો તર્ક નીચે મુજબ છેઃ - એબોરને રદ કરવું - ફરી વાર નામ આવતું હોવાથી રદ કરાયું છે. - ખાંમપ્તિને બદલે જાતિ ઉમેરવી. ખંપતી નામે ઓળખાતી કોઈ જાતિ નથી. હયાત એન્ટ્રીમાં માત્ર મિશ્મીનો સમાવેશ થાય છે. હકિકતમાં એવો કોઈ સમુદાય નથી. - મિશ્મી- કામનનો સમાવેશ, ઈદુ અને તારોનની હાલની એન્ટ્રીમાં માત્ર મિશ્મીનો સમાવેશ થાય છે. હકિકતમાં આવી કોઈ જાતિ નથી. - મોમ્પા, મેમ્બા, સરતાંગ, 'વાંચો' ની હાલની એન્ટ્રીમાં કોઈપણ નાગા સમુદાય એવો ઉલ્લેખ કરવામાં આવશે, કારણ કે રાજ્યમાં માત્ર નાગા સમુદાય છે. - નોક્ટે, તાંગસા, તુત્સા અને 'વાંચો' નો સમાવેશ કરવો કારણ કે રાજ્યની યાદીમાં માત્ર નાગા સમુદાય એવો ઉલ્લેખ છે. આ વિધેયક કાયદા તરીકે અમલી બને ત્યારે નવી યાદીમાં સમાવેશ કરાયેલ સમુદાયો એટલે કે અરૂણાચલ પ્રદેશની અનુસૂચિત જન જાતિઓને પણ ભારત સરકારના અનુસૂચિત જન જાતિઓને હાલની યોજનાઓ હેઠળ પ્રાપ્ત લાભ મળતા થશે. આવી મહત્વની યોજનાઓમાં મેટ્રિક પછીની છાત્રવૃત્તિ, રાષ્ટીય ફેલોશિપ, ટોપ ક્લાસ એજ્યુકેશન, રાષ્ટ્રીય અનુસૂચિત જનજાતિ આર્થિક અને વિકાસ નિગમમાંથી રાહત દરે ધિરાણો, અનુસૂચિત જન જાતિના દિકરા-દિકરીઓ માટે છાત્રાલયના લાભ વગેરેનો સમાવેશ થાય છે. આ બધાં લાભ ઉપરાંત તેમને સરકારી નીતિ મુજબ નોકરીઓ અને શૈક્ષણિક સંસ્થાઓના પ્રવેશમાં અનામતનો પણ લાભ મળશે. RP (Visitor Counter : 474

pib-151781

f4092bcfb284f97fe869731a31e1c7d1e91a5c6c789c85b1c22e611616fe3027

guj

રાષ્ટ્રપતિ સચિવાલય રાષ્ટ્રપતિ આવતીકાલે ઉત્તર પ્રદેશ નેશનલ લો યુનિવર્સિટી અને અલ્હાબાદ હાઈકોર્ટના નવા ભવનનો શિલાન્યાસ કરશે રાષ્ટ્રપતિ શ્રી રામનાથ કોવિંદ આવતીકાલે ઉત્તર પ્રદેશ ની મુલાકાત લેશે અને ઉત્તર પ્રદેશ નેશનલ લો યુનિવર્સિટી અને અલ્હાબાદ હાઈકોર્ટના નવા ભવનનો શિલાન્યાસ કરશે. SD/GP/BT (Visitor Counter : 223

pib-277292

109fd0f49c299697b27a5d03f6e2659b94d63da10fb169910cbeb49bd5f21078

guj

પ્રધાનમંત્રીનું કાર્યાલય પ્રધાનમંત્રીએ મન કી બાતના એપિસોડ 101 માટે સૂચનો આમંત્રિત કર્યા પ્રધાનમંત્રી શ્રી નરેન્દ્ર મોદીએ મન કી બાતના એપિસોડ 101 માટે નાગરિકો માટે તેમના મૂલ્યવાન સૂચનો મોકલવા માટે લિંક અને ફોન નંબર શેર કર્યો છે. પ્રધાનમંત્રીએ ટ્વિટ કર્યું; “હું 101મા #MannKiBaat એપિસોડ માટે તમારા મૂલ્યવાન સૂચનોની રાહ જોઈ રહ્યો છું, જે 28મીએ થશે. તમારો સંદેશ 1800-11-7800 પર રેકોર્ડ કરો અથવા નમો એપ/માય સરકાર પર લખો. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-202725

0dfc359a779823d0952515037fcf82540bc98343ec80094f5bb85ee6034929a3

guj

પ્રધાનમંત્રીનું કાર્યાલય પ્રધાનમંત્રીએ રાજસ્થાનનાં સીકરમાં વિવિધ વિકાસલક્ષી પરિયોજનાઓનો શિલાન્યાસ અને લોકાર્પણ કર્યું 1.25 લાખથી વધુ પ્રધાનમંત્રી કિસાન સમૃદ્ધિ કેન્દ્રોનું લોકાર્પણ કર્યું પીએમ-કિસાન હેઠળ આશરે રૂ. 17,000 કરોડના 14મા હપ્તાની રકમ જાહેર કરી ડિજિટલ વાણિજ્ય માટેના ખુલ્લા નેટવર્ક પર 1600 ફાર્મર પ્રોડ્યુસર ઓર્ગેનાઈઝેશનનું ઓનબોર્ડિંગ લોન્ચ કર્યું યુરિયા ગોલ્ડ - સલ્ફર કોટેડ યુરિયાનું ઉત્પાદન કરે છે 5 નવી મેડિકલ કોલેજોનું ઉદઘાટન કરશે અને 7 મેડિકલ કોલેજોનો શિલાન્યાસ કરશે "કેન્દ્રની સરકાર ખેડૂતોની પીડા અને જરૂરિયાતોને સમજે છે" "સરકાર યુરિયાના ભાવ બાબતે આપણા ખેડૂતોને પરેશાન નહીં થવા દે. જ્યારે કોઈ ખેડૂત યુરિયા ખરીદવા જાય છે, ત્યારે તેને વિશ્વાસ છે કે મોદીની ગેરંટી છે." "ભારત માત્ર વિકસીત ગામો સાથે જ વિકસિત બની શકે છે" "રાજસ્થાનમાં આધુનિક માળખાગત સુવિધાઓ ઊભી કરવી એ અમારી પ્રાથમિકતા છે." "આપણે બધા સમગ્ર વિશ્વમાં રાજસ્થાનના ગૌરવ અને વારસાને નવી ઓળખ આપીશું" પ્રધાનમંત્રી શ્રી નરેન્દ્ર મોદીએ આજે રાજસ્થાનનાં સીકરમાં વિવિધ વિકાસલક્ષી પરિયોજનાઓનો શિલાન્યાસ અને લોકાર્પણ કર્યું હતું. આ પ્રોજેક્ટ્સમાં 1.25 લાખથી વધુ પ્રધાનમંત્રી કિસાન સમૃદ્ધિ કેન્દ્રો દેશને સમર્પિત કરવા, યુરિયા ગોલ્ડનો શુભારંભ – સલ્ફરથી આચ્છાદિત યુરિયાની નવી વિવિધતા ધરાવતું યુરિયા ગોલ્ડ લોન્ચ કરવું, ડિજિટલ કોમર્સ માટે ખુલ્લા નેટવર્ક પર 1600 ફાર્મર પ્રોડ્યુસર ઓર્ગેનાઇઝેશન્સ ને ઓનબોર્ડિંગ કરવું, પ્રધાનમંત્રી કિસાન સન્માન નિધિ હેઠળ આશરે રૂ. 17,000 કરોડનો 14મો હપ્તો 8.5 કરોડ લાભાર્થીઓને આપવો, ચિત્તોડગઢ, ધોલપુર, સિરોહી, સીકર અને શ્રી ગંગાનગરમાં 5 નવી મેડિકલ કોલેજોનું ઉદઘાટન કરીને, બારાન, બુંદી, કરૌલી, ઝુંઝુનુ, સવાઈ માધોપુર, જેસલમેર અને ટોંકમાં 7 મેડિકલ કોલેજો માટે શિલારોપણ કરશે તથા ઉદેપુર, બાંસવાડા, પરસાવાડા, પરપતગઢ અને ડુંગરપુર તથા કેન્દ્રીય વિદ્યાલય તિવરી, જોધપુરમાં સ્થિત 6 એકલવ્ય મોડલ રેસિડેન્શિયલ સ્કૂલ્સનું ઉદઘાટન કરશે. કાર્યક્રમનાં સ્થળે પહોંચ્યા પછી પ્રધાનમંત્રીએ પ્રધાનમંત્રી કિસાન સમૃદ્ધિ કેન્દ્રનાં મોડલ પર હાથ ફેરવ્યો હતો. આ પ્રસંગે ઉપસ્થિત જનમેદનીને સંબોધન કરતા પ્રધાનમંત્રીએ દેશના અસંખ્ય સ્થળોએથી આજના કાર્યક્રમમાં જોડાનારા કરોડો ખેડૂતોની પ્રશંસા કરી હતી અને કહ્યું હતું કે, ખાટુ શ્યામજીની ભૂમિ ભારતના ખૂણેખૂણેથી યાત્રાળુઓને આશ્વાસન આપે છે. તેમણે શેખાવતીની વીરતાભરી ભૂમિ પરથી વિવિધ વિકાસ કાર્યક્રમો શરૂ કરવાની તક મેળવવા બદલ આભાર વ્યક્ત કર્યો હતો તથા પ્રધાનમંત્રી કિસાન સન્માન નિધિ હેઠળ હપ્તાના કરોડો ખેડૂત-લાભાર્થીઓને સીધા હસ્તાંતરણનો ઉલ્લેખ કર્યો હતો. દેશમાં 1.25 લાખથી વધારે પ્રધાનમંત્રી કિસાન સમૃદ્ધિ કેન્દ્રોની કટિબદ્ધતા વિશે વાત કરતાં પ્રધાનમંત્રીએ કહ્યું હતું કે, તેનાથી ગામડાં અને બ્લોક સ્તરે કરોડો ખેડૂતોને સીધો લાભ થશે. તેમણે ઓપન નેટવર્ક ફોર ડિજિટલ કોમર્સ પર ફાર્મર પ્રોડ્યુસર ઓર્ગેનાઇઝેશન્સ ના ઓનબોર્ડિંગનો પણ ઉલ્લેખ કર્યો હતો અને કહ્યું હતું કે, તેનાથી ખેડૂતોને દેશના કોઈ પણ ભાગમાંથી તેમની પેદાશો બજારમાં લઈ જવામાં સરળતા રહેશે. તેમણે યુરિયા ગોલ્ડ, નવી મેડિકલ કોલેજો અને એકલવ્ય મોડલ સ્કૂલ શરૂ કરવાનો ઉલ્લેખ પણ કર્યો હતો. પ્રધાનમંત્રીએ ભારતની જનતાને તેમજ કરોડો ખેડૂતોને આજની વિકાસલક્ષી પરિયોજનાઓ માટે અભિનંદન પાઠવ્યા હતા. સીકર અને શેખાવતી વિસ્તારનાં ખેડૂતોનાં મહત્ત્વને ધ્યાનમાં રાખીને પ્રધાનમંત્રીએ ભૂપ્રદેશની મુશ્કેલીઓ છતાં તેમની મહેનતને બિરદાવી હતી. પ્રધાનમંત્રીએ કહ્યું હતું કે, કેન્દ્રની વર્તમાન સરકાર ખેડૂતોની પીડા અને જરૂરિયાતોને સમજે છે. પ્રધાનમંત્રીએ સમજાવ્યું હતું કે, છેલ્લાં 9 વર્ષમાં બીજથી બજાર સુધી નવી વ્યવસ્થા કેવી રીતે ઊભી થઈ છે. તેમણે યાદ કર્યું હતું કે, સોઇલ હેલ્થ કાર્ડ યોજના વર્ષ 2015માં સુરતગઢમાં શરૂ થઈ હતી. આ યોજના દ્વારા કરોડો ખેડૂતો જમીનના સ્વાસ્થ્ય વિશેની જાણકારીના આધારે મહત્તમ નિર્ણયો લઈ રહ્યા છે. તેમણે કહ્યું હતું કે, 1.25 પ્રધાનમંત્રી કિસાન સમૃદ્ધિ કેન્દ્રો ખેડૂતોની સમૃદ્ધિનો માર્ગ પ્રશસ્ત કરશે. આ કેન્દ્રોને ખેડૂતોની જરૂરિયાત માટે વન સ્ટોપ શોપ તરીકે વિકસાવવામાં આવી રહ્યા છે. આ કેન્દ્રો ખેડૂતોને કૃષિ સાથે સંબંધિત મુદ્દાઓ પર આધુનિક માહિતી પણ પ્રદાન કરશે. અને આ કેન્દ્રોમાં સરકારની કૃષિ યોજનાઓ અંગે પણ સમયસર માહિતી આપવામાં આવશે. પ્રધાનમંત્રીએ ખેડૂતોને કેન્દ્રોની મુલાકાત લેતા રહેવાની અને ત્યાં ઉપલબ્ધ જ્ઞાનનો લાભ લેવાની સલાહ આપી હતી. પ્રધાનમંત્રીએ જાણકારી આપી હતી કે, વર્ષનાં અંત સુધીમાં વધારાનાં 1.75 લાખ પ્રધાનમંત્રી કિસાન સમૃદ્ધિ કેન્દ્રો સ્થાપિત કરવામાં આવશે. પ્રધાનમંત્રીએ જણાવ્યું હતું કે, હાલની સરકાર ખેડૂતોનાં ખર્ચને ઘટાડવા અને જરૂરિયાતનાં સમયે તેમને સાથસહકાર આપવા તમામ પ્રયાસો કરી રહી છે. પ્રધાનમંત્રી કિસાન સન્માન નિધિનો ઉલ્લેખ કરીને પ્રધાનમંત્રીએ કહ્યું હતું કે, આ દુનિયાની સૌથી મોટી યોજના છે, જ્યાં ખેડૂતોનાં બેંક ખાતાઓમાં ભંડોળ સીધું હસ્તાંતરિત થાય છે. તેમણે માહિતી આપી હતી કે, જો આજનો 14મો હપ્તો સામેલ કરવો હોય તો અત્યાર સુધીમાં 2 લાખ 60 હજાર કરોડ રૂપિયાથી વધુ સીધા ખેડૂતોના બેંક ખાતામાં ટ્રાન્સફર કરવામાં આવ્યા છે, જે વિવિધ ખર્ચાઓને આવરી લેવામાં ખેડૂતોને ફાયદાકારક સાબિત થયા છે. તેમણે કહ્યું હતું કે, દેશમાં યુરિયાની કિંમત દ્વારા સરકાર ખેડૂતોનો ખર્ચ બચાવે છે તેનું ઉદાહરણ છે. કોરોના વાયરસ રોગચાળો અને રશિયા-યુક્રેન યુદ્ધનો ઉલ્લેખ કરીને, જેના કારણે ખાતરના ક્ષેત્રમાં ભારે વિક્ષેપ પડ્યો હતો, પ્રધાનમંત્રીએ ભારપૂર્વક જણાવ્યું હતું કે વર્તમાન સરકારે આને દેશના ખેડૂતો પર અસર થવા દીધી નથી. ખાતરની કિંમતો વિશે વાત કરતાં પ્રધાનમંત્રીએ માહિતી આપી હતી કે, ભારતમાં યુરિયાની જે થેલીની કિંમત રૂ. 266 છે, તેની કિંમત પાકિસ્તાનમાં આશરે રૂ. 800, બાંગ્લાદેશમાં આશરે રૂ. 720, ચીનમાં આશરે રૂ. 2100 અને અમેરિકામાં આશરે રૂ. 3,000 છે. "સરકાર યુરિયાના ભાવ સંદર્ભે આપણા ખેડૂતોને પરેશાન નહીં થવા દે." શ્રી મોદીએ કહ્યું હતું કે, "જ્યારે કોઈ ખેડૂત યુરિયા ખરીદવા જાય છે, ત્યારે તેને વિશ્વાસ છે કે તે મોદીની ગેરંટી છે." પ્રધાનમંત્રીએ બાજરીને પ્રોત્સાહન આપવા અને શ્રી અન્ન તરીકે બાજરીનાં બ્રાન્ડિંગ જેવા પગલાં વિશે વાત કરી હતી. તેમણે કહ્યું હતું કે, શ્રી અન્નને પ્રોત્સાહન આપવાનાં માધ્યમથી તેનું ઉત્પાદન, પ્રોસેસિંગ અને નિકાસમાં વધારો થઈ રહ્યો છે. તેમણે તેમની તાજેતરની મુલાકાત દરમિયાન વ્હાઇટ હાઉસના સત્તાવાર રાત્રિભોજનમાં બાજરીની હાજરીને યાદ કરી. પ્રધાનમંત્રીએ કહ્યું હતું કે, "ભારતનો વિકાસ ત્યારે જ શક્ય છે જ્યારે ભારતનાં ગામડાંઓનો વિકાસ થાય. ભારત માત્ર વિકસીત ગામો સાથે જ વિકસિત થઈ શકે છે. એટલા માટે સરકાર ગામડાઓમાં તમામ સુવિધાઓ ઉપલબ્ધ કરાવવાનું કામ કરી રહી છે, જે અત્યાર સુધી માત્ર શહેરોમાં જ ઉપલબ્ધ હતી." સ્વાસ્થ્ય સાથે સંબંધિત માળખાગત સુવિધાઓનો ઉલ્લેખ કરીને પ્રધાનમંત્રીએ કહ્યું હતું કે, રાજસ્થાનમાં 9 વર્ષ અગાઉ સુધી ફક્ત 10 મેડિકલ કોલેજો હતી. આજે આ સંખ્યા 35 પર પહોંચી ગઈ છે. આનાથી નજીકના વિસ્તારોમાં તબીબી સુવિધાઓમાં સુધારો થઈ રહ્યો છે અને તબીબી વિદ્યાર્થીઓ માટે ગુણવત્તાયુક્ત શિક્ષણની તકો મળી રહી છે. તેમણે જણાવ્યું હતું કે, આજે મેડિકલ કોલેજોનું ઉદઘાટન થઈ રહ્યું છે અને જેનો શિલાન્યાસ થઈ રહ્યો છે, તેનાથી રાજ્યનાં ઘણાં વિસ્તારોમાં તબીબી માળખાગત સુવિધાઓમાં સુધારો થશે. તબીબી શિક્ષણને સુલભ બનાવવામાં આવી રહ્યું છે, ત્યારે પ્રધાનમંત્રીએ માતૃભાષામાં તબીબી શિક્ષણ પ્રદાન કરવા, તેનું વધુ લોકશાહીકરણ કરવા અને વંચિત વર્ગો માટે માર્ગો ખોલવાનાં પગલાંનો પણ ઉલ્લેખ કર્યો હતો. "હવે કોઈ પણ ગરીબનો પુત્ર કે પુત્રી અંગ્રેજી ન જાણતી હોવાને કારણે ડોક્ટર બનવાની તકથી વંચિત રહેશે નહીં. આ પણ મોદીની ગેરંટી છે." પ્રધાનમંત્રીએ કહ્યું હતું કે, દાયકાઓ સુધી ગામડાંઓમાં સારી શાળાઓ અને શિક્ષણનાં અભાવે ગામડાંઓ અને ગરીબ લોકો પણ પાછળ રહી ગયા છે. તેમણે દુઃખ વ્યક્ત કર્યું હતું કે, પછાત અને આદિવાસી સમાજનાં બાળકો પાસે તેમનાં સ્વપ્નો સાકાર કરવા માટે કોઈ સાધન નથી. શ્રી મોદીએ ઉલ્લેખ કર્યો હતો કે, વર્તમાન સરકારે શિક્ષણ માટે બજેટ અને સંસાધનોમાં વધારો કર્યો છે તથા એકલવ્ય નિવાસી શાળાઓ ખોલી છે, જેનાથી આદિવાસી યુવાનોને મોટો લાભ થયો છે. પ્રધાનમંત્રીએ કહ્યું હતું કે, "જ્યારે સ્વપ્નો મોટાં હોય, ત્યારે જ સફળતા મોટી થાય છે." રાજસ્થાન એક એવું રાજ્ય છે, જેની ભવ્યતા સદીઓથી દુનિયાને મંત્રમુગ્ધ કરી રહી છે તેની નોંધ લઈને પ્રધાનમંત્રીએ રાજસ્થાનને આધુનિક વિકાસની ટોચ પર લઈ જવાની સાથે-સાથે આ દેશના વારસાને જાળવવા પર ભાર મૂક્યો હતો. એટલે જ પ્રધાનમંત્રીએ કહ્યું હતું કે, રાજસ્થાનમાં આધુનિક માળખાગત સુવિધાઓ ઊભી કરવાની અમારી પ્રાથમિકતા છે. તેમણે છેલ્લા કેટલાક મહિનાઓમાં બે હાઇટેક એક્સપ્રેસવેના ઉદઘાટનનો ઉલ્લેખ કર્યો હતો અને કહ્યું હતું કે, રાજસ્થાન દિલ્હી-મુંબઇ એક્સપ્રેસવે અને અમૃતસર-જામનગર એક્સપ્રેસવેના મોટા વિભાગ મારફતે વિકાસની નવી ગાથા લખી રહ્યું છે. તેમણે રાજ્યમાંથી ચલાવવામાં આવી રહેલી વંદે ભારત એક્સપ્રેસ ટ્રેનનો પણ ઉલ્લેખ કર્યો હતો. શ્રી મોદીએ જણાવ્યું હતું કે, સરકાર માળખાગત સુવિધાઓ અને પ્રવાસનને લગતી સુવિધાઓ વિકસાવવા માટે રોકાણ કરી રહી છે, જેનાં પરિણામે રાજસ્થાનને પણ નવી તકો મળશે. તેમણે જણાવ્યું હતું કે, "જ્યારે રાજસ્થાન 'પધારો મહારે દેશ' બોલાવશે ત્યારે એક્સપ્રેસવે અને વધુ સારી રેલવે સુવિધાઓ પ્રવાસીઓનું સ્વાગત કરશે." પ્રધાનમંત્રીએ સ્વદેશ દર્શન યોજના હેઠળ ખાટુ શ્યામજી મંદિરમાં સુવિધાઓના વિસ્તરણ અંગે પણ વાત કરી હતી અને શ્રી ખાટુ શ્યામના આશીર્વાદથી રાજસ્થાનનો વિકાસ વધુ વેગ પકડશે તેવો વિશ્વાસ વ્યક્ત કર્યો હતો. શ્રી મોદીએ જણાવ્યું હતું કે, "આપણે સૌ સમગ્ર વિશ્વમાં રાજસ્થાનના ગૌરવ અને વારસાને નવી ઓળખ આપીશું." પ્રધાનમંત્રીએ રાજસ્થાનના મુખ્યમંત્રી શ્રી અશોક ગેહલોત કે જેઓ છેલ્લા કેટલાક સમયથી બીમાર છે અને આ કાર્યક્રમમાં આવી શક્યા નથી, તેમને સારા સ્વાસ્થ્યની કામના સાથે અંત વાત પૂરી કરી હતી. રાજસ્થાનના રાજ્યપાલ શ્રી કલરાજ મિશ્રા, કેન્દ્રીય કૃષિ અને ખેડૂત કલ્યાણ મંત્રી શ્રી નરેન્દ્ર સિંહ તોમર, કેન્દ્રીય જળ શક્તિ મંત્રી શ્રી ગજેન્દ્ર સિંહ શેખાવત, કેન્દ્રીય સ્વાસ્થ્ય અને પરિવાર કલ્યાણ મંત્રી શ્રી મનસુખ માંડવિયા, કેન્દ્રીય કાયદા અને ન્યાય મંત્રી શ્રી અર્જુન રામ મેઘવાલ તથા કેન્દ્રીય કૃષિ અને ખેડૂત કલ્યાણ મંત્રી શ્રી કૈલાશ ચૌધરી સહિત અન્યો આ પ્રસંગે ઉપસ્થિત રહ્યા હતા. પાશ્વભૂમિકા ખેડૂતોને લાભ પહોંચાડવાના એક મહત્વપૂર્ણ પગલામાં પ્રધાનમંત્રીએ 1.25 લાખથી વધુ પ્રધાનમંત્રી કિસાન સમૃદ્ધિ કેન્દ્રો દેશને સમર્પિત કર્યા હતા. પીએમકેએસકેનો વિકાસ તમામ ખેડૂતોની જરૂરિયાતો માટે વન-સ્ટોપ સોલ્યુશન પ્રદાન કરવા માટે કરવામાં આવી રહ્યો છે. કૃષિ-ઇનપુટ્સ પરની માહિતીથી માંડીને જમીન, બિયારણો અને ખાતરો માટેની પરીક્ષણ સુવિધાઓ, વિવિધ સરકારી યોજનાઓ સાથે સંબંધિત માહિતી સુધી, પીએમકેએસકે દેશમાં ખેડૂતો માટે વિશ્વસનીય સપોર્ટ સિસ્ટમ બનવાની કલ્પના કરવામાં આવી છે. તેઓ બ્લોક/જિલ્લા સ્તરના આઉટલેટ્સ પર ખાતરના રિટેલર્સની નિયમિત ક્ષમતા નિર્માણની ખાતરી પણ કરશે. પ્રધાનમંત્રીએ યુરિયા ગોલ્ડ લોન્ચ કર્યું હતું - યુરિયાની નવી વિવિધતા, જે સલ્ફરથી ખરડાયેલી છે. સલ્ફર કોટેડ યુરિયાની રજૂઆતથી જમીનમાં સલ્ફરની ઉણપ દૂર થશે. આ નવીન ખાતર નીમ-કોટેડ યુરિયા કરતા વધુ આર્થિક અને કાર્યક્ષમ છે, છોડમાં નાઇટ્રોજનના ઉપયોગની કાર્યક્ષમતામાં સુધારો કરે છે, ખાતરનો વપરાશ ઘટાડે છે અને પાકની ગુણવત્તામાં વધારો કરે છે. આ કાર્યક્રમ દરમિયાન પ્રધાનમંત્રીએ 1600 ફાર્મર પ્રોડ્યુસર ઓર્ગેનાઈઝેશન ના ઓનબોર્ડિંગનો પ્રારંભ ડિજિટલ કોમર્સ માટે ખુલ્લા નેટવર્ક પર કર્યો હતો. ઓએનડીસી એફપીઓને ડિજિટલ માર્કેટિંગ, ઓનલાઇન પેમેન્ટ, બિઝનેસ-ટુ-બિઝનેસ અને બિઝનેસ-ટુ-કન્ઝ્યુમર વ્યવહારોની સીધી સુલભતા સાથે સશક્ત બનાવે છે અને સ્થાનિક મૂલ્ય સંવર્ધનને પ્રોત્સાહિત કરે છે, જે ગ્રામીણ વિસ્તારોમાં લોજિસ્ટિક્સની વૃદ્ધિને પ્રેરિત કરે છે. પ્રધાનમંત્રી કિસાન સન્માન નિધિ હેઠળ આશરે રૂ. 17,000 કરોડનાં 14માં હપ્તાની રકમ ખેડૂતોનાં કલ્યાણ માટે પ્રધાનમંત્રી કિસાન સન્માન નિધિ નાં નેતૃત્વમાં 8.5 કરોડથી વધારે લાભાર્થીઓને પ્રત્યક્ષ લાભ હસ્તાંતરણ મારફતે આપવામાં આવી હતી. પ્રધાનમંત્રીએ ચિત્તોડગઢ, ધોલપુર, સિરોહી, સીકર અને શ્રી ગંગાનગરમાં પાંચ નવી મેડિકલ કોલેજોનું ઉદઘાટન કર્યું હતું અને બારાન, બુંદી, કરૌલી, ઝુંઝુનુ, સવાઈ માધોપુર, જેસલમેર અને ટોંકમાં સાત નવી મેડિકલ કોલેજોનું ઉદઘાટન કર્યું હતું અને સાત મેડિકલ કોલેજો માટે શિલારોપણ કર્યું હતું, ત્યારે રાજસ્થાનમાં સ્વાસ્થ્ય સાથે સંબંધિત માળખાગત સુવિધાઓમાં મોટું વિસ્તરણ જોવા મળશે. મેડિકલ કોલેજોની સ્થાપના "વર્તમાન જિલ્લા/રેફરલ હોસ્પિટલો સાથે જોડાયેલી નવી મેડિકલ કોલેજોની સ્થાપના" માટે કેન્દ્ર પ્રાયોજિત યોજના હેઠળ કરવામાં આવી છે. પ્રધાનમંત્રીએ જે પાંચ મેડિકલ કોલેજોનું ઉદઘાટન કર્યું હતું, તેનો કુલ રૂ. 1400 કરોડથી વધારેનાં ખર્ચ થયો છે, ત્યારે જે સાત મેડિકલ કોલેજોનું શિલારોપણ કરવામાં આવશે, તેમનું નિર્માણ રૂ. 2275 કરોડનાં ખર્ચે કરવામાં આવશે. 2014 સુધી રાજસ્થાન રાજ્યમાં માત્ર 10 મેડિકલ કોલેજ હતી. કેન્દ્ર સરકારના સમર્પિત પ્રયાસોથી રાજ્યમાં મેડિકલ કોલેજોની સંખ્યા વધીને 35 થઈ છે, જે 250 ટકાનો વધારો દર્શાવે છે. આ 12 નવી મેડિકલ કોલેજોની સ્થાપનાથી રાજ્યમાં એમબીબીએસની બેઠકોની સંખ્યા વર્ષ 2013-14માં 1750 બેઠકોથી વધીને 6275 બેઠકો થઈ જશે, જે 258 ટકાનો વધારો થશે. ઉપરાંત પ્રધાનમંત્રીએ ઉદેપુર, બાંસવાડા, પરપતગઢ અને ડુંગરપુર જિલ્લાઓમાં સ્થિત છ એકલવ્ય આદર્શ નિવાસી શાળાઓનું ઉદઘાટન કર્યું હતું, જેનો લાભ આ જિલ્લાઓમાં રહેતીં આદિવાસીઓની વસતિને મળશે. કાર્યક્રમ દરમિયાન તેઓ કેન્દ્રીય વિદ્યાલય તિવરી, જોધપુરનું પણ ઉદઘાટન કરાશે.

pib-28039

be6032d1649e804438f25c35954e11b8d178f8fa18294f76ef8935e4d8079b5d

guj

પ્રધાનમંત્રીનું કાર્યાલય પ્રધાનમંત્રીએ ઉત્તર પ્રદેશના બસ્તીમાં MODI હેઠળ વિકાસની પહેલોની પ્રશંસા કરી પ્રધાનમંત્રીએ ઉત્તર પ્રદેશના બસ્તીમાં MODI હેઠળની વિકાસ પહેલની પ્રશંસા કરી છે. મોદી હેઠળ પાકાં મકાનો જેવી વિકાસ પહેલ વિશે બસ્તીના સંસદસભ્ય શ્રી હરીશ દ્વિવેદીના ટ્વીટનો જવાબ આપતાં પ્રધાનમંત્રીએ કહ્યું: "પાક્કા મકાનોએ આપણા ગરીબ ભાઈ-બહેનોના જીવનને કેવી રીતે ઉજ્જવળ બનાવ્યું છે, ઉત્તર પ્રદેશમાં બસ્તીનું આ વિકાસ કાર્ય તેનું ઉત્તમ ઉદાહરણ છે." पक्के मकानों ने कैसे हमारे गरीब भाई-बहनों के जीवन को रोशन किया है, उत्तर प्रदेश में बस्ती का यह विकास कार्य इसका एक बेहतरीन उदाहरण है। https://t.co/J8cdWyOkQ1 — Narendra Modi May 17, 2023 YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-107379

7258e9834c62e065a113fed1c961a95988f2810dcbbb95f8802ff54c8ab06e49

guj

સ્વાસ્થ્ય અને પરિવાર કલ્યાણ મંત્રાલય રાષ્ટ્રીય સંચિત કોવિડ -19 રસીકરણ કવરેજ 87.66 કરોડને પાર છેલ્લા 24 કલાકમાં 54.13 લાખથી વધુ ડોઝ આપવામાં આવ્યા સાજા થવાનો દર હાલમાં 97.83%, માર્ચ 2020 પછી સૌથી વધુ છેલ્લા 24 કલાકમાં 18,870 નવા કેસ ભારતમાં સક્રિય કેસનું ભારણ , કુલ કેસનાં 0.84% સાપ્તાહિક પોઝિટિવિટી દર 96 દિવસથી 3% કરતા ઓછો છેલ્લા 24 કલાકમાં 54,13,332 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 87.66 કરોડ ના સંચિત આંકડાને વટાવી ગયું છે. આ 85,33,076 સત્રો દ્વારા પ્રાપ્ત થયું છે. આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે: | | HCWs | | પ્રથમ ડોઝ | | 1,03,72,249 | | બીજો ડોઝ | | 88,66,949 | | FLWs | | પ્રથમ ડોઝ | | 1,83,50,759 | | બીજો ડોઝ | | 1,49,20,275 | | 18 થી 44 વર્ષ સુધીનું વય જૂથ | | પ્રથમ ડોઝ | | 35,52,19,972 | | બીજો ડોઝ | | 7,89,51,672 | | 45 થી 59 વર્ષ સુધીનું વય જૂથ | | પ્રથમ ડોઝ | | 15,82,40,987 | | બીજો ડોઝ | | 7,55,11,327 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 10,06,79,594 | | બીજો ડોઝ | | 5,55,49,706 | | કુલ | | 87,66,63,490 કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે. રોગચાળાની શરૂઆતથી ચેપગ્રસ્ત લોકોમાંથી, 3,29,86,180 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 28,178 દર્દીઓ સ્વસ્થ થયા છે. અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.83% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે. 94 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે. ભારતમાં 201 દિવસ પછી 20,000 કરતા ઓછા દૈનિક નવા કેસ; છેલ્લા 24 કલાકમાં 18,870 નવા કેસ નોંધાયા. સક્રિય કેસનું ભારણ આજે 2,82,520 છે. સક્રિય કેસ કુલ કેસનાં 0.84% છે. 194 દિવસમાં સૌથી ઓછું નોંધાયું. સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 15,04,713 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 56.74 કરોડથી વધારે પરીક્ષણો કરવામાં આવ્યા છે. એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 96 દિવસોથી 1.82% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 1.25% છે. છેલ્લા 30 દિવસથી 3% કરતા ઓછો અને સતત 113 દિવસો માટે દૈનિક સકારાત્મકતા દર 5% થી નીચે રહ્યો છે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 207

pib-149333

4294608525b73b050e5ec43b7b2c3f8dc67f41886151d833fd5ccaab34c46858

guj

પ્રધાનમંત્રીનું કાર્યાલય પ્રધાનમંત્રીએ પ્રતિભાશાળી શાલમલીનો વીડિયો શેર કર્યો પ્રધાનમંત્રી શ્રી નરેન્દ્ર મોદીએ બાળકી શાલમલીનો એક વીડિયો શેર કર્યો છે અને તેની સંગીત પ્રતિભાની પ્રશંસા કરી છે. પ્રધાનમંત્રીએ ટ્વીટ કર્યું: "આ વિડિયો દરેકના ચહેરા પર સ્મિત લાવી શકે છે. અસાધારણ પ્રતિભા અને સર્જનાત્મકતા. શાલમલીને શુભેચ્છાઓ!" "ಈ ವಿಡಿಯೋ ಪ್ರತಿಯೊಬ್ಬರ ಮುಖದ ಮೇಲೆ ಮುಗುಳುನಗೆ ತರಿಸಬಹುದು. ಅನನ್ಯ ಪ್ರತಿಭೆ ಹಾಗು ಸೃಜನಶೀಲತೆ. ಶಾಲ್ಮಲಿಗೆ ಶುಭಹಾರೈಕೆಗಳು!" YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-118951

3028aaaec2392b65f823fc2202aea0de2b0d42c902f2292a4e1462988db88e69

guj

પ્રધાનમંત્રીનું કાર્યાલય મુખ્યમંત્રીઓ અને હાઈકૉર્ટ્સના મુખ્ય ન્યાયાધીશોની સંયુક્ત પરિષદમાં પ્રધાનમંત્રીનાં સંબોધનનો મૂળપાઠ ભારતના માનનીય મુખ્ય ન્યાયાધીશ શ્રી એન.વી. રમનાજી, ન્યાયાધીશ શ્રી યુયુ લલિતજી, દેશના કાયદા મંત્રી શ્રી કિરણ રિજિજુજી, રાજ્ય મંત્રી પ્રો. એસ.પી. સિંહ બઘેલજી, તમામ રાજ્યોના આદરણીય મુખ્યમંત્રીઓ, કેન્દ્રશાસિત પ્રદેશોના લેફ્ટનન્ટ ગવર્નરો, ભારતની સર્વોચ્ચ અદાલતના માનનીય ન્યાયાધીશો, હાઈકૉર્ટ્સના મુખ્ય ન્યાયાધીશો, પ્રતિષ્ઠિત મહેમાનો, ઉપસ્થિત અન્ય તમામ મહાનુભાવો, દેવીઓ અને સજ્જનો, રાજ્યના મુખ્યમંત્રીઓ અને હાઈકૉર્ટ્સના મુખ્ય ન્યાયાધીશોની આ સંયુક્ત પરિષદ આપણી બંધારણીય સુંદરતાનું જીવંત નિરૂપણ છે. મને ખુશી છે કે આ અવસર પર મને પણ તમારી સાથે થોડી પળો વિતાવવાનો મોકો મળ્યો. આપણા દેશમાં, જ્યારે એક તરફ ન્યાયતંત્રની ભૂમિકા બંધારણના રક્ષકની છે, ત્યારે ધારાસભા નાગરિકોની આકાંક્ષાઓનું પ્રતિનિધિત્વ કરે છે. મને વિશ્વાસ છે કે બંધારણની આ બે ધારાઓનો આ સંગમ, આ સંતુલન દેશમાં અસરકારક અને સમયબદ્ધ ન્યાય વ્યવસ્થા માટેનો રોડમેપ તૈયાર કરશે. આ આયોજન માટે હું આપ સૌને મારી હાર્દિક શુભેચ્છાઓ પાઠવું છું. સાથીઓ, મુખ્યમંત્રીઓ અને મુખ્ય ન્યાયાધીશોની આ સંયુક્ત પરિષદો અગાઉ પણ થતી આવી છે. અને, એમાંથી દેશ માટે કંઈક ને કંઇક નવા વિચારો પણ નીકળ્યા છે. પરંતુ, આ વખતે આ આયોજન પોતાનામાં વધુ ખાસ છે. આજે આ કૉન્ફરન્સ એવા સમયે યોજાઈ રહી છે જ્યારે દેશ પોતાની આઝાદીનો અમૃત ઉત્સવ મનાવી રહ્યો છે. આઝાદીનાં આ 75 વર્ષોએ ન્યાયતંત્ર અને કારોબારી બંનેની ભૂમિકાઓ અને જવાબદારીઓને સતત સ્પષ્ટ કરી છે. જ્યાં જરૂર પડી છે ત્યાં આ સંબંધ દેશને દિશા આપવા માટે સતત વિકસિત થયો છે.આજે જ્યારે આઝાદીના અમૃત પર્વમાં દેશ નવા અમૃત સંકલ્પો લઈ રહ્યો છે, નવાં સપનાંઓ જોઈ રહ્યો છે ત્યારે આપણે પણભવિષ્ય તરફ જોવું પડશે. 2047માં, જ્યારે દેશ તેની આઝાદીનાં 100 વર્ષ પૂર્ણ કરશે, ત્યારે આપણે દેશમાં કેવી ન્યાય વ્યવસ્થા જોવા માગીએ છીએ? આપણે આપણી ન્યાય પ્રણાલીને એટલી સક્ષમ કેવી રીતે બનાવવી જોઈએ કે તે 2047ની ભારતની આકાંક્ષાઓને પૂર્ણ કરી શકે, તેને પૂર્ણ કરી શકે, આ પ્રશ્ન આજે આપણી પ્રાથમિક્તા હોવો જોઈએ. અમૃતકાળમાં આપણું વિઝન એવી ન્યાય વ્યવસ્થાનું હોવું જોઈએ જેમાં ન્યાય સુલભ હોય, ન્યાય ઝડપી હોય અને ન્યાય બધા માટે હોય. સાથીઓ, દેશમાં ન્યાયમાં થતા વિલંબને ઘટાડવા માટે સરકાર પોતાનાં સ્તરેથી તમામ પ્રયાસો કરી રહી છે. અમે ન્યાયિક શક્તિ વધારવાનો પ્રયાસ કરી રહ્યા છીએ, ન્યાયિક માળખામાં સુધારો કરવાના પ્રયાસો ચાલુ છે. કેસ મેનેજમેન્ટ માટે પણ આઈસીટીનો ઉપયોગ પણ શરૂ કરવામાં આવ્યો છે.સબઓર્ડિનેટ કૉર્ટ્સ અને ડિસ્ટ્રિક્ટ કૉર્ટ્સથી લઈને હાઈકૉર્ટ્સમાં પણ ખાલી જગ્યાઓ ભરવાના પ્રયાસો થઈ રહ્યા છે. આ સાથે, ન્યાયિક માળખા-ઇન્ફ્રાસ્ટ્રક્ચરને મજબૂત કરવા માટે પણ દેશમાં વ્યાપક કાર્ય કરવામાં આવી રહ્યું છે. આમાં રાજ્યોની પણ બહુ મોટી ભૂમિકા છે. સાથીઓ, આજે ટેકનોલોજી સમગ્ર વિશ્વમાં નાગરિકોના અધિકારો માટે, તેમનાં સશક્તીકરણ માટે એક મહત્વપૂર્ણ સાધન બની ગઈ છે. આપણી ન્યાયિક પ્રણાલીમાં પણ, તમે બધાં ટેકનોલોજીની શક્યતાઓથી પરિચિત છો. આપણાં માનનીય ન્યાયાધીશો સમય સમય પર આ ચર્ચાને આગળ પણ ધપાવતા રહે છે. ભારત સરકાર પણ ડિજિટલ ઈન્ડિયા મિશનના આવશ્યક ભાગ તરીકે ન્યાયિક પ્રણાલીમાં ટેકનોલોજીની શક્યતાઓને માને છે. ઉદાહરણ તરીકે, ઈ-કૉર્ટ્સ પ્રોજેક્ટ આજે મિશન મોડમાં લાગુ કરવામાં આવી રહ્યો છે. સુપ્રીમ કૉર્ટની ઈ-કમિટીનાં માર્ગદર્શન હેઠળ ન્યાયિક પ્રણાલીમાં ટેકનોલોજી એકીકરણ અને ડિજિટાઈઝેશનનું કામ ઝડપથી આગળ વધી રહ્યું છે. હું અહીં ઉપસ્થિત તમામ મુખ્યમંત્રીઓ અને હાઈકૉર્ટ્સના તમામ મુખ્ય ન્યાયાધીશોને પણ આ અભિયાનને વિશેષ મહત્વ આપવા, તેને આગળ લઈ જવા આગ્રહ કરીશ. ડિજિટલ ઈન્ડિયા સાથે ન્યાયતંત્રનું આ એકીકરણ આજે દેશના સામાન્ય માણસની અપેક્ષા પણ બની ગયું છે. તમે જુઓ, આજથી થોડાં વર્ષો પહેલાં આપણા દેશ માટે ડિજિટલ ટ્રાન્ઝેક્શનને અશક્ય માનવામાં આવતું હતું. લોકો વિચારતા હતા, લોકો શંકા કરતા હતા અરે આપણા દેશમાં આવું કેવી રીતે થઈ શકે?અને એવું પણ વિચારવામાં આવતું કે તેનો વ્યાપ માત્ર શહેરો પૂરતો જ સીમિત રહી શકે છે, તેનાથી આગળ વધી શકે નહીં. પરંતુ આજે નાનાં શહેરો અને ગામડાંઓમાં પણ ડિજિટલ વ્યવહારો સામાન્ય બની રહ્યા છે. ગયાં વર્ષે સમગ્ર વિશ્વમાં જેટલા ડિજિટલ વ્યવહારો થયા હતા, એમાંથી 40 ટકા ડિજિટલ વ્યવહારો ભારતમાં થયા હતા. સરકારને લગતી તે સેવાઓ કે જેના માટે પહેલા નાગરિકોને મહિનાઓ સુધી ઑફિસોના ચક્કર મારવા પડતા હતા તે હવે મોબાઈલ પર ઉપલબ્ધ થઈ રહી છે. આવી સ્થિતિમાં ઓનલાઈન સેવાઓ અને સુવિધાઓ મેળવતા નાગરિકને ન્યાયના અધિકાર અંગે પણ આવી જ અપેક્ષાઓ હોય તે સ્વાભાવિક છે. સાથીઓ, આજે જ્યારે આપણે ટેકનોલોજી અને ભવિષ્યવાદી અભિગમ વિશે વાત કરી રહ્યા છીએ, ત્યારે તેનું એક મહત્વનું પાસું છે ટેક-ફ્રેન્ડલી માનવ સંસાધન પણ છે. ટેકનોલોજી એ આજે યુવાનોનાં જીવનનો એક સ્વાભાવિક ભાગ છે. આપણે એ સુનિશ્ચિત કરવું પડશે કે યુવાનોની આ કુશળતા તેમની વ્યાવસાયિક શક્તિ કેવી રીતે બને. આજકાલ ઘણા દેશોમાં કાયદાની યુનિવર્સિટીઓમાં બ્લોક-ચેઇન્સ, ઇલેક્ટ્રોનિક શોધ, સાયબર-સિક્યુરિટી, રોબોટિક્સ, આર્ટિફિશિયલ ઇન્ટેલિજન્સ અને બાયો-ઍથિક્સ જેવા વિષયો ભણાવવામાં આવે છે. આપણા દેશમાં પણ કાયદાકીય શિક્ષણ આ આંતરરાષ્ટ્રીય ધોરણો અનુસાર હોવું જોઈએ, તે આપણા સૌની જવાબદારી છે. આ માટે આપણે સાથે મળીને કામ કરવું પડશે. સાથીઓ, આપણાં શાસ્ત્રોમાં કહેવાયું છે- 'ન્યાયમૂલમ સુરાજયમ સ્યાત્'. એટલે કે, કોઈપણ દેશમાં સુરાજ્યનો આધાર ન્યાય હોય છે. તેથી ન્યાય લોકો સાથે સંબંધિત હોવો જોઈએ, લોકોની ભાષામાં હોવો જોઈએ. જ્યાં સુધી ન્યાયનો આધાર સામાન્ય માણસ સમજી શકતો નથી, ત્યાં સુધી તેના માટે ન્યાય અને રાજકીય આદેશમાં બહુ ફરક નથી હોતો. અત્યારે હાલ હું સરકારમાં એક વિષય પર મારું મગજ થોડું ખપાવી રહ્યો છું. વિશ્વમાં એવા ઘણા દેશો છે. જ્યાં કાયદાઓ બનાવવામાં આવે છે, ત્યાં કાનૂની પરિભાષામાં કાયદો હોય છે. પરંતુ તેની સાથે કાયદાનું બીજું સ્વરૂપ પણ રાખવામાં આવે છે. જે લોકભાષામાં હોય છે, સામાન્ય માણસની ભાષામાં હોય છે અને બંને માન્ય હોય છે અને તેનાં કારણે સામાન્ય માણસને કાયદાકીય બાબતો સમજવા માટે ન્યાયના દરવાજા ખટખટાવવાની જરૂર પડતી નથી. અમે પ્રયાસ કરી રહ્યા છીએ કે આવનારા દિવસોમાં આપણા દેશમાં પણ કાયદાની એક સંપૂર્ણ કાયદેસરની પરિભાષા હોય, પરંતુ સાથે સાથે સામાન્ય માણસને પણ આ જ વાત સમજમાં આવવી જોઇએ. તે ભાષામાં અને તે પણ બંને એક સાથે વિધાનસભામાં કે સંસદમાં એકસાથે પસાર થાય જેથી આગળ જતાં સામાન્ય માણસ તેના આધારે પોતાની વાત મૂકી શકે. વિશ્વના ઘણા દેશોમાં આ પરંપરા છે. હવે મેં એક ટીમ બનાવી છે, તે તેનો અભ્યાસ કરે છે. સાથીઓ, આજે પણ આપણા દેશમાં ઉચ્ચ અદાલતો અને સર્વોચ્ચ અદાલતની તમામ કાર્યવાહી અંગ્રેજીમાં થાય છે અને મને ગમ્યું કે ભારતના મુખ્ય ન્યાયમૂર્તિએ પોતે આ વિષયને સ્પર્શ્યો છે, તેથી આવતીકાલે અખબારો જો લેશે તો તેમને હકારાત્મક સમાચારની તક તો મળશે. પરંતુ તે માટે લાંબો સમય રાહ જોવી પડશે. સાથીઓ, એક મોટી વસ્તીને ન્યાયિક પ્રક્રિયાથી લઈને નિર્ણયો સુદ્ધાં સમજવામાં મુશ્કેલી પડે છે. આપણે આ વ્યવસ્થાને સરળ અને સામાન્ય લોકો માટે ગ્રાહ્ય બનાવવાની જરૂર છે. આપણે અદાલતોમાં સ્થાનિક ભાષાઓને પ્રોત્સાહિત કરવાની જરૂર છે. આનાથી દેશના સામાન્ય નાગરિકોનો ન્યાય વ્યવસ્થામાં વિશ્વાસ વધશે, તેઓ તેની સાથે જોડાયેલા અનુભવશે. હવે આ સમયે અમે પ્રયાસ કરી રહ્યા છીએ કે ટેકનિકલ શિક્ષણ અને મેડિકલ એજ્યુકેશન માતૃભાષામાં કેમ ન હોવું જોઈએ. આપણાં બાળકો જે બહાર જાય છે, તેઓ વિશ્વની તે ભાષાની કોશીશ કરે છે, અભ્યાસ કર્યા પછી, મેડિકલ કૉલેજની,આપણે આપણા દેશમાં કરી શકીએ છીએ અને મને આનંદ છે કે ઘણા રાજ્યોએ માતૃભાષામાં ટેકનિકલ શિક્ષણ, તબીબી શિક્ષણ માટે થોડી પહેલ કરી છે. તો આગળ જતાં, તેનાં કારણે, ગામડાંના સૌથી ગરીબ બાળકને પણ, જે ભાષાને કારણે અવરોધો અનુભવે છે. તેના માટે તમામ રસ્તાઓ ખુલી જશે અને આ પણ એક મોટો ન્યાય છે. આ પણ એક સામાજિક ન્યાય છે. સામાજિક ન્યાય માટે ન્યાયતંત્રનાં ત્રાજવાં સુધી જવાની જરૂર નથી. કેટલીક વાર ભાષા પણ સામાજિક ન્યાયનું મોટું કારણ બની શકે છે. સાથીઓ, સામાન્ય માણસ માટે કાયદાની ગૂંચવણો એ પણ એક ગંભીર વિષય છે. 2015માં, અમે લગભગ 1800 જેટલા કાયદાઓ ઓળખી કાઢ્યા હતા જે અપ્રસ્તુત બની ગયા હતા. તેમાંથી, જે કેન્દ્રના કાયદા હતા, અમે આવા 1450 કાયદાને નાબૂદ કર્યા. પરંતુ, રાજ્યો દ્વારા માત્ર 75 કાયદા જ નાબૂદ કરવામાં આવ્યા છે. આજે અહીં તમામ મુખ્યમંત્રીઓ બેઠા છે. હું તમને ખૂબ જ આગ્રહ કરું છું કે તમારાં રાજ્યના નાગરિકોના અધિકારો માટે, તેમની જીવનની સરળતા માટે, તમારે ત્યાં પણ કાયદાનું આટલું મોટું જાળું બન્યું છે. લોકો કાળબાહ્ય થયેલા કાયદાઓમાં ફસાયેલા પડ્યા છે. તમે એ કાયદાઓને રદ કરવા માટે પગલાં ભરો, લોકો તમને ખૂબ આશીર્વાદ આપશે. સાથીઓ, ન્યાયિક સુધારણા એ માત્ર નીતિગત વિષય કે નીતિ વિષયક બાબત નથી. દેશમાં કરોડો પેન્ડિંગ કેસ માટે, પોલિસીથી લઈને ટેકનોલોજી સુધી, દેશમાં દરેક શક્ય પ્રયાસ થઈ રહ્યા છે અને આપણે તેના પર વારંવાર ચર્ચા કરી છે. આ કૉન્ફરન્સમાં તમે બધા નિષ્ણાતો પણ આ વિષય પર વિગતવાર વાત કરશો, મને સંપૂર્ણ વિશ્વાસ છે કે અને હું કદાચ ઘણા સમયથી આ બેઠકમાં બેઠો છું. કદાચ ન્યાયાધીશોને આવી મીટિંગમાં આવવાની તક મળી હશે તેના કરતાં વધુ તક મને મળી હશે. કારણ કે હું ઘણાં વર્ષોથી મુખ્યમંત્રી તરીકે આ કૉન્ફરન્સમાં આવતો હતો. હવે અહીં બેસવાનો અવસર આવ્યો છે, તેથી હું અહીંથી આવતો રહું છું. એક રીતે, હું આ મેળાવડામાં વરિષ્ઠ છું. સાથીઓ, જ્યારે હું આ વિષય પર વાત કરતો હતો ત્યારે હું માનું છું કે આ બધાં કાર્યોમાં માનવીય સંવેદના સામેલ છે. આપણે માનવીય સંવેદનાઓને પણ કેન્દ્રમાં રાખવી જ પડશે. આજે દેશમાં લગભગ 3.5 લાખ કેદીઓ એવા છે કે જેઓ અંડર ટ્રાયલ છે અને જેલમાં છે. આમાંના મોટાભાગના લોકો ગરીબ અથવા સામાન્ય પરિવારના છે. દરેક જિલ્લામાં આ કેસોની સમીક્ષા કરવા માટે જિલ્લા ન્યાયાધીશની અધ્યક્ષતામાં એક સમિતિ હોય છે, જેથી જ્યાં શક્ય હોય ત્યાં તેમને જામીન પર મુક્ત કરી શકાય.હું તમામ મુખ્યમંત્રીઓ અને હાઈકૉર્ટ્સના ન્યાયાધીશોને અપીલ કરીશ કે માનવીય બંધારણ, તે સંવેદનશીલતા અને કાયદાના આધારે આ બાબતોને પણ જો શક્ય હોય તો પ્રાધાન્ય આપવામાં આવે. તેવી જ રીતે, અદાલતોમાં અને ખાસ કરીને સ્થાનિક સ્તરે પડતર કેસોનાં નિરાકરણ માટે મધ્યસ્થી પણ એક મહત્વપૂર્ણ માધ્યમ છે. આપણા સમાજમાં મધ્યસ્થી દ્વારા વિવાદોનાં સમાધાનની હજારો વર્ષ જૂની પરંપરા છે.પરસ્પર સંમતિ અને પરસ્પર ભાગીદારી, આ ન્યાયની તેની પોતાની અલગ માનવીય અવધારણા છે. જો આપણે જોઈએ તો આપણા સમાજનો એ સ્વભાવ હજુ પણ ક્યાંક ને ક્યાંક છે. આપણે આપણી તે પરંપરાઓ ગુમાવી નથી. આપણે આ લોકતાંત્રિક પ્રણાલીને મજબૂત કરવાની જરૂર છે અને જેમ શિવસાહેબે લલિતજીનાં વખાણ કર્યાં તે રીતે હું પણ કરવા માગું છું. તેમણે આખા દેશમાં પ્રવાસ કર્યો, આ કામ માટે દરેક રાજ્યમાં ગયા અને સૌથી મોટી વાત છે કોરોનાના સમયગાળા દરમિયાન ગયા. સાથીઓ, કેસ ઓછા સમયમાં ઉકેલાય પણ છે, કૉર્ટનું ભારણ પણ ઓછું થાય છે અને સામાજિક માળખું પણ સલામત રહે છે. આ વિચાર સાથે, અમે સંસદમાં મધ્યસ્થી બિલ પણ એક છત્ર કાયદા તરીકે રજૂ કર્યું છે. આપણી સમૃદ્ધ કાનૂની કુશળતા સાથે, આપણે ‘મીડિયેશનથી સૉલ્યુશન’ની પદ્ધતિમાં વૈશ્વિક નેતા બની શકીએ છીએ. આપણે સમગ્ર વિશ્વ સમક્ષ એક મોડેલ રજૂ કરી શકીએ છીએ.મને ખાતરી છે કે પ્રાચીન માનવીય મૂલ્યો અને આધુનિક અભિગમ સાથે, આ પરિષદમાં આવા તમામ વિષયો પર વિગતવાર ચર્ચા કર્યા પછી, તમે બધા વિદ્વાનો મંથન કરીને તે અમૃત લાવશો, જે કદાચ આવનારી પેઢીઓ સુધી ઉપયોગી થશે. આ કૉન્ફરન્સમાંથી જે નવા વિચારો બહાર આવશે, જે નવાં તારણો બહાર આવશે, તે ન્યુ ઈન્ડિયાની આકાંક્ષાઓને પૂર્ણ કરવાનું માધ્યમ બનશે.આ વિશ્વાસ સાથે, હું તમારાં માર્ગદર્શન માટે ફરી એકવાર તમારા બધાનો આભારી છું અને હું સરકાર વતી ખાતરી આપું છું કે દેશની ન્યાય વ્યવસ્થા માટે જે કંઈ પણ સરકારોએ કરવાનું હોય, પછી તે રાજ્ય સરકાર હોય, કેન્દ્ર સરકાર હોય, તે ભરચક પ્રયત્ન કરશે જેથી આપણે સૌ સાથે મળીને દેશના કરોડો નાગરિકોની આશા અપેક્ષાઓને પૂર્ણ કરી શકીએ અને 2047માં જ્યારે દેશ આઝાદીનાં 100 વર્ષની ઉજવણી કરશે ત્યારે આપણે ન્યાયનાં ક્ષેત્રમાં પણ વધુ ગર્વ અને વધુ સન્માન સાથે અને વધુ સંતોષ સાથે ન્યાય આગળ વધીએ, તે મારી ખૂબ ખૂબ શુભકામનાઓ છે, ખૂબ ખૂબ આભાર! SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-112417

16ecdc097595320026e3746add9c01881806c3877a6999f24f74003a0f25afab

guj

પ્રધાનમંત્રીનું કાર્યાલય પ્રધાનમંત્રી શ્રીએ સિવિલ ઇન્વેસ્ટિચર સમારોહમાં હાજરી આપી પ્રધાનમંત્રી શ્રી નરેન્દ્ર મોદીએ આજે રાષ્ટ્રપતિ ભવન ખાતે સિવિલ ઇન્વેસ્ટિચર સમારોહમાં હાજરી આપી હતી. પ્રધાનમંત્રીએ ટ્વીટ કર્યું: "રાષ્ટ્રપતિ ભવન ખાતે સિવિલ ઇન્વેસ્ટિચર સમારોહમાં હાજરી આપી જ્યાં પદ્મ પુરસ્કારો આપવામાં આવ્યા હતા. તે ઉત્કૃષ્ટ સિદ્ધિઓની વચ્ચે રહેવું પ્રેરણાદાયક છે જેમણે વિવિધ ક્ષેત્રોમાં પોતાને અલગ પાડ્યા છે અને રાષ્ટ્રીય પ્રગતિમાં યોગદાન આપ્યું છે." YP/GP/JD (

pib-166404

ed62248b484d11d4b71b9d53791596746d9929e02a47937f19a18c01d9ac25e3

guj

માહિતી અને પ્રસારણ મંત્રાલય 70માં બર્લિન આંતરરાષ્ટ્રીય ફિલ્મ ફેસ્ટીવલમાં વિદેશમંત્રી ડૉ. એસ જયશંકર ઇન્ડિયન પેવેલિયનનું ઉદ્ઘાટન કરશે ભારતમાં ફિલ્માંકનને પ્રોત્સાહિત કરવા ભારતીય પ્રતિનિધિમંડળ બર્લિનાલે 2020માં ભાગ લેશે કન્ફેડરેશન ઑફ ઇન્ડિયન ઇન્ડસ્ટ્રી સાથેના સહયોગમાં માહિતી અને પ્રસારણ મંત્રાલય, ભારત સરકાર ‘70મા બર્લિન આંતરરાષ્ટ્રીય ફિલ્મ ફેસ્ટીવલ’માં ભાગ લઇ રહી છે. આ ફેસ્ટિવલ જર્મનીના બર્લિનમાં 20 ફેબ્રુઆરી - 1 માર્ચ 2020 દરમિયાન યોજાશે. આ ફિલ્મ ફેસ્ટિવલમાં એક ઇન્ડિયન પેવેલિયન પણ રહેશે કે જે ભારતીય સિનેમાને આંતરરાષ્ટ્રીય બજારમાં પ્રસિદ્ધ કરવા માટે અને નવી વ્યવસાયની તકોને સુવિધા પૂરી પાડવા માટે એક મંચ પૂરું પાડશે. આ વર્ષે બર્લિનમાં ૩ ભારતીય ફીચર ફિલ્મો અને સાથે સાથે એક ટૂંકી ડોકયુમેન્ટરી ફિલ્મ પસંદ કરવામાં આવી છે, પુષ્પેન્દ્ર સિંહની ‘લૈલા ઔર સત્ત ગીત’, પ્રતિક વત્સની ‘ઇબ અલે ઉ’, અક્ષય ઇન્દીકરની ‘સ્થળપુરાણ’ અને એકતા મિત્તલની ટૂંકી ડોકયુમેન્ટરી ‘ગુમનામ દિન’ ને પસંદ કરવામાં આવી છે. વિદેશી બાબતોના મંત્રી ડૉ. એસ જયશંકર બર્લિનાલે ખાતે ભારતીય પેવેલિયનનું ઉદ્ઘાટન કરશે. ભારત બર્લિનાલે 2020માં ભાગીદારીના માધ્યમથી ભાષાકીય, સાંસ્કૃતિક અને પ્રાદેશિક વૈવિધ્યના પરિપ્રેક્ષ્યમાં પોતાની ફિલ્મોને પ્રસિદ્ધ કરવા માગે છે અને ભારતમાં ફિલ્મ બનાવવા, પ્રોડક્શન અને વેચાણ કરવાના ક્ષેત્રમાં તથા સ્ક્રીપ્ટ ડેવલપમેન્ટ ટેકનોલોજીમાં એક કરતા વધુ આંતરરાષ્ટ્રીય જોડાણો સ્થાપિત કરવા ઈચ્છે છે. ભારતીય પ્રતિનિધિમંડળ જુદા-જુદા સંવાદોના માધ્યમથી ફિલ્મ ફેસિલિટેશન ઓફીસ દ્વારા ભારતમાં ફિલ્મો શૂટ કરવાની સરળતાને પ્રોત્સાહન આપવા માંગે છે. એફએફઓ એ ફિલ્મ નિર્માતાઓને સિંગલ વિન્ડો ક્લિયરન્સની સુવિધા પૂરી પાડે છે અને ભારતમાં ‘સિનેમેટિક ટુરીઝમ’ માટે એક મંચ પૂરું પાડે છે. આ પ્રતિનિધિમંડળ ભારતને પોસ્ટ પ્રોડક્શન હબ તરીકે પ્રદર્શિત કરશે અને આંતરરાષ્ટ્રીય પ્રોડક્શન હાઉસ સાથે મળીને ફિલ્મો માટેના જોડાણોને પ્રમોટ કરશે. ઓડિયો-વિઝ્યુઅલ સેવા ક્ષેત્રને ભારત સરકાર દ્વારા શ્રેષ્ઠતમ સેવા ક્ષેત્રોમાનું એક ગણવામાં આવ્યું છે જેનો ઉદ્દેશ્ય ભારતને મીડિયા અને મનોરંજન માટેના એક આગળ પડતા ગંતવ્ય સ્થાન તરીકે પ્રમોટ કરવાનો છે. બર્લિનાલે જઈ રહેલ સરકારી પ્રતિનિધિમંડળ આંતરરાષ્ટ્રીય ફિલ્મ ફેસ્ટિવલ ઑફ ઇન્ડિયા 2020, ગોવાના 51માં સંસ્કરણમાં આંતરરાષ્ટ્રીય ભાગીદારીને સુવિધા પૂરી પાડશે. આઈએફએફઆઈનો ઉદ્દેશ્ય સમગ્ર વિશ્વમાં ફિલ્મ મેકિંગની કળાની શ્રેષ્ઠતા પ્રદર્શિત કરવા માટે સિનેમાને એક સામાન્ય મંચ પૂરું પાડવાનો છે. આ પ્રતિનિધિમંડળ ઇઝરાયેલ, દક્ષિણ આફ્રિકા, ન્યુઝીલેન્ડ, સ્પેન, બ્રાઝિલ, પોર્ટુગલ, ફ્રાંસ, ઇટલી, સ્વીત્ઝરલૅન્ડ, જર્મની, કેનેડા, યુનાઇટેડ સ્ટેટ્સ ઑફ અમેરિકા અને રવાન્ડા સહિતના દેશોના અધિકારીઓ સાથે બેઠકો યોજશે. આ પ્રતિનિધિમંડળ લોકાર્નો ફિલ્મ ફેસ્ટિવલ, સનડાન્સ ફિલ્મ ફેસ્ટિવલ, વેનિસ આંતરરાષ્ટ્રીય ફિલ્મ ફેસ્ટિવલ, કેન્સ ફિલ્મ ફેસ્ટિવલ, રેઇનડાન્સ ફિલ્મ ફેસ્ટિવલ, એડીનબર્ગ આંતરરાષ્ટ્રીય ફિલ્મ ફેસ્ટિવલ, એનેસી આંતરરાષ્ટ્રીય એનીમેશન ફેસ્ટિવલના અધિકારીઓને પણ મળશે. ભારત ફિલ્મ મેકિંગ પ્રક્રિયાના અનેક પરિમાણોમાં ઘણા હકારાત્મક પાસાઓ ધરાવે છે. તેની પાસે સમગ્ર દેશમાં મજબૂત સ્થાનિક ફિલ્મ ઉદ્યોગ છે અને આ સાથે જ તે વિશ્વકક્ષાના ટેકનિશિયન, સાધનો અને કોઇપણ પ્રકારનું શૂટિંગ કરવા માટે જુદા-જુદા સ્થાનોનું વૈવિધ્ય ધરાવે છે. દેશમાં નિર્માણ પામતી 1800થી વધુ ફીચરફિલ્મો, 900થી વધુ ટેલિવિઝન ચેનલ્સ, 500 મિલિયન ઈન્ટરનેટ યુઝર્સ, 500 મિલિયન સ્માર્ટ ફોન યુઝર્સની ક્ષમતા સાથે ભારતનો મીડિયા અને એન્ટરટેઈનમેન્ટ ઉદ્યોગ વૈશ્વિક સહભાગીતા માટે આકર્ષક વિકાસની તકો પૂરી પાડે છે. SD/DS/RP (Visitor Counter : 136

pib-251711

a8861b8253860c412ce89d1722a3871889e10b1a792177446a2622176e239dec

guj

સ્વાસ્થ્ય અને પરિવાર કલ્યાણ મંત્રાલય શ્રી મનસુખ માંડવિયાએ કેન્દ્રીય આરોગ્ય અને પરિવાર કલ્યાણ મંત્રી તરીકેનો કાર્યભાર સંભાળ્યો ડૉ. ભારતી પ્રવિણ પવારે કેન્દ્રીય આરોગ્ય અને પરિવાર કલ્યાણ રાજ્યમંત્રી તરીકેનો કાર્યભાર સંભાળ્યો શ્રી મનસુખ માંડવિયાએ આજે કેન્દ્રીય આરોગ્ય અને પરિવાર કલ્યાણ મંત્રી તરીકેનો કાર્યભાર સંભાળ્યો છે. ડૉ. ભારતી પ્રવિણ પવારે કેન્દ્રીય આરોગ્ય અને પરિવાર કલ્યાણ રાજ્યમંત્રી તરીકેનો કાર્યભાર સંભાળ્યો. આરોગ્ય સચિવ શ્રી રાજેશ ભૂષણ, એનએચએમ ના અધિક સચિવ અને મિશન ડિરેક્ટર શ્રીમતી વંદના ગુર્નાની, અધિક સચિવ ડૉ. મનોહર અગ્નાની, અધિક સચિવ શ્રી વિકાસ શીલ, અધિક સચિવ શ્રી આલોક સક્સેના, ડીજીએચએસ ડૉ. સુનિલ કુમાર, એફએસએસએ સીઈઓ શ્રી અરૂણ સિંઘલ અને અન્ય મુખ્ય અધિકારીઓ સહિત મંત્રાલયના વરિષ્ઠ અધિકારીઓએ તેમને આવકાર્યા હતા. SD/GP/BT (Visitor Counter : 213

pib-43129

014f2272b7d53def786ea6560aaa208361776168909486300e54112d4f8690f2

guj

પ્રધાનમંત્રીનું કાર્યાલય પ્રધાનમંત્રી શ્રીએ ઉત્તરાખંડના મુખ્યમંત્રી તરીકે શપથ ગ્રહણ કરવા અંગે શ્રી તિરથસિંહ રાવતને અભિનંદન આપ્યા પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી તરીકે શપથ ગ્રહણ કરવા માટે શ્રી તિરથસિંહ રાવતને અભિનંદન આપ્યા હતા. એક ટ્વીટમાં પ્રધાનમંત્રીએ કહ્યું, ‘ઉત્તરાખંડના મુખ્યમંત્રી તરીકે શપથ ગ્રહણ કરવા બદલ શ્રી @TIRATHSRAWATને અભિનંદન. તેઓ બહોળો વહીવટી અને સંગઠનાત્મક અનુભવ સાથે લઈને આવ્યા છે. મને વિશ્વાસ છે કે તેમના નેતૃત્વ હેઠળ રાજ્ય પ્રગતિની સતત નવી ઊંચાઈઓને આંબશે.’ SD/GP/JD (

pib-274379

86e1ff277186edd5721f029ac302a183b01a055ff52fe02fefb75a7196a99368

guj

માનવ સંસાધન વિકાસ મંત્રાલય સરકારે રાષ્ટ્રીય ઉચ્ચતર શિક્ષા અભિયાન યોજનાને 31મી માર્ચ, 2026 સુધી ચાલુ રાખવાની મંજૂરી આપી સરકારે રાષ્ટ્રીય ઉચ્ચતર શિક્ષા અભિયાન ની યોજનાને 31.03.2026 સુધી અથવા વધુ સમીક્ષા સુધી, જે વહેલું હોય ત્યાં સુધી ચાલુ રાખવા માટે મંજૂર કરી છે. દરખાસ્તમાં રૂ. 12929.16 કરોડનો ખર્ચ સામેલ છે. જેમાંથી કેન્દ્રનો હિસ્સો રૂ. 8120.97 કરોડ અને રાજ્યનો હિસ્સો રૂ. 4808.19 કરોડ છે. યોજનાના નવા તબક્કા હેઠળ લગભગ 1600 પ્રોજેક્ટ્સને સમર્થન આપવાની પરિકલ્પના કરવામાં આવી છે. રાષ્ટ્રીય ઉચ્ચતર શિક્ષા અભિયાન , એક કેન્દ્રિય પ્રાયોજિત યોજના એક સર્વોચ્ચ યોજના છે, જે રાજ્ય સરકારની યુનિવર્સિટીઓ અને કોલેજોને સમાનતા, ઍક્સેસ અને શ્રેષ્ઠતાના ઉદ્દેશ્યોને પ્રાપ્ત કરવા માટે ભંડોળ પૂરું પાડવા માટે મિશન મોડમાં કાર્યરત છે. RUSA લક્ષ્યોનો નવો તબક્કો અનસર્વ્ડ અન્ડરસર્વ્ડ વિસ્તારો સુધી પહોંચવા માટે; દૂરના/ગ્રામ્ય વિસ્તારો; મુશ્કેલ ભૌગોલિક વિસ્તારો; LWE વિસ્તારો; NER; મહત્વાકાંક્ષી જિલ્લાઓ, ટાયર-2 શહેરો, ઓછા GER ધરાવતા વિસ્તારો વગેરે, અને સૌથી વધુ વંચિત વિસ્તારો અને SEDGsનો લાભ મેળવવાનો છે. સ્કીમનો નવો તબક્કો નવી શિક્ષણ નીતિની કેટલીક ભલામણો અને ઉદ્દેશ્યોને અમલમાં મૂકવા માટે ડિઝાઇન કરવામાં આવ્યો છે, જે વર્તમાન ઉચ્ચ શિક્ષણ પ્રણાલીમાં કેટલાક મુખ્ય ફેરફારો સૂચવે છે જેથી કરીને તેને સુધારી શકાય અને તેને ફરીથી સક્રિય કરી શકાય અને તે રીતે ગુણવત્તાયુક્ત ઉચ્ચ શિક્ષણ સાથે સમાનતા પ્રદાન કરી શકાય. યોજનાના નવા તબક્કા હેઠળ, રાજ્ય સરકારોને જાતિ સમાવેશ, ઇક્વિટી પહેલ, ICT, વ્યાવસાયિકીકરણ અને કૌશલ્ય અપગ્રેડેશન દ્વારા રોજગાર ક્ષમતામાં વધારો કરવા માટે સમર્થન આપવામાં આવશે. નવી મોડલ ડિગ્રી કોલેજો બનાવવા માટે રાજ્યોને પણ સમર્થન આપવામાં આવશે. રાજ્યની યુનિવર્સિટીઓને મલ્ટી ડિસિપ્લીનરી શિક્ષણ અને સંશોધન માટે સમર્થન આપવામાં આવશે. ભારતીય ભાષાઓમાં અધ્યાપન-શિક્ષણ સહિતની વિવિધ પ્રવૃત્તિઓ હાથ ધરવા માટે માન્યતા પ્રાપ્ત અને બિન-માન્યતા પ્રાપ્ત યુનિવર્સિટીઓ અને કોલેજોને મજબૂત કરવા માટે અનુદાન આપવામાં આવશે. SD/GP/MR સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 367

pib-168732

530e27ce6545f51e8aeef8c825ed45007496c0479c644315424fa69448a86066

guj

પ્રધાનમંત્રીનું કાર્યાલય પ્રધાનમંત્રી શ્રીએ પેસેન્જર ફ્લાઈટ MU5735ના દુર્ઘટનાગ્રસ્ત થવા પર શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ ચીનના ગુઆંગ્શીમાં 132 લોકોને લઈને જતી પેસેન્જર ફ્લાઈટ MU5735ના દુર્ઘટનાગ્રસ્ત થવા પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રી શ્રીએ કહ્યું; "ચીનના ગુઆંગ્શીમાં 132 મુસાફરો સાથે પેસેન્જર ફ્લાઇટ MU5735ના ક્રેશ થવા વિશે જાણીને ઊંડો આઘાત અને દુઃખ થયું. અમારા વિચારો અને પ્રાર્થના દુર્ઘટનાનો ભોગ બનેલા લોકો અને તેમના પરિવારના સભ્યો સાથે છે." SD/GP/JD (

pib-30832

61fd1663da7661c3759b3dfaab5df9a4fa6ed4640ad8e2e9f1dad9659785dfce

guj

પ્રધાનમંત્રીનું કાર્યાલય પ્રધાનમંત્રીએ હોળીના પર્વ પર લોકોને શુભેચ્છાઓ પાઠવી પ્રધાનમંત્રી શ્રી નરેન્દ્ર મોદીએ હોળીના પર્વ નિમિત્તે લોકોને શુભકામનાઓ પાઠવી હતી. પ્રધાનમંત્રીએ કહ્યું, “હોળીના પાવન પર્વની સૌ દેશવાસીઓને અઢળક શુભકામનાઓ. હર્ષોલ્લાસનો આ તહેવાર આપણી એકતા અને સદભાવનાના રંગોને વધુ ઘેરા બનાવે એવી શુભેચ્છા.” RP (Visitor Counter : 121

pib-181905

abeabbf63e871e5baa07d6e159fdbecfdaf2978cf695946cad29a3cf30a81ab5

guj

ગૃહ મંત્રાલય કેન્દ્રીય ગૃહમંત્રીની અધ્યક્ષતામાં ગુરૂવારે થયેલા પુલવામા હુમલાના પગલે સંસદના બંને ગૃહોના સર્વપક્ષીય નેતાઓની બેઠક યોજાઈ આતંકવાદને સરહદપારથી મળતા સમર્થનની નિંદાનો ઠરાવ બેઠકમાં સર્વસંમતિથી સ્વીકારાયો શ્રી રાજનાથસિંહે કહ્યું, સરકાર આતંકવાદને ધરમૂળમાંથી ખતમ કરવા મક્કમ પુલવામામાં ગુરુવારે થયેલા આતંકવાદી હુમલાને પગલે આજે કેન્દ્રીય ગૃહમંત્રી શ્રી રાજનાથસિંહે સંસદના બંને ગૃહનાં સર્વપક્ષીય નેતાઓ સાથેની સંયુક્ત બેઠકની અધ્યક્ષતા કરી હતી. કેન્દ્રીય ગૃહમંત્રીએ ગઈકાલે તેમની શ્રીનગર મુલાકાત વિશે માહિતી આપી હતી અને જણાવ્યું હતું કે, સુરક્ષાદળોનું મનોબળ ઘણું મજબૂત છે અને આતંકવાદ વિરુદ્ધ કોઈપણ તાર્કિક નિષ્કર્ષ સુધી સતત લડવા માટે તેમણે મક્કમતા દાખવી છે. તેમણે કહ્યું કે, સરકારે આતંકવાદીઓ અને તેમના ગુનામાં ભાગીદારોનો સામનો કરવા માટે સુરક્ષાદળોને સુંપૂર્ણ છુટ આપી છે. સરકારે શરૂઆતથી જ આતંકવાદ વિરુદ્ધ જરાય પણ ન સાંખી લેવાની નીતિ અનુસરી છે. 14 ફેબ્રુઆરીએ થયેલો કાયરતાપૂર્ણ હુમલો આતંકીઓમાં ભારે નિરાશા હોવાનું પ્રતિત કરે છે. શ્રી રાજનાથસિંહે જણાવ્યું હતું કે, જમ્મુ અને કાશ્મીરમાં ખૂબ મોટી સંખ્યામાં શાંતિપ્રિય લોકો છે પરંતુ રાજ્યમાં કેટલાક ચોક્કસ તત્વો સરહદપારથી સંચાલિત આતંકવાદી સંગઠનો સાથે સંકળાયેલા છે. કેન્દ્રીય ગૃહમંત્રીએ જણાવ્યું હતું કે, આપણા સુરક્ષાદળોએ આપેલું બલિદાન જરાય એળે નહીં જાય અને આતંકવાદ સામેની તેમની લડતમાં સમગ્ર દેશ એકજૂટ છે, સરકાર આપણી ભૂમિ પરથી આતંકવાદને ધરમૂળમાંથી ખતમ કરવા માટે મક્કમ છે, આ બેઠકે વૈશ્વિક સમુદાયને સંદેશો આપ્યો છે કે, રાષ્ટ્રહિતની બાબતોમાં કાશ્મીરથી કન્યાકુમારી સુધી સમગ્ર દેશનો એક જ સૂર છે. શ્રી રાજનાથસિંહે જણાવ્યું હતું કે, શહીદોના પરિવારજનોને કેન્દ્ર દ્વારા શક્ય તમામ મદદ કરવામાં આવશે, અમે રાજ્યોને પણ અપીલ કરીએ છે કે તેમને સંભવ હોય તેવી મહત્તમ મદદ કરે. તમામ રાજકીય પક્ષોના નેતાઓ પણ સરકારના સમર્થનમાં આવ્યા હતા અને આ બાબતે પોતાના વિચારો પ્રસ્તુત કર્યા હતા. બેઠકમાં પ્રસ્તાવ સર્વસંમતિથી એક ઠરાવ પસાર કરવામાં આવ્યો હતો, ઠરાવનો મૂળપાઠ આ મુજબ છે: “જમ્મુ અને કાશ્મીરના પુલવામા ખાતે 14 ફેબ્રુઆરી 2019ના રોજ સીઆરપીએફના 40 જાંબાજ જવાનોનો જીવ લેનારા કાયરતાપૂર્ણ આતંકી કૃત્યની અમે કઠોર નિંદા કરીએ છીએ. અમે અમારા તમામ દેશબંધુઓની સાથે છીએ અને દુઃખના આ સમયમાં તેમના પરિવારની પડખે ઉભા છીએ. અમે તમામ પ્રકારના આતંકવાદ અને સરહદપારથી તેને આપવામાં આવતા સમર્થનની નિંદા કરીએ છીએ. છેલ્લા ત્રણ દસકાથી ભારત સરહદપારથી થતા આતંદવાદનો સામનો કરી રહ્યું છે. તાજેતરમાં, ભારતમાં આતંકી પ્રવૃત્તિઓને સરહદપારની તકતો દ્વારા પણ સક્રિયપણે પ્રોત્સાહન આપવામાં આવી રહ્યું છે. આ પડકારનો સામનો કરવા માટે ભારતે મક્કમતા અને સામર્થ્ય બંને દાખવ્યા છે. આ પડકારો સામેની લડતમાં સમગ્ર દેશ એક સૂરમાં પોતાનો દૃઢ નિશ્ચય વ્યક્ત કરે છે. આજે, આતંકવાદ સામે આપણા સુરક્ષાદળોની લડતમાં અને ભારતની એકતા તેમજ અખંડતાના રક્ષણમાં અમે એક થઈને સાથે ઉભા છીએ.” આ બેઠકમાં કોંગ્રેસ, AIADMK, NCP, TDP, SP, AITC, AAP, BSP, BJD, LJP, RLSP, INLD, CPI , CPI, RJD, SAD, IUML, RPI , JKNC, NPF અને TRSના નેતાઓએ ભાગ લીધો હતો. સાથે કેન્દ્રીય સંસદીય બાબતો, ગ્રામીણ વિકાસ, પંચાયતી રાજ અને ખાણમંત્રી શ્રી નરેન્દ્રસિંહ તોમર પણ ઉપસ્થિત રહ્યા હતા. J.Khunt/RP (Visitor Counter : 289

pib-109301

dc825b89d5bc34dfd5ac34aa24c215fad4ad6feaf4c22b35bbd25fb4a3ff9136

guj

પ્રધાનમંત્રીનું કાર્યાલય પ્રધાનમંત્રી શ્રીએ સિક્કિમના મુખ્યમંત્રી સાથે વાત કરી સિક્કિમના ભાગોમાં દુર્ભાગ્યપૂર્ણ કુદરતી આફતના પગલે સર્જાયેલી પરિસ્થિતિનો તાગ મેળવ્યો પ્રધાનમંત્રી શ્રી નરેન્દ્ર મોદીએ સિક્કિમના મુખ્યમંત્રી શ્રી પ્રેમ સિંહ તમંગ સાથે વાત કરી અને સિક્કિમના કેટલાક ભાગોમાં દુર્ભાગ્યપૂર્ણ કુદરતી આફતના પગલે સર્જાયેલી પરિસ્થિતિની સમીક્ષા કરી. તેમણે આ સ્થિતિમાં તમામ શક્ય સહયોગની ખાતરી પણ આપી છે. શ્રી મોદીએ પણ તમામ અસરગ્રસ્તોની સલામતી અને સુખાકારી માટે પ્રાર્થના કરી હતી. પ્રધાનમંત્રીએ X પર પોસ્ટ કર્યું; “સિક્કિમના સીએમ શ્રી @PSTamangGolay સાથે વાત કરી અને રાજ્યના ભાગોમાં કમનસીબ કુદરતી આફતને પગલે ઊભી થયેલી પરિસ્થિતિની સમીક્ષા કરી. પડકારનો સામનો કરવા માટે શક્ય તમામ સહયોગની ખાતરી આપી. હું અસરગ્રસ્ત તમામની સલામતી અને સુખાકારી માટે પ્રાર્થના કરું છું.” CB/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-3142

1a3161a0935ce28e18e03e1a1fb0bf7a78021658d2b5d63a765886c5af9657a7

guj

નાણા મંત્રાલય ઇન્સોલ્વન્સિ અને બેંક્રપ્ટસી કોડ , 2016 પસાર કરવાથી દેવાની વસુલાતની વ્યવસ્થા વધુ મજબૂત થઇ છે 1,73,000 કરોડથી વધુ રૂપિયાના દાવાનો નિકાલ આવ્યો રાષ્ટ્રીય કંપની કાયદો ટ્રિબ્યુનલનું વિસ્તરણ કરવામાં આવી રહ્યું છે નવી દિલ્હી, 04-07-2019 કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં 2018-19ની આર્થિક સમીક્ષા રજૂ કરી હતી. ઇન્સોલ્વન્સિ અને બેંક્રપ્ટસી કોડ, 2016નો અમલ થતા દેવાની વસુલાતમાં હાલમાં મળી રહેલી સફળતાને ધ્યાનમાં રાખતા આર્થિક સમીક્ષામાં રાષ્ટ્રીય કંપની કાયદો ટ્રિબ્યુનલ તથા અપીલી ટ્રિબ્યુનલને મજબૂત બનાવવાનો પ્રસ્તાવ મૂકવામાં આવ્યો છે. આર્થિક સમીક્ષામાં કહેવામાં આવ્યું છે કે ઇન્સોલ્વન્સિ અને બેંક્રપ્ટસી માટે આયોજનબદ્ધ રીતે વ્યવસ્થા મજબૂત બનાવવામાં આવી રહી છે અને ફસાયેલા દેવાની વસુલાત કરવામાં આવી રહી છે. 31 માર્ચ 2019 સુધી કોર્પોરેટ ઇન્સોલ્વન્સિ રેઝોલ્યુશન પ્રોસેસ થી 94 કેસોનો ઉકેલ લાવવામાં આવ્યો છે અને તેના પરિણામરૂપે, 1,73,359 કરોડ રૂપિયાના દાવાનો નિકાલ લાવવામાં આવ્યો છે. 28 ફેબ્રુઆરી, 2019 સુધીમાં 2.84 લાખ કરોડ રૂપિયાની કુલ રકમના 6,079 કેસો ઇન્સોલ્વન્સિ અને બેંક્રપ્ટસી કોડ અંતર્ગત આવેલી જોગવાઇઓ હેઠળ સુનાવણી પહેલાં જ પાછા ખેંચવામાં આવ્યા છે. આરબીઆઈના અહેવાલ અનુસાર બેંકોને નોન-પરફોર્મિંગ ખાતાઓમાંથી 50,000 કરોડ રૂપિયા પ્રાપ્ત થયા છે. આરબીઆઇના અહેવાલમાં એવું પણ કહેવામાં આવ્યું છે કે, વધારાના 50,000 કરોડ રૂપિયાની મિલકતોને નોન-સ્ટાન્ડર્ડમાંથી સુધારીને સ્ટાન્ડર્ડ સંપત્તિ કરવામાં આવી છે. લોનની વસુલાતમાં આવેલી ઝડપને ધ્યાનમાં રાખતા આર્થિક સમીક્ષામાં કહેવામાં આવ્યું છે કે, આ તમામ પગલાં આઇબીસી પ્રક્રિયામાં પ્રવેશ પહેલાં જ વ્યાપક લોન આપવાની સિસ્ટમ માટેના વ્યવહારમાં આવેલું પરિવર્તન દર્શાવે છે. ઇન્સોલ્વન્સિ અને બેંક્રપ્ટસી કોડને નોન-પરફોર્મિંગ કોર્પોરેટ દેવાદારો પાસેથી અસરકારક રીતે કામ લેવા માટે તાજેતરના સમયમાં સૌથી મહત્વપૂર્ણ આર્થિક સુધારો ગણીને આર્થિક સમીક્ષામાં કહેવામાં આવ્યું છે કે એનસીએલટીના આધારભૂત માળખાને વધારવાની જરૂરિયાત છે જેથી લોનની વસુલાતનો ઉકેલ સમયબદ્ધ રીતે લાવી શકાય. સમીક્ષામાં કહેવામાં આવ્યું છે કે સરકાર વિલંબની સમસ્યાના ઉકેલ માટેના ઉપાયો પર ગંભીરતાથી વિચાર કરી રહી છે અને સરકારે એનસીએલટી માટે ન્યાયિક તેમજ ટૅકનિકલ સભ્યોના 6 વધારાના પદો માટે પણ સૂચન આપ્યું છે. સમીક્ષામાં કહેવામાં આવ્યું છે કે એનસીએલટીની સર્કિટ બેંચોની સ્થાપના પર વિચાર કરવામાં આવી રહ્યો છે. વર્તમાન સમયમાં મુખ્ય શહેરોમાં આવેલ 20 બેંચોમાં એનસીએલટીના 32 ન્યાયિક સભ્યો અને 17 ટૅકનિકલ સભ્યો છે. સમીક્ષામાં કહેવામાં આવ્યું છે કે આઇબીસી પાસેથી ધિરાણદારો, દેવાદારો, પ્રમોટરો અને ક્રેડિટરો વચ્ચે સાંસ્કૃતિક પરિવર્તનની શરૂઆત થઇ ગઇ છે. આઇબીસી પસાર થતા પહેલાં ધિરાણદારો લોક અદાલત, દેવા વસુલાત ટ્રિબ્યુનલ તેમજ SARFAESI એક્ટનો સહારો લેતા હતા. પહેલાંની વ્યવસ્થાથી 23 ટકા ઓછી સરેરાશ વસુલાત થઇ જ્યારે આઇબીસી વ્યવસ્થા અંતર્ગત લોનની વસુલાતમાં 43 ટકાનો વધારો થયો છે. આર્થિક સમીક્ષામાં કહેવામાં આવ્યું છે કે આઇબીસી પસાર થયા પછી ભારતમાં ઇન્સોલ્વન્સિ રિઝોલ્વિંગ 2014નું રેન્કિંગ 134 થી સુધરીને 2019માં 108 થઇ ગયું છે. ભારતનું રેન્કિંગ 134મા ક્રમ પર ઘણા વર્ષ સુધી યથાવત્ રહ્યું હતું. ગત વર્ષે ભારતને સર્વાધિક સુધારા વાળા ક્ષેત્રાધિકાર માટે વૈશ્વિક પુનર્સંરચના સમીક્ષા પુરસ્કાર મળ્યો હતો. જાન્યુઆરી 2018માં આઇએમએફ- વર્લ્ડ બેંક દ્વારા કરાયેલા અભ્યાસમાં કહેવામાં આવ્યું હતું કે, ભારત નવી અત્યાધુનિક બેંક્રપ્ટસી વ્યવસ્થાની દિશામાં આગળ વધી રહ્યું છે. નવા ઉદ્યોગસાહસિકો, પ્રોફેશનલ લોકો અને વિદ્વાનોના હાથમાં આઇબીસીનું ભાવિ જોતા આર્થિક સમીક્ષામાં કહેવામાં આવ્યું છે કે સરકાર એક યોગ્ય માળખું બનાવવાની પ્રક્રિયામાં છે. તેમાં કાર્યક્રમો અને સંસ્થાનોને સામેલ કરવામાં આવશે. ભારતના ઇન્સોલ્વન્સિ અને બેંક્રપ્ટસી બોર્ડ એ ગ્રેજ્યુએટ ઇન્સોલ્વન્સિ પ્રોગ્રામ લોન્ચ કરવાની જાહેરાત કરી છે. આ પ્રકારનો આ પહેલો કાર્યક્રમ એવા લોકો માટે છે જેઓ ઇન્સોલ્વન્સિ કાર્યક્રમને પોતાની કારકિર્દીના રૂપમાં તેમજ વેલ્યૂ ચેઇનની ભૂમિકાના રૂપમાં જોઇ રહ્યા છે. મોટાભાગના સુક્ષ્મ અર્થતંત્રોએ સરહદપારના ઇન્સોલ્વન્સિ કાયદાને વિકસાવ્યા છે. તેને ધ્યાનમાં રાખતા સમીક્ષામાં કહેવામાં આવ્યું છે કે ભારતે સરહદપાર ઇન્સોલ્વન્સિ પર UNCITRAL મોડેલ કાયદો અપનાવવા માટે પગલાં ભરવાનું શરૂ કરી દીધું છે. આઇબીબીઆઇએ પણ સમૂહ અને વ્યક્તિગત ઇન્સોલ્વન્સિ કેસો પર બે અલગ અલગ કાર્યસમૂહ બનાવ્યા છે. DK/NP/J.Khunt/GP (Visitor Counter : 169

pib-37397

e5acd8f5a4bad7b5fe0445c90cd722e9c104447fb05f0bd6d7dd67c9c1c68190

guj

સ્વાસ્થ્ય અને પરિવાર કલ્યાણ મંત્રાલય પોઝિટીવ કેસોની સંખ્યામાં તીવ્ર વધારો નોંધાઇ રહેલા રાજ્યો/કેન્દ્રશાસિત પ્રદેશોમાં કેન્દ્ર સરકારે બહુ-શાખીય ઉચ્ચ સ્તરીય કેન્દ્રીય ટીમો મોકલી આરોગ્ય સચિવે 7 રાજ્યો/કેન્દ્રશાસિત પ્રદેશોને તાજેતરમાં કોવિડ-19ના કેસોમાં થયેલી વૃદ્ધિ અંગે પત્ર લખ્યો અને ચોક્કસ પગલાંઓ ભરવા વિશે સલાહ આપી કેન્દ્ર સરકાર દ્વારા મહારાષ્ટ્ર, કેરળ, છત્તીસગઢ, મધ્યપ્રદેશ, ગુજરાત, પંજાબ, કર્ણાટક, તમિલનાડુ, પશ્ચિમ બંગાળ તેમજ કેન્દ્રશાસિત પ્રદેશ જમ્મુ અને કાશ્મીરમાં લક્ષિત કોવિડ પ્રતિભાવ અને વ્યવસ્થાપન માટેના જાહેર આરોગ્યના પગલાંમાં સહકાર આપવા માટે અને મહામારીની સ્થિતિને અસરકારક રીતે નિયંત્રણમાં લેવા માટે ઉચ્ચ સ્તરીય બહુ-શાખીય ટીમો મોકલવામાં આવી છે. આરોગ્ય મંત્રાલયમાં સંયુક્ત સચિવ સ્તરના અધિકારીઓના નેતૃત્વમાં ત્રણ સભ્યોની બહુ-શાખીય ટીમો મોકલવામાં આવી છે. આ ટીમો રાજ્યો/કેન્દ્રશાસિત પ્રદેશોના પ્રશાસન સાથે નીકટતાથી કામ કરશે અને તાજેતરમાં અહીં કોવિડ-19ના નવા કેસોની સંખ્યામાં ઝડપથી નોંધાયેલી વૃદ્ધિના કારણોની તપાસ કરશે. તેઓ કોવિડ-19ને નિયંત્રણમાં લેવા માટે તેમજ સંક્રમણની સાંકળ તોડવા માટે જરૂરી વિવિધ પગલાંઓ લેવા માટે રાજ્યો/કેન્દ્રશાસિત પ્રદેશોના સંબંધિત આરોગ્ય સત્તામંડળો સાથે પણ સંકલન કરશે. રાજ્યો/કેન્દ્રશાસિત પ્રદેશોને સંબંધિત જિલ્લા અધિકારીઓ સાથે નિયમિત ધોરણે ઉભરતી પરિસ્થિતિની કટોકટીપૂર્ણ સમીક્ષા કરવાની સલાહ આપવામાં આવી છે જેથી અત્યાર સુધીમાં કોવિડ-19ના વ્યવસ્થાપનમાં મળેલી સફળતા નિષ્ફળ ના જાય. કેન્દ્ર સરકાર દ્વારા મહારાષ્ટ્ર, કેરળ, છત્તીસગઢ, મધ્યપ્રદેશ, ગુજરાત, પંજાબ અને કેન્દ્રશાસિત પ્રદેશ જમ્મુ અને કાશ્મીરને પત્ર લખવામાં આવ્યો છે જ્યાં તાજેતરમાં કોવિડના પોઝિટીવ કેસોમાં દૈનિક ધોરણે નોંધપાત્ર વધારો થયો છે તેમજ RT-PCR પરીક્ષણોના પ્રમાણમાં ઘટાડો આવ્યો છે તેમજ કેટલાક જિલ્લામાં પોઝિટીવિટીમાં વૃદ્ધિ નોંધાઇ છે. કેન્દ્રીય આરોગ્ય સચિવે લખેલા પત્રમાં તેમણે, મહારાષ્ટ્ર, કેરળ, છત્તીસગઢ, મધ્યપ્રદેશ, ગુજરાત, પંજાબ અને કેન્દ્રશાસિત પ્રદેશ જમ્મુ અને કાશ્મીરને સંક્રમણની સાંકળ તોડવા માટે સઘન પગલાં લેવા પર ધ્યાન કેન્દ્રિત કરવાની તેમજ RT-PCR પરીક્ષણમાં વધારો કરવાની સલાહ આપી છે જેથી મોટા વસ્તી સમુદાયમાંથી ન શોધી શકાયેલા કેસોને ઝડપથી ઓળખી શકાય. આ રાજ્યો/કેન્દ્રશાસિત પ્રદેશને અસરગ્રસ્ત જિલ્લાઓમાં RT-PCR અને રેપિડ એન્ટિજેન પરીક્ષણોના યોગ્ય પ્રમાણમાં વિભાજન સાથે વિશેષ ધ્યાન કેન્દ્રિત કરીને પરીક્ષણોની સંખ્યામાં વૃદ્ધિ કરવાની સલાહ આપવામાં આવી છે અને લક્ષણો ધરાવતા હોય તેવા તમામ નેગેટિવ એન્ટિજેન પરીક્ષણોનું RT-PCR દ્વારા ફરજિયાતપણે પરીક્ષણ કરવાનું પણ સુનિશ્ચિત કરવાની સલાહ આપવામાં આવી છે. પોઝિટીવ આવ્યા હોય તેવા લોકોને અવશ્યપણે તાત્કાલિક ધોરણે આઇસોલેશન/હોસ્પિટલમાં મોકલવા તેમજ તેમના નજીકનાં સંપર્કમાં આવેલા તમામ લોકોને ટ્રેસ કરીને સહેજ પણ વિલંબ કર્યા વગર તેમનું પરીક્ષણ કરવા માટે પણ કહેવામાં આવ્યું છે. કેન્દ્રએ રાજ્યો/કેન્દ્રશાસિત પ્રદેશોને એવું પણ યાદ અપાવ્યું છે કે, ખાસ કરીને કેટલાક દેશોમાં નવા પ્રકારનો કોવિડનો વાયરસ ફેલાયો હોવાનું ધ્યાનમાં આવું છે અને તેના કારણે પરિસ્થિતિ વધુ વિકટ થઇ શકે છે માટે આવા સંજોગોમાં સંક્રમણને રોકવા માટેના સઘન પગલાંઓના અમલીકરણમાં સહેજ પણ વિલંબ તેમજ કચાશ રહેવી જોઇએ નહીં. કેન્દ્રીય આરોગ્ય સચિવે આ 10 રાજ્યો અને કેન્દ્રશાસિત પ્રદેશોના મુખ્ય સચિવોને અલગ અલગ વિનંતી કરીને આ ઉચ્ચ સ્તરીય કેન્દ્રીય ટીમનો સમય આપવા માટે કહ્યું છે જેથી તેમની રાજ્ય સ્તરની મુલાકાતોના સમાપન વખતે આ ટીમો સંબંધિત મુખ્ય સચિવોને તેમનો અહેવાલ સોંપી શકે. આ પગલાં સમગ્ર દેશમાં કોવિડને નિયંત્રણમાં લેવા માટે ભારત સરકારની તબક્કાવાર અને સુરક્ષાત્મક અભિગમને અનુરૂપ છે. આરોગ્ય સચિવ નિયમિત ધોરણે એવા તમામ રાજ્યો અને કેન્દ્રશાસિત પ્રદેશો સાથે સંકળાયેલા રહે છે જ્યાં તાજેતરમાં કોવિડના કેસોની સંખ્યામાં ઝડપથી વધારો જોવા મળ્યો છે, કેસોનું ભારણ ઘણું વધારે છે અથવા કેટલાક જિલ્લાઓમાં મૃત્યુની સંખ્યા ઘણી વધારે છે. આ ટીમો ક્ષેત્રમાં ફરજ બજાવતા સત્તાધીશો સાથે વાર્તાલાપ કરે છે અને તેમને જે પડકારો તેમજ સમસ્યાઓનો સામનો કરવો પડતો હોય તેમને પ્રત્યક્ષ રીતે સમજે છે. SD/GP/JD (Visitor Counter : 195

pib-9613

0ab8b4666e7cdd1cff0909aae0fa1ef6fad982bc694801f01b865499b10fe6a3

guj

પ્રધાનમંત્રીનું કાર્યાલય પ્રધાનમંત્રી શ્રીએ શ્રી સપ્તકોટેશ્વર દેવસ્થાનના જીર્ણોદ્ધાર પર ખુશી વ્યક્ત કરી પ્રધાનમંત્રી શ્રી નરેન્દ્ર મોદીએ ગોવામાં શ્રી સપ્તકોટેશ્વર દેવસ્થાન, નાર્વે, બિચોલિમના નવીનીકરણ પર ખુશી વ્યક્ત કરી છે. ગોવાના મુખ્ય પ્રધાન ડૉ. પ્રમોદ સાવંતના ટ્વીટના જવાબમાં પ્રધાનમંત્રી શ્રીએ ટ્વીટ કર્યું: "જીર્ણોદ્ધાર થયેલ શ્રી સપ્તકોટેશ્વર દેવસ્થાન, નરવે, બિચોલીમ આપણા યુવાનોને આપણી આધ્યાત્મિક પરંપરાઓ સાથે વધુ ગાઢ બનાવશે. તે ગોવામાં પ્રવાસનને પણ વધુ વેગ આપશે." YP/GP/JD (

pib-113261

2e19601ece6c83633c72f8437e1894d63c9ff11a96821bcdf2e4a752b8eb30f8

guj

પેટ્રોલિયમ અને કુદરતી ગેસ મંત્રાલય ભારતીય વ્યૂહાત્મક પેટ્રોલિયમ ભંડારમાંથી ક્રૂડ ઓઈલ રિલીઝ ભારતનો એ દ્રઢ વિશ્વાસ છે કે તરલ હાઈડ્રોકાર્બનનું મૂલ્ય નિર્ધારણ ઉચિત, જવાબદાર અને બજારની તાકાતો દ્વારા થવું જોઈએ. ભારતે ઓઈલ ઉત્પાદક દેશો દ્વારા કૃત્રિમ રીતે ઓઈલની સપ્લાઈને માગના સ્તર નીચે સમાયોજિત કરવાના કારણે થનારા ભાવવધારા અને નકારાત્મક પરિણામને લઈને વારંવાર ચિંતા વ્યક્ત કરી છે. ભારત પોતાના વ્યૂહાત્મક પેટ્રોલિયમ ભંડારમાંથી 50 લાખ બેરલ ક્રૂડ ઓઈલ રિલીઝ કરવા સહમત થયું છે. ઓઈલ જારી કરવાની આ પ્રક્રિયા સમાંતર રીતે અને યુનાઈટેડ સ્ટેટ્સ ઓફ અમેરિકા, ચીન, જાપાન અને કોરિયા સહિત અન્ય મુખ્ય વૈશ્વિક ઊર્જા વપરાશકારોના પરામર્શ દ્વારા થશે. માનનીય પ્રધાનમંત્રી ઘરેલુ સ્તરે પેટ્રોલિયમ/ડિઝલની ઊંચી કિંમતોની સતત સમીક્ષા કરી રહ્યા છે. ફુગાવાના દબાવને નિયંત્રિત કરવાના પ્રયાસો અંતર્ગત, ભારત સરકારે 3 નવેમ્બર, 2021ના રોજ પેટ્રોલ અને ડિઝલ પર ‘સેન્ટ્રલ એક્સાઈઝ ડ્યુટી’માં ક્રમશઃ રૂ. 5 અને રૂ. 10નો ઘટાડો કર્યો હતો. તેના પછી અનેક રાજ્ય સરકારો દ્વારા ઈંધણ પર લાગનારા વેટમાં ઘટાડો કરવામાં આવ્યો. સરકાર ભારે આર્થિક બોજ પછી પણ નાગરિકોને રાહત પ્રદાન કરવા માટે આ કઠિન કદમ ઉઠાવવામાં આવ્યા. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 (Visitor Counter : 218

pib-287525

27d68bd58e04961f39bd4de3b5480b987826380c11d408223c1e9604ceef9991

guj

પ્રધાનમંત્રીનું કાર્યાલય પ્રધાનમંત્રી શ્રીએ જબલપુરમાં પ્રાચીન વાવના પુનરુત્થાનની પ્રશંસા કરી પ્રધાનમંત્રી શ્રી નરેન્દ્ર મોદીએ જબલપુરમાં જળ સંરક્ષણ માટેના સ્થાનિક પ્રયાસોની પ્રશંસા કરી છે અને જબલપુરમાં પ્રાચીન વાવને પુનઃજીવિત કરવા માટે નાગરિકોની પ્રશંસા કરી છે. લોકસભાના સભ્ય શ્રી રાકેશ સિંહના ટ્વીટના જવાબમાં પ્રધાનમંત્રીએ ટ્વીટ કર્યું: "बहुत ही सराहनीय प्रयास! जल संरक्षण के लिए जबलपुर में जनभागीदारी की यह भावना हर किसी को प्रेरित करने वाली है।" YP/GP/JD (

pib-11721

e7e11fe9e9160e0db6ac20318b4250430211bfe33a2b5251de3ed9dcaee540bb

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 183 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.25 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,82,97,24,590 | | બાકી ઉપલબ્ધ | | 17,25,37,371 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 183 કરોડ થી વધુ રસી પૂરી પાડી છે. હાલમાં, કોવિડ-19 રસીના 17.25 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 158

pib-231348

31dba54da29ed70e8ea4c7a7cb7b087164b82fc59f8bd988fd6e525ede32ff00

guj

પ્રધાનમંત્રીનું કાર્યાલય વરસાદને ઝીલો- ‘કૅચ ધ રેઇન’ અભિયાનની શરૂઆત પ્રસંગે પ્રધાનમંત્રીના ભાષણનો મૂળપાઠ કેન્દ્રીય મંત્રીમંડળના મારા સહયોગી શ્રી ગજેન્દ્ર સિંહ શેખાવતજી, મધ્યપ્રદેશના મુખ્ય મંત્રી શ્રીમાન શિવરાજ સિંહ ચૌહાણજી, ઉત્તરપ્રદેશના મુખ્યમંત્રી શ્રીમાન યોગી આદિત્યનાથજી, જળશક્તિ રાજ્ય મંત્રી શ્રી રતનલાલ કટારિયાજી, અલગ અલગ રાજ્યો અને જિલ્લાઓના તમામ માનનીય અધિકારીગણ, દેશના ગામે ગામથી જોડાયેલા અને આ આંદોલનને ચલાવવાની સૌથી મોટી જવાબદારી જેમની છે એવા પંચ અને સરપંચગણ, તમામ લોકપ્રતિનિધિગણ, મારા વ્હાલાં ભાઇઓ અને બહેનો! આજે મારું સદનસીબ છે કે મને હિંદુસ્તાનના અલગ અલગ ખૂણામાં આપણા ગામોના જે નેતાઓ છે, તેઓ પ્રકૃતિ માટે, પાણી માટે, ત્યાંની જનસુખાકારી માટે, કેવા એક સાધકની જેમ સાધના કરી રહ્યા છે, સૌને જોડીને આગળ વધી રહ્યા છે, મને એ બધાંની વાતો સાંભળીને એક નવી પ્રેરણા મળી, નવી ઊર્જા મળી અને કેટલાક નવા વિચારો પણ મળ્યા. મને વિશ્વાસ છે કે આપણા આ પ્રતિનિધિઓ સાથે આજે જે વાતો થઈ છે, જે લોકોએ એ સાંભળી હશે, દરેકને કંઈ ને કંઈ શીખવા મળ્યું હશે, મને પણ શીખવા મળ્યું છે, આપણા અધિકારીઓને પણ શીખવા મળ્યું છે, જનતા જનાર્દનને પણ શીખવા માટે મળશે. મને આનંદ છે કે જળશક્તિ પ્રત્યે જાગૃતિ વધી રહી છે, પ્રયાસો વધી રહ્યા છે. આજે આંતરરાષ્ટ્રીય જળ દિન સમગ્ર વિશ્વ આજે જળના મહત્ત્વને ઉજાગર કરવા માટે આંતરરાષ્ટ્રીય જળ દિવસ મનાવી રહ્યું છે. આ પ્રસંગે આપણે બે મહત્ત્વપૂર્ણ કાર્યો માટે એકત્ર થયા છીએ. આજે એક એવા અભિયાનની શરૂઆત થઈ રહી છે જે મેં મારા ‘મન કી બાત’માં પણ કહ્યું હતું પણ આજે દુનિયા સમક્ષ એક ઉદાહરણ મળે એ માટે અને ભારતમાં પાણીની સમસ્યાનો ઉકેલ મળે એ માટે ‘કૅચ ધ રેઈન’ ની શરૂઆતની સાથે જ કેન-બેતબા લિંક નહેર માટે પણ બહુ વિરાટ પગલું લેવામાં આવ્યું છે. અટલજીએ ઉત્તરપ્રદેશ અને મધ્ય પ્રદેશના લાખો પરિવારોના હિતમાં જે સપનું જોયું હતું, એને સાકાર કરવા માટે આજે સમજૂતી થઈ છે અને આ બહુ મોટું કામ થયું છે. જો આજે કોરોના ના હોત અને જો આપણે ઝાંસી આવીને, બુંદેલખંડમાં આવીને, પછી ભલે ઉત્તર પ્રદેશ હોય કે મધ્યપ્રદેશ, આજે આ કાર્યક્રમ કરતે તો લાખો લોકો આવતે અને અમને આશીર્વાદ આપત, એટલું મોટું મહત્ત્વપૂર્ણ કામ આ થઈ રહ્યું છે. ભાઇઓ અને બહેનો, 21મી સદીના ભારત માટે પાણીની પૂરતી ઉપલબ્ધતા, બહુ જ મહત્ત્વપૂર્ણ પરિબળ છે. પાણી દરેક ઘર, દરેક ખેતરની જરૂરિયાત તો છે જ, જીવનના, અર્થવ્યવસ્થાના દરેક પાસા માટે પણ એ બહુ જરૂરી છે. આજે જ્યારે આપણે ઝડપી ગતિથી વિકાસની વાત કરી રહ્યા છીએ, પ્રયાસ કરી રહ્યા છીએ, તો એ જળ સલામતી વિના, પ્રભાવી જળ વ્યવસ્થાપન વિના શક્ય જ નથી. ભારતના વિકાસનું સપનું, ભારતની આત્મનિર્ભરતાનું સપનું, આપણા જળ સ્ત્રોતો પર આધારિત છે, આપણી જળ કનેક્ટિવિટી પર આધારિત છે. આ વાતની ગંભીરતાને સમજીને દાયકાઓ અગાઉ આપણે આ દિશામાં ઘણું બધું કરવાની જરૂર હતી અને હું આપને ગુજરાતના અનુભવથી કહું છું કે જો આપણે યોજનાબદ્ધ રીતે જન ભાગીદારીની સાથે પાણી બચાવવાની પહેલ કરીએ તો આપણને પાણીની સમસ્યા નહીં નડે, પાણી આપણા માટે પૈસાથી પણ વધારે કિંમતી તાકાતના સ્વરૂપમાં ઉભરીને આવશે. આ કામ બહુ પહેલાં થઈ જવું જોઇતું હતું પણ કમનસીબે જેટલી માત્રામાં થવું જોઇએ, જેટલા વ્યાપક સ્વરૂપે થવું જોઇતું હતું, જન જનની ભાગીદારીથી થવું જોઇએ, એમાં ક્યાંક ને ક્યાંક કચાશ રહી ગઈ. પરિણામ એ આવ્યું કે જેમ જેમ ભારત વિકાસના માર્ગે આગળ વધી રહ્યું છે, જળસંકટનો પડકાર પણ એટલો જ વધી રહ્યો છે. જો દેશે પાણીની બચત પર ધ્યાન ન આપ્યું, પાણીના દુરુપયોગને નહીં અટકાવ્યો તો આવનારા દાયકાઓમાં સ્થિતિ બહુ વધારે બગડી જશે અને આપણા પૂર્વજોએ આપણને પાણી આપ્યું છે, એ આપણી જવાબદારી છે કે આપણે આવનારી પેઢીને પાણી સુરક્ષિત આપીને જવું જોઇએ. એનાથી મોટું કોઇ પૂણ્ય નથી અને એ માટે આપણે નક્કી કરીએ કે આપણે પાણીને બરબાદ થવા દઈશું નહીં, આપણે પાણીનો દુરુપયોગ થવા દઈશું નહીં, આપણે પાણીની સાથે પવિત્ર સંબંધ રાખીશું. આ આપણી પવિત્રતા પાણીને બચાવવા માટે કામ આવશે. આ દેશની વર્તમાન પેઢીની જવાબદારી છે કે એ આવનારી પેઢીઓ માટે અત્યારથી પોતાની જવાબદારી નિભાવે. ભાઇઓ અને બહેનો, આપણે વર્તમાનની આ સ્થિતિને પણ બદલવાની છે અને ભવિષ્યના સંકટોનો ઉકેલ પણ અત્યારથી જ શોધવાનો છે. એટલે અમારી સરકારે જળ સંચાલનને પોતાની નીતિઓ અને નિર્ણયોમાં પ્રાથમિકતાએ મૂક્યું છે. વીતેલા છ વર્ષોમાં આ દિશામાં અનેક પગલાં લેવાયાં છે. પ્રધાનમંત્રી કૃષિ સિંચાઈ યોજના હોય કે દરેક ખેતને પાણી અભિયાન હોય, ‘ પર ડ્રૉપ મોર ક્રૉપ’ એનું અભિયાન હોય કે નમામિ ગંગે મિશન, જળ જીવન મિશન હોય કે અટલ ભૂજળ યોજના, તમામ પર ઝડપથી કામ થઈ રહ્યું છે. સાથીઓ, આ પ્રયાસોની વચ્ચે, એ પણ ચિંતાનો વિષય છે કે આપણા દેશમાં વરસાદનું મોટા ભાગનું પાણી બરબાદ થઈ જાય છે. ભારત વર્ષાજળની જેટલી વધારે સારી વ્યવસ્થા કરશે એટલી જ ભૂગર્ભ જળ પર દેશની નિર્ભરતા ઓછી થશે અને એટલા માટે ‘કૅચ ધ રેઈન’ જેવા અભિયાન ચલાવવામાં આવે, અને સફળ થવા બહુ જ જરૂરી છે. આ વખતે જળ શક્તિ અભિયાનમાં વિશેષ એ પણ છે કે એમાં શહેરી અને ગ્રામીણ વિસ્તારો, બેઉને સામેલ કરાઇ રહ્યા છે. ચોમાસાના આગમનમાં હજી કેટલાંક સપ્તાહોનો સમય છે અને એટલે એ માટે આપણે અત્યારથી પાણીને બચાવવાની તૈયારી જોરશોરથી કરવાની છે. આપણી તૈયારીઓમાં કોઇ કચાશ રહેવી ન જોઇએ. ચોમાસું આવતા પહેલાં જ ટાંકીઓની, તળાવોની સફાઈ થાય, કૂવાઓની સફાઈ થાય, માટી કાઢવાની હોય તો એ કામ પણ થઈ જાય, પાણી સંગ્રહની એની ક્ષમતા વધારવાની છે, વર્ષા જળ વહીને આવવામાં એના માર્ગમાં કોઇ અવરોધો હોય તો એને હટાવવાના છે, આ પ્રકારના તમામ કાર્યો માટે આપણે પૂરી શક્તિ લગાવવાની છે અને એમાં કોઇ બહુ મોટા ઇજનેરી કામની જરૂર નથી. કોઇ બહુ મોટા મોટા ઇજનેર આવીને કાગળ પર બહુ મોટી ડિઝાઇન કરી નાખે, ત્યારબાદ, કોઇ જરૂરી નથી. ગામના લોકોને આ બાબતોની ખબર છે, તેઓ બહુ સરળતાથી કરી લેશે, કોઇ કરાવવાવાળું જોઇએ બસ, અને એમાં ટેકનોલોજીનો જેટલો વધુ ને વધુ ઉપયોગ કરાશે એટલું જ વધારે સારું હશે. હું તો ઇચ્છીશ કે હવે મનરેગાનો એક એક પૈસો, એક એક પાઈ વરસાદ આવે ત્યાં સુધી માત્ર ને માત્ર આ કામ માટે જ લગાવવામાં આવે. પાણી સંબંધી જે પણ તૈયારી કરવાની છે, મનરેગાના પૈસા હવે બીજે કશે નહીં જવા જોઇએ અને હું ઇચ્છીશ કે આ અભિયાનને સફળ બનાવવામાં તમામ દેશવાસીઓનો સહયોગ આવશ્યક છે, આપ તમામ સરપંચગણ, તમામ ડીએમ, ડીસી અને અન્ય સાથીઓની પણ બહુ મોટી ભૂમિકા છે. મને કહેવામાં આવ્યું છે કે આજે એ માટે વિશેષ ગ્રામસભાઓ પણ આયોજિત કરાઇ છે અને જળ પ્રતિજ્ઞા લેવડાવાઈ રહી છે. આ જળ શપથ જન જનનો સંકલ્પ પણ બનવા જોઇએ, જન જનનો સ્વભાવ પણ બનવો જોઇએ. જળ માટે જ્યારે આપણી પ્રકૃતિ બદલાશે, તો પ્રકૃતિ પણ આપણો સાથ આપશે. આપણે ઘણી વાર સાંભળ્યું છે કે જો સેના માટે કહેવાય છે કે શાંતિ સમયે જે સેના જેટલો વધારે પરસેવો પાડે, યુદ્ધ સમયે લોહી એટલું જ ઓછું વહે છે. મને લાગે છે કે આ નિયમ પાણીને પણ લાગુ પડે છે. જો આપણે પાણી વરસાદ પહેલાં, જો આપણે મહેનત કરીએ, યોજના કરીએ છીએ, પાણી બચાવવાનું કામ કરીએ તો દુકાળને કારણે જે અબજો-ખર્વોનું નુક્સાન થાય છે અને બાકીનાં કામ અટકી જાય છે, સામાન્ય માણસને મુસીબત આવે છે, પશુઓએ પલાયન કરવું પડે છે, એ બધું બચી જશે. એટલે જેમ યુદ્ધમાં શાંતિના સમયે પરસેવો પાડવો જ મંત્ર છે એમ જીવન બચાવવા માટે ચોમાસા પહેલાં જેટલી વધારે મહેનત કરીશું એટલો જ ઉપકાર થશે. ભાઇઓ અને બહેનો, વર્ષા જળથી સંરક્ષણની સાથે જ આપણા દેશમાં નદીના પાણીની વ્યવસ્થાઓ પર પણ દાયકાઓથી ચર્ચા થતી રહી છે. આપણે જોયું છે કે ઘણાં સ્થળે બંધ બન્યા છે પણ ખારાશ દૂર કરવાનું કામ થયું જ નથી. જો આપણે થોડું ડિસૉલ્ટિંગ કરીએ, એમાં જરા જે ઇજનેરો છે, એમના માર્ગદર્શનમાં કરવું જોઇએ, તો પાણી વધારે સંગ્રહાશે, વધારે રહેશે તો વધારે દિવસ ચાલશે, અને એટલે એ રીતે આપણી આ નદીઓ, આપણી નહેરો એ બધી વસ્તુઓ છે, બસ કરવાની જરૂર છે. દેશને પાણીના સંકટમાંથી બચાવવા માટે આ દિશામાં જ્યારે ઝડપથી કાર્ય કરવાની આપણા સૌની જવાબદારી છે. કેન-બેતવા લિંક પ્રોજેક્ટ પણ આ જ વિઝનનો ભાગ છે. હું મધ્ય પ્રદેશ અને ઉત્તર પ્રદેશ, અહીંના બેઉ મુખ્ય મંત્રીઓ, બેઉ સરકારો અને બેઉ રાજ્યોની જનતાને આજે હું જેટલા અભિનંદન આપું એ ઓછા છે. આજે આ બેઉ નેતાઓએ, આ બેઉ સરકારોએ એટલું મોટું કામ કર્યું છે જે હિંદુસ્તાનના પાણીના ઉજ્જવળ ભવિષ્ય માટે આ સુવર્ણ અક્ષરે લખાશે. આ સાધારણ કામ નથી, આ માત્ર એક કાગળ પર એમણે સહી નથી કરી, એમણે બુંદેલખંડની ભાગ્ય રેખાને આજે એક નવાં રંગરૂપ આપ્યાં છે. બુંદેલખંડની ભાગ્ય રેખાને બદલવાનું કામ કર્યું છે અને એ માટે આ બેઉ મુખ્ય મંત્રીઓ, એ બેઉ રાજ્યોની સરકારો, એ બેઉ રાજ્યોની જનતા બહુ અભિનંદનનાં અધિકારી છે. પણ મારા બુંદેલખંડના ભાઇઓ, આપની પણ જવાબદારી છે આ કામમાં જેટલાં જોડાશો, એટલા જોડાશો કે કેન-બેતવાનું કામ આપણી નજર સામે પૂરું થઈ જાય અને પાણી આપણને દેખાવા લાગે. આપણા ખેતરો હર્યા ભર્યા લાગવા માંડે, આવો મળીને આ કરીએ આપણે. આ પ્રોજેક્ટથી જે જિલ્લાઓના લાખો લોકોને, ખેડૂતોને પાણી તો મળશે જ, એનાથી વીજળી પણ પેદા થશે. એટલે તરસ પણ છિપાશે અને પ્રગતિ પણ થશે. ભાઇઓ અને બહેનો, આ પ્રયાસ ભગીરથ જેટલા મોટા હશે, તો દરેક લક્ષ્ય પ્રાપ્ત થાય જ છે. અને આજે આપણે દેશમાં જળ જીવન મિશનમાં પણ એવું જ થતાં જોઇ રહ્યા છીએ. માત્ર દોઢ વર્ષ અગાઇ આપણા દેશમાં 19 કરોડ ગ્રામીણ પરિવારોમાં માત્ર સાડા 3 કરોડ પરિવારોનાં ઘરોમાં નળ મારફતે પાણી આવતું હતું. મને આનંદ છે કે જળ જીવન મિશન શરૂ થયા બાદ આટલા ઓછા સમયમાં જ લગભગ 4 કરોડ નવા પરિવારોને નળ જોડાણ મળી ચૂક્યું છે. આ મિશનની સૌથી મોટી ખાસિયત એ પણ છે કે એના મૂળમાં જનભાગીદારી છે, સ્થાનિક શાસનનું મૉડીલ છે અને હું તો કહીશ અને મારા એ અનુભવથી હું આ કહું છું કે આ જળ જીવન મિશનમાં જેટલી વધારે સંખ્યામાં બહેનો આગળ આવશે, એટલી વધારે સંખ્યામાં બહેનો આ જવાબદારીઓ લેશે, તમે જો જો, પાણીનું મૂલ્ય માતાઓ-બહેનો જેટલું સમજે છે ને એટલું બીજું કોઇ સમજી નથી શક્તું. માતાઓ-બહેનોને ખબર હોય છે કે જો પાણી ઓછું છે તો ઘરમાં કેટલી તકલીફો વેઠવી પડતી હોય છે. જો એ માના હાથમાં પાણીની વ્યવસ્થા સોંપીશું, એ બહેનના હાથમાં પાણીની વ્યવસ્થા સોંપીને તમે જુઓ, આ માતાઓ-બહેનો એવું પરિવર્તન લાવીને આપશે, જે કદાચ આપણે વિચારી પણ નહીં શકીએ. આપ સૌ પંચાયતી રાજના સાથી સારી રીતે જાણો છો કે આ સમગ્ર કાર્યક્રમને ગામ જ સંભાળે છે, ગામો જ ચલાવે છે. ખાસ કરીને મેં અગાઉ કહ્યું, એવી જ રીતે આપણી મહિલાઓના નેતૃત્વમાં એને આગળ વધારો, આપ જો જો, પરિણામ મળવા શરૂ થઈ જશે. મને ખુશી છે કે શાળા હોય, આંગણવાડી હોય, આશ્રમ શાળાઓ હોય, હેલ્થ અને વૅલનેસ સેન્ટર હોય, કૉમ્યુનિટી સેન્ટર્સ હોય. એવા સ્થળો પર પ્રાથમિકતાના આધારે નળથી જળ પહોંચાડાઈ રહ્યું છે. સાથીઓ, જળ જીવન મિશનનું એક અન્ય પાસું છે જેની ચર્ચા બહુ ઓછી થાય છે. આપણે ત્યાં આર્સેનિક અને અન્ય પ્રદૂષકોથી પાણીના કેટલાંક પ્રકારના તત્વો યુક્ત થાય છે, કેમિકલયુક્ત થાય છે, એ બહુ મોટી સમસ્યા છે. દૂષિત પાણીના કારણે ઘણાં પ્રકારની બીમારીઓ, લોકોનું જીવન બરબાદ કરી નાખે છે, એમાંય હાડકાની બીમારી તો જીવવું દુષ્કર કરી નાખે છે. આ બીમારીઓને આપણે અટકાવીએ તો અનેક જીવન બચી જશે. એ માટે પાણીનું ટેસ્ટિંગ પણ એટલું જ જરૂરી છે. પણ આપણે વરસાદના પાણીને બહુ મોટી માત્રામાં બચાવીશું તો જે બાકી તાકાત છે એ ઓછી થઈ જશે. આઝાદી પછી પહેલી વાર પાણીના ટેસ્ટિંગને લઈને કોઇ સરકાર દ્વારા આટલી ગંભીરતાથી કામ કરાઇ રહ્યું છે. અને મને એ વાતની પણ ખુશી છે કે પાણીના ટેસ્ટિંગના આ અભિયાનમાં આપણા ગામડામાં રહેતાં બહેનો-દીકરીઓને પણ સામેલ કરાઇ રહ્યાં છે. કોરોનાકાળ દરમ્યાન જ સાડા 4 લાખથી વધારે મહિલાઓને વૉટર ટેસ્ટિંગની તાલીમ અપાઇ ચૂકી છે. દરેક ગામમાં ઓછામાં ઓછી 5 મહિલાઓને પાણી ટેસ્ટ કરવા માટે તાલીમબદ્ધ કરાઇ રહી છે. પાણી વ્યવસ્થા-શાસનમાં આપણી બહેનો-દીકરીઓની ભૂમિકા જેટલી વધારે પ્રોત્સાહિત કરવામાં આવશે એટલાં જ સારાં પરિણામો મળવાં નક્કી છે. મને વિશ્વાસ છે કે જનભાગીદારીથી, જન સામર્થ્યથી આપણે દેશના જળને બચાવીશું, અને દેશની આવતી જાલને આપણે ફરીથી એક વાર ઉજ્જવળ બનાવીશું. મારો ફરી એક વાર દેશના તમામ નવયુવાનોને, તમામ માતાઓ-બહેનો, તમામ બાળકોને, સ્થાનિક સંસ્થાઓને, સામાજિક સંસ્થાઓને, સરકારના વિભાગો, તમામ રાજ્ય સરકારોને આગ્રહ છે કે જળ શક્તિ અભિયાનને સફળ બનાવવા માટે આપણે બધાં એક સંકલ્પ લઈને આગળ વધીએ. આવનારા 100 દિવસ, પાણીની તૈયારી, જેમ ઘરમાં મોટા મહેમાન આવવાના હોય, જેમ ગામમાં જાન આવવાની હોય ત્યારે કેવી તૈયારી કરે છે? મહિના અગાઉથી તૈયારી શરૂ થઈ જાય છે, કે ભાઇ જાન આવવાની છે. આ વરસાદ આવવા માટે સમગ્ર ગામમાં એવી તૈયારીઓ થવી જોઇએ. ભાઇ વરસાદ આવવાનો છે, ચાલો ભાઇ પાણી બચાવવાનું છે. એક પ્રકારનો ઉમંગ-ઉત્સાહ શરૂ થઈ જવો જોઇએ. તમે જો જો, એક ટીપું બહાર નહીં આવે અને બીજું જ્યારે પાણી આવે છે તો પછી દુરુપયોગની ટેવ પણ પડી જાય છે. મારો આપને આગ્રહ છે કે પાણી બચાવવું જેટલું જરૂરી છે, એટલું જ જરૂરી પાણીનો વિવેકબુદ્ધિથી ઉપયોગ કરવાનું પણ છે, એટલે એને આપણે કદી ભૂલવું ન જોઇએ. હું ફરી એક વાર આજે વિશ્વ જળ દિવસ પર, વિશ્વ જળ દિન નિમિત્તે, પાણીને લઈને આ જાગૃતિ અભિયાનને અને જે સરપંચોએ જેમણે ધરતી પર કામ કર્યું છે, જે નવયુવકોએ ધરતી પર પાણી માટે પોતાનું મિશન બનાવ્યું છે, એવા અનેલ લોકો છે, આજે તો મને પાંચ લોકો સાથે વાત કરવાની તક મળી પણ હિંદુસ્તાનના ખૂણે ખૂણે એવા લોકો છે, એવી તમામ શક્તિઓને નમન કરતા આવો, આપણે પાણી માટે પ્રયાસ કરીએ. પાણીને બચાવવા માટે આપણે સફળ થઈએ અને પાણી આપણી ધરતીને પાણીદાર બનાવે, પાણી આપણા જીવનને પાણીદાર બનાવે, પાણી આપણી અર્થવ્યવસ્થાને પાણીદાર બનાવે, આપણે એક ઊર્જાથી ભરેલ રાષ્ટ્ર બનીને આગળ વધીએ, આ જ એક કલ્પનાની સાથે આપ સૌનો ખૂબ ખૂબ આભાર!!! SD/GP/JD (